
STUDII 


Anul 1989 în Europa Centrală şi de Est 


În momentul izbucnirii şi reprimării revoltei din Cehoslovacia, în 
1968, Brejnev era ferm instalat la conducerea U.R.S.S. Din acel moment, 
politica lui în estul Europei a avut un caracter moderator. De fapt, această 
atitudine se regăseşte şi în linia generală a politicii sale externe, cu 
importanta excepție a deciziei de invadare a Afganistanului. U.R.S.S. a 
încercat în continuare să integreze economia statelor est-europene în cea 
sovietică, însă rezultatele s-au menţinut sub nivelul aşteptărilor. Din ce în ce 
mai mult, est-europenii, îndeosebi Polonia şi Ungaria, şi-au urmat un drum 
propriu, optând pentru legături economice mai strânse cu Occidentul şi o 
economie mai puţin naţionalizată. 


În cele din urmă, schimbarea economică paşnică a fost urmată de o 
acţiune socio-politică mai spectaculoasă, în special în Polonia, unde o 
mişcare muncitorească independentă (,Solidaritatea”) a iniţiat greve si 
demonstraţii. Guvernul polonez a ripostat scoțând în afara legii 
„Solidaritatea”, arestând lideri ca Lech Walesa şi instituind legea marțială. 
Cu toate acestea, guvernul polonez susținut de sovietici s-a dovedit 
incapabil să conducă eficient ţara şi la începutul anului 1989 a cedat puterea 
în favoarea ,,Solidaritàtii” şi a altor forte din opoziţie. În continuare, puterea 
de stat a trecut în mâinile unui guvern necomunist, prima schimbare de acest 
gen în estul Europei de la sfârşitul anilor "40. 


A urmat o incredibilă succesiune de evenimente, în care, rând pe 
rând, guvernele comuniste au pierdut monopolul puterii în Ungaria, 
Germania răsăriteană, Bulgaria, Cehoslovacia şi România. În toate aceste 
tari, puterea a fost preluată de guverne necomuniste. Majoritatea au evoluat 
în direcția unor autentice sisteme democratice pluripartite şi a economiei de 
piaţă. Toate cele 5 sisteme comuniste s-au prăbuşit în perioada cuprinsă 
între începutul lui noiembrie şi sfârşitul lui decembrie 1989. În mod 
surprinzător, aceste revoluţii au fost precedate de dărâmarea Zidului 
Berlinului, la 9 noiembrie 1989. Gestul de a dansa pe zid, care cu câteva 


luni in urma ar fi insemnat moarte sigura, s-a dovedit un simbol al 
transformărilor suferite de estul Europei, transformare care nu s-ar fi 
petrecut prea curând dacă sovieticii nu ar fi decis să-şi slăbească autoritatea 
asupra acestei zone’. 

În acest an 1989 se manifestă o inter-relatie constantă între 
evenimentele care se desfăşoară în U.R.S.S. şi în Europa de est, fără a putea 
distinge întotdeauna, într-un mod sigur, cauzele şi efectele acestui lanţ. 
Atunci când, de exemplu, în primele luni ale anului, la Varşovia şi la 
Budapesta se instaurează un nou sistem politic - care renunţă la leninism din 
moment ce recunoaşte o opoziţie -, o evoluţie asemănătoare este deja în curs 
la Moscova, prin intermediul unor grupări care se constituie la noul Congres 
al deputaţilor poporului. Iată de ce, fără îndoială, Gorbaciov acceptă si 
încurajează procesul. ,,Nu prăbuşirea regimurilor din Europa de est a 
antrenat prăbuşirea URSS - recunoaşte Karoly Grosz -, ci invers”. Dar 
această afirmaţie poate fi şi inversată. Într-adevăr, odată ce perestroika a dat 
un impuls decisiv fenomenului, schimbările din estul Europei interferează 
cu cele din U.R.S.S. Nimeni nu poate nega că prăbuşirea zidului Berlinului 
şi prăbuşirea regimurilor din Europa de est de la sfârşitul lui 1989 au 
accelerat „într-un mod formidabil implozia Uniunii Sovietice” (J. 
Levesque). 

Este evident, de asemenea, că schimbările în curs în Uniunea 
Sovietică şi în Europa au avut interferenţe puternice cu a doua „primăvară 
de la Beijing” (aprilie-iunie 1989). Ca dovadă, este suficient de menţionat 
avertismentul lui Deng Xiaoping, apărut în „Ziarul poporului” la 26 
aprilie 1989, doar la zece zile după primele manifestații din Tian an Men. În 
două rânduri, conducătorul Chinei se referă la evenimentele ce se desfăşoară 
în Uniunea Sovietică (revolte sângeroase în Georgia) şi în Polonia, pentru a 
conchide: „cu cât guvernul cedează mai mult, cu atât mai mare este haosul”. 
Pe de altă parte, cum să nu fii frapat de faptul că studenţii din Tian an Men 
au scris pe o banderolă revendicativă ,,tumingdu” (adică ,,glasnost”’); şi că 
au manifestat un adevărat entuziasm la anunţarea vizitei lui Mihail 
Gorbaciov la 15 mai? „Sper - mărturiseşte unul dintre ei unui ziarist 
occidental - că domnul Gorbaciov va explica conducătorilor noştri succesele 
sale în reforma politică şi că ei îl vor lua drept model...”. Această vizită - 
adaugă astrofizicianul Fang Lizhi - este cu atât mai extraordinară în China 
cu cât sistemul instaurat de Mao între 1949 şi 1959 era o copie a celui pus la 

punct de Stalin. Noi încă trăim in acest sistem. Problemele noastre sunt 
aceleaşi probleme pe care sovieticii le au în toate domeniile...”. 

În primul semestru al anului 1989, elemente active ale societăţilor 
civile din Uniunea Sovietică, Polonia, Ungaria şi lugoslavia încearcă să 
determine recunoaşterea sau respectarea a două drepturi fundamentale: 
participarea la putere şi la suveranitatea naţională. 

Lupta vizând stabilirea pluralismului politic este condusă, în general, 
cu asentimentul - tacit sau explicit - al celor mai reformiste fracțiuni din 
partidele comuniste, convinse că reformele profunde nu pot fi duse la bun 
sfârşit fără concursul unei mari părţi a populaţiei, asociată cu adevărat la 
gestionarea statului. 

Acesta este sensul deplin al reformei constituţionale decise în 
U.R.S.S. la 1 decembrie 1988, care prevede - pentru primăvara următoare - 
alegerea, în condiţii mai deschise decât înainte (pluralitatea candidaturilor, 
prezentarea de candidaţi fără aprobarea P.C.), a unui Congres al deputaţilor 
poporului. Începând din 10 ianuarie 1989 se iniţiază o adevărată campanie 
electorală, în cursul căreia aparatcik - ii Partidului se străduiesc, prin toate 
mijloacele, să-şi menţină dominaţia, dar care duce la apariţia unor noi forţe. 
Asociaţia Memorial - care are ca obiectiv denuntarea represiunii staliniste, şi 
a cărei audiență n-a încetat să crească - reuşeşte să-şi ţină congresul 
constitutiv la Moscova, la sfârşitul lui ianuarie. „Fronturile populare” - 
formate în republicile baltice în vara şi toamna anului 1988 - cunosc şi ele o 
puternică activitate în această perioadă electorală. Frontul lituanian 
„Sajudis” (Mişcarea), care se prevalează de perestroika şi numără în 
rândurile sale jumătate din membrii P.C., devine - numai după câteva luni 
de existenţă - o adevărată a doua putere; el nu ezită, încă din februarie, să se 
pronunţe pentru autodeterminarea Lituaniei. Rezultatele primului tur al 
alegerilor (martie) stau mărturie interesului suscitat de candidaţii ce nu sunt 
oficiali ai Partidului, ci reformatori sau nationalisti. Nevoit să demisioneze 
(datorită conservatorilor) din funcțiile de prim-secretar al Moscovei şi 
membru supleant al Biroului politic în septembrie 1987, Boris Eltan obține 
o frumoasă revanșă câştigând, în urma unei campanii dure, 89,44 % din 
sufragii. La noul Congres, unde sunt clar în minoritate, comuniştii lui 
Gorbaciov (cum ar fi Iuri Afanasiev), comuniştii disidenti (Boris Eltan) şi 
ne-comunistii (Andrei Saharov) se asociază într-un „Grup inter-regional” 
care solicită un federalism bazat pe egalitate, precum şi pe o trecere rapidă şi 
completă la democraţie prin abolirea monopolului Partidului comunist. 


În Ungaria si in Polonia, partidele comuniste se arată atunci mai 
curând deschise în privinţa acestor probleme esenţiale. Comitetul central al 
P.C. ungar acceptă, la mijlocul lui februarie 1989, principiul unei tranzitii 
spre multipartitism . Încă din iunie se deschid discuţii cu opoziţia pentru 
pregătirea alegerilor libere din 1990, în timp ce aproape 200.000 de 
persoane participă la Budapesta la funeraliile solemne ale lui Imre Nagy, 
eroul din octombrie 1956, executat la 16 iunie 1958. 

Acelaşi tip de evoluţie se desfăşoară în Polonia, unde, din ianuarie, 
generalul Jaruzelski reuşeşte să determine aprobarea de către Comitetul 
Central a restabilirii pluralismului sindical, ceea ce permite reluarea 
negocierilor oficiale cu Solidaritatea. 57 de reprezentanţi ai puterii, opoziţiei 
şi Bisericii se întrunesc - din 16 februarie până pe 15 aprilie - în jurul unei 
„mese rotunde” la palatul guvernului din Varşovia. Acordul final prevede o 
democratizare a instituţiilor politice, precum şi intrarea opoziţiei în 
parlament, devenit bicameral. În timpul alegerilor (iunie), candidații 
Solidarităţii câştigă 99 din cele 100 de locuri în Senat şi cele 161 de locuri 
acordate opoziţiei în Dietă. Noul guvern format în septembrie de Tadeusz 
Mazowiecki numără 13 miniştri - din 24 - membri ai Solidarităţii. 

În aceeaşi perioadă, în două republici iugoslave societatea civilă isi 
intensifică presiunea în vederea obţinerii unei participări efective la viaţa 
politică. În Slovenia se observă atunci o dezvoltare intensă a unor reţele şi 
grupuri de informare, ce-şi ascund tot mai putin obiectivele politice, şi care 
cer, sus şi tare, sfârşitul monopolului Partidului comunist. Ca şi în Ungaria, 
conducătorii comunişti sloveni se arată deschişi acestor revendicări. Cu o 
uşoară întârziere, începând din luna mai, Croaţia vecină cunoaşte şi ea 
aceeaşi efervescenţă. Se creează partide - deşi cuvântul nu poate fi încă 
folosit în mod legal - necomuniste, cum ar fi HDZ (Uniunea democratică 
croată) a lui Franjo Tudjman, acceptate oficial de P.C. în decembrie. 

În acest prim semestru al anului 1989, naționalismul se infiltrează în 
toate fisurile statului comunist. Uneori, nu este vorba încă decât de 
revendicări modeste - lărgirea competenţelor republicilor, o mai mare 
autonomie economică. Dar în multe locuri acest stadiu este din plin depăşit. 
În iunie, parlamentul sloven ia în considerare eventualitatea unei secesiuni, 
în timp ce în vreo zece republici sovietice s-a proclamat deja noţiunea de 
suveranitate. Pretutindeni se aprinde lupta de impunere a limbilor naţionale, 
în special în ţările baltice. 

Simultan cu aceste acţiuni conduse de elita intelectuală în cadrul 
grupurilor informale sau în sânul parlamentelor, ies la iveală, cu furie, 


multiple conflicte interetnice refulate până atunci, însă a căror intensitate 
am semnalat-o în mai multe rânduri. Din 1988, acţiunile violente se înscriu 
cronic în universul locuitorilor din aproximativ zece republici din 
extremitatea sudică a Uniunii Sovietice. Aria tulburărilor este concentrată 
într-un fel de semilună uriaşă, de mai bine de 4.000 km. lungime, din 
Suhumi, capitala Abhaziei, la ţărmul Mării Negre, la vest, până la Alma- 
Ata, de la poalele munţilor Alatau, la est. Anul 1989 este cadrul celor mai 
teribile înfruntări care fărâmiţează profund Uniunea. Duminică, 9 aprilie, la 
Tbilisi (Georgia), o manifestaţie paşnică în favoarea greviştilor foamei ce 
solicitau independenţa Republicii se transformă într-o dramă (cel puţin 20 
morti), din greşeala responsabililor forțelor de ordine. O lună şi jumătate 
mai târziu (mai-iunie), in Uzbekistan, o neînțelegere între uzbeci şi meskheti 
se transformă în pogrom împotriva acestei minorităţi deportate din ordinul 
lui Stalin. Rezultatul: 99 de morti şi mai mult de 1.000 de răniți; 34.000 de 
meskheti vor decide atunci să fugă din Uzbekistan. Acest pogrom aminteşte 
de cel comis în februarie 1988 de populația din Sumgait - în apropiere de 
Baku (Azerbaidjan) - împotriva minorităţii armene. Aceste acte de barbarie 
deschid o prăpastie între comunităţi, declanşând un adevărat război civil pe 
care Moscova nu este în stare să-l calmeze. 

Anul 1989 este anul ocaziilor ratate şi al fracturii fatale între echipa 
lui Gorbaciov şi nationalitatile imperiului. Crizele caucaziene furnizează 
exemple excelente pentru această evoluţie a spiritelor. Până atunci, azerii şi 
armenii considerau puterea moscovită drept o instanţă de arbitraj şi aşteptau 
de la ea o rezolvare echitabilă. Totul avea să se răstoarne însă în cursul 
anului 1988; aşa încât, chiar din anul următor, ostilitatea fata de Rusia şi fata 
de ruşi se manifestă atât în Armenia, cât şi în Azerbaidjan. Soluţiile tardive 
propuse de Moscova sunt respinse, cele două popoare hotărând să-şi rezolve 
singure problemele, respingând pe viitor intervenţiile Moscovei, considerate 
drept un amestec intolerabil. 

În Georgia, atitudinea considerată prea conciliantă a puterii centrale 
fata de revendicările minorităţilor osetă şi abhază a dus la reaparitia 
profundelor resentimente determinate de anexarea ţării de către ruşi în 1921 
şi represiunea sângeroasă a revoltei din 1924. Începând din primăvara lui 
1989, şi după intervenţia sângeroasă a forțelor de ordine în „duminica 
neagră” de la Tbilisi (9 aprilie), populația georgiană nu-şi mai maschează 
ostilitatea fata de Federaţia sovietică şi ura fata de ruşi. Pentru H. Carrère d' 
Encausse, „9 aprilie 1989 nu este numai o dată tragică pentru Georgia. 


Această zi marchează - poate înainte de toate - şi una din etapele decisive 
ale sfârşitului Imperiului sovietic”. 

Fără îndoială, poate fi considerată o greşeală fatală şi expulzarea 
masivă spre Turcia - de la 1 iunie 1989 - a bulgarilor de origine turcă, şi 
intervenţia foarte violentă - din ordinul Belgradului - a forţelor de ordine 
împotriva ,,nationalistilor" si ,,separatistilor" albanezi din Kosovo (martie). 
Această restaurare brutală a autorităţii Serbiei (confirmată puţin după aceea 
printr-o revizuire a constituţiei) avea să cristalizeze şi mai mult (prin voința 
lui Slobodan Milosevic) naționalismul sârb, exacerbând - ca reacţie - 
nationalismele sloven şi croat. La Belgrad, ca şi la Moscova, puterea 
centrală se dovedea incapabilă să tina cont de aspiraţiile nationale, trecând 
de la invective (PCUS califica drept „isterie naționalistă" lanțul uman 
format în august pe teritoriul celor trei tari baltice în semn de protest 
împotriva pactului germano-sovietic) la represiune, acordând mai 
târziu (dreptul la suveranitate economică recunoscut republicilor sovietice în 
septembrie) concesii considerate încă de pe atunci depăşite. 

În concluzie, la începutul verii anului 1989, societatea civilă se află 
clar într-o situaţie favorabilă. Încă de pe acum se presimte că în state cum 
ar fi Polonia şi Ungaria, unde s-a realizat un compromis cu P.C., acesta din 
urmă riscă să piardă. Pe de altă parte, în U.R.S.S. sau în Iugoslavia, puterea 
comunistă îşi menţine încă monopolul, dar în realitate ea continuă să fie 
ridiculizata; de altfel, de acum înainte orice hegemonie a unei naţiuni asupra 
altora este contestată. Singurele care par să reziste acestor răsturnări de 
putere sunt R.D.G., Cehoslovacia, Bulgaria şi România. Dar, de fapt, 
dinamica generală le va antrena, la rândul lor, în câteva săptămâni, într-o 
mişcare devenită de nestăvilit. 

În acest gigantic vârtej care mătură lumea comunistă, să nu ne 
imaginăm că singurele forte active sunt cele ale schimbării. ,,Excesele" 
studenților chinezi din mai-iunie, ca de altfel si cruda represiune pe care au 
declanşat-o întăresc poziţiile adversarilor reformelor. În Cuba, de exemplu, 
eliminarea generalului Arnaldo Ochoa - cel mai prestigios militar al ţării - 
este însoţită şi de referiri la schimbările în curs. Cu ironie, Raul Castro îi 
invită atunci pe „cei ce nu iubesc socialismul nostru" să meargă ,,in Polonia, 
Ungaria, China... în Armenia", în timp ce fratele său denunţă şi el, la 26 
iulie ,,liberalizarea" in U.R.S.S., în Ungaria şi Polonia, şi afirmă că 
„revoluţia cubaneză va continua să reziste". În sânul echipelor conducătoare 
din Coreea, Albania, Vietnam, precum şi în România, Bulgaria, R.D.G. sau 
Cehoslovacia se accentuează tot mai mult convingerea că lumea este 

martora unei derive lamentabile a comunismului. În urma protestelor 
internaţionale, N. Ceauşescu este nevoit să renunţe la ridicarea unei bariere 
de sârmă ghimpată de-a lungul frontierei ungureşti. În această vară deosebit 
de călduroasă a anului 1989, efectiv nimic - nici îngrăditura, nici zidul, nici 
imprecatiile - nu mai poate împiedica răspândirea ideilor liberale dincolo de 
frontiere; abia dacă mai poate fi încetinită difuzarea lor (şi asta din ce în ce 
mai greu). 

În ciuda eforturilor factiunilor conservatoare, procesul contestatar se 
accelerează pretutindeni în lunile iulie, august şi septembrie 1989. În 
Uniunea Sovietică, Mihail Gorbaciov nu reuşeşte nici să controleze greva 
minerilor din Kuzbass, nici să ridice blocada rutieră şi feroviară pe care 
azerii o impun Armeniei, şi nici să liniştească tensiunile naționaliste din 
Uzbekistan şi Kazahstan (iunie), din Abhazia (iulie), Moldova (august), 
Ucraina (septembrie)... În țările baltice, confruntarea dintre „fronturile 
populare" şi Moscova devine pe zi ce trece tot mai periculoasă; însă 
Gorbaciov, convins că o ruptură totală ar fi de neconceput, nu încetează să 
facă concesii (printre care promisiunea unei autonomii contabile, de la 
începutul anului 1990).  Remaniind profund conducerea Partidului, la 
sfârşitul lunii septembrie el adoptă o ,,platforma" cu privire la politica 
naționalităților, cu recunoaşterea „dreptului la suveranitate economică" al 
republicilor Uniunii. Însă aceste măsuri vin foarte târziu şi par lipsite de 
îndrăzneală, limitate doar la domeniul economic, în timp ce în statele vecine 
Polonia şi Ungaria se repune în discuție monopolul P.C. Cu toate că 
generalul Jaruzelski este ales (în iulie) preşedinte al Republicii de către 
deputaţi şi senatori (cu majoritate de un vot), noul guvern aprobat de Dietă 
în septembrie nu are mai mult de 4 miniştri comunişti, din 24. 

La Budapesta, de asemenea, evoluţia este foarte rapidă. Chiar în ziua 
morţii lui Janos Kadar (6 iulie), Curtea Supremă îl reabilita pe Imre Nagy. 
Două luni mai târziu, Ungaria, după toate aparențele încurajată de R.F.G. şi 
nedescurajată de U.R.S.S., deschidea, la 10 septembrie, frontiera sa cu 
Austria provocând un extraordinar şi decisiv suflu de speranță. Încă din 
11-12 septembrie, mai bine de 10.000 de est-germani se pare că au folosit 
„filiera maghiară“. În ciuda protestelor vehemente ale conducătorilor din 
Berlinul de Est, care o acuzau că îşi încalcă obligaţiile de aliat, Budapesta 
mentine măsura, marcând astfel divergentele sale tot mai afişate fata de 
comunismul est-german şi, curând, faţă de comunism pur şi simplu. 

În luna octombrie, în fapt, sistemul leninist din Ungaria se sfarmă. În 
timpul unui congres extraordinar, partidul comunist (P.M.S.U.) se 

transforma in partid socialist (P.S.U.) şi abandonează principiile 
centralismului democratic gi dictatura proletariatului. La 23 octombrie 
deputații proclamă cea de-a IV-a Republică, punând capăt republicii 
populare instaurate în 1949, şi decid organizarea primelor alegeri libere şi 
pluripartite de după 1947. Atât prin rapiditatea şi radicalizarea reformelor 
sale politice, cât şi prin desolidarizarea activă de „regimurile fratesti“ 
conservatoare (est-german şi român), Ungaria a influenţat atunci în mod 
decisiv balanţa istoriei est-europene ?. 

În 1989, în Polonia se începe reintroducerea sistemului economiei de 
piaţă (şoc economic) care generează hiper-inflatie. Vicepremierul Leszek 
Balczerowicz iniţiază un program de stopare a inflației şi de privatizare a 
întreprinderilor de stat. La 7 ianuarie 1989 în Ungaria este introdus ajutorul 
de şomaj, iar la 10-11 ianuarie parlamentul maghiar consfinteste dreptul de 
asociere şi dreptul de întrunire politică, urmate de dreptul la grevă şi votul 
universal. În Polonia, la 18 ianuarie se dă rezoluţia celei de-a XX-a Plenare 
a Comitetului Central al Partidului Muncitoresc Unit Polonez cu privire la 
susţinerea convorbirilor la „„masa rotundă“. În Ungaria, la 29 ianuarie 1989 
este dată declaraţia publică a ministrului ungar secretar de stat Pozsgay 
Imre, care numeşte mişcarea din 1956 drept „revoltă populară”, şi afirmă 
necesitatea sprijinirii maghiarilor din afara granițelor Ungariei. La 6 
februarie 1989, în Polonia are loc începutul discuţiilor la ,,masa rotunda“, 
iar în perioada 10-11 februarie 1989, în Ungaria se dă hotărârea Comitetului 
Central al Partidului Socialist Muncitoresc Ungar cu privire la reforma 
sistemului politic, descentralizarea aparatului de partid şi de stat, alternativa 
democraţiei politice şi sistemul pluripartit. 

În Ungaria ziua de 15 martie 1989 este declarată ziua naţională a 
Ungariei, prilej, desigur, de ample demonstraţii în întreaga ţară, iar în 23 
martie, în Ungaria este constituită Masa Rotunda a Opozitiei, grupând un 
număr de 8 organizaţii politice. 

În 5 aprilie 1989, în Polonia are loc semnarea documentelor „mesei 
rotunde“ din Polonia. Contractul politic prevede că 65 % din mandatele 
obținute în alegerile generale trebuie să-i revină aşa-numitei coaliții 
guvernamentale, iar 35 % să fie ocupate prin alegeri generale. De asemenea, 
se reînființează Senatul Poloniei, „fără reimpartirea mandatelor“; se cade de 
acord asupra revizuirii funcţiei de preşedinte al statului. La 17 aprilie se 


2 Jean - Francois Soulet, Istoria comparată a statelor comuniste din 1945 până în zilele 
noastre, laşi, Ed. Polirom, 1998, pp. 312-317. 

reactivează săptămânalul Solidarităţii „Tygodnik Solidarnosc" şi se obține 
acordul pentru reluarea apariţiei ziarului „Gazeta Wyborcza”. Tot acum se 
semnează un acord pentru prezentarea programelor electorale la televiziunea 
poloneză. 

În perioada 22 aprilie-10 iunie 1989, în Ungaria au loc tratative între 
comuniştii unguri şi reprezentanţii opoziţiei grupaţi în Masa Rotundă, 
privind „revoluţia prin discuţii, pe cale paşnică“, respectiv aplicarea în 
practică a modalitatilor şi compromisurilor necesare procesului de tranziţie 
„liniştită“, aşa cum se stipulează în acordul de principiu trilateral de la 10 
iunie, convenit între opoziţie, comunişti şi organizaţiile civice. În 25 aprilie 
începe retragerea unităților armatei sovietice din Ungaria. 

În data de 4 iunie 1989, în Polonia au loc alegeri generale care se 
încheie cu succesul copleşitor al opoziţiei care ocupă 99 % din locurile 
Senatului, ceea ce înseamnă că avea 160 de locuri din 161. Ultimul 
preşedinte al Poloniei aflat în exil la Londra devine Ryszard Kaczorowski. 
În perioada 13 iunie-18 septembrie 1989, în Ungaria au loc tratative între 
comuniştii unguri, opoziţie şi alte organisme civice într-un forum comun 
numit Masa Rotundă Naţională, tratative referitoare la aplicarea celor 6 
puncte ale „revoluţiei paşnice“. Cele 6 puncte se refereau la: construcția şi 
reorganizarea justiţiei, rolul parlamentului, legiferarea partidelor politice, 
dezvoltarea economică, locul Ungariei pe eşichierul internațional. A urmat, 
în intervalul 23- 24 iunie, Plenara Comitetului Central al Partidului Socialist 
Muncitoresc Ungar, la care s-a decis convocarea Congresului al XIV-lea al 
partidului între 6-10 octombrie. Tot acum Kadar Janos renunţă la funcţia de 
preşedinte de onoare al partidului, astfel că se constituie un Directorat 
alcătuit din Grosz Karoly, Nemeth Miklós si Pozsgay Imre, aflat sub 
conducerea lui Nyers Rezsö (până la 6 octombrie 1989). În perioada 11-13 
iulie 1989 are loc vizita oficială la Budapesta a preşedintelui american 
George Bush. La data de 19 iulie 1989, in Polonia generalul Jaruzelski este 
ales de Seim şi Senat, la diferenţă de un vot, preşedinte al Poloniei. La 24 
august 1989, Seimul Poloniei confirmă guvernul Tadeusz Mazowiecki. 
Partidul Muncitoresc Unit Polonez păstrează doar 5 ministere, între care cel 
al apărării şi internele. 

În intervalul 11-13 septembrie 1989 a fost emis un decret al 
guvernului ungar, care deschide graniţa cu Austria pentru est-germanii care 
doresc să se refugieze în Germania Federală. 

Congresul al XIV-lea al Partidului Socialist Muncitoresc Ungar, 
desfăşurat în perioada 6-10 octombrie 1989, votează disoluția acestui partid 


13 


şi formarea Partidului Socialist Ungar, condus de Nyers Rezsö. Curentul 
„comunist reformator“ din cadrul partidului „primenit“, sub conducerea 
fostului lider Grósz Károly se va structura treptat într-o mişcare politica 
independentă, care se va reuni apoi într-un „veritabil“ Congres al XIV-lea 
care va alege un alt lider în persoana lui Thiirmer Gyulă (7-21 decembrie). 
În perioada 17-20 octombrie parlamentul maghiar aprobă setul de legi 
„cardinale“ pentru destinul democratic al Ungariei (legile 31- 
34/1989) care se refereau la noua constitutie, la republica parlamentara, la 
separarea puterilor in stat, la instituirea suveranitatii poporului, la drepturile 
civile şi la sistemul multipartit, precum şi la alegeri libere. În data de 26 
noiembrie se organizează un referendum în problema „celor 4 Da“: 
alegerea şefului statului sau desemnarea acestuia de către parlament, 
desființarea gărzilor muncitoreşti, cedarea sediilor partidului comunist şi 
evaluarea averii partidului. Victoria forțelor democratice va duce la fixarea 
alegerilor pentru primăvara următoare. În perioada 16-17 
decembrie are loc vizita cancelarului vest-german Helmuth Kohl în Ungaria. 

În data de 29 decembrie Seimul Poloniei revizuieşte Constituţia şi se 
renunţă la denumirea de Republica Populară Polonă”. 

Mai multe caractere comune invită la asocierea schimbărilor la care 
sunt supuse R.D.G. şi Cehoslovacia în lunile octombrie şi noiembrie 1989. 
În ambele cazuri procesul este acelaşi: o parte a populaţiei, constituită într- 
un nucleu contestatar, face presiuni asupra echipelor conducătoare 
dezorganizate si mai ales „abandonate? pe față de Mihail Gorbaciov. În 
ambele cazuri rezultatul final este acelaşi: comuniştii trebuie să abandoneze 
total puterea. 

Noul fenomen — care ar fi trebuit să-i neliniştească pe conducători - 
este hotărârea populară care se manifestă încă din vară şi care tinde să se 
generalizeze în întregul bloc: în iulie, în Kuzbass 100.000 de mineri intră în 
grevă; 1.500.000 de persoane formând un lanţ uman de 560 km de-a lungul 
țărilor baltice; 2.000 de manifestanti în piaţa Wenceslas din Praga, la 
21 august; 100.000 de catolici din Ucraina occidentală manifestă la Lvov; la 
Leipzig, la 25 septembrie, 8.000 de persoane denunţă refuzul de 
autorizare a mişcării Noul Forum şi solicită reforme. Totul se petrece ca şi 
cum, la vederea schimbărilor extraordinare survenite în Polonia şi Ungaria, 


3 Nicolae Bocşan, Valeriu Leu, Cronologia Europei Centrale (1848-1989), laşi, Ed. 
Polirom, 2001, pp. 331-336. 

populaţiile şi-au însuşit sfatul dat de Ioan Paul al II-lea cu ocazia înscăunării 
sale: „Nu vă fie frică”. 

Evident, îndeosebi germanilor din răsărit le este tot mai puţin teamă. 
Tot mai multi sunt cei care urmează cuvintele de ordine ale grupurilor 
contestatare, consolidate prin crearea Noului Forum (12 septembrie) şi a 
Înnoirii Democratice (1 octombrie). Spre deosebire de majoritatea 
societăţilor civile poloneze şi maghiare, această opoziţie - care angajează 
intelectualitatea ,,revizionista “ şi creştinii progresisti - aspiră (în aceeaşi 
măsură ca şi populaţia) nu la o răsturnare a comunismului, ci mai degrabă la 
elaborarea unei a „treia căi” care să menţină cuceririle socialiste, 
liberalizând sistemul. Reforme interne profunde şi posibilitatea deplasării în 
afara frontierelor ţării, iată principalele revendicări ale miilor de persoane 
care defilează cu regularitate şi din ce în ce mai masiv pe străzile marilor 
oraşe în luna octombrie: la Leipzig (la 2 octombrie), 15.000-20.000 de 
oameni care scandeaza: „Democrație azi sau niciodată!”; la Dresden (4 
octombrie); în Berlinul de Est (7 octombrie), cu ocazia ceremoniilor celei 
de-a 40-a aniversări a R.D.G.; din nou la Leipzig (9 octombrie, 50.000- 
70.000 de manifestanti)...Pe 16 octombrie, marile orase sunt strabatute 
de cortegii enorme de manifestanti (120.000 la Leipzig; 25.000 la Dresden; 
10.000 la Magdeburg...). În paralel un exod masiv se desfăşoară de-a 
lungul întregii lumi; trecând prin Ungaria sau refugiindu-se în ambasadele 
R.F.G. din Varşovia şi mai ales din Praga, mii de germani încearcă să 
ajungă în Germania de Vest. 

În faţa acestei neaşteptate exasperări populare, puterea pare 
deconcertată şi perplexă. Element strategic esenţial al blocului sovietic în 
Europa, R.D.G. făcea în mod tradițional parte — mai mult decât oricare alt 
stat - din „„domeniul rezervat“ al stăpânilor de la Kremlin. Deşi Gorbaciov 
nu pierde nici o ocazie de a-şi proclama dorința de neamestec, nimeni nu-şi 
poate închipui că ar fi indiferent fata de evoluţia Germaniei răsăritene. El 
demonstrează, de altfel, contrariul, vizitând ţara pe 6 şi 7 octombrie. În 
timpul acestor două zile, el răspunde ultimatumurilor populare (,,Gorby, 
ajută-ne!”), încurajând partizanii reformei şi admonestându-i pe conservatori 
(„cel care reacţionează târziu este pedepsit de viata” le spune el). În acest 
moment Gorbaciov nu pare să fie neliniştit de revendicările societăţii civile, 
sperând, fără îndoială, că sosirea unei noi echipe conducătoare - care ar şti 
să se sprijine pe un partid atât de ,,solid” ca P.C. german — ar permite 
avansarea faimosului său proiect „Casa comună europeană”. Ameliorarea 
reglementării trecerilor între cele două Germanii, cât şi o creştere a nivelului 

de trai al populatiei s-ar fi inscris perfect in politica de intensificare a 
relaţiilor Est - Vest, în special R.F.G. - U.R.S.S., in care se implica activ 
Mihail Gorbaciov şi cancelarul Helmuth Kohl. Principalul conducător in 
funcţie Erich Honecker este în dezacord complet cu această politică, ca de 
altfel şi cu principiile perestroikăi; dar situaţia economică a statului nefiind 
bună, marja de manevră este dintre cele mai înguste. Este suficient ca 
Gorbaciov să-şi exprime rezerva pentru ca, la 18 octombrie, Biroul Politic 
să se desolidarizeze de secretarul general şi să-l înlocuiască cu Egon Krenz. 
Dar acesta, succesor desemnat de Honecker, nu este omul situaţiei, cu atât 
mai mult cu cât conflictul se amplifică foarte repede. În curând, cu sutele de 
mii (500.000 în Berlinul de Est, la 4 noiembrie; 300.000 pe 6 noiembrie la 
Leipzig), populaţia cere schimbări rapide. Datorită demisiei în bloc, Biroul 
Politic este profund reînnoit, în timp ce reformatorul Hans Modrow devine 
şeful guvernului. 

În acest stadiu al crizei - şi în deznodământul său - rolul unui om se 
dovedeşte a fi decisiv. Este vorba de cancelarul vest-german Helmuth Kohl, 
care, cel puţin de la începutul anului 1989, merge pe mâna lui Gorbaciov, 
convins — ca toți concetàtenii săi, care, în iunie, aveau să facă liderului 
sovietic o primire triumfală - că îmbunătăţirea raporturilor Est - Vest nu 
putea avea decât o influenţă foarte favorabilă raporturilor inter-germane. 
Cancelarul mizează atunci, se pare, deopotrivă pe „dinamica inerentă noilor 
raporturi sovieto-germane şi pe ceea ce se petrecea în Polonia şi Ungaria” 
(J. Levesque), cât şi pe nevoile economice ale Uniunii Sovietice şi 
Republicii Democrate Germane, pentru a încerca determinarea evoluţiei 
poziţiei sovietice în privinţa chestiunii germane. În iunie 1989, el îi promite 
lui Gorbaciov să-l ajute economic în caz de urgenţă (din octombrie 1988, 
R.F.G. acceptase acordarea unui credit de 3 miliarde de mărci pentru 
U.R.S.S.); iar la sfârşitul lui octombrie-începutul lui noiembrie, solicitat de 
echipa lui Krenz - aflată la strâmtoare - el se arată favorabil acordării unor 
credite de urgență. În contrapartidă, Helmuth Kohl putea spera cel putin la o 
oarecare liberalizare a circulației persoanelor între cele două Germanii. 

În contextul acestor presiuni - populară directă şi intensă; indirectă 
dar reală din partea R.F.G. - au fost luate, de către P.C. est-german, 
extraordinarele decizii din 9 noiembrie privind spargerea Zidului, renunțarea 
la rolul conducător şi acceptarea alegerilor libere. Bucurie imensă pentru 
popoarele germane; surpriză la Moscova; nelinişte în Vest şi în Statele Unite 
- astfel pot fi prezentate pe scurt sentimentele care animă lumea sfârşitului 
de an 1989. 

În zilele şi săptămânile care au urmat, iniţiativele esenţiale nu vin 
nici de la Moscova, nici de la Washington, şi cu atât mai puţin de la noul 
guvern de coaliţie al lui Hans Modrow. Ele vin, încă o dată, din partea 
străzii şi de la Bonn. Zeci de mii de manifestanti din Leipzig sau din Berlin 
nu mai scandează: „Noi suntem poporul!”, ci: „Suntem un (singur) popor!”. 
Procesul unificator este într-adevăr în derulare şi nimic nu-l poate opri - nici 
reticentele lui Gorbaciov; nici rezervele statelor din C.E.E. Cu atât mai mult 
cu cât Helmuth Kohl propune, pe neaşteptate, la 28 noiembrie, un plan în 
zece puncte având ca obiectiv reunificarea: o noua cotitură decisivă. „A fost 
- notează J. Levesque - sfârşitul fazei cuceritoare a politicii internationaliste 
a lui Mihail Gorbaciov. Deceptiile se acumulaseră mai repede decât 
bucuriile. Epuizarea Republicii Democrate Germane, care se dovedise a fi 
cheia de boltă a întregului sistem est-european, a dat un impuls formidabil 
accelerării evenimentelor în toată regiunea. Echilibrele politice fragile atinse 
în Polonia şi Ungaria au fost rupte, şi întreaga Europă de Est se va prăvăli 
până la urmă peste ruinele acestui Zid al Berlinului”. 

Aceste evenimente considerabile la care cehoslovacii au fost 
spectatori şi chiar martori - prin intermediul refugiaților est-germani care se 
precipitau spre Vest -, au jucat un rol determinant în ultimul act al 
„Revoluţiei de catifea”. 

Conducerea P.C. cehoslovac a simţit pericolul încă de la anunţarea 
căderii lui Honecker. Cu atât mai mult cu cât Gorbaciov - care până atunci 
refuzase să întărească şi să legitimeze poziţia reformatorilor denuntand 
intervenţia sovietică din 1968 -, la 7 noiembrie, adusese la cunoştinţa 
ambasadorului Cehoslovaciei dorinţa sa privind o schimbare la Praga. 

În sânul societăţii civile, impactul evenimentelor est-germane a fost 
la fel de mare. Ele au provocat în rândul studenţilor o tresărire comparabilă 
cu cea resimţită în urmă cu 33 de ani de tineretul şi intelectualitatea din 
Ungaria la vestea acelui Octombrie polonez. La 17 noiembrie, 30-50.000 
dintre ei au decis comemorarea la Praga a manifestatiei din 1939 împotriva 
ocupanților. Incredibila brutalitate cu care au fost dispersati de forţele de 
poliţie şi zvonul morţii unui tânăr manifestant au provocat - după cum 
doreau, fără îndoială, cei care au răspândit vestea - indignarea întregii 
populaţii. A doua zi, 200.000 de praghezi erau în stradă; universităţi şi 
teatre erau în grevă. Peste încă o zi, la 19 noiembrie, Vaclav Havel a 
regrupat douăsprezece mişcări independente sub numele de Forumul civic şi 
a propus autorităţilor o masă rotundă privind „situaţia critică a ţării”. Încă 
din 21 noiembrie s-au realizat contacte cu primul ministru Ladislav 

Adamec. Începând cu 24 noiembrie — zi în care Biroul politic al P.C. a 
demisionat in bloc şi cand, în timpul unei imense manifestatii, Vaclav Havel 
şi Alexander Dubéek au apărut împreună -, Forumul civic a preluat 
inițiativa. Având ca armă principală ameninţarea cu greva generală (efectivă 
pe 27 noiembrie), el l-a influenţat în mod decisiv pe Ladislav Adamec - 
afectat de lipsa unei sustineri clare şi ferme; se formează un nou guvern cu 
majoritate necomunistă, iar la 29 decembrie Vaclav Havel îl înlocuieşte pe 
Gustav Husdk la preşedinţia Republicii. Datorită hotărârii şi efortului de 
unificare a opoziţiei, rezultatul final al „revoluţiei de catifea” nu a fost, ca în 
Bulgaria şi România, o simplă schimbare de echipă, ci o schimbare de 
sistem politic. 

Destituirea lui T. Jivkov - în fruntea P.C. bulgar din 1954 - se 
explică prin îmbinarea unor factori deja bine identificaţi. 

Jivkov a fost în primul rând victima greşelilor propriei sale politici. 
Împrumuturile masive pe care le solicitase şi care duseseră la o datorie 
externă de 10 miliarde de dolari nu au împiedicat scăderea foarte 
semnificativă a nivelului de trai. Pe de altă parte, intensificarea campaniei 
sale de ,,bulgarizare” din vara anului 1989 a fost condamnată în Occident, 
care a denunţat o încălcare marcantă a Drepturilor omului. În această pasă 
delicată, Jivkov nu a găsit sprijin nici la Moscova - unde Mihail Gorbaciov 
nu-i acorda încredere -, nici în rândul populaţiei sensibile la schimbările în 
curs în U.R.S.S. şi în Europa; şi nici în sânul Partidului, unde se pregătea un 
complot împotriva lui, cel putin din primăvara lui 1989. Acesta era condus 
de Petăr Mladenov, ministrul afacerilor externe, Andrei Lukanov, viceprim- 
ministru şi D. Djurov, ministrul apărării. Aşteptând în zadar un semn din 
partea lui Mihail Gorbaciov, conjuratii au trecut la acţiune pe 23 octombrie, 
când P. Mladenov adresează Comitetului central o scrisoare virulenta 
împotriva lui Jivkov. Secretarul general încearcă să pareze, dar, definitiv 
convins că este „părăsit? de Mihail Gorbaciov - care refuză să-l primească, 
la Moscova, la începutul lui noiembrie -, este nevoit să accepte, la 10 
noiembrie, înlocuirea sa în fruntea Partidului şi Statului cu Petar Mladenov, 
care se orientează imediat spre o politică de „restructurare” de tip 
gorbaciovist, deci fără repunerea în discuţie a socialismului. 

Intervine atunci o societate civilă pe care o mână de intelectuali 
încerca - de câteva luni - să o trezească prin diferite acţiuni (formarea unui 
club pro-glasnost şi perestroika, mitinguri ecologiste...). Servind frecvent 
drept catalizatori, studenţii organizează - începând din 18 
noiembrie - o serie de manifestări susținute de aproape 100.000 de 

persoane, la Sofia, la 10 decembrie, pentru solicitarea aprofundarii 
reformelor. Tinand cont de unele dintre aceste dorinte, Partidul propune 
renunţarea la rolul său de conducător, adoptarea multipartitismului şi o 
economie de piaţă. Datorită acestor concesii şi în ciuda reticentelor opiniei 
publice fata de repunerea în drepturi a membrilor minorităţii turce, „Partidul 
Socialist Bulgar” (noul nume al P.C.) obţine majoritatea absolută (47 % din 
voturi) la alegerile legislative din iunie 1990. Totuşi, deşi la început slabă, 
fără experienţă şi foarte fragmentată (16 organizaţii), opoziţia a progresat 
mereu, demonstrându-şi până la urmă forța prin determinarea lui P. 
Mladenov de a-şi da demisia la 6 iulie 1990. O lună mai târziu, filosoful 
Jeliu Jelev, liderul Uniunii Forţelor Democratice era ales în locul lui ca şef 
al statului”. 

La data de 18 ianuarie 1989, la Praga are loc o manifestaţie de 
comemorare a 20 de ani de la autoincendierea lui Jan Palack. Manifestantii 
sunt atacați de miliție şi securitate, printre cei arestaţi aflându-se si 
dramaturgul disident Vaclav Havél. La 21 februarie un tribunal din Praga îl 
condamnă pe dramaturg la 9 luni de închisoare pentru incitare la acţiuni 
ilegale şi ,,obstructionarea forţelor de ordine”. În luna mai a aceluiași an, în 
urma protestelor interne şi externe (inclusiv preşedintele Franţei, Francois 
Mitterrand), disidentul ceh este eliberat. La sfârşitul lunii iunie este făcută 
publică o petiție iniţiată de liderii Chartei '77, care este semnată de 1.800 de 
persoane, mai ales artişti, scriitori şi universitari, şi prin care se cere: 
eliberarea deţinuţilor politici, încetarea persecutării disidentilor, libertatea de 
asociere şi de expresie, sindicate independente, abolirea cenzurii şi 
deschiderea unor dezbateri publice cu privire la anii '50, Primăvara de la 
Praga şi epoca ,,normalizarii”. La 4 august cardinalul Tomàsek propune să 
medieze dialogul între putere şi opoziţie în această tara, la 21 august — în 
fata pericolului izbucnirii unor manifestații cu ocazia aniversării Primăverii 
de la Praga, Securitatea din Cehoslovacia arestează mai multi disidenti, iar 
populația este avertizată asupra pericolului unor provocări antistatale. 
Manifestatia organizată în Piaţa Venceslav din Praga este împrăştiată de 
forţele de ordine fiind arestate 376 de persoane, inclusiv cetăţeni polonezi şi 
ungari. La ambasada R.F.G. din Praga se adună în 30 august mii de cetăţeni 
est-germani care solicită azil politic. La fel ca în Ungaria aceştia sunt 
transportaţi cu trenuri şi autobuze speciale la frontiera cehoslovaco — vest - 
germană. 


4 Jean - Francois Soulet, op. cit., pp. 317-321. 

La data de 25 octombrie Vaclav Havel este spitalizat de către 
Securitatea cehoslovacă, în cadrul unei acțiuni mai largi de control a 
activităţilor disidente, având în vedere pericolul izbucnirii unor manifestări 
ostile regimului cu ocazia aniversării a 71 de ani de la crearea Cehoslovaciei 
(28 octombrie). Astfel că la această dată 10.000 de persoane manifestează în 
Piaţa Venceslav din Praga, cerând demisia lui Milos Jakes, primul secretar 
al Partidului Comunist Cehoslovac. La 14 noiembrie are loc deschiderea 
granițelor cu Ungaria şi R.D.G., fapt care conduce, în Cehoslovacia, la o 
măsură similară, premierul Adamec anunţă ridicarea restrictiei pentru 
cetăţenii cehoslovaci de a călători în Vest, precum şi accelerarea procedurii 
de eliberare a paşapoartelor. Pe 17 noiembrie, la Praga este organizată o 
manifestaţie studenţească aprobată de autorităţi şi la care participă mii de 
cetăţeni. Demonstrantii sunt atacați brutal de forțele de miliţie si de 
securitate, indignarea cetăţenilor se transformă într-o uriaşă demonstraţie 
devenită ulterior lovitură de stat şi reprezentând începutul „revoluţiei de 
catifea”. Ca urmare, are loc la 25 noiembrie o demisie în bloc a conducerii 
comuniste din Cehoslovacia, iar la 29 noiembrie Adunarea Federală denunţă 
prevederea constituţională privind rolul conducător al partidului comunist. 
Fapt ceea ce determină ca, la Praga, să se formeze — la 10 decembrie 1989 - 
un guvern cu o majoritate necomunistă. La 28 decembrie este ales — ca 
preşedinte al parlamentului - Alexander Dubéek, iar la 29 decembrie Vaclav 
Havel este ales de către parlament în funcția de preşedinte al 
Cehoslovaciei”. 

Scrisoarea celor 6 veterani către Nicolae Ceauşescu, preşedintele 
Partidului Comunist Român : 

ss Preşedinte Nicolae Ceausescu, 

Într-o vreme în care însăşi ideea de socialism pentru care am luptat 
este discreditată de politica dvs. şi când ţara noastră este izolată în Europa, 
am decis să ne ridicăm glasul. Suntem perfect conştienţi că făcând acest 
lucru ne riscăm libertatea şi chiar viaţa, dar ne simţim datori să vă adresăm 
un apel de a schimba cursul actual înainte de a fi prea târziu. 

1. Comunitatea internaţională vă reproşează nerespectarea Actului 
final de la Helsinki pe care l-aţi semnat chiar dvs. Cetăţenii români vă 
reproşează nerespectarea Constituţiei pe care v-aţi depus jurământul. lată 
care sunt faptele: 


5 Nicolae Bocşan, Valeriu Leu, op. cit., pp. 331-336. 

A. Întregul plan de sistematizare a satelor şi mutarea forțată a 
țăranilor în blocuri de apartamente cu 3 etaje contravin articolului 36 al 
Constituţiei, care protejează dreptul la o locuință proprietate personală 
împreună cu anexele şi terenul pe care se află. 

B. Decretul care interzice cetăţenilor români să aibă contacte cu 
străinii nu a fost niciodată adoptat de forul legislativ şi nu a fost niciodată 
publicat, lipsindu-l astfel de putere legală. Şi totuşi cetăţenii noştri sunt 
ameninţaţi de a fi concediati, hartuiti, arestaţi şi condamnaţi pe această bază 


C. Centrul civic, cea mai mare investiţie din România, în valoare de 
miliarde de lei nu are un buget cunoscut de public şi construcţia lui are loc 
prin încălcarea tuturor legilor existente care reglementează construcțiile şi 
finanţarea lor. Costul acestei clădiri uriaşe s-a triplat din cauza schimbărilor 
pe care dvs. le ordonati în fiecare lună în interiorul şi exteriorul ei. 


D. Securitatea, pe care am creat-o pentru a apăra ordinea socialistă 
contra claselor exploatatoare, este îndreptată acum împotriva muncitorilor 
care-şi cer drepturile, împotriva unor vechi membri ai partidului şi a unor 
intelectuali cinstiți care-şi exercită dreptul de a petitiona (art. 34) şi 
libertatea cuvântului (art. 28), garantate de Constituţie. 


E. Fabrici şi instituţii primesc ordinul de a-i forța pe salariaţii lor sà 
muncească duminicile, contrar articolului 19 al Constituţiei şi Codului 
Muncii. 


F. Corespondenta este sistematic violată şi convorbirile noastre 
telefonice sunt întrerupte, contrar articolului 34 care le garantează secretul. 


Pe scurt, Constituţia este virtual suspendată şi nu există nici un 
sistem legal în vigoare. Trebuie să recunoasteti, d - le Preşedinte, că o 
societate nu poate funcţiona dacă autoritățile, începând chiar de sus, arată 
dispreţ fata de lege. 


2. Planificarea nu mai da rezultate in economia românească. 
Sedintele Comitetului Politic Executiv privesc toate spre trecut, chemandu-i 
pe muncitori să recupereze neindeplinirile de plan de anul trecut, din 
trimestrul trecut sau din luna trecută. Un număr crescând de fabrici duc lipsă 
de materii prime, energie sau pieţe de desfacere. 


3. Politica agrară este şi ea în dezordine. Măsuri administrative 
severe sunt luate contra ţăranilor care, potrivit propriilor dv. date, furnizează 
56 % din legume, 60 % din lapte şi 44 % din carne, deşi deţin numai 12 % 

din terenul arabil. Desigur însă, predominantă acum in sate este teama de a 
fi ,,sistematizat”, şapte sau opt mii de sate fiind amenințate de a fi demolate. 
Pe deasupra tuturor obiectiilor economice, culturale şi umanitare pe care le 
ridică lumea civilizată fata de acest program, se impune o întrebare legitimă: 
de ce să urbanizati satele dacă nu puteţi asigura condiţii decente de viata 
urbană nici în oraşe, anume încălzire, lumină, transport, ca să nu mai vorbim 
de alimente? Un guvern care vreme de cinci ierni la rând nu este în stare să 
rezolve asemenea probleme vitale ale populaţiei se dovedeşte incompetent şi 
incapabil să guverneze. De aceea nu vă adresăm nici o cerere în această 
privinţă. 

4. Simplul fapt că germanii, ungurii şi evreii emigrează în masă arată 
că trebuie să se renunţe la politica de asimilare forțată. 


5. În sfârşit, suntem profund îngrijoraţi de deteriorarea rapidă a 
poziţiei şi prestigiului internaţional ale României. După cum ştiţi, această 
situaţie este dovedită concret de decizia unui număr considerabil de state de 
a-şi închide ambasadele la Bucureşti. Cel mai alarmant este faptul că 
ambasadele unor asemenea state europene ca Danemarca şi Portugalia s-au 
şi închis. Şi altele ar putea urma. Izolarea noastră crescândă nu afectează 
însă doar relaţiile diplomatice. Am pierdut clauza naţiunii celei mai 
favorizate, acordată de Statele Unite, şi ca rezultat anumite fabrici textile nu 
mai au comenzi. Piaţa Comună nu doreşte să-şi extindă acordul comercial 
cu România, ceea ce va afecta negativ alte sectoare ale economiei noastre. 
Aţi susținut întotdeauna că întâlnirile la cel mai înalt nivel sunt hotărâtoare 
pentru îmbunătăţirea relaţiilor dintre state. Dar cum veţi îmbunătăţi relaţiile 
externe ale României atâta vreme cât toţi conducătorii ţărilor ne-comuniste 
din Europa refuză să se întâlnească cu dv.? 


România este şi rămâne o ţară europeană şi, ca atare, trebuie să 
avanseze în cadrul procesului Helsinki şi să nu se întoarcă împotriva lui. Aţi 
început să schimbaţi geografia zonelor rurale, dar nu puteţi să mutati 
România în Africa. 


Pentru oprirea proceselor negative, atât interne cât şi internaţionale, 
care s-au abătut asupra ţării noastre, facem apel la dvs. să luaţi, ca prim pas, 
următoarele măsuri: 


1. Să declaraţi în mod categoric şi în termeni neechivoci că ati 
renunţat la planul sistematizării satelor. 

2. Sa restabiliti garantiile constitutionale privitoare la drepturile 
cetăţenilor. In felul acesta veţi putea respecta hotărârile Conferinţei de la 
Viena referitoare la drepturile omului. 


3. Să puneţi capăt exportului de alimente, care ameninţă însăşi 
existenţa biologică a naţiunii noastre. 


Indată ce aceste măsuri vor fi luate, suntem gata să participăm, într- 
un spirit constructiv, la un dialog cu guvernul asupra căilor şi mijloacelor de 
depăşire a actualului impas. 


Semnează : 

Gheorghe Apostol, fost membru al Biroului Politic şi fost preşedinte 
al Uniunii Generale a Sindicatelor. 

Alexandru Bârlădeanu, fost membru al Biroului Politic şi fost 
preşedinte al Comitetului de Stat al Planificării. 

Corneliu Mănescu, fost ministru de Externe şi fost preşedinte al 
sesiunii Adunării Generale a Organizaţiei Naţiunilor Unite. 

Constantin Pârvulescu, membru fondator al Partidului Comunist 
Român. 

Grigore Răceanu, veteran al Partidului Comunist Român. 

Silviu Brucan, fost redactor-şef ad-interim al Scânteii. 

Anul 1989 nu a început sub auspicii bune pentru regimul din 
România. Încă din ianuarie, şeful biroului SUA din Ministerul Afacerilor 
Externe era arestat pentru activităţi ostile, la fel ca trei ziarişti notorii. 
Izolarea regimului devenea din ce în ce mai evidentă, atât în interior, cât 
şi peste hotare. O scrisoare de protest împotriva acestei degradări îi era 
trimisă lui N. Ceauşescu la Comitetul Central al PCR pe data de 10 
martie. O versiune în engleză îi era înmânată lui William Pfaff, un ziarist 
american aflat la Bucureşti, de către unul dintre semnatari, chiar in 
aceeaşi zi. 

Printre cei şase semnatari ai scrisorii se găsesc doi foşti secretari 
generali ai partidului, trei foşti membri ai Biroului Politic, fostul ministru de 
Externe etc. Textul îl acuză pe actualul lider, aflat la putere de 24 de ani, de 
a conduce fără nici o urmă de respect fata de Constituţie şi de a fi împins 
tara într-un dezastru. 

Scrisoarea a fost difuzată de programele în limba română ale 
posturilor de radio BBC, Europa Liberă şi Vocea Americii, care au o largă 
audienţă, provocând o enormă senzaţie în ţară. Pentru prima dată de la 
venirea PCR (Partidul Comunist Român) la putere, un grup cu o existenţă 

publica, alcatuit din persoane dintre cele mai proeminente, se forma chiar in 
interiorul acestei organizaţii. Datorită conţinutului său şi importanţei politice 
a autorilor, această scrisoare de dezavuare reprezintă un pas decisiv al 
protestelor cu obiective limitate în favoarea unei forme structurate de 
opoziție politică. Ea netezeşte drumul spre posibila constituire a unei 
opoziții cu anumite şanse de a accede la putere. 

Este devreme pentru a trage concluzii definitive privind impactul 
istoric al acestei acţiuni, dar se poate schița un inventar al rezultatelor ei 
imediate. O astfel de imagine ar include mai multe niveluri: consecinţe 
interne şi internaţionale, sprijin ori respingere, reacţii ale reprezentanţilor 
puterii. Din păcate, materia primă a acestei imagini este constituită din 
informaţii evident incomplete si incontrolabile. Ținând cont de rezervele 
care se impun, evoluțiile din ultimele două luni pot conduce la următoarele 
estimări: 

1. Consecințele scrisorii au fost mai puternice pe plan international 
decât pe plan naţional. 

2. Ea a fost primită favorabil de marea majoritate a guvernelor 
occidentale. 

3. Ea a adâncit considerabil izolarea României atât la vest cât şi la 
est. 

4. Atât în mod direct, dar mai cu seamă indirect, ea a stimulat o 
activitate critică în cercuri din afara PCR. 

5. Ea nu pare să fi solicitat sprijin din partea altor membri ai 
partidului 

6. Această autolimitare dă in mod teoretic intelighentiei posibilitatea 
de a asuma un rol decisiv în evoluţiile viitoare. Apare posibilitatea ca 
centrul politic al opoziţiei contra regimului Ceauşescu să se deplaseze din 
interiorul în exteriorul PCR. 

7. Scrisoarea i-a pus pe oamenii puterii în defensivă, silindu-i să 
reacționeze în loc de a acţiona. 

8. Comportarea în aceste circumstanțe a oamenilor puterii este 
caracterizată printr-o anume dibăcie, multă incoerenta şi o imaginaţie cu 
totul deficitară. Tentată să procedeze concomitent la mai multe represiuni şi 
la mai multe concesii, şi totodată silită să-şi revizuiască unele dintre 
tehnicile obişnuite, puterea a suferit perturbări în însăşi funcţionarea 
structurilor ei. 

Reacţii interne: sprijin indirect. Din clipa relevării ei publice, 
scrisoarea a devenit în mod spontan punctul de referinţă al oricărei activităţi 

cu implicatii critice. Ea este raportata ca atare atat la fapte care au precedat, 
cat si la unele care i-au urmat. Printre acestea se pot mentiona: 

1. Tentativa a trei ziaristi proeminenti, Anton Uncu si Petre Mihai 
Băcanu de la popularul cotidian România Liberă şi Mihai Creangă de la 
România Pitorească, asistați de tipograful Alexandru Chivoiu, de a tipări si 
distribui un manifest anti - Ceauşescu. Arestati spre sfârşitul lunii ianuarie 
1989, acuzaţii urmau să fie judecaţi la sfârşitul lui martie, pentru 
“propagandă împotriva societății socialiste”. Manifestul urma să fie 
distribuit în 26 ianuarie, ziua de naştere a lui Ceauşescu, pe care puterea 
încerca să o transforme în sărbătoare naţională. Arestarea ziariştilor în 
ianuarie nu a devenit publică decât în martie, după apariţia scrisorii celor 
şase veterani, fiind însă uitată imediat după aceea de mediile oficiale 
româneşti. 

2. La Iaşi, în Moldova, scriitorii Dan Petrescu şi Liviu Canciopol au 
făcut declaraţii publice incendiare. Urmare a interviului publicat la Paris, cel 
dintâi a fost arestat pentru ca apoi, mulţumită presiunilor internaționale, să 
fie pus în condiţii de libertate supravegheată. 

3. În iulie 1988 poetul Dan Desliu îi trimisese lui Ceauşescu o 
scrisoare prin care protesta împotriva planului de distrugere a peste jumătate 
din satele ţării, nu mult după aceea, la Bucureşti, scriitorul Aurel Dragoş 
Munteanu demisiona din PCR sub motivul că nu poate renunţa la libertatea 
sa de a gândi şi că nu vrea să fie asociat sub nici o formă cu demolarea 
satelor. 

Apariţia scrisorii este urmată şi de alte episoade, cum ar fi: 

1. La 17 martie, ziarul parizian Libération publica interviul luat la 
Bucureşti poetului Mircea Dinescu. Sub aspect politic poetul mergea mai 
departe decât veteranii comunişti, cerând deschis alinierea României la 
perestroika şi glasnost şi apreciindu-l pozitiv pe Gorbaciov. Printre altele, 
Dinescu a profitat de ocazie pentru a dejuca încercarea autorităților de a 
paraliza Uniunea Scriitorilor; el a atacat elucubraţiile oficiale despre aşa- 
numitul „om nou” poreclindu-l „homo ceauşescus” şi a comparat ţara cu o 
insulă împresuratà din toate părţile de apele tulburi ale reformismului 
politic, ai cărei locuitori visează să guste din miraculoasele licori numite 
glasnost şi perestroika. El descria Bucureştiul ca fiind pe cale să devină 
primul oraş secularizat al Europei (aluzie la distrugerea bisericilor), unde 
poliţiştii sunt mult mai numeroşi decât porumbeii, invadat de ,,pagode 
staliniste”. Totodată, el invocă marea deceptie a proprietăţii iluzorii pe care 
legea o conferă clasei muncitoare. 

2. Către sfârşitul lui martie, şapte prestigioşi scriitori îi adresau 
preşedintelui Uniunii Scriitorilor o scrisoare de protest împotriva măsurilor 
abuzive la care erau supuşi colegii lor Dan Desliu şi Mircea Dinescu. 
Semnatarii acestei scrisori erau: Geo Bogza, Ştefan Augustin Doinaş, Dan 
Hăulică, Alexandru Paleologu, Andrei Pleşu, Octavian Paler şi Mihai Sora. 
Politic vorbind, acest grup este cu totul eterogen. Numai trei dintre 
componenții lui sunt membri ai PCR; unul dintre ei, Octavian Paler, a fost 
membru al Comitetului Central, preşedinte al Uniunii ziariştilor şi redactor- 
şef al celui mai popular cotidian, România liberă. Alţi doi fuseseră închişi în 
anii '50 şi reabilitati de regimul Ceauşescu. Această componenţă sugerează 
că solidaritatea profesională era mai importantă decât apartenenţa formală la 
partid. În acelaşi timp, solidaritatea cu Dinescu nu se poate disocia de 
solidaritatea cu critica virulentă adresată de el regimului. 

3. La 29 aprilie, The Spectator din Londra publica o nouă scrisoare 
trimisă lui Ceauşescu de Doina Cornea, profesor la Universitatea din Cluj, 
Transilvania, unul dintre fruntaşii disidentei din România. ,,Liberati-i pe 
ziarişti şi pe tipografi a căror singură vină este aceea de a nu mai fi putut 
continua să trăiască în minciună”, scria ea în acel text. „Încetaţi persecutarea 
proeminentilor conducători comunişti care pe bună dreptate vă acuză a fi 
ruinat economia şi convietuirea socială ... ca si pentru incapatanarea cu care 
menţineţi un anacronic socialism represiv”. Post-scriptumul scrisorii 
menţiona: „Următoarele persoane au fost de acord să se asocieze acestui 
protest: George Vasilescu (jurist, Cluj), Bogdan Şerban (Zărneşti), Monica 
Şerban (Zărneşti), Marin Brâncoveanu (satul Poiana), Mihai Terja 
(Zărneşti)”. Acest adaos de semnături are o importantă semnificaţie, ţinând 
seama de condiţiile specifice din România. 

Reacțiile puterii: represalii. Cu cât mai flagrantă apare ilegitimitatea 
regimului, cu atât mai crucială devenea activitatea poliției (Securitatea). Din 
acest punct de vedere scrisoarea celor şase veterani, ca şi unele acţiuni 
interferente, au creat o situaţie specială de criză: pe măsură ce creştea rolul 
social al poliţiei, slăbeau performanţele ei. Ani de-a rândul, ea a fost în stare 
să reducă protestele diverselor personalităţi notorii la dimensiunea unor 
acţiuni individuale şi deci izolate. Această eficacitate a capotat în primele 
luni ale lui 1989. În trei rânduri, pe parcursul acestei scurte perioade, poliţia 
nu a izbutit să prevină transformarea unor acţiuni individuale în acţiuni de 

grup. Este vorba de grupul ziariştilor, anterior ,,Scrisorii celor şase”, 
scrisoarea celor şapte scriitori şi ultima scrisoare a Doinei Cornea®. 

La data de 14 martie 1989 Procuratura generală anunţă descoperirea 
unei „grave acţiuni de trădare a intereselor ţării şi ale poporului român, 
săvârşită de Răceanu Mircea, fost lucrător în diplomaţie, care s-a pus în 
slujba serviciului de spionaj al unei puteri străine”. În ziua de 4 aprilie a 
aceluiaşi an, în semn de protest pentru violarea drepturilor omului în 
România, R. F. Germania îşi recheamă ambasadorul de la Bucureşti. La 12 
aprilie 1989, în deschiderea lucrărilor plenarei Comitetului Central, Nicolae 
Ceauşescu declară: „Doresc să informez plenara, întregul partid şi întregul 
nostru popor, că la sfârşitul lunii martie România a plătit complet datoria 
externă”. Şase zile mai târziu, la 18 aprilie 1989, Marea Adunare Naţională 
adoptă Legea privind interzicerea creditelor din străinătate. La 24 aprilie 
1989, Comunitatea Europeană suspendă convorbirile cu România. 

În luna aprilie 1989 Alexandru Bârlădeanu, Corneliu Mănescu, 
Constantin Pârvulescu, Grigore Răceanu, Silviu Brucan şi Gheorghe 
Apostol adresează lui Nicolae Ceauşescu o scrisoare în care iau poziţie 
împotriva: nerespectării Acordului final de la Helsinki, interzicerii 
contactelor cu străinii, construirii Centrului Civic, atotputerniciei Securităţii, 
muncii în zilele de sărbătoare, degringoladei planificării haosului din 
agricultură ş.a., cerând: renunţarea la planul de sistematizare a satelor; 
restabilirea garantiilor constituţionale privind drepturile omului; încetarea 
exporturilor de alimente. La 16 iunie 1989 C.P. Ex. al C.C. al P.C.R. 
hotărăşte reducerea personalului aparatului de stat, de partid şi al 
organizaţiilor de masă. 

În perioada 6-8 octombrie 1989 Nicolae Ceauşescu participă la 
festivitățile de la Berlin consacrate împlinirii a 40 de ani de la înfiinţarea 
R.D. Germane (dată la care începe degringolada regimului comunist din 
această ţară). 

În intervalul 20-24 noiembrie 1989 se desfăşoară la Bucureşti 
lucrările Congresului al XIV-lea. al P.C.R.; congresul realege pe N. 
Ceauşescu secretar general al P.C.R., continuând cu intensitate cultul 
personalităţii acestuia şi al soţiei lui. 

În ziua de 4 decembrie 1989 are loc, la Moscova, întâlnirea dintre N. 
Ceauşescu şi M. Gorbaciov, cu prilejul participării şefului statului român la 


ê Pavel Câmpeanu, Ceauşescu, anii numărătorii inverse, laşi, Ed. Polirom, 2002, pp. 287- 
292. 

întâlnirea la nivel înalt a conducătorilor statelor participante la Tratatul de la 
Varşovia; cu acest prilej are loc un schimb dur de replici între cei doi, 
încheiat cu o ameninţare din partea lui Gorbaciov. 

La 11 decembrie 1989, C.P. Ex. al C.C. al P.C.R. aprobă trecerea 
unităților de grăniceri în subordinea Ministerului de Interne. Trei zile mai 
târziu, la 14 decembrie 1989, un grup de oponenți ai regimului dictatorial au 
încercat să organizeze o acțiune restrânsă la laşi, prin adunarea în Piaţa 
Unirii a unor intelectuali, studenţi şi muncitori, sub egida Frontului Popular 
Român; mitingul a fost preîntâmpinat de autorităţi. În ziua de 16 decembrie 
1989 izbucnesc manifestatiile antidictatoriale si anticomuniste de la 
Timişoara, însă, pentru a evita aflarea adevărului despre evenimentele de la 
Timişoara de către presa străină şi diplomaţii acreditați la Bucureşti, în 
perioada 18-20 decembrie 1989 preşedintele României, Nicolae Ceauşescu, 
efectuează o vizită oficială de prietenie în Republica Islamică Iran. La 
înapoierea din vizită (20 decembrie 1989), Nicolae Ceauşescu se 
adresează populației prin intermediul televiziunii în legătură cu 
evenimentele de la Timişoara, declarând că acestea sunt opera unor 
huligani”. 

În cadrul aceleiaşi cuvântări televizate, Ceauşescu a pus tulburările 
din Timişoara pe seama agenturilor străine, iar a doua zi a organizat un 
miting la Bucureşti, în faţa sediului Comitetului Central, crezând că va putea 
reedita performanţa din 21 august 1968. Ceauşescu nu citise, desigur, 
lucrarea lui Marx (,,18 Brumar al lui Ludovic Bonaparte”), care, întregind o 
observaţie a lui Hegel despre repetarea evenimentelor, preciza că, prima 
dată, ele au o solemnitate tragică, iar a doua oară iau aspect de farsă. 
Mulțimea din Piaţa Palatului a intrat în panică din motive neelucidate, astfel 
că N. Ceauşescu însuşi, descumpănit, a trebuit să-şi întrerupă discursul. El 
denuntase din nou uneltirile forțelor ostile României şi, în final, promisese 
derizorii sporuri de venituri. Mitingul, încheiat într-o stare de confuzie, a 
dezvăluit tuturor că N. Ceauşescu scăpase situaţia de sub control . 

La data de 21 decembrie 1989 este emis decretul prezidenţial de 
instituire a stării de necesitate pe teritoriul judeţului Timiş, dovedind faptul 
că situaţia a scăpat de sub control în partea de vest a ţării, iar autorităţile 
erau nevoite să adopte măsuri disperate. De altfel, şi mitingul din Capitală 


7 Marin Nedelea, Istoria României în date, Bucuresti, Ed. NICULESCU SRL, 1997, pp. 
378, 381- 383. 

8 Florin Constantiniu, O istorie sinceră a poporului român, Bucuresti, Ed. Univers 
Enciclopedic, 1999, p. 505. 

convocat de Nicolae Ceausescu este intrerupt de grupurile de protestatari, 
care se regrupează în fata Hotelului Intercontinental şi a ambasadei S.U.A. 
În cursul nopţii, se trage în demonstranți si se degajează terenul cu ajutorul 
blindatelor. În intervalul 21-22 decembrie 1989, dar şi în zilele următoare, 
au avut loc confruntări armate şi demonstraţii populare la Arad, Sibiu, 
Braşov, Cluj-Napoca ş.a., soldate cu numeroase victime”. 

Răgazul obţinut de dictator a fost doar de câteva ore. A doua zi (22 
decembrie 1989), mulţimea a blocat străzile din jurul Comitetului Central. 
Ceauşescu s-a aflat în faţa alternativei de a ordona o baie de sânge sau a 
ceda. Sinuciderea ministrului Apărării, generalul Vasile Milea, a sporit 
deruta dictatorului, care s-a lăsat convins de generalul Victor Atanasie 
Stănculescu (pe care hotărâse din după-amiaza zilei precedente să-l 
numească ministru al Apărării, chemându-l în acest scop de la Timişoara) să 
părăsească sediul CC cu un elicopter. Fuga cuplului prezidențial a marcat 
sfârşitul regimului Ceauşescu!0. 

La 22 decembrie 1989 se poate vorbi deja despre victoria revoluției 
la Bucureşti. Nicolae şi Elena Ceauşescu sunt arestaţi. Se constituie 
Consiliul Frontului Salvării Naţionale, care adresează un comunicat 
cuprinzând programul noilor autorităţi. Seara se trage asupra manifestantilor 
din Piaţa Revoluţiei din Bucureşti, fiind serios afectate de tiruri şi incendii 
Palatul Republicii şi Biblioteca Centrală Universitară. 

Comunicatul către ţară al Consiliului F.S.N. declară: „Din acest 
moment se dizolvă toate structurile de putere ale clanului Ceauşescu. 
Guvernul se demite, Consiliul de Stat şi instituţiile sale îşi încetează 
activitatea. Întreaga putere în stat este preluată de Consiliul F.S.N.”. 
Programul  F.S.N., formulat în 10 puncte, prevede: sistem democratic 
pluralist de guvernământ; alegeri libere; separarea puterilor în stat; 
promovarea liberei iniţiative în economie; sprijinirea micii producţii 
ţărăneşti; democratizarea învățământului şi culturii; respectarea drepturilor 
minorităţilor naţionale; integrarea în procesul de construire a unei Europe 
unite; respectul deplin al drepturilor şi libertăţilor omului, inclusiv al 
dreptului la deplasare liberă. Din componenţa provizorie a Consiliului 
F.S.N. făceau parte: Doina Cornea, Ana Blandiana, Mircea Dinescu, Laszlo 
Tokes, Dumitru Mazilu, Dan Deşliu, generalul Ştefan Guşe, generalul 
Victor Stănculescu, Aurel-Dragoş Munteanu, Corneliu Mănescu, Alexandru 


” Marin Nedelea, op.cit., p. 383. 
10 Florin Constantiniu, op.cit., p. 506. 

Barladeanu, Silviu Brucan, Petre Roman, Ion Caramitru, Sergiu Nicolaescu, 
Mihai Montanu, Mihai Ispas, Gelu Voican Voiculescu, Dan Martian, 
căpitanul Lupoiu Mihail, generalul Voinea, căpitanul de rangul I 
Dumitrescu Emil, Neacşa Vasile, Ciontu Cristina, Baciu Marian, Bogdan 
Teodoriu, Eugenia Iorga, Negrutiu Paul, Manole Gheorghe, Vladimir 
Ionescu, Adrian Sârbu, Cârjan Constantin, Domokos Geza, Magdalena 
Ionescu, Marian Mierlă, Constantin Ivanovici, Ovidiu Vlad, Bucurescu 
Valeriu, Ion Iliescu. 

Conform surselor oficiale, în evenimentele din decembrie 1989 s-au 
înregistrat 1.104 decedați (din care înainte de 22 XII - 162, iar după 22 XII - 
949), 3.352 răniţi (din care până la 22 XII - 1.107, iar după 22 XII - 2.245); 
din victimele semnalate după 22 XII - 260 decedați şi 545 răniţi aparţin 
M.Ap.N., iar 65 decedați şi 73 răniţi aparţin M.I.; de asemenea, acţiunile 
personalului M.Ap.N. au provocat 333 decese şi 648 răniţi, iar cele ale 
personalului M.I. - 63 decese şi 46 răniţi. 

La 25 decembrie 1989 are loc, în incinta unei unităţi militare de 
lângă Târgovişte, procesul lui Nicolae Ceauşescu şi al Elenei Ceauşescu în 
fata Tribunalului Militar Extraordinar. Cei doi sunt învinuiți de: 

1. ,,Genocid - peste 60.000 victime. 

2. Subminarea puterii de stat prin organizarea de acţiuni armate 
împotriva poporului şi a puterii de stat. 

3. Infractiunea de distrugere a bunurilor obşteşti, prin distrugerea şi 
avarierea unor clădiri, explozii în oraşe etc. 

4. Subminarea economiei naţionale. 

5. Încercarea de a fugi din ţară pe baza unor fonduri de peste 1 
miliard de dolari depuse la bănci străine”. 

În baza acestor acuzaţii, cei 2 au fost condamnaţi la moarte si 
confiscarea averii. Inculpatii au refuzat să recunoască legitimitatea 
tribunalului şi să facă recurs. Sentința a fost executată imediat. 

La 27 decembrie 1989 este publicată Legea adoptată de Consiliul 
F.S.N. prin care sunt abrogate: toate decretele prin care s-au acordat titluri şi 
ordine ale României lui Nicolae Ceauşescu şi Elenei Ceausescu; Legea nr. 5 
din 1969 privind înfiinţarea, organizarea şi funcţionarea Consiliului 
Apărării, Legea nr. 58 din 1976 privind sistematizarea teritoriului şi 
localităţilor urbane şi rurale; Hotărârea M.A.N. nr. 5 din 1984 privind 

aprobarea Programului de alimentaţie ştiinţifică a populatiei; Decretul nr. 
770 din 1966 privind reglementarea întreruperii cursului sarcinii s.a.!!. 

Căderea comunismului în România, dezagregarea sistemului 
socialist - în realitate, sfera de hegemonie a URSS din Europa de Est - şi 
destrămarea Uniunii Sovietice au deschis naţiunii române drumul spre 
democraţie şi economia de piaţă, adică acele structuri politice şi economice 
validate de istorie ca fiind cele mai apte să asigure în principiu libertatea şi 
prosperitatea oamenilor. În sens hegelian, Francis Fukuyama a vorbit de 
„sfârşitul istoriei”, adică de atingerea unei organizări a societăţii umane 
care poate apărea, cel putin astăzi, ca definitivă!?. 


EUSEBIU NARAI 


!! Marin Nedelea, op. cit., pp. 383- 385. 
12 Florin Constantiniu, op. cit., pp. 508-509. 

Decembrie 1989 in Timisoara. De la revolta populara la revolutie 


The crisis of the communist regime, dramatically increased towards the end 
of the 20" century, led to the outburst of a street riot against Ceausescu’s 
communist regime, in December 1989. 

The protests of some of the protestant pastor Tékés László’s parishioners, to 
whom other city dwellers irrespective of their beliefs adhered against the 
communist authorities’ decision to evacuate the pastor, which began on the 
15% December, hundreds of people in the streets of Timisoara were shouting 
FREEDOM and DOWN WITH CEAUSESCU, and were assaulting the 
PCR Committee of the Timis County, the symbol of the communist power. 
Repressive forces interfere brutally. Lots of people are wounded and more 
than 200 are arrested. 

On “bloody Sunday”, December 17, some of the demonstrators manage to 
head towards the local party headquarters attacking and devastating it. 
Ceausescu sets off the state of necessity in the county of Timis and orders 
the army to make use of fire weapons against demonstrators. 63 people are 
shot dead and 200 are wounded. The retaliation continues the next day, on 
December 18, when 5 more people are killed, three of them being shot while 
standing on the steps of the Cathedral. 

The general strike, the Elba workers began on December 19 was sided with 
by the most important factories in the city. At lunch time over 100 000 city 
dwellers were demonstrating downtown the city of Timisoara. 

A government delegation led by Prime Minister Constantin Dascalescu 
arrives in the city to negociate with the demonstrators. Unfortunately the 
negociations fail. The army troops retire in the barracks and Timisoara 
becomes thus the FIRST FREE TOWN in communist Romania. 

The Romanian Democratic Front (FDR) is set up representing the first 
democratic political structure during the streets riot which ends up in a 
revolution. The very next day people from Bucharest rise against 
Ceausescu’s dictatorship, as well as people from different places in Banat 
and Ardeal. The communist regime is put an end to on December 22". 


Key words: Timisoara, street riot, revolution, communist dictatorship, 
opression 


I. DE CE TIMISOARA? 

Criza sistemică a regimului comunist, accentuată dramatic la sfârşitul 
deceniului nouă, a determinat începutul unei revolte anticeauşiste în 16 
decembrie 1989, la Timişoara, care, în 20 decembrie se extinde şi la Lugoj, 
iar în 21 decembrie, în Bucureşti şi în alte localităţi din Banat şi Ardeal. 

Una din întrebările puse de cei care s-au aplecat asupra evenimentelor 
decisive în alungarea lui Ceauşescu şi prăbuşirea regimului comunist din 
România a fost: de ce Timişoara? Ca multe alte întrebări legate de 
înlăturarea de la putere a lui Nicolae Ceauşescu şi consecinţa logică a 
prăbuşirii regimului comunist, pentru că Ceauşescu şi clanul său au fost 
exponentii cei mai autorizaţi ai acestui regim, şi această întrebare va primi 
mai multe răspunsuri. 

Va pune prima dată această întrebare într-o lucrare mai amplă consacrată 
revoluţiei timisorene, Liviu Birăescu, în martie 1990, şi tot el va da un 
raspuns, validat de pozitionarea geograficà, structura etnicà si evolutia 
istorică a municipiului de pe Bega!. 

Dupà 1980, criza regimului comunist se va resimti din plin în judetul Timis 
şi în municipiul Timişoara, cuprinzând toate sectoarele de activitate cu 
implicaţii profunde în plan social?. Lipsa de materii prime pentru 
majoritatea întreprinderilor timisene —  „Electromotor”, „Solventul”, 
Întreprinderea Textilă „| iunie” din Timişoara etc. — calitatea slabă a 
produselor destinate exportului şi crearea de mărfuri nevandabile, a 
determinat conducerea partidului să dirijeze tot mai mult exportul spre 
produsele agricole. Această politică a dus la reducerea producţiei de bunuri 
agroalimentare destinate consumului populaţiei, la o gravă criză de alimente 
şi chiar la o stare de subnutritie în numeroase familii. 

De aceea, potrivit unei Note informative a securității din 16 iulie 1981 la 
interminabilele cozi de la magazine se semnalau deseori „invective, injurii 
adresate organelor locale şi centrale de partid şi de stat, factorilor 
responsabili de această situaţie”. Aceleaşi Note semnalează o atitudine de 
simpatie a muncitorilor de la marile întreprinderi timişorene fata de 
evenimentele din Polonia, unde sindicatul „Solidaritatea” a declanşat o 
viguroasă mișcare social-politică. Astfel, la Întreprinderea ,, Modern” 


! Traian Liviu Birăescu, De ce Timişoara? în Timişoara 16-22 decembrie 1989, Timişoara, 
Edit. Facla, 1990, p. 11-15 

2 loan Munteanu, Starea de spirit a populaţiei din Timişoara premergătoare Revoluţiei din 
Decembrie 1989 în „Clio”, an. IV, nr. 1/2008, Bucureşti, p. 69-70 

3 Direcţia Judeţeană Timiş a Arhivelor Nationale, Fond Comitetul Judetean Timiş al P.C. 
R., dosar 256/1981, f. 29 (în continuare: D.J.T.A.T.N....) 

muncitorii considerau că „acţiunile din Polonia sunt juste şi corecte”, dar ca 
în România ei „nu se vor limita doar la grevă pentru a-şi dobândi 
drepturile”. 

Aşa cum va mărturisi la Procesul de la Timişoara fostul prim-secretar al 
Comitetului Judeţean PCR Timiş, Radu Bălan, situaţia judeţului pe care 
trebuia să-l conducă începând cu 3 noiembrie 1989, era dificilă şi starea de 
spirit foarte agitată. În multe întreprinderi salariaţii primeau sub 80% din 
salariile cuvenite, iar salariaţii din agricultură nu-şi mai primiseră 
remuneratiile din luna iulie?. 

Si totuşi, în ciuda acestei realități, timişorenii nu trăiau mai rău decât 
majoritatea românilor. Dimpotrivă! De aceea, declanşarea revoluţiei din 
decembrie 1989 la Timişoara s-a datorat şi altor factori ce ţineau de tradiţia 
democratică şi europeană, structura etnică eterogenă, poziţionarea oraşului 
la graniţa de vest a României, experiența „operaţiunii Bărăgan” şi a 
revoltelor studenţeşti din 1956 şi, nu în ultimul rând, unui plus de 
informatie®. 

Datorită unei evoluţii istorice specifice”, Banatul, in general, iar Timişoara, 
în special, a constituit un model de interculturalitate activ, caracterizat în 
primul rând printr-o complementaritate civică. Paralel cu dogmatismul 
culturnicilor, cu limbajul de lemn şi cu manifestările de masă desfăşurate 
sub egida „Daciadei” sau „Cântării României”, a existat în Timisoara, în 
toată perioada comunistă, şi un alt mod de gândire exprimat prin activitatea 
mai multor cercuri intelectuale şi artistice: Grupul artistic Sigma, 
Aktionsgruppe Banat al scriitorilor de expresie germană, cenaclurilor 
multilingve ale Uniunii Scriitorilor, reuniunile  interconfesionale, 
cinematecile, Formaţia Phoenix etc.” Interculturalitatea activă a Banatului 
realizată prin metisajul său interconfesional, interetnic, interlingvistic şi 


4 Ibidem, f. 12 

5 Procesul de la Timisoara, vol. III, Ediţie îngrijită de Miodrag Milin şi Traian Orban, 
Timisoara, Edit. Mirton, 2005, p. 1414 

$ Dumitru Tomoni, Aspecte ale crizei economice şi deteriorarea condiţiilor de viaţă în 
Banat în „Caietele Revoluţiei”, nr. 5/2008, p. 16-18 

7 Gheorghe Jurma, Descoperirea Banatului, Reşiţa, Edit. Timpul, 1994; vezi si Dumitru 
Tomoni, Regionala ,, Astra Bànàteanà”. Monografie istorică, Timisoara, Edit. Eurostampa, 
p. 14-56 

8 Stefa Buzărnescu, Sorin Pribac, Micea Neagu, Ana Buzărnescu, Un model de 
interculturalitate activă. Banatul românesc, Timişoara, Edit. De Vest, 2004, p. 64 

? Victor Neumann, Civismul Timişoarei în anii national-comunismului în „Memorial 1989. 
Buletin ştiinţific şi de informare”, nr. 2/2007, Timisoara, p. 16 

intercultural poate explica, in mare măsură, atât declanşarea revoluției din 
decembrie 1989 la Timişoara, cât şi primatul Timişoarei în transformarea 
post-revolutionara a României. Expresia sintetică a acestor realități a 
reprezentat-o binecunoscuta lozincă: „Azi în Timişoara, mâine-n toată 
tara!”, rostită cu acelaşi năduf atât în săptămâna patimilor oraşului de pe 
Bega, 16-22 decembrie 1989, cât şi după instaurarea noii puteri, „emanaţie a 
revoluţiei”. 

Fiind o regiune foarte bogată, cu oameni gospodari şi înstăriți, Banatul nu a 
fost tocmai un loc prielnic pentru implantarea comunismului. Sesizând acest 
lucru, regimul comunist a încercat mai repede decât în alte zone ale ţării să 
se impună prin forță şi teroare, fără să-şi facă probleme de imagine sau 
percepţie. Pretextand vecinătatea cu Iugoslavia, al cărei lider comunist Iosif 
Broz Tito se declarase fără echivoc împotriva stalinismului, conducerea 
regimului comunist a pus la cale aşa-numita „operaţiune Bărăgan”. La 18 
iunie 1951, peste 40 000 de români, sârbi, germani, bulgari etc. din Banat şi 
Mehedinţi au fost ridicaţi de la casele lor, urcați în vagoane de transportat 
animale, iar după două săptămâni lăsaţi sub cerul liber în diferite locuri ale 
Bărăganului. Regimul comunist i-a obligat să pornească viata de la capăt, să 
lupte cu foamea, cu lipsa de bani, cu frigul iernilor geroase sau canicula 
verilor toride!°. Chiar dacă după 4-5 ani cei mai multi dintre deportati se vor 
reîntoarce acasă, ei şi copiii lor — multi născuţi în Bărăgan — nu vor putea 
uita niciodată calvarul provocat de comunişti, iar atunci când au avut 
posibilitatea să-şi exprime adevăratele sentimente fata de regimul comunist 
au făcut-o în diferite forme. 

Nu întâmplător, cele mai evidente acţiuni de protest şi de solidaritate cu 
revoluţia maghiară din anul 1956 s-au desfăşurat în Timişoara. Atunci, 
studenţii timişoreni au scandat cu toate riscurile „Jos comunismul!” şi 
„Afară cu ruşii din tara!”!'. Intervenţia forțelor represive nu s-a lăsat 
aşteptată, peste 800 de studenţi vor fi arestaţi, dintre care 29 vor fi judecaţi 
şi condamnaţi la închisoare. Mişcarea studenţească din zilele de 30-31 


10 Viorel Marineasa, Daniel Vighi, Rusalii 51. Fragmente din deportarea în Bărăgan, 
Timisoara, Edit Marineasa, 1994; vezi si: Viorel Marineasa, Daniel Vighi, Valentin 
Samanta, Deportarea in Bărăgan, Timisoara, Edit. Mirton, 1996; Elena Spijavca, Munci si 
zile in Baragan, Bucuresti, Edit. Fundatiei Academia Civica, 2004 

!! Mihaela Sitaru, Oaza de libertate. Timisoara, 30 octombrie 1956, laşi, Edit. Polirom, 
2004, p. 48 

octombrie 1956, la care au participat peste 2000 de studenti din toate 
instituţiile universitare timisorene, a avut un evident caracter anticomunist!?. 
Indiscutabil, în izbucnirea revoluţiei de la Timişoara un rol important l-a 
avut şi plusul de informaţie. Programul televiziunilor de la Belgrad, Novi- 
Sad şi Budapesta erau urmărite constant de către timişoreni, care aveau 
posibilitatea să vadă şi o altă realitate şi să fie informaţi despre acţiunile 
anticomuniste din celelalte tari cu regim totalitar. Informaţia venea şi pe 
calea relaţiilor directe, multi timişoreni având rude, vecini sau prieteni 
stabiliţi în diferite tari din Europa. 

Sintetizând cele spuse mai sus, putem concluziona că în decembrie 1989 
exista un spirit al Timişoarei proocidental, democratic şi antitotalitar. De 
aceea, dincolo de criza economică evidentă, cu grave consecinţe sociale, 
acest spirit timişorean a declanşat, cu sau fără instigatori, într-un context 
internaţional favorabil, revoluţia din decembrie 1989. 


II. PRELUDII LA 16 DECEMBRIE 1989 

Primele semnale se dau imediat după revolta braşovenilor din noiembrie 
1987, când în Timişoara s-a încercat organizarea unei demonstraţii 
anticeauşiste în ziua de 3 ianuarie 1988, atât în Piaţa Unirii cât şi în Piaţa 
Operei. Strategia greşită şi teama de represiunea fără menajamente a unor 
autorităţi aflate în alertă au făcut ca mobilizarea să fie redusă şi doar 
verbală, printr-un discret şi timid îndemn: „Dacă eşti patriot, vino în 3 
ianuarie în Piaţa Unirii!”!* Din cauza slabei organizări si mobilizării discrete 
a milițienilor si securiştilor, acţiunea s-a rezumat la o întâmplătoare 
plimbare prin cele două pieţe, dar şi la un semnal dat unor autorităţi docile şi 
interesate în menţinerea unui regim anacronic. 

Un alt semnal vor da timişorenii în ziua de 15 noiembrie 1989, după meciul 
de fotbal România-Danemarca. Victoria echipei române şi calificarea la 
turneul final al campionatului de fotbal Italia 90, au scos în stradă mii de 
timişoreni si, în special, studenti. S-a cântat „Deşteaptă-te, române!” şi s-a 
scandat „România!”, dar si... „Jos Ceauşescu!”!* Vestea s-a răspândit foarte 


2 loan Munteanu, Manifestarea anticomunistă a studenţilor de la Timisoara din octombrie 
1956. Semnificaţia politică naţională, în „Analele Sighet”, vol. VIII, Bucureşti, 2000, p. 
635-656 

3 Timişoara 16-22 decembrie 1989, Timişoara, Edit. Facla, 1990, p. 86-87; vezi şi Titus 
Suciu, Reportaj cu sufletul la gură, Timişoara, Edit. Seicon, 1990, p. 6-7 (în continuare: 
Reportaj cu sufletul la gură...) 

4 Ibidem, p. 7 

repede, generând perplexitate şi curiozitate, astfel că, a doua zi, sute de 
timişoreni se revărsau pe străzile centrale ale oraşului pentru a se convinge 
de cele auzite şi a continua acţiunile. Din păcate, nu a existat un catalizator 
care să unească si să canalizeze dorinţa de acţiune a grupurilor răzlețe de 
timişoreni. 

În zilele premergătoare datei de 19 noiembrie 1989, parcul din Complexul 
Studenţesc era plin de fluturasi prin care tinerii erau îndemnați să vină în 19 
noiembrie, la orele 16, în Piaţa Operei din Timişoara, la o manifestaţie 
împotriva regimului. Fluturaşii, scrişi de mână cu carioca, folosindu-se patru 
culori, aveau următorul conţinut: „Tineri, veniţi cu toţii, duminică, 19 
noiembrie 1989, orele 16, în Piaţa Operei, să manifestăm sub lozinca; 
Libertate, DEMNITATE!!! Jos MINCIUNA, TIRANIA, SĂRĂCIA ŞI 
HOTIA!!!9, 

La data şi ora stabilite erau grupuri razlete de oameni, dar nimeni nu a facut 
nici un gest de protest, astfel că, după o vreme, oamenii s-au împrăştiat. 

La foarte scurt timp, un nou semnal de revoltă împotriva dictaturii lui 
Ceauşescu vor da muncitorii de la cea mai mare întreprindere din Timişoara, 
U. M. T. În ziua de 23 noiembrie, când la Bucureşti se desfăşurau lucrările 
Congresului al XIV-lea al P. C. R., un grup de muncitori de la U. M. T. Au 
încercat să mobilizeze oamenii din întreprindere pentru o demonstraţie 
împotriva realegerii lui Ceausescu în funcţia de secretar general a P. C. R. În 
acest sens s-au contactat persoane de încredere de la alte întreprinderi, iar un 
grup de 3-400 de oameni s-au adunat în curtea întreprinderii scandând 
lozinca: „Români, veniţi cu noi!” şi s-au îndreptat spre poarta de ieşire. Din 
păcate pentru organizatori, la intervenţia demobilizatoare a unui şef de 
secţie, majoritatea muncitorilor n-au avut curajul să meargă mai departe, 
risipindu-se pe la secţiile lor. Bineînţeles, au urmat arestări şi amenințări 6. 
Nici de această dată nu se va întâmpla nimic grav pentru regimul lui 
Ceauşescu, dar... va veni decembrie 1989. 


III. REVOLTĂ SPONTANĂ SAU COMPLOT EXTERN? 

În ciuda acestor realități ce motivează şi justifică începutul revoltei 
timişorenilor, la scurt timp după înlăturarea lui Ceauşescu, ziarişti şi analişti 
dornici de senzaţional, sau legaţi prin interese sau trecut de fostul regim 
comunist, Securitate sau Armată, au lansat varianta complotului extern pus 


15 http://www. vestul.ro/stiri/485/indemn-la-revolutie-in-noiembrie-1989.htm , 09.01.2009 
15 Ibidem, p. 8-9 

la cale de serviciile secrete sovietice şi americane pentru înlăturarea 
regimului dictatorial. O mai veche obsesie a lui Ceauşescu, vehiculată şi cu 
ocazia revoltei de la Braşov din 25 noiembrie 1987, prezenţa agenţilor 
străini destabilizatori încă din primele momente ale revoltei va fi 
imbratisata, la început mai timid, dar odată cu trecerea timpului şi sporirea 
nemulțumirilor faţă de noua putere postdecembristă, tot mai zgomotos, 
devenind chiar o modă. În acest sens, excelează prin tenacitatea dovedită de- 
a lungul timpului Alex Mihai Stoenescu'’, dar si alti exegeti ai 
evenimentelor din decembrie 198915. În aceeaşi logică a rolului primordial 
jucat de agenţii străini în declanşarea şi organizarea revoltei timişorenilor, 
sunt prezentate evenimentele din Timişoara şi volumul colectiv intitulat 
„Armata română în Revoluţia din Decembrie 1989”, coordonat de Costache 
Codrescu şi apărut în două ediţii. 

Susţinătorii teoriei complotului extern orchestrat împotriva lui Ceauşescu de 
către ruşi şi americani, vorbesc de selectionarea şi instruirea specială a unor 
transfugi români aflaţi în lagărele din Ungaria ce urmau să fie trimişi în 
special în zona Banatului şi Transilvaniei pentru a desfăşura acţiuni 
destabilizatoare. Aceştia trebuia ca „în momentul în care se semnala un 
conflict într-o localitate din zonă... să se deplaseze urgent acolo, să-l 
amplifice şi să-l directioneze.”?!° 

Un alt grup diversionist era cel trimis de serviciile sovietice sub forma unor 
turişti aflaţi în tranzit spre lugoslavia, cu autoturisme particulare, în medie 
de 80-100 de maşini pe zi. Tot in această perioadă s-a intensificat si 
activitatea unor persoane „cunoscute ca agenţi sovietici care desfăşurau 
activităţi de propagandă asupra unor intelectuali filo-sovietici din 
Timisoara”. Cine erau acei intelectuali filo-sovietici cu influență în mediul 
intelectual timişorean, nu ni se spune şi nici noi nu am putut afla până 
astăzi. 


17 Revoluţia română din decembrie 1989. Istorie si memorie, coordonator Bogdan 
Murgescu, Iasi, 2008, p. 205-212 

18 Filip Teodorescu, Un risc asumat, Bucuresti, Edit. Viitorul Românesc, 1992; Sergiu 
Nicolaescu, Revoluţia. Începutul adevărului. Un raport personal, Bucureşti, Edit. Topaz 
Grup, 1995; Idem, Lupta pentru putere. Decembrie 89, Bucuresti, Edit. Bic All, 2005 (in 
continuare: Lupta pentru putere...); De la regimul comunist la regimul Iliescu. Virgil 
Măgureanu în dialog cu Alex Mihai Stoenescu, Bucureşti, Edit. RAO, 2008 (în continuare: 
De la regimul comunist la regimul Iliescu...) 

19 Filip Teodorescu, op.cit.., p. 49; vezi şi Sergiu Nicolaescu, Lupta pentru putere..., p. 52 
20 Ibidem, p. 52 

Susţinătorii complotului străin i-au atribuit un anumit rol şi fostului consul 
general al Iugoslaviei la Timişoara, Marko Atanaschovici considerat a fi 
agent al serviciilor speciale ungare, care ar fi întreţinut relaţii strânse cu 
personalităţile locale şi care „circula frecvent între România si Iugoslavia, 
uneori trecând frontiera de 2-3 ori pe zi.”?! Or, se ştie că atât revoluționarii 
din Comitetul cetatenesc constituit în sediul Comitetului Judetean Timiş al 
P.C.R., cât şi cei din balconul Operei, au făcut eforturi repetate pentru ca 
lista de revendicări să ajungă la consulul iugoslav şi prin intermediul său să 
fie transmisă la ambasadă si la agenţia Taniug”. 

Tot pe seama agenţilor străini a fost pusă şi prima manifestare din 
decembrie 1989 de ostilitate faţă de regimul dictatorial. În noaptea de 10/11 
decembrie au fost împrăştiate pe străzile Timişoarei manifeste cu un 
conţinut exclusiv anticeauşist: , Jos dictatura!”, „Jos tirania ceausista!” şi 
„Moarte dictatorului!”. A doua zi, la primele ore ale dimineţii milițienii au 
fost mobilizați pentru adunarea acestor manifeste. Pentru că nu au fost 
identificaţi autorii acestei acţiuni şi nimeni nu şi-a asumat această formă de 
protest, atât Alex Mihai Stoenescu? cât şi Sergiu Nicolaescu” consideră că 
agenţii străini au împrăştiat aceste manifeste pentru a provoca forțele 
represive şi a-i pregăti pe timişoreni. 

Aceiaşi agenţi străini ar fi acţionat în zilele de 15 şi 16 decembrie 1989 în 
jurul casei pastorului László Tőkés pentru a transforma o acţiune de 
solidarizare cu pastorul ce urma să fie evacuat în baza unei hotărâri 
judecătoreşti, într-o formă de protest fata de regim. „Toţi aceştia — declara 
fostul şef al Serviciului Român de Informaţii, Virgil Măgureanu — împreună 
cu alte grupări, aşa-zisele grupuri de turişti sovietici... în maşini Lada, tineri 
atletici, persoane care se mişcau întotdeauna grupat” i-ar fi instigat pe 
timişoreni la revoltă”. Potrivit lui Sergiu Nicolaescu, printre cei aflaţi în 
jurul casei lui T6kés, organele de filaj au identificat „agenţi ai spionajului 
străin care încercau să îşi piardă urma în multime.”?° Nu numai că niciunul 
dintre miile de timişoreni ce s-au perindat atunci prin casa pastorului nu a 
văzut vreun străin, dar nici organele Securităţii locale nu au confirmat 


21 Ibidem, p. 53 

22 Titus Suciu, Reportaj..., p. 229-231 

23 Alex Mihai Stoenescu, Istoria loviturilor de stat în România, vol. 4 (1), Bucuresti, Edit. 
RAO, 2004, p. 325-326 

24 Sergiu Nicolaescu, Lupta pentru putere..., p. 54 

25 De la regimul comunist la regimul Iliescu..., p. 15 

26 Sergiu Nicolaescu, Lupta pentru putere..., p. 55 

această supozitie aşa cum vom vedea în paginile următoare. Nici 
condamnarea lui Tokes nu ar fi fost întâmplătoare, el fiind „cel mai mare 
duşman al unităţii naţionale”? şi în același timp „doar un pretext bine 
urmărit şi exploatat de forțele externe.”25 Dacă motivele acestei condamnări 
au fost elucidate de Marius Mioc%, în ceea ce priveşte rolul pastorului 
Tokes în revoluţia din Timişoara, lucrurile sunt si mai clare. Parafrazându-l 
pe Nicoale Bălcescu în încercarea de a stabili legătura dintre revoluția 
paşoptistă europeană si cea din Ţările Române, putem spune răspicat că 
încercarea de evacuare a pastorului reformat a fost doar ocazia şi nu cauza 
revoltei timişorenilor. Că lucrurile stau aşa şi nu altfel, o dovedesc atât 
apelurile repetate ale pastorului adresate în 16 decembrie celor adunaţi în 
faţa casei parohiale de a se împrăştia pentru a nu da ocazia unor incidente, 
cât şi faptul că în după-amiaza acelei zile acțiunea timişorenilor de 
solidarizare cu T6kés se transformă în revoltă împotriva dictaturii lui 
Ceauşescu. 

Un alt moment controversat legat de începutul revoltei timişorenilor şi de 
posibila prezenţă a unor grupuri „de şoc” este cel al spargerii vitrinelor în 
zilele de 16 şi 17 decembrie. Dexteritatea cu care unii spărgeau vitrinele, 
calmul şi seninătatea afişată au atras atenţia unor martori oculari. Astfel, 
Vasile Andras mărturisea că: „Se spărgeau vitrinele la librăria din colt, la 
tutungerie. Treaba asta o făceau patru tineri tunşi zero, îmbrăcaţi în haine 
civile, având nişte bâte, zic eu speciale, lungi de 1,70-1,80 m prevăzute la 
capete cu verigi metalice. Ei spărgeau, dar nu luau nimic, aveau ceva parcă 
doar împotriva vitrinelor, lucru pe care de altfel îl executau într-adevăr cu 
plăcere.” „Cele mai multe vitrine — îşi aminteşte şi Sandu Hanus — au fost 
sparte de un grup de şapte-opt persoane având nişte bastoane, — de unde?, 
cum de veniseră astfel pregătiţi? — ca şi sticle de băutură.” De aceea, unii 
exegeti ai evenimentelor din Timişoara văd în aceste grupuri „mercenari 
străini în acţiuni de diversiune” sau pur şi simplu acţiuni de diversiune 
făcute de Securitate şi Armată pentru a justifica reprimarea 
demonstrantilor*”. Marea majoritate a protestatarilor prezenţi în acele zile pe 


27 De la regimul comunist la regimul Iliescu..., p. 169 

28 Radu Tinu, Timisoara... no comment, Bucureşti, Edit. Paco, 2001, p. 19 

2° Marius Mioc, Revoluţia, fără mistere. Începutul revoluţiei române: cazul László Tőkés, 
Timişoara, Edit. „Almanahul Banatului”, 2002 

30 Titus Suciu, Reportaj... p. 118 

3! Ibidem, p. 71 

32 Sergiu Nicolaescu, Lupta pentru putere..., p. 58 

străzile oraşului nu împărtăşesc astfel de supozitii considerând că spargerea 
vitrinelor era o formă de protest fata de regim şi faţă de intervenţia dură a 
forţelor de represiune. Nu este exclusă nici prezenţa în aceste grupuri a unor 
indivizi certati cu legea sau pur şi simplu mànati de dorinţa de a fura. 

În unele situaţii, argumentele folosite pentru a justifica o intervenţie străină 
la Timişoara sunt exagerate dacă nu chiar hazlii. Astfel, comandantul U.M. 
01185 relata că în dimineaţa zilei de 17 decembrie coloana de militari 
prezenţi la defilare în Piaţa Operei „a devenit un adevărat magnet, fiind 
înconjurată de persoane cu înfăţişare şi îmbrăcăminte ce nu arătau a fi din 
Timisoara (subl. n.).”5* Dacă ar fi fost vorba de un sat din zona Munţilor 
Apuseni s-ar fi putut vedea o diferenţă între portul localnicilor şi cel al 
străinilor, dar într-un oraş studenţesc şi multietnic cum este Timişoara greu 
se pot face astfel de diferențieri. La fel de exagerată ni se pare şi afirmaţia ca 
în aceeaşi zi „au început să apară câteva drapele cu însemnele de stat ale 
Ungariei.”3* Niciunul dintre miile de demonstranți nu confirmă existenţa 
unor drapele maghiare, mai mult în acea stare de spirit era greu de presupus 
că cineva ar fi comis o asemenea imprudenta. 

Indiscutabil că în acele zile au fost în Timişoara turişti străini, în special din 
Republica Moldova. Problema nu este legată de prezenţa lor ci de numărul 
şi implicarea efectivă în declanşarea şi catalizarea revoltei timişorenilor. 
Potrivit cercetărilor făcute de Asociaţia „17 decembrie” Timişoara, în 
hotelurile din oraş au fost cazaţi în luna decembrie 1989 un număr de 1638 
de turişti străini, mai puţin decât în luna noiembrie când numărul acestora 
era de 2190*5. Posibilitatea cazării unor turişti străini în campingul din oraş 
era exclusă, deoarece pe timpul iernii acesta era închis. Dacă ar fi stat pe 
străzi în mijlocul demonstrantilor sau in maşini parcate în diferite locuri, cu 
siguranţă că ar fi fost identificaţi atât de către locuitorii oraşului care, în 
acele zile fierbinţi, pentru a evita eventuale arestări, au fost într-o continuă 
mişcare, si, evident, de către forțele represive care erau în stare de alertă. Ca 
nu au fost văzuţi străini în rândul demonstrantilor o spun sute de participanţi 
la acele evenimente. Consemnăm în acest sens mărturisirea fostului deţinut 
politic şi senator, Tănase Tăvală: „Părerea mea personală, ca un om care am 
parcurs în timpul revoluţiei Timişoara şi ziua şi noaptea, foarte multe 
puncte, este că nu au existat terorişti... Nu am constatat existenţa străinilor 


33 Ibidem, p. 62 

34 Ibidem 

35 Marius Mioc, Revoluția din 1989 şi minciunile din Jurnalul National, Timisoara, Edit. 
Marineasa, 2005, p. 13 (în continuare: Revoluţia din 1989...) 

sau a cetăţenilor români înarmaţi care să circule printre manifestanti.”°° 


Acelaşi lucru îl va spune şi Dan Voinea, după o cercetare de mai bine de un 
deceniu a Revoluţiei din 1989: „în rândul victimelor din toată România, nu 
avem cetăţeni străini, decât câţiva jurnalişti... Declanşarea revoluţiei în 
România aparţine timişorenilor şi ei ar fi văzut în rândul lor un cetăţean 
străin, că era ungur, că era neamt, că era american, că era rus, care instiga. 
Ei nu au fost conduşi de nimeni, au fost conduşi de propria lor nemulţumire 
fata de regim.” „Noi nu am identificat până în prezent cetăţeni străini in 
rândul victimelor sau în rândul trăgătorilor” declara fostul şef al Parchetelor 
Militare la Timişoara. În perioada 16-19 decembrie au fost arestate peste 
900 de persoane, participante sau nu la demonstraţii, luate de-a valma de pe 
stradă, din gară, din parcări sau alte locuri, dar între ele nu era nici un 
cetățean străin. La fel stăteau lucrurile si în privinţa celor 73 de morti 
înregistraţi până în 22 decembrie 1989 şi a celor 296 de răniți. 

Argumentele cele mai puternice ce infirmă rolul agenţilor străini în 
declanşarea revoltei timişorenilor vin din partea rapoartelor oficiale ale 
securităţii şi a declaraţiilor făcute de lucrătorii acestei instituţii sau cei ai 
Ministerului de Interne. Astfel, Radu Tinu, adjunctul şefului Securităţii 
judeţene, prezent pe străzile oraşului împreună cu subalternii săi încă din 
primele momente ale revoltei, declară la Procesul de la Timişoara că, în 
urma datelor culese în acele zile „nu a fost nici un element din afară, care sà 
provoace aceste tulburări.”38 Întrebat fiind de procuror dacă în urma muncii 
informative pe care a desfăşurat-o a depistat vreun instigator, răspunsul lui 
Tinu a fost atunci, fără echivoc: ,,Nu.”?3° 

Pe o poziţie similară s-a situat la Procesul de la Timişoara şi col. Filip 
Teodorescu, adjunct al şefului Contraspionajului Român, trimis în noaptea 
de 16 decembrie la Timişoara împreună cu un grup format din 14 ofiţeri din 
diferite direcții ale departamentului Securităţii Statului, pentru a identifica 
agenţii străini veniţi cu sarcina de a destabiliza situația din România, „dotați 
cu armament şi materiale de propaganda anticomunistă si 
antiromânească.”“ În prima informare — în acele zile a trimis trei informări 


36 Întrebări cu şi fără răspuns. Decembrie 1989, Timişoara , Edit Mirton, 2001, p. 154 (în 
continuare: Întrebări cu şi fărăr răspuns...) 

37 Ibidem, p. 139 

38 Procesul de la Timişoara, vol. I, Ediţie îngrijită de Miodrag Milin, Timişoara, Fundaţia 
Academia Civică, 2004, p. 444 

3 Ibidem, vol. II, p. 459 

40 Ibidem, vol. I, p. 280 

la Bucuresti — trimisă în 19 decembrie generalului Iulian Vlad, şeful 
Departamentului Securităţii Statului, Filip Teodorescu spunea că nu au fost 
identificaţi conducători şi că „acţiunea este absolut spontană, generată de 
nemulțumirea generală specifică (sic!) nu numai Timişoarei, ci poate altor 
judeţe din tarà”*. La proces revine asupra caracterului spontan al 
evenimentelor începute în 16 decembrie precizând că „datele comunicate de 
noi la Bucureşti mentionau că manifestatiile au fost şi sunt spontane şi nu se 
datoresc unei organizări prealabile sau vreunor agenti străini.” Tot la 
proces, Filip Teodorescu declara fără nici o rezervă că, „pe întreaga 
perioadă a evenimentelor de la Timişoara, cu toate eforturile depuse, nu am 
reuşit să obținem informaţii din care să rezulte că agenţi ai spionajului străin 
s-ar fi infiltrat în judeţul Timiş, în scop de a destabiliza situaţia.” Din 
păcate pentru probitatea morală a celor doi reprezentanţi ai Securităţii, peste 
ani, ei şi-au schimbat punctul de vedere asupra evenimentelor de la 
Timişoara, astăzi fiind, şi cu complicitatea mass-media dornice de 
senzaţional, unii dintre cei mai vocali susţinători ai complotului organizat la 
Timişoara în decembrie 1989 de serviciile străine împotriva lui Ceauşescu. 

Nici generalul maior Emil Macri, şeful Direcţiei de Contrainformatii 
Economice din departamentul Securităţii Statului şi nici It. col. Gabriel 
Anastasiu, loctiitorul şefului Direcţiei I Informaţii Interne, trimişi la 
Timisoara în acelaşi grup de ofiţeri, pentru a identifica „instigatori si, mai 
ales, persoane străine strecurate”, nu vor confirma existenţa agenţilor străini. 
Astfel, Emil Macri îl informa pe lon Coman în 18 decembrie că nu „a 
identificat nici un agent străin”, iar pe lulian Vlad că nu deţine „informaţii 
din care să rezulte instigatori şi persoane care au venit cu scop de 
destabilizare.”* Gabriel Anastasiu declara la proces că „s-a văzut clar că nu 
era vorba de instigare, de elemente din acestea transfuge, fugare, ci că era 
vorba de nişte activităţi la care participau oamenii muncii...” Un alt ofiţer 
de securitate, It. Col. Gheorghe Caraşcă va ajunge la aceleaşi concluzii: 
„Misiunea pe care am primit-o de la generalul Emil Macri a fost aceea de a 
stabili prin cercetări cine sunt capii evenimentelor din Timişoara şi dacă 
sunt legături cu elementele ostile din afară. Ofițerii de securitate au efectuat 
cercetări pe linia problemelor menționate mai sus... Mentionez că din 


4! Ibidem, p. 301 
4 Ibidem, p. 315 
43 Ibidem, p. 292 
4 Ibidem, p. 37 

cercetarile efectuate, care au avut loc in Penitenciarul Timisoara, nu au 
rezultat aspecte care să intereseze organul de securitate.”*? 

Rapoartele şi declarațiile de mai sus merită o atenţie specială. Toţi aceşti 
ofițeri superiori, cu funcţii de răspundere în Securitate, au fost trimişi la 
Timişoara cu o misiune specială: de a identifica atât pe conducătorii revoltei 
cât şi pe agenţii străini care i-au instigat pe timişoreni. Aceştia, împreună cu 
organele judeţene ale Securităţii, beneficiau de întreaga logistică, aveau 
oameni în toate zonele fierbinţi ale oraşului şi, mai ales, erau mai mult decât 
motivaţi pentru a satisface dorinţa superiorilor de a eluda cauzele reale ale 
revoltei şi a pune totul în seama agenţilor străini destabilizanti şi instigatori. 
Dacă nu au putut fi identificaţi agenţi străini instigatori înseamnă, mai mult 
ca sigur, că nu au fost, sau nu au avut nici un rol în declanşarea 
evenimentelor de la Timişoara. Că, între timp, cei care atunci căutau cu 
disperare agenţi străini, dar fără nici un rezultat, sunt astăzi cei mai aprigi 
susținători ai complotului extern pus la cale la Timişoara, este doar o 
problemă ce tine de nostalgia vremilor apuse şi de o explicabilă dorință de 
mediatizare. Cercetarea istorică nu poate fi făcută pe impresii, ci pe 
documente, iar cele cunoscute până acum converg spre ideea că pe un fond 
extern favorabil şi chiar încurajator revolta timişorenilor a fost declanşată de 
criza fără precedent a unui regim anacronic şi detestat de marea majoritate a 
românilor. 

Cu sau fără prezenţa agenţilor străini, protestul timişorenilor a fost hotărât, 
dramatic şi chiar eroic, lucru recunoscut chiar şi de către susţinătorii 
complotului extern împotriva lui Ceauşescu. Astfel, într-un interviu acordat 
lui John Simpson, redactorul-şef pentru ştiri externe ale BBC, Virgil 
Măgureanu declara despre rolul agenţilor străini că „această influenţă din 
afară a existat la Timişoara, inclusiv amestecul unor grupuri care au fost 
anterior pregătite în afară pentru a interveni într-o eventuală revoltă”, dar 
„nu datorită lor s-a produs revolta populaţiei din Timisoara, ei au facilitat 
numai o anumită organizare, eventual au dirijat-o... dar în nici un caz nu 
aceştia au fost oamenii care au determinat cursul evenimentelor din 
Timişoara şi amploarea lor.”4 În aceiaşi termeni se exprimă si Sergiu 
Nicolaescu, afirmând că „atât cursul evenimentelor de la Timişoara, clar 

anticomuniste, cat şi deznodământul lor, au fost determinate în mod 
fundamental de populaţia Timişoarei.” 


IV. TIMIŞOARA SE REVOLTĂ 16-20 DECEMBRIE 

Într-adevăr, săptămâna 16-22 decembrie 1989 a fost cea mai dramatică din 
istoria municipiului Timişoara. Începutul revoltei timişorenilor s-a produs în 
după-amiaza zilei de 16 decembrie în Piaţa Maria, în apropierea casei 
pastorului László Tőkés. În jurul orelor 19 s-au oprit tramvaiele şi s-a strigat 
pentru prima dată „Jos Ceauşescu”, lozincă incendiară ce a marcat trecerea 
de la o acţiune de solidarizare cu pastorul T6kés, expresie a unui civism 
recunoscut timişorenilor, la o revoltă anticeauşistă, expresie a răbufnirii 
nemulțumirilor fata de un regim agresiv şi dictatorial. Atunci s-a aprins 
scânteia revoltei şi tot atunci a încetat rolul jucat de pastorul Tőkés în 
derularea evenimentelor din Timişoara. Or, cei care au aprins această 
scânteie oprind tramvaiele şi strigând lozinca cea mai dragă românilor în 
decembrie 1989, nu au fost agenţi străini, ci lon Monoran şi Daniel 
Zăgănescu“. Samanta revoltei a fost aruncată într-un sol fertil, pentru că 
altfel, chiar dacă toate serviciile secrete din lume şi-ar fi dat mâna cu o parte 
a Securităţii trădătoare pentru a-l înlătura pe Ceauşescu, timişorenii nu-şi 
riscau viaţa şi libertatea doar pentru a fi pe placul unor complotişti străini 
sau autohtoni. Că nu erau timişorenii românii cei mai naivi şi mai uşor de 
manipulat, au dovedit-o cu prisosintà după anii 90, prin lansarea 
Proclamaţiei de la Timişoara, organizarea numeroaselor manifestări de 
protest fata de politica noilor guvernanti şi, de ce nu, prin votul exprimat de- 
a lungul anilor. 

Într-adevăr, după ora 19, în Piaţa Maria situaţia era scăpată de sub control, 
circulaţia era oprită, numărul demonstrantilor era în continuă creştere (peste 
2000), iar atitudinea lor era fără echivoc potrivnică regimului ceauşist. Fiind 
confruntate cu o situație fără precedent, autoritățile intervin în forță, fiind 
trimis un pluton de intervenţie şi maşini de pompieri. Protestatarii rezistă cu 
îndârjire, astfel că încercarea forțelor represive de a-i împrăştia şi de a 
restabili ordinea eşuează, în ciuda faptului că Ceauşescu 1-a cerut primului- 
secretar al Comitetului Judeţean P.C.R. Timiş, Radu Bălan, să rezolve 
situaţia într-o oră”. 

Prinzând curaj, o coloană de demonstranți s-a îndreptat spre Comitetul 
Judeţean de Partid, trecând podul Michelangelo şi deplasându-se pe lângă 
Banca de Stat, Poştă şi apoi pe Bulevardul 23 August. Depăşit de 
evenimente, Radu Bălan nu a avut curajul să încerce un dialog cu cei 
aproape 2000 de demonstranți, deşi ştia că se bucura de simpatia 
timişorenilor. În aceste condiţii, demonstrantii atacă sediul, sparg geamurile 
şi încearcă să smulgă însemnele comunismului. Văzând că forțele de care 
dispunea la acea oră nu făceau fata mulțimii, primul secretar solicită 
Inspectoratului Judetean Timiş al Ministerului de Interne să trimită noi forte. 
Pentru apărarea sediului şi împrăştierea demonstrantilor este trimis un 
pluton din subunitatea antiteroristă (U.S.L.A.) echipați cu salopete, scuturi, 
bastoane şi căşti, care folosind inclusiv fiole lacrimogene au reuşit să 
restabilească ordinea“. 

La ora 20,45, primul secretar i-a cerut locotenent-colonelului Constantin 
Zeca, înlocuitorul comandantului Marii Unităţi Mecanizate, să scoată trupe 
şi tehnică de luptă pentru a participa, împreună cu organele Ministerului de 
Interne, la restabilirea ordinii în oraş. În urma ordinului dat de generalul 
Vasile Milea, ministrul Apărării Naţionale, vor fi scoase în oraş 24 de 
patrule a câte 10 militari fiecare, înarmaţi, dar fără muniţie”!. 

Între timp, demonstrantii s-au regrupat în Piaţa Maria si de acolo au pornit, 
peste pod, la Catedrală, după orele 23, la îndemnul lui Sorin Oprea, mecanic 
la Electrometal Timisoara’. Realizând că numărul celor adunaţi era prea 
mic, demonstrantii au hotărât să pornească spre Complexul Studenţesc 
pentru a solicita participarea studenţilor. Între timp, o altă coloană venea de 
pe Calea Buziaşului şi Girocului, spre căminele studenţeşti. După ce s-au 
unit cele două coloane, Sorin Oprea urcat pe un bloc transformator, le cerea 
demonstrantilor să meargă la Catedrală pentru a solicita sprijinul 
mitropolitului în vederea unui dialog cu autorităţile”. In drum spre 
Catedrală, toate panourile cu lozincile ceauşiste erau spulberate. Ajunşi 
după miezul nopţii în fata Catedralei, cei aproape 10000 de manifestanti au 
cântat „Hora Unirii” şi „Deşteaptă-te, române!” şi au scandat, la îndemnul 

lui Sorin Oprea, pentru prima dată „Jos comunismul!”5* De aici, 
demonstrantii au hotărât să se deplaseze spre cartierele dens populate — 
Circumvalatiunii, Calea Aradului şi Calea Lipovei — pentru a face o 
demonstrație de forţă şi curaj, a-i chema si pe alti timişoreni să li se alăture 
şi apoi, cu efective sporite să se reîntoarcă la Catedrală. 

Din păcate, nici autoritățile comuniste nu s-au lăsat provocate, dimpotrivă, 
au reacționat pe măsură. După mai multe convorbiri cu Ceauşescu, Radu 
Bălan se va implica fără rezerve în reprimarea demonstrantilor, menţinând o 
permanentă legătură cu lon Popescu, inspector şef al inspectoratului 
Judeţean Timiş al Ministerului de Interne, trimis direct de la mină la Şcoala 
de Ofiţeri, Academia Militară şi apoi la Academia „Ștefan Gheorghiu”, şi cu 
Traian Sima, şeful Securităţii judeţului Timiş, primind informaţii despre 
evenimentele din stradă şi dând dispoziţii pentru restabilirea ordinii”. 
Deoarece coloanele de demonstranți mărşăluiau pe străzile oraşului trecând 
prin cele mai importante zone, în jurul orei 3, Bălan a ordonat „să se 
intervină cu toate forțele pentru a-i dispersa pe manifestanti şi apoi să fie 
arestaţi cei ce vor fi găsiți umblând prin oraş.” Într-adevăr, în urma 
intervenţiei forţelor represive, demonstrantii au fost imprastiati, operandu-se 
până spre dimineaţă peste 200 de arestàri”. 

La primele ore ale zilei de duminică, Timişoara arăta ca un oraş asediat şi 
devastat. Se înlocuiau geamurile de la vitrinele sparte, iar timişorenii 
colindau oraşul, ocolind barajele forţelor postate în stradă în diverse locuri, 
comentând, în grupuri, evenimentele petrecute în ziua precedentă. 

Liniştea restabilită în dimineaţa zilei de 17 decembrie va fi tulburată de o 
defilare a subunitatilor militare, cu fanfară, drapel de luptă şi armament fără 
muniţie — ordonată de Ceauşescu —, defilare ce se dorea a fi o demonstraţie 
de forță pentru a descuraja orice acţiune protestatară””. În vederea sprijinirii 
organizării şi desfăşurării acestei defilări, în dimineaţa zilei de 17 decembrie 
soseşte la Timisoara o grupă de ofiţeri din Marele Stat Major, Consiliul 
Polite Superior al Armatei şi Inspectoratul Muzicilor Militare*5. În realitate, 

defilarea a oferit timişorenilor pretextul de a se aduna din nou şi a-şi 
exprima protestul fata de regim. 

Pe la orele prânzului, Ceauşescu l-a sunat de mai multe ori pe Bălan pentru 
a se informa atât de modul în care a decurs defilarea armatei, cât şi de 
comportamentul timişorenilor adunaţi în Piaţa Operei. Deşi l-a informat că 
totul a decurs normal şi situaţia era sub control, la scurt timp Bălan avea să 
vadă mii de timişoreni ce se îndreptau spre sediul Judetenei de partid. 
Oficialitatile locale, nu numai că nu acceptă dialogul cu demonstrantii, în 
marea lor majoritate paşnici, dar şi ordonă ca mulţimea să fie împrăştiată cu 
gaze lacrimogene şi jeturi de apă din două autocisterne. În această situaţie, o 
parte dintre demonstranți atacă sediul cu pietre şi sticle incendiare, pătrund 
în interior si devastează birourile de la parter. După alungarea 
demonstrantilor din sediu şi din fata Comitetului Judetean de Partid, Bălan 
revine la sediu, fiind informat că a fost căutat de Ceausescu. De aceea, 
pentru a putea lua legătura cu dictator va merge la Inspectoratul Ministerului 
de Interne. Aflând că sediul judetenei de partid a fost devastat, Ceauşescu i- 
a ordonat să reocupe sediul, să mobilizeze întregul activ de partid şi să-l 
aştepte pe Ion Coman, care va veni cu un grup de 7 generali şi 3 colonei de 
la M. Ap. N. şi M.A.I., pentru a restabili ordinea”. 

Înainte de a fi trimis la Timişoara, Coman a fost informat de Ceauşescu 
despre situația municipiului de pe Bega: „Un grup de vandali, de derbedei, 
vânduți străinătăţii, încearcă să destabilizeze România. Au spart magazine, 
au incendiat unităţi militare, au incendiat Comitetul Judeţean de Partid, au 
încercat să ia drapelul de luptă al unităţii. În această situaţie am hotărât stare 
de necesitate în municipiul Timişoara şi am ordonat lui Milea şi celor de la 
Interne să trimită un grup de generali de răspundere şi să execute aceste 
ordine.” Cât de falsă era percepţia dictatorului o dovedeşte cronica 
evenimentelor derulate in prima parte a zilei de 17 decembrie: în fata 
sediului Comitetului Judeţean de Partid erau peste 20 000 de timişoreni, iar 
grupuri de protestatari mărşăluiau în toate cartierele importante ale oraşului. 

Între timp, Vasile Milea comunica pentru toată armata: „Situaţia in 
Timişoara s-a agravat. Este ordin să intervină armata: Armata intră în stare 
de luptà.”°! La scurt timp, Milea ordonă, prin telefon, comandanților celor 

două mari unităţi din Timisoara să trimită noi efective la cele mai 
importante obiective din oraş: Judeteana de Partid, hotelul , Continental”, 
Poşta, Banca şi depozitul de armament al gărzilor patriotice. Pentru că 
numărul demonstrantilor era în creştere, Milea revine cu noi ordine cerând 
ca 7 T.A.B.-uri şi 10 tancuri de instrucție să fie trimise la Comitetul 
Judeţean de Partid şi la comandamentul Marii Unităţi. Apariţia tancurilor pe 
străzile oraşului a scos şi mai multă lume din casă şi i-a determinat pe mulţi 
timişoreni să intervină pentru a opri represiunea. Câteva tancuri au fost 
blocate, legate cu lanţurile de şinele de tramvai şi vizoarele conductorilor 
acoperite cu vopsea, iar altora li s-au spart butoaiele cu motorină“?. Pentru a 
identifica rapid direcţiile de deplasare ale coloanelor de demonstranți vor fi 
trimise două elicoptere de la U.M. 01875 Caransebeş, iar în jurul orei 15, 
comandantul Marii Unităţi Mecanizate a fost instiintat că spre Timişoara se 
îndreaptă efective din U.M. 01233 Buziaş, 01140 Lugoj şi 01380 Arad“. 
După această concentrare de forte nu este greu de bănuit ce li se pregătea 
timişorenilor protestatari. 

În jurul orei 17, după sosirea lui Ion Coman la Timişoara si a grupei 
operative conduse de generalul Stefan Guşă, a început teleconferinta 
organizată de Nicolae Ceauşescu, unde s-a aflat că s-a dat ordin să se tragă 
în demonstranți. În timpul teleconferintei, Ceauşescu l-a întrebat pe Ion 
Coman despre situaţia de la Timişoara, iar acesta a răspuns: „Am ordonat să 
se tragă foc!” 

Din păcate, în jurul orelor 16 se aud primele focuri de armă în Timişoara, iar 
peste o oră se vor înregistra şi primele victime. După ora 18, generalul 
Stefan Guse a preluat în întregime conducerea forțelor militare aparţinând 
Ministerului Apărării Naţionale, aflate deja în oraş ordonând distribuirea 
unei unităţi de foc până la soldat şi executarea focului de avertisment, mai 
întâi în plan vertical şi apoi, la nesupunere, la picioare€?. 

Confruntarea demonstrantilor cu forţele represive a fost dramatică, numai în 
centrul oraşului, în jurul Catedralei şi în Piaţa Operei, înregistrându-se 21 de 
morti si aproape 100 de răniţi“. La Catedrală s-a tras asupra demonstrantilor 
după ora 19, când deja se terminaseră acţiunile de devastare a magazinelor 
situate în zonă şi chiar incendiile fuseseră stinse, iar demonstrantii 
începuseră să se retragă. Nici o instituţie importantă a regimului nu era 
atacată şi nici un militar al armatei române nu era ameninţat şi totuşi s-a 
tras. La început au fost focuri de avertisment, fără prea mult efect asupra 
mulțimii, care căuta să se îmbărbăteze scandând lozinci: „Nu fugiti!”, „Nu 
fiți laşi!”, „Jos Ceausescu!”, „Libertate!”, „Soldaţi, nu trageţi în fraţii 
voştri!”, „Şi voi sunteţi copiii noştri!”. După câteva minute s-a tras direct 
asupra mulţimii cu muniţie de război“. 

Confruntări similare s-au înregistrat şi în alte cartiere ale oraşului: Calea 
Lipovei, Calea Aradului, Piaţa Traian, Băile Neptun, Calea Girocului şi 
zona Buziaşului până spre orele 3%. De aceea, ziua de 17 decembrie 1989 a 
fost considerată, cu deplin temei, „cea mai cumplită zi din istoria oraşului 
Timisoara”, sau „ziua celor opt bătălii ale timişorenilor cu dictatura”'0. 
Preţul plătit de timişoreni pentru curajul de a înfrunta regimul lui Ceauşescu 
a fost înfricoşător şi fără precedent în istoria contemporană a României: 
peste 60 de morti şi peste 200 de ràniti”!. 

În dimineaţa zilei de 18 decembrie, oraşul „arăta groaznic, totul era devastat. 
Aerul avea miros de vulcan aprins. Piaţa era ocupată de cordoane de militari 
şi securişti în civil, înarmaţi, pe care trecătorii îi priveau cu ură, scârbă şi 
dispreţ. Pe străzi, în fata magazinelor devastate şi incendiate, se făcea 
curățenie.” Liniştea era doar aparentă pentru că starea de spirit a 
timişorenilor era mai mult decât tensionată, ca urmare a masacrului din ziua 
precedentă şi a celor peste 800 de arestaţi. În ciuda stării de necesitate ce 


66 Peter Siani-Davies, Revoluta română din decembrie 1989, Bucuresti, Edit. Humanitas, 
2006, p. 102 

€? Dumitru Tomoni, Catedrala mitropolitană ortodoxă din Timisoara în „Clio 1989”, an. 
IV, nr. 1/2008, p. 158-160 

68 Florin Medelet, Mihai Ziman, O cronică a Revoluţiei din Timisoara 16-22 decembrie 
1989, Timişoara, 1990, p. 12-14; vezi şi Costel Balint, 1989 — Legiunea Revoluţiei, 
Timişoara, Edit. Brumar, 2005, p. 174-175 

© Miodrag Milin, Timisoara 15-21 decembrie..., p. 67 

70 Florin Medelet, Mihai Ziman, op.cit., p. 10 

™ Marius Mioc, Revoluția din 1989..., p. 112-115; vezi şi Costel Balint, op.cit., p. 179-218 
72 Ibidem, p. 44 


50 


interzicea circulatia in grupuri pe strazi, la fiecare pas intalneai oameni 
disperaţi care îşi căutau copiii sau rudele dispăruţi sau arestaţi. 

În jurul orei 9, a început la sediul municipal de partid o şedinţă de analiză şi 
informare cu directorii şi secretarii de partid din întreprinderile şi instituţiile 
oraşului, care trebuiau să aducă si situaţia cu prezenţa oamenilor la lucru”. 
Vorbitorii, primul secretar Radu Bălan şi foştii prim secretari Ilie Matei şi 
Cornel Pacoste, au înfierat acţiunile zilei precedente punându-le pe seama 
unor „huligani” şi „derbedei” care au atras de partea lor copii şi femei, pe 
care i-au îmbătat şi i-au drogat. Fiind stare de necesitate in Timisoara era 
interzisă deplasarea în grup, spectacolele erau sistate, salariaţii trebuiau 
împiedicaţi să iasă în stradă, iar fiecare organizaţie de partid trebuia să-i 
convoace nominal pe cei care lipseau de la lucru, să organizeze şedinţe la 
fiecare întreprindere şi să transmită acelaşi mesaj. În ciuda eforturilor 
depuse, mesajul nu a avut credibilitate, muncitorii aşteptând cu nerăbdare 
încheierea programului pentru a ieşi în stradă şi a continua protestul. 

Între timp, coloneii Traian Sima şi Filip Teodorescu, din dorinţa de a 
identifica conducătorii revoltei, îl informează pe directorul Spitalului 
Judetean — vărul lui Sima — că trebuie interogati răniții prin împușcare. În 
acest sens, sunt trimişi la spital ofiţeri de securitate şi milițieni, veniţi din 
alte judeţe, la ordinul generalului Vlad Iulian. În ciuda supliciului la care 
erau supuşi răniții, unii fiind aduşi pe targa chiar din sălile de operație, şi a 
amenințărilor cu pierderea libertăţii, securiştii nu află nimic despre 
identitatea conducătorilor pentru că, de fapt, aceştia nu existau, revolta fiind 
spontană. 

După ora 15, grupuri de tineri venind dinspre Spitalul de Copii s-au oprit pe 
platoul din fata Catedralei. În scurt timp, treptele Catedralei erau pline de 
tineri cu lumânări aprinse, care au început să strige lozinci anticeauşiste. 
Informată de lon Coman despre acest protest, Elena Ceauşescu, într-o 
evidentă criză de nebunie, va da un ordin aberant: ,,Trageti cu tunul în 
Catedrală, să terminati odată cu ea!” Nu s-a tras cu tunul, dar s-a tras 
asupra tinerilor, fiind ucis Sorin Leia, care flutura un drapel cu stema 
decupată, şi încă 2 tineri, iar alti 4 fiind răniți. Demonstrantii s-au 
împrăştiat, încercând să se pună la adăpost din calea gloantelor, dar în scurt 
timp s-au regrupat în zona centrală a oraşului huiduind armata şi scandând 


® Procesul de la Timisoara, vol. IV, Ediţie îngrijită de Miodrag Milin şi Traian Orban, 
Timişoara, 2006, p. 1970 
™ Procesul de la Timişoara, vol. III, p. 1352 


51 


lozinci. Cu ajutorul gazelor lacrimogene şi a focurilor de armă vor fi din nou 
imprastiati. 

În jurul orei 23, la sediul Inspectoratului Ministerului de Interne a sosit o 
autoizotermă de la Autobaza COMTIM. De aici, a fost trimisă la Spitalul 
Judeţean, unde 6 ofiţeri de miliţie au încărcat 40 de cadavre de la morga 
spitalului. În jurul orei 5, autoizoterma, conform planului stabilit, a plecat 
spre Bucuresti, unde cadavrele au fost incinerate la Crematoriul „Cenuşa”. 
Se încerca astfel, din dispoziţia Elenei Ceauşescu, să se ascundă urmele 
masacrului din 17 decembrie, familiile victimelor urmând a fi informate că 
acestea fugiseră peste graniță”. 

În dimineaţa zilei de 19 decembrie la fabrica „Electromotor” muncitorii de 
la secţia de sculările refuză să lucreze atâta timp cât blindatele şi militarii se 
mai aflau în stradă. Abia după lungi tratative cu conducerea fabricii şi după 
promisiunea că se va lua legătura cu cei de la judeţ pentru satisfacerea 
cererilor, muncitorii vor relua activitatea’®. 

Nu acelaşi lucru se va întâmpla la Întreprinderea ELBA, unde, fără să se 
declare oficial grevă generală, ea va începe în aceeaşi dimineaţă şi va 
continua până după înlăturarea lui Ceauşescu. La solicitarea muncitorilor, 
Bălan s-a deplasat în întreprindere pentru a intra în dialog cu ei. Ajungând 
acolo, împreună cu primarul Petru Mot, Bălan este informat că muncitorii 
aflați în curtea întreprinderii încetaseră lucrul şi cereau îmbunătățirea 
condiţiilor de trai şi scoaterea Armatei din întreprinderi şi din oraş. De pe o 
platformă, un grup de 10-15 muncitori, învingându-şi frica, scandau: ,,Jos 
Ceauşescu!”, astfel că primul secretar conştientizează că se afla la o 
manifestaţie cu „un pronunţat caracter politic si anticeausist”’’. Protestul 
muncitorilor îi pune, pentru prima dată, serioase semne de întrebare şi 
generalului Ştefan Guşă, care venind în fabrică, vede că „protestatarii nu 
erau huligani, ci oameni seriosi.””* Într-adevăr, revolta timişoreană intră în 
19 decembrie într-o nouă fază, muncitorii având rolul esenţial, iar acţiunile 
fiind mult mai bine organizate şi fără manifestări violente, punând astfel 
forţele represive în imposibilitatea de a reacționa. 

A doua zi, la solicitarea a peste 2 500 de muncitori de la UMT, aflaţi în 
grevă şi adunaţi în curtea celei mai mari întreprinderi din oraş, Bălan se va 
deplasa acolo în jurul orelor 10, fiind urmat de Cornel Pacoste şi ministrul 


75 Titus Suciu, Reportaj...,, p. 151-154 

7 Costel Balint, op.cit., p 57 

77 Procesul de la Timişoara, vol. Ill..., p. 1472 
78 Apud Peter Siani-Davies, op.cit., p. 109 


52 


constructiilor de masini, Eugen Radulescu, fost cadru de conducere la 
această uzină. Muncitorii aveau atât revendicări sociale, cat şi politice, 
solicitând îmbunătăţirea condiţiilor de viata şi înlăturarea lui Ceauşescu”?. 
Dacă în raportul trimis conducerii centrale a partidului în ziua precedentă, 
Bălan era convins că prin „măsurile politico-organizatorice luate de 
organele şi organizaţiile de partid şi organismele democraţiei muncitoreşti- 
revoluționare în toată această perioadă, activitatea în toate unitățile 
economico-sociale ale municipiului şi învăţământului mediu si superior”? 
se desfăşura în condiţii absolut normale, după întâlnirile cu muncitorii de la 
ELBA şi mai ales de la UMT îşi va schimba opinia. Bălan nu mai identifică 
opozantii regimului ceauşist doar cu grupurile de „vandali” sau „iredentişti” 
ci cu sute şi chiar mii de muncitori, care cu doar câteva zile în urmă 
constituiau temelia acestui regim. El vedea cum oamenii muncii şi-au învins 
teama si în plină zi strigau cu toată convingerea „Jos Ceauşescu!” şi 
„Libertate!”. Era mult prea inteligent Radu Bălan ca să nu realizeze că 
Timişoara nu mai putea fi Braşovul anului 1987. De aceea, comportamentul 
său se va schimba, sigur în limitele permise de cultura politică şi funcţiile pe 
care le avea. Din acest moment, Bălan nu va mai evita contactul cu 
protestatarii sau cu reprezentanţii acestora, dimpotrivă, va căuta până în 
momentul arestării să-şi nuanteze poziţia şi chiar sa dea impresia că ar dori 
să fie în tabăra lor. 


V. DE LA REVOLTĂ POPULARĂ LA REVOLUȚIE 

În 20 decembrie, starea de spirit a oraşului revoltat s-a schimbat radical, 
„Toată lumea ştia că aveau să iasă marile întreprinderi”, mărturisea Claudiu 
Iordache*!. Semnalul l-au dat muncitorii de pe platforma industrială din 
Calea Buziaşului, de la A.E.M. şi Electrotimiş care va porni spre ELBA, la 
solicitarea muncitorilor de la această întreprinderi aflați în a doua zi de 
grevă generală. Ajunşi la gară, află că cei de la ELBA nu i-au mai aşteptat si 
au plecat împreună cu muncitorii de la Solventul şi Electromotor spre Piaţa 
Operei, cu vreo jumătate de oră înaintea venirii lor%?. Nu puteau rămâne 
pasivi nici muncitorii de la cea mai puternică întreprindere timişoreană, 


79 Ibidem, p. 1479 

8° Arhiva Memorialului Revoluţiei Timişoara, Fond documentar, Raport privind 
evenimentele care au avut în municipiul Timişoara în perioada 15-18 decembrie 1989, f. 4 
81 Titus Suciu, Lumea bună a balconului, Timisoara, Edit. Helicon, 1996, p. 26 (în 
continuare: Lumea bună...) 

82 Costel Balint, op.cit., p. 62-64 

U.M.T., care se vor indrepta spre Judeteana de partid Autoritatile comuniste 
nu se mai confruntă cu „huligani” şi „derbedei” vânduți „agenturilor 
străine”, ci cu însăşi clasa muncitoare, atunci cu adevărat revoluţionară. 
Zecile de mii de muncitori incolonati si disciplinati, dar hotărâți şi mai 
siguri ca niciodată că nu mai pot da înapoi, paralizează reacția autorităților 
comuniste şi determină fraternizarea multor militari cu demonstrantii. Din 
aceste considerente şi pentru a se evita incidente cu consecinţe nebănuite, 
Ştefan Guşă a ordonat retragerea tuturor efectivelor şi tehnicii militare aflate 
în oraş în cazărmi şi trecerea lor la apărarea circulară a acestora, măsură 
aprobată şi de ministrul Milea. Trebuie precizat că nu este vorba de o 
fraternizare generală a armatei din stradă cu demonstrantii. Fraternizarea a 
avut loc numai la nivelul soldaţilor şi a gradelor inferioare pentru că marea 
majoritate a comandanților indoctrinati şi tematori de consecinţe continuau 
să rămână obedienti clanului Ceausescu. 

La orele prânzului aproape toată Timişoara era în stradă, în Piaţa Operei sau 
în fata Judetenei de partid, unde în 20 decembrie se vor constitui cele două 
nuclee de conducere a revoltei timişorenilor. 

În jurul orei 13, din iniţiativa lui Lorin Fortuna, un grup de revoluționari 
urcă la balconul Operei, unde iau hotărârea de a constitui un comitet de 
coordonare şi conducere. În acest scop, Fortuna invită câte 2-3 reprezentanţi 
ai întreprinderilor ai căror reprezentanţi se aflau în piaţă, să urce alături de 
grupul de initiativà*’. Comitetul constituit în foaier a formulat un program 
de revendicări minimale, pe baza căruia să poarte tratative cu reprezentanţii 
puterii comuniste şi a ales un birou permanent format din Lorin Fortuna 
(preşedinte), Claudiu Iordache (vicepreşedinte), Maria Trăistaru (secretară), 
precum şi loan Chiş şi Nicolae Bădilescu, ca membri. Astfel, în jurul orei 
14, Lorin Fortuna anunţa în fata a peste 50 000 de demonstranți constituirea 
primei formaţiuni politice libere, Frontul Democrat Român ce-şi va schimba 
în scurt timp denumirea în Frontul Democratic Roman**. În dupà-masa zilei 
de 20 decembrie, Timişoara devenea primul oraş liber din România, iar 
liderii Frontului Democratic Român au lansat un apel către toate oraşele ţării 


83 Lorin Fortuna, Seminficatia zilei de 20 decembrie 1989 în „Caietele Revoluţiei”, nr. 
5/2006, p. 29-32 

84 Marinela Veronica Tariuc, Frontul Democratic Român (FDR) în Ibidem, p. 10-28; vezi şi 
Titus Suciu, Lumea bună..., p. 26; Milin Miodrag, Timişoara în revoluție şi după, 
Timişoara, Edit. Marineasa, 1997, p. 110-111 (în continuare: Timisoara în revolutie...); 
Idem, Semnificaţia zilei de 20 decembrie 1989 pentru Revoluţia Română în „Caietele 
Revoluţiei”, nr. 1/2006, p. 15-18 

de a urma exemplul Timişoarei, apel căruia oraşul Lugoj i-a dat curs în 
aceeaşi zi, iar Aradul, Clujul şi Bucureştiul în ziua următoare. 

La ora 14,30, soseşte la Timişoara, cu un avion special, Constantin 
Dăscălescu, primul ministru, însoţit de Emil Bobu şi de trei miniştri, fiind 
aşteptaţi la Judeteana de partid de reprezentanţii puterii locale, de Ion 
Coman, dar şi de zeci de mii de timişoreni, care scandau lozinci împotriva 
regimului dictatorial La scurt timp după sosire, la presiunea 
demonstrantilor, Dăscălescu începe „negocierile” cu o delegaţie a celor din 
stradă formată din 13 revoluționarii. Aceștia se vor constitui într-un 
Comitet cetatenesc, ce va reprezenta al doilea nucleu de conducere a revoltei 
timişorenilor. După schimburi dure de replici între primul ministru şi 
revoluționarii loan Savu, loan Marcu, Sorin Oprea, Petre Petrişor, Mircea 
Mureşanu etc., de neimaginat cu doar o săptămână în urmă, se structurează 
un set de revendicări: abdicarea dictatorului, demisia guvernului, eliberarea 
arestatilor, restituirea morţilor familiilor pentru a fi îngropaţi creştineşte, 
alegeri libere etc. Revendicările, transcrise de Ioan Savu, vor fi prezentate 
mulțimii de către Petre Petrişor şi vor fi comunicate, împreună cu numele 
liderilor, Consulatului iugoslav pentru a fi difuzate în exterior. 

În jurul orei 18, o delegaţie a F.D.R., formată din Lorin Fortuna, Claudiu 
Iordache, Nicolae Bădilescu, Mihaela Munteanu etc. vine în sediul Judetenei 
de partid pentru a participa la tratativele cu reprezentanţii guvernului. 
Revendicările lor erau aproape similare cu cele transcrise de Savu, cea mai 
importantă fiind demiterea lui Ceausescu®’. Evident că Dăscălescu nu a avut 
curajul să-i comunice dictatorului dorinţa cea mai fierbinte a timişorenilor, 
astfel că negocierile cu reprezentanţii guvernului au eşuat. Singurele 
revendicări acceptate au fost cele referitoare la eliberarea celor arestaţi — o 
parte dintre ei vor veni în cursul serii în Piaţa Operei — şi restituirea 
morţilor. Pe toată durata aşa-ziselor negocieri, mulţimea a scandat lozinci 
anticeausiste: „Jos Ceausescu!”, „Jos analfabeta!”, „Ceauşescu şi soţia nu au 
loc în România!”, „Până la Crăciun să scăpăm de acest nebun!” etc.58 

După eşuarea negocierilor, delegația F.D.R. pleacă spre Operă, însoţită de 
peste 2000 de demonstranți. În scurt timp, cea mai mare parte a 


1? 


85 loan Savu, Ioan Marcu, Petre Borosoiu, Sorin Oprea, Virgil Socaciu, Mircea Mureşan, 
Petre Petrişor, Dan Carp, Nicolae Vartan, Mihai Bădele, Adela Săbăilă, Corneliu Pop şi 
Valentin Vitner („Caietele Revoluţiei”, nr. 2/2005, p. 10 

protestatarilor vor pleca spre Piaţa Operei, Judeteana de partid 
nemaireprezentând interes, fiind doar sediul unei puteri decorative fără nici 
o influenţă în oraşul de pe Bega. Piaţa Operei şi instituţia în care îşi avea 
sediul F.D.R., devin zona de speranţă şi forţă a timişorenilor liberi. 

În cursul serii, Ceauşescu rosteşte la Radio şi Televiziune o cuvântare prin 
care înfierează Timisoara, apoi declară Stare de Necesitate pe întreg 
teritoriul judeţului Timiş şi îl desemnează pe generalul Victor Stănculescu 
în funcţia de comandant militar al Timişoarei. Erau măsuri disperate şi fără 
efect deoarece în acel moment Timişoara era primul oraş liber din România. 
Comitetul Frontului Democratic Român, în componenţa căruia intraseră şi 
reprezentanți din Comitetul cetàtenesc, avea deja un proiect politic şi 
reprezentanţi din toate marile întreprinderi timişorene care, a doua zi urmau 
să intre în grevă generală. În aceste condiţii revolta populară intră într-o 
nouă fază, transformându-se în revoluţie. În mod explicit se cerea 
înlăturarea lui Ceauşescu, dar implicit şi înlăturarea regimului comunist, 
pentru că atunci timişorenii puneau semnul egalităţii între Ceauşescu şi 
regimul comunist. Toate neajunsurile şi nemulțumirile erau puse pe seama 
lui Ceauşescu, nu mai era timp şi nici răbdare să se facă o analiză a 
regimului comunist şi să se vadă că Ceauşescu era creaţia sistemului şi că 
acest sistem nu se reducea la Ceauşescu şi clanul său. 

În noaptea de 20/21 decembrie se constituie o comisie de redactare a unui 
program oficial de acţiune a F.D.R.*’, program finalizat în jurul orei 3. 
Platforma-program intitulată Proclamaţia Frontului Democratic Român a 
constituit primul document programatic al revoluţiei române din decembrie 
1989, confirmând trecerea de la revoltă populară la revoluţie. Proclamaţia 
consfințea existența unei noi forte politice şi propunea Guvernului realizarea 
unui dialog prin acceptarea unor revendicări: alegeri libere, libertatea 
cuvântului, presei, radioului şi televiziunii, deschiderea graniţelor, eliberarea 
deținuților şi dizidentilor politici, reforma învățământului, pedepsirea celor 
care au dat ordin să se tragă în demonstranți, restituirea morților familiilor, 
recunoaşterea noii structuri politice etc. În final, se făcea un apel către toate 
localităţile ţării de a urma exemplul Timişoarei si de a intra în grevă 
generală începând din 21 decembrie, până la victoria finală”. 


8° Din comisie făceau parte: Lorin Fortuna, Nicolae Bădilescu, Claudiu Iordache, Luminiţa 
Milutin, Petre Borosoiu şi Mihaela Munteanu. (Milin Miodrag, Timisoara în revolutie..., p. 
123) 

in dimineata zilei de 21 decembrie, la ora 9, Lorin Fortuna a citit pentru 
prima data Proclamatia in fata a peste 100 000 de timisoreni aflati in greva 
generală, bucurându-se de o primire entuziastă, cu urale şi ovatii. Chiar daca 
Timişoara se declarase oraş liber şi majoritatea timişorenilor erau în stradă, 
Ceauşescu nu se împăca cu această situaţia si de aceea, paralel cu mitingul 
organizat la Bucureşti, va ordona o ultimă încercare de recuperare a oraşului 
răzvrătit din mâna demonstrantilor. 

Se pare că generalii aflaţi la Timisoara au întocmit un plan complex, 
intitulat „Tunetul şi Fulgerul”, ce prevedea atacarea demonstrantilor din 
Piaţa Operei, cu unităţi de TAB-uri şi 2 elicoptere dinspre Catedrală şi 50 de 
tancuri dinspre hotelul , Continental”. Unităţile militare din cazarma Oituz 
trebuiau să înconjoare circular zona pentru a împiedica pătrunderea altor 
protestatari. Demonstrantii aflaţi în Piaţa Operei urmau să fie dispersati şi 
arestaţi, iar în locul lor, în piaţă urmau să intre două coloane de muncitori 
aduşi de către activiştii de partid de pe platforma industrială din Calea 
Buziaşului, urmaţi de militari M.Ap.N. şi 22 000 de gărzi patriotice din 
Oltenia. In etapa a doua, echipe ale securităţii în cooperare cu militari D.I.A. 
şi paraşutiştii din Caracal urmau să ia cu asalt balconul Operei pentru a-i 
aresta pe membrii F.D.R., a captura armamentul aflat în posesia 
revoluționarilor şi a confisca stația de amplificare prin care se făcea 
propagandă ostilă şi se incita la grevă generală. Datorită mitingului de la 
Bucureşti, protestelor din alte oraşe şi a unor disfunctionalitati, planul nu s-a 
aplicat. Având in vedere gravitatea acţiunii — se estimau 2000 de morti, 
răniți şi arestaţi din rândul demonstrantilor — documentele au fost distruse 
ulterior, inclusiv file din Jurnalul de luptă al Diviziei 18 Mecanizate 
Timisoara”!. 

Documentele accesibile cercetarii sustin partial acest plan, dar cu certitudine 
forțele represive nu s-au resemnat începând cu 20 decembrie, odată cu 
pierderea controlului asupra oraşului de pe Bega. În noaptea de 20/21 
decembrie, loan Corpodeanu, împreună cu alti ofiţeri superiori de miliţie au 
fost trimişi de generalul Mihalcea la sediul Diviziei din Piaţa Libertăţii, 
unde li s-au cerut cadre militare înarmate pentru a colabora cu armata la un 
plan aflat în lucru”. Si alti ofiţeri superiori au declarat la proces că în acea 


”! Iosif Costinaş, M-am întors, Timisoara, Edit. Marineasa, 2003, p. 51-60; vezi şi Marinela 
Veronica Tariuc, op. cit., p. 17 

noapte au fost chemaţi la sediul Diviziei, unde li s-au cerut să pună la 
dispoziţie militari şi tancuri”. 

În dimineaţa zilei de 21 decembrie, Radu Bălan a chemat mai mulţi activişti 
de partid, comunicându-le că din dispoziţia lui Coman urmau să organizeze 
o contrademonstratie muncitorească în Piaţa Operei. În acest sens, trebuiau 
formate două coloane, una care să plece de pe platforma industrială din 
Calea  Buziaşului, iar cealaltă, din zona întreprinderilor ELBA, 
Electromotor, 6 Martie etc. Coloanele trebuiau să aibă 200 de militari, 200- 
400 membri ai gărzilor patriotice şi aproximativ 1000 de muncitori. În ciuda 
încercărilor făcute şi a deplasării militarilor în zona întreprinderilor 
menţionate, intenţia nu s-a putut finaliza, muncitorii fiind, majoritatea, în 
Piaţa Operei. 

Şi mai răsunător a fost eşecul acţiunii de „tip mineriadă”, prin care unităţi de 
gărzi patriotice din judeţele Mehedinţi, Dolj şi Olt, echipate cu uniforme 
specifice, înarmate cu ciomege special confecţionate, şi dirijate de către 
securişti au fost trimise cu trenuri speciale la Timişoara, pentru a acţiona 
împotriva unor forte de invazie unguresti şi iugoslave, care încercau să 
ocupe Banatul şi cărora li s-au alăturat „huligani” şi „beţivi” din 
Timişoara”. Aflând din timp de sosirea trenurilor speciale, cu ajutorul 
angajaţilor centralei telefonice C.F.R., conducerea F.D.R. a putut să 
intervină şi să zădărnicească aceste acţiuni. Unele trenuri au fost oprite pe 
parcurs şi întoarse spre Oltenia, iar muncitorii ajunşi în Timişoara s-au 
convins rapid că pe străzile oraşului nu erau duşmani străini, ci confrati 
decişi să înlăture regimul lui Ceauşescu. De aceea, vor fraterniza cu 
timişorenii, punând capăt ultimei tentative a dictatorului de a prelua 
controlul asupra oraşului răzvrătit. 

În dimineaţa de 22 decembrie, din dispoziţia lui Coman, primarul Mot i-a 
contactat pe liderii F.D.R., solicitându-le să cedeze staţia de amplificare, 
întrucât mai mulți cetăţeni s-ar fi declarat nemulţumiţi de tulburarea liniştii. 
Aceştia au refuzat şi i-au înmânat primarului Proclamaţia frontului pentru a 
fi cunoscută şi de către Coman. Încă de dimineaţă, peste 150 000 de 
timişoreni se aflau în Piaţa Operei, scandând lozinci împotriva regimului 
ceauşist şi aplaudând discursurile celor de la balcon, printre care s-a numărat 
şi maiorul Viorel Oancea, primul ofiţer al armatei române care a trecut de 


93 Iosif Costinaş, op. cit., p. 57-59 

partea revoluţiei”. De aceea, vestea că dictatorul a fugit, a produs un 
entuziasm greu de descris, alinând în parte şi durerea acelora care abia îşi 
îngropaseră morţii sau încă sperau să-i găsească. 

Solidarizarea altor oraşe, şi în special a Bucureştiului, cu revolta 
timişorenilor, începută în 16 decembrie şi transformată în revoluţie în 20 
decembrie, a dus la înlăturarea regimului politic condus de Ceauşescu şi 
clanul său, şi a marcat intrarea României într-o nouă etapă istorică ce 
întruchipează elementele esenţiale ale unui regim democratic. 


Tomoni Dumitru 


9% Caietele Revoluţiei”, nr. 3/2006, p. 36-37 

MĂRTURII NEALTERATE 
Nicu Ceausescu şi Revoluţia (II) 


În acest număr al revistei continuăm cu dezvăluirile legate de 
culisele Revoluţiei din Decembrie 1989, aşa cum reies ele din derularea 
Procesului de la Sibiu, proces public cu inculpati, parti vătămate şi martori 
importanți. 

Medicul veterinar Camil Stroia, comandant al Şcolii de dresaj 
cdini- Sibiu, se ocupa de caii şi câinii primului-secretar, Nicu Ceauşescu. 
Când Timişoara dădea primele semne de clocot, fiul dictatorului pleca la 
vânătoare de fazani... 


Când Timişoara dădea primele semne de clocot, fiul dictatorului pleca la 
vânătoare de fazani... 


„Domnule preşedinte, onorată instanţă, duminică, 17 decembrie, la 
ora 11,00”, declară Camil Stroia, „am fost chemat telefonic de acasă, să mă 
prezint la fostul prim-secretar. Eu aveam ordin să mă ocup de cal şi de câinii 
dânsului. M-am prezentat acolo, la vilă, şi de-acolo am plecat la pădurea de 
la Veste, unde era o crescătorie de fazani. S-a ajuns în jurul orei 12,30. Era 
soare afară. S-a stat afară. S-a pus o masă acolo, s-a servit ţuică fiartă, nişte 
coniac, mà rog, ce a fost acolo; nu s-a mai ţinut vânătoarea, iar la ora 14,00 
s-a intrat înăuntru, într-o cameră, unde vroiau să facă acolo o cabană. S-a 
servit o supă şi un pic de friptură; de acolo am ieşit iar afară. La ora 15,15, 
dânsul s-a dus la ARO, s-a pus pe bancheta din spate şi s-a culcat. La ora 
16,30, personal m-am dus şi l-am trezit pe dânsul şi l-am rugat frumos: 
Tovarăşu ‘, vă rog frumos, mergeţi mai bine acasă, să và odihniti, că stam 
aicea şi deja e frig! S-a suit şoferul în ARO, io am mai rămas cu băieţii 
acolo, dânsul a plecat. Când am ajuns la vilă, dânsul nu mai era la vilă, era 
deja plecat la sediu. Spuneau că este teleconferinta. (...) Dânsul nu era în 
stare de ebrietate, era aşa... mai mult obosit decât... mă rog, s-a băut nişte 
ţuică fiartà şi... Când, seara, am ajuns la vilă, io mi-am văzut de treabă, am 

dat la câini de mâncare şi a venit dânsul de la teleconferintà. Cand a venit de 
la teleconferintà, m-am întâlnit cu dânsul, chiar între vila 1 şi vila 2, şi mi-a 
zis: Colonele, suntem în stare de război! De-acum preiau eu comanda! La 
care eu: Tovarăşu” prim-secretar, permiteti să mă duc la unitate? La care el: 
Da. Du-te! Şi am plecat. M-am dus la unitate, acolo am dormit. Luni, era 18 
decembrie 1989, am fost chemat la ora 16-16,30 la dânsul. Era la unitate. 
M-am dus acolo. Nu mi s-a spus nimic. M-am retras de-acolo. (...) În ziua 
de 22, la noi la unitate, din dispoziţia inculpatului, a fost adus un fişet 
metalic în care cred că se aflau armele ce-i aparţineau...” 

„În declaraţiile din cursul urmăririi penale, am declarat adevărul şi 
numai adevărul. În perioada când s-au petrecut evenimentele de la 
Timişoara, mă găseam la locuinţa acestuia din Sibiu şi, când mi s-au adus la 
cunoştinţă evenimentele de la Timişoara, acesta s-ar fi exprimat injurios la 
adresa lui Postelnicu, că nu este în stare, împreună cu ministrul Apărării, să- 
i termine (pe timişoreni — n.n.). Inculpatul, şi atunci, ca întotdeauna, spunea 
că nu are încredere în Miliție.” 

„Atunci când inculpatul a spus că este stare de război şi preia 
comanda, acesta a mai afirmat că toată lumea va lua arma în mână şi va face 
uz de armă din ordinul său.” 


Pentru Nicu Ceauşescu, starea de război ordonată la Sibiu a fost „un fel 
de metaforă” 


„Starea de război ordonată la Sibiu a fost un fel de metaforă”, susţinea în 
instanţă fiul dictatorului. Pe de altă parte, în declaraţiile aflate la dosar, Nicu 
Ceauşescu regretă neputinta celor doi miniştri (al Apărării si al Internelor) de a-i 
termina pe demonstrantii de la Timisoara. 

În timpul intervenţiei chirurgicale suferite în data de 23 decembrie 1989, 
Nicu Ceauşescu vorbeşte, în detaliu, despre trupele speciale care au acţionat la 
Sibiu. Pe parcursul procesului, acesta îşi retrage afirmaţiile, pe motiv că la acea 
dată se afla sub influenţa anestezicelor. 


„Am vorbit despre starea de război în judeţul Sibiu pentru a da mai multă 
gravitate spuselor mele în fata civililor care participau la teleconferintà, şi nu m-am 
referit la organele Ministerului Apărării Naţionale sau Ministerului de Interne. 
Încercam astfel să-i mobilizez pe civili. N-am vorbit despre un sistem de luptă! 
(...) Consider că toate măsurile dispuse după teleconferinta din 17 decembrie, 
consemnate în stenogramă, sunt în executarea ordinelor primite de la Bucureşti, de 
la secretarul general al partidului şi comandantul suprem al Armatei, al Forţelor 

Armate, iar dupa 20 decembrie 1989, am început să dispun măsuri locale, dupa 
aprecierea mea. (...) Afirm că declarațiile luate în cursul urmăririi penale au fost 
doar semnate de mine... oficial, am aflat că sunt învinuit de genocid abia pe 24 
aprilie 1990! Neg că pe data de 19 decembrie, la locuinţa mea din Sibiu, în 
prezenţa celor aflaţi în vizită (...) să fi afirmat că se va trage la Sibiu şi că voi apela 
la Bucureşti pentru trupe speciale. Nu am cerut ajutor în trupe sau alte mijloace 
furnizate de Ministerul de Interne lui Postelnicu Tudor şi, de altfel, consider că nici 
nu aveam cum să-i cer astfel de ajutoare fostului ministru de Interne. (...) În 
discuţia cu generalul lulian Vlad, în care acesta mi-a propus gardă personală, acesta 
m-a întrebat, la modul general, dacă am nevoie de ceva. Eu i-am răspuns că nu. 
Ştiam că în subordinea acestuia se află trupe, dar eu am cerut trupe de la Ministerul 
de Interne... de la Ministerul Apărării Naţionale, pentru că întăririle îmi fuseseră 
solicitate de comandantul Garnizoanei, locotenent-colonel Dragomir. (...) Aflând 
despre morti şi răniți, poziţia mea a fost următoarea: am cerut permanent să nu se 
tragă în manifestanti şi, treptat, am cerut organelor Ministerului de Interne să se 
retragă sub protecția unităţilor militare. Dar este adevărat că am ordonat şi 
distrugerea arhivei Inspectoratului Judeţean. 

În dimineaţa de 23 decembrie 1989, am fost supus unei intervenţii 
chirurgicale în urma rănirii suferite, intervenţie sub anestezie. Privitor la trezirea 
mea din anestezie, indiferent de ce afirmaţii am făcut şi pe care, oricum, nu mi le 
amintesc, arăt că acestea au fost făcute în condiţiile stării în care mă aflam după 
anestezie. Declar că eu nu am cunoscut nimic despre pregătirea sau acţiunile unor 
trupe speciale, de indiferent ce natură, în perioada 17-22 decembrie 1989.” 


„Am crezut că gazele lacrimogene cerute la Timişoara erau pentru 
activistii de partid...” 


„Am crezut că gazele lacrimogene cerute la Timişoara erau 
destinate pentru activiştii de partid, pentru a se apăra de eventuale atacuri... 
acele gaze lacrimogene urmau a fi folosite tot de trupele Ministerului 
Apărării Naţionale aflate în sediul organului judeţean de partid, în cazul în 
care ar fi fost atacați si pentru a nu face uz de armă. În momentul în care se 
atacă depozitul de armament — tragi! Asta e toată problema! (...) Ştiu că 
şeful armei chimice (după aia am aflat că îl cheamă Chiţac) merge la 
aeroport să ia... nici nu ştiu cum arată... logic este că Armata trebuia să ştie 
unde să le ducă. Puteau să le ducă unde au avut dispoziţie. La Timişoara... 
În final, declar... Adică io ce spun sunt prezumtii de-ale mele... că nu am 
cunoscut unde trebuiau să ajungă şi în ce scop acele gaze lacrimogen.e.” 


„Indicativul Tabela A.B.C. — Ana” 

Maiorul Dragomir Aurel, fost comandant al Şcolii Militare 
„Nicolae Bălcescu "din Sibiu şi comandant prin cumul al Garnizoanei 
Sibiu, declara în instanță cà se află în fata unui proces istoric, iar 
evenimentele lui Decembrie 1989 s-au derulat cu „cruzime şi repeziciune”. 
Spicuim din proces: 


Maior Dragomir: - Pe data de 17 decembrie, întreaga armată primise 
indicativul „Tabela A.B.C. — Ana”. Aşa se primea, de fiecare dată, domnule 
preşedinte şi onorată instanţă, la plecarea şefului statului în străinătate. La 
ora 15,00 mă găseam la domiciliu. Am fost sunat de ofiţerul de serviciu şi 
mi s-a transmis ordinul să mă prezint imediat la serviciu. Am rămas în 
birou. După teleconferintà, m-am prezentat imediat la sediul fostului 
Comitet Judeţean de Partid. Acolo am fost chemat la primul-secretar Nicu 
Ceauşescu. Acesta m-a întrebat dacă am şi substanţe toxice (noi în şcoală 
pregătim şi chimisti; orice garnizoană are trusa pentru lupta antiteroristă — 
acel complet chimic). Am raportat că atât am, numai acea trusă. Nu 
cunoşteam, la acea oră, pentru ce va fi destinată trusa. Mi-a ordonat să 
alarmez regimentul de elicoptere. I-am raportat că nu am acest drept. 
Preşedintele completului: - Cum nu ai acest drept? Nu eşti comandantul 
Armatei din Sibiu? 

Maior Dragomir: - Sunt comandantul Armatei din Sibiu, dar fiecare unitate 
are eşalonul său superior, depinde de el şi trebuie să asculte de ordinul 
acestuia. 

Inculpatul Nicu Ceauşescu a vrut să ia legătura cu comandantul 
regimentului. A vorbit, după câte am înţeles, cu ofiţerul de serviciu 
(comandantul regimentului, Dochinoiu Nicolae, nefiind prezent). A luat 
(până la teleconferintà) legătura cu generalul Rus — comandantul Aviației 
Militare — şi i-a cerut atât elicopter, cât şi avion şi culoar de zbor spre 
Timişoara. (...) La finalul teleconferintei, m-a chemat din nou (...) 

Elena Ceauşescu, soția dictatorului, ordona surescitată: „Şi gloanţe, si 
gloanţe! Dă-le gloanţe şi să tragă!”. Elena Ceausescu, fata de cele ordonate 
de Nicolae Ceausescu, a intervenit de mai multe ori, afirmând: „Şi gloanţe! 
Dă-le gloanţe şi să tragă!”. „De ce, Milea, m-ai indus în eroare când mi-ai 
spus că trupele au ajuns la Timişoara?”, întreba dictatorul, iar generalul 
Milea răspundea: „Acum încă mai primesc efective.” A terminat Nicolae 
Ceauşescu, a luat cuvântul inculpatul Nicu. În afara problemelor 
administrative de suplimentare în domeniul aprovizionării, de repartiție a 

membrilor biroului şi secretariatului, de responsabilităţi din punct de vedere 
militar, Nicu Ceausescu a afirmat: ,,Este alarma! Este stare de razboi, nu de 
necesitate! Tragem fără somaţie! Terminăm totul!” În legătură cu 
evenimentele de la Timişoara, a afirmat că erau nişte grupuri foarte mici de 
tineri, care, printr-o acţiune fermă, puteau fi împrăştiate în câteva clipe. 
Pentru cei de la Ministerul de Interne, a precizat: „Să reluati imediat în 
calcul baza de lucru! Atenţie la capi! Să fie reţinuţi imediat!” Aceasta a fost 
teleconferinta. 


» Cartus pe țeavă! Tragi! Este război!” 


Maiorul Aurel Dragomir declară în continuare: 

,...am fost sunat, de mai multe ori, de inculpat, care m-a întrebat ce măsuri 
am luat. I-am raportat că am primit, şi pe linie militară, indicativul privind 
alarma de luptă parţială şi actionàm în consecinţă. La următoarele apeluri 
telefonice, am fost întrebat de inculpat (Nicu Ceauşescu — n.n.): „Ai băgat 
cartus pe ţeavă?”. Io i-am raportat: „În concepţia noastră, cartus pe ţeavă 
înseamnă să fim gata de acţiune, în conformitate cu ordinele şi documentele 
pe care le avem.” „Nu! Cartuş pe ţeavă! Tragi! E război!” 

În legătură cu această problemă, domnule preşedinte, onorată instanţă, vreau 
să fac precizarea că am insistat la eşalonul superior să se cunoască, inclusiv 
de către ministrul Apărării Naţionale, care sunt presiunile de la inculpat, 
pentru că, pe linie ierarhică, ne venise precizarea ca munitia să se dea 
centralizat la subunitate, să se păstreze centralizat, şi numai garda să fie 
înarmată, aşa cum se obişnuia şi până atunci. Or, era o contradicţie între 
ceea ce primisem de la minister şi ceea ce mi se cerea pe plan local.” 


(Arhiva Memorialului Revoluţiei Timişoara, Fond documentar, Procesul 
de la Sibiu, transcriere Liza Kratochwill, consemnare Doina Magheti) 

Vans cen Geir Mendis László Tőkés pro şi contra (II) 
Temeswar 
Symbol der Freiheit Timisoara — simbolul libertăţii 
tel Hans Vastag, Gyòrgy Mandics, Manfred Engelmann 
Prima fază: Cazul Tokes 

Pentru a păstra puterea, Ceauşescu ar fi fost gata să 
facă un pact chiar cu diavolul. Când a văzut că e la 
BF i strâmtoare între perestroika lui Gorbaciov şi cursul 
reformei maghiare a lui Nemeth, Pozsgai, Horn şi Nyers, a adâncit relaţiile 
cu conservatorii de stânga Honecker (DDR), Husak (Cehoslovacia) şi 
Jivkov (Bulgaria). Cu cât au devenit ungurii mai liberali şi s-au îndreptat 
spre pluralism, cu atât mai ascuţită a devenit critica în discursurile lui 
Ceauşescu şi în presă. N-a mai fost suficient să fie supravegheați potenţialii 
duşmani, ci aceştia trebuiau acum să fie intimidati eficient. Ofițerii de 
Securitate, care proveneau mai ales din patria dictatorului (Oltenia), au fost 
instruiți la Şcoala Specială de la Băneasa (lângă Bucureşti), care era condusă 
de fratele lui, Nicolae. Tatăl Ceauşescu a botezat trei băieţi cu numele de 
Nicolae, un Nicolae a murit de copil, doi au rămas; unul a instruit ucigasi, 
celălalt a ajuns ucigaş în masă. Absolvenţii Şcolii Băneasa au fost sprijinul 
dictaturii, deoarece ofiţerii tineri, bine instruiți, au fost repartizaţi în întreaga 
tara, pentru a prelua acolo, încet, conducerea aparatului de represiune. 

În Timişoara conducerea Securităţii a fost preluată de un absolvent al 
acestei şcoli, care îşi dovedise deja în Oradea şovinismul şi barbarismul şi 
era un mare duşman al preoţilor şi al Bisericii. Alti ofiţeri „prea toleranti si 
moi” au fost înlăturați, pentru a-i face loc celui nou din Băneasa. Astfel, în 
1988 a fost încadrat, în locul colonelului Păduraru, care era răspunzător în 
judeţ de problemele minorităţilor, maiorul Pele, care îşi făcuse un renume ca 
inamic notoriu al ungurilor. Împreună cu şeful său Sima, acesta a început o 
veritabilă cruciadă contra maghiarilor, care erau acuzaţi că ar fi şovini, 
nationalisti, fascişti şi iredentişti. Privirea lor a căzut, în Timişoara, pe 
tânărul pastor László Tokes, care avea deja un dosar la Securitate. 


Poezii pentru revolta populară 

László Tökés a venit în 1986 la Timisoara, din oraşul transilvănean 
Dej, şi a început aici o activitate cum se aşteaptă de la un preot. Fostul preot 
al comunității Timişoara, Lec Peuker, aproape că lăsase comunitatea 
Bisericii Reformate să se dezmembreze. Tokes nu avea de gând să devină 

un martir, apostol sau ceva de genul acesta, şi nici erou al unei revoluții. 
Când a venit, în 1988, la György Mandics, pentru a cere un volum de 
versuri al poetului Jenö Daida, niciunul dintre cei doi nu s-a gândit că 
această carte ar fi punctul de pornire, primum movens al unei avalanşe 
neprevăzute. 

Tokes vroia să înveţe pe dinafară, împreună cu trupa de teatru 
maghiară a studenţilor, Thalia, un ciclu de poezii pe care el îl regiza. 
Reprezentatia a avut un mare succes, dar i-a displăcut Securităţii, care a 
ordonat să se desființeze trupa de teatru Thalia şi să li se dea studenţilor un 
avertisment, pentru că au luat parte la o întrunire religioasă. Urmarea a fost 
că, în afară de trei studenti, toţi s-au lăsat intimidati. Cei trei ,,recalcitranti“ 
au fost excluşi de la examene, iar unul dintre ei, Arpad Gazda, a fost 
„transferat” in alt oraş. György Mandics a preluat apoi trupa de studenti, iar 
Arpad Gazda şi-a recitat chiar poeziile la cercul de literatură. Pastorul i-a 
scris o scrisoare episcopului său şi a cerut sprijin pentru a înființa din nou 
cercul de teatru. El a fost respins. T6kés nu a cedat, a scris memorii către 
diferite organizaţii şi s-a plâns de nedreptate. Unele dintre scrisorile sale şi 
răspunsurile la acestea au fost chiar publicate în Ungaria, ceea ce a dus la 
transferarea sa silită, începând cu 1 mai 1989, în nordul Transilvaniei, în 
satul Mineu. Ordinul a venit de la Securitate şi a fost transmis mai departe la 
episcopul László Papp, care i-a transmis imediat pastorului ordinul. 
Episcopul a uitat, însă, după cât se pare, că Biserica Reformată este 
structurată democratic: presbiteriul poate să-şi aleagă pastorul pe care îl vrea 
şi doar dacă e vorba de o erezie poate să decidă episcopul, fără presbiteriu, 
dacă să i se ridice unui preot funcţia sau nu. A început deci o controversă 
între presbiteriu şi episcop. Deoarece episcopul nu a reuşit să se impună, a 
preluat Securitatea cazul. Fiecare membru al presbiteriului a fost convocat 
separat la Securitate şi supus la presiuni. Totuşi, nici aceste măsuri nu au 
adus rezultatele dorite. 

A început amenajarea pivnitei bisericii într-o sală de spectacole. 
Conducătorul lucrărilor era tehnicianul Ernò Ujvarossy, care a fost urmărit, 
de aceea, de Securitate, până când a fost găsit, într-o zi, mort în pădurea 
Timişorii. Proiectul sălii de spectacole provenea de la inginerul Arpad 
Tosz6, asupra căruia a avut loc un atentat în timpul concediului. Când acesta 
a eşuat, fiul lui Tosz6, care era în armată, a fost şantajat. Reacţia contra lui 
Tokes: deja din martie 1989, televiziunea canadiană i-a luat un interviu care 
nu a fost difuzat, dar pastorul i-a permis, totuşi, televiziunii maghiare să 
difuzeze acest interviu, iar postului de radio maghiar i-a acordat alte 

interviuri. La 31 august, pastorul Papp l-a suspendat din funcţie, deoarece „a 
predicat contra intereselor statului” şi i-a cerut să elibereze casa parohială. 

Evenimentele din străinătate s-au precipitat, dar şi în ţară domnea o 
altă atmosferă. Tòkés a fost chemat în fata justiției si i s-a cerut să 
părăsească locuinţa, dar credincioşii săi ştiau că preotul lor se află în pericol 
de moarte şi îl apărau pe el şi casa lui. La 14 octombrie, József Kovacs, 
vicarul József Zsigmond şi loan Toader, directorul Direcţiei culturale a 
Consiliului Popular, i-au comunicat că presbiteriul este contra lui şi că 
trebuie să-şi părăsească postul. Într-adevăr, Securitatea a reuşit să-i 
convingă pe 11 din cei 32 de membri ai sinodului; totuşi, Gusztâv Szalay a 
declarat public că toți membrii au fost întrebaţi şi nimeni nu a ştiut precis 
care erau „păcatele” pastorului. 

La 20 octombrie a fost dată sentinţa judecătorească: Tòkés trebuia să 
părăsească locuinţa. Contul bisericii era închis ; totuşi, pastorul şi soţia sa nu 
au cedat. Credincioşii au adus alimente şi lemne din putinul pe care îl aveau. 
Securitatea nu luase în calcul solidaritatea populaţiei timişorene. 

Maiorul Radu Tinu, comandantul adjunct al Securităţii, a instituit un 
post permanent de observaţie într-o casă vizavi de biserică. În casa 
pastorului au fost instalate aparate de ascultat. Oricine dorea să intre în casă 
era perchezitionat. La 20 octombrie a ajuns în mâinile Securităţii o chitanta 
prin care pastorul confirma că a primit suma de 20.000 de lei de la Biserica 
Reformată Olandeză ca ajutor pentru biserică. Chitanta a fost confiscată de 
la un preot care vroia să călătorească în Ungaria prin punctul de frontieră 
Borş. Asta era ce aştepta Securitatea. În sfârşit, avea o dovadă clară contra 
lui Tokes. Putea fi acuzat de înaltă trădare. Desigur, trebuia şi dovedit că el 
a instigat poporul contra puterii de stat. Chitanta putea fi folosită pentru a 
dovedi că Tokes ar fi fost recompensat pentru activitatea sa de spionaj de 
către un stat vestic. 

Se pare că abia acum a fost prelucrat de către Securitate un fel de 
scenariu pentru o viitoare revoltă. Unul dintre autori a ajuns, la sfârşitul lui 
octombrie, pentru ultima oară în casa lui László Tòkés şi l-a sfătuit să nu se 
lase provocat... 

La 2 noiembrie pătrund patru oameni ai Securităţii, mascaţi, în casa 
pastorului, pentru a da expresie, după cum spun ei, „revoltei clasei 
muncitoare”. În timpul unei încăierări, Tékés este rănit la cap; totuşi, 
datorită prietenilor care sunt în vizită la el, agresorii sunt puşi pe fugă. În 
următoarele zile se aruncă în geamuri cu pietre şi, „pentru a-l proteja pe 
pastor”, este „delegat” un militian în locuinţa lui. Un om al Securităţii 

pazeste intrarea dinspre strada. Fiul unui angajat al parohiei, Ferenc Mester, 
este atacat dupa o înmormântare şi jefuit de nişte acte. La 25 noiembrie este 
zdrobit în bătaie de oamenii lui Radu Tinu. Totuşi, se reuşeşte aducerea în 
Ungaria a unor benzi cu vocea pastorului, iar lumea află despre intimidările 
la care este supus Tokes. Ziarele centrale din Bucureşti protestează contra 
„amestecului în treburile interne ale României” şi contra „propagandei 
şoviniste” care se face în Ungaria împotriva României. Se afirmă că Ungaria 
cere Transilvania pentru ea, ca să atàte ura naţională la români. 

La 28 noiembrie se decide ca Tokés să fie evacuat, din 15 
decembrie, într-un mic sat. Concomitent, în cercurile militare se răspândeşte 
zvonul că Ungaria plănuieşte un atac armat asupra României. Un mare 
număr de spioni ungari ar fi deja în ţară pentru a o destabiliza. 

Din 13 decembrie sunt retrase, în mod surprinzător, posturile de 
supraveghere din fata casei pastorului, fără îndoială, pentru a da sentimentul 
că totul este în ordine. La început, se adună în faţa casei din Strada Timotei 
Cipariu doar femei mai în vârstă cu lumânări în mână, ca la un priveghi. La 
15 decembrie structura mulțimii adunate este deja diferită. Securitatea 
păzeşte, din fundal, fiecare mişcare, dar nu intervine, aşteaptă să se întâmple 
ceva. Astfel, oamenii devin mai curajoşi. Ei ştiu de la televizor că în 
Leipzig, Berlin şi Praga, revolta a început asemănător, cu o adunare de 
oameni. 

Se răspândeşte repede în jur vestea că în „Maria”, in fata Bisericii 
Reformate, „se întâmplă ceva”. Vin mulţi români, pentru a vedea ce se 
întâmplă aici... 

În după-amiaza de 15 decembrie, Securitatea observă că deja se 
adună prea multi oameni şi că se înşelase. Acum încearcă să creeze o 
diversiune. Infiltrează agenti prin mulțime, care încep să strige: „Nu dăm 
Transilvania!”, „leşi şi du-te în Ungaria ta!”. Totuşi, socoteala n-a ieşit. 
Mulțimea adunată era informată, prin televiziunea maghiară şi Radio Europa 
Liberă, despre pastor şi nu s-a lăsat provocată. Din contră, a sărit pe 
agitatori, care nu au putut fi salvaţi decât de colegi. 

Securităţii i s-au încurcat a doua oară socotelile, când, în seara de 15 
decembrie, a sosit la Timişoara consulul Marii Britanii din Bucureşti. Pe el 
l-a interesat cazul Tokes. De aceea, Comitetul Judetean de Partid l-a trimis 
pe primarul Petru Mot să linisteascà oamenii. Doi delegati ai 
demonstrantilor, Arpad Gazda (reformat) şi Ion Isfan (ortodox), i-au cerut 
primarului să declare nul ordinul de evacuare, să permită ca doamna Tòkés 

să fie consultata de un medic, deoarece este însărcinată şi, în sfârşit, acces la 
locuinţa pastorului. 

Primarul a promis să sprijine revendicările, dar a cerut, din partea 
lui, ca oamenii să meargă acasă, „pentru a nu face o impresie proastă”. 
Militianul a fost, ce-i drept, retras, iar credincioşii au putut să-şi viziteze 
pastorul. Oamenii au dispărut de pe stradă — spre părerea de rău a 
Securităţii, care trebuia, din nou, să-şi schimbe planul. 

Dimineaţa următoare a fost linişte in jurul casei lui Tòkés. Doamna 
doctor Baranyi a putut să-şi viziteze pacienta şi au venit chiar şi alti doctori 
să o consulte pe doamna Tékés. Geamurile sparte au fost înlocuite. În jurul 
amiezii, primarul l-a căutat din nou pe pastor, pentru a-i comunica că 
ordinul de evacuare nu mai este valabil. Oamenii care se aflau în fata casei 
aplaudau şi strigau: „Libertate, libertate!”. Pastorul a venit la fereastră şi a 
zâmbit: „Sunt liber!”. 

Se adunau tot mai multi oameni. La ,,Maria” se află cel mai 
important nod de comunicaţie, pe unde trec aproape toate liniile de tramvai. 
Mulţi oameni coborau doar pentru a vedea de ce se află acolo atât de multă 
lume. Cea mai mare parte a mulţimii erau români. 

La ora 13,00, Securitatea a primit ordin de la Bucureşti să ia măsuri, 
conform Regulamentului de serviciu 2600. Aceasta însemna intervenţie cu 
forţa contra demonstrantilor, inclusiv ordin de tragere. Se pare că acest lucru 
a dus la divergențe de opinii în culisele conducerii de partid. 

De o parte se afla primul-secretar Radu Bălan, numit de scurt timp 
(şi demascat mai târziu), şi comandantul Inspectoratului Judeţean al 
Internelor, Ion Popescu, care pledau amândoi pentru un dialog cu masele. 
De cealaltă parte, erau colonelul Sima, şeful Securităţii, care-şi primea 
ordinele direct de la Bucuresti, şi Ilie Matei, incapatanatul secretar cu 
propaganda şi prietenul lui Ceauşescu. Ilie Matei a vrut neapărat să facă din 
cazul Tokes o problemă rezolvată exemplar de către el şi, astfel, să culeagă 
laudele lui Ceauşescu. Radu Bălan, din contră, a propus să se umple 
magazinele cu alimente şi să fie linistiti oamenii. Reţeta functionase deja, 
deseori, bine. 

Seara, László Tokes apare din nou la fereastră. El vorbeşte cu 
oamenii din fata casei în limba maghiară, dar i se cere să vorbească 
româneşte. Le cere oamenilor să păstreze liniştea şi să meargă acasă. 
Oamenilor li se împart lumânări şi texte ale cântecului Revoluţiei din 1848, 
„Deşteaptă-te, române!”, fostul imn al României. O femeie începe să cânte, 
iar mulțimea învaţă repede textul şi melodia cântecului care, mult timp, 

fusese interzis. Tramvaiele rămân pe loc în intersecţie, circulaţia este 
paralizată. Se aud primii oratori despre drepturile omului, despre lipsa de 
alimente. Răsună mereu strigătul „Libertate!”. Securitatea îi priveşte pe toţi 
aparent fără să acţioneze. Strada pe care locuieşte pastorul este transformată, 
printr-un autobuz aşezat de-a curmezisul, într-o fundătură. În alimentara 
care se află vizavi de casa parohială, se vinde bere, o marfă care lipseşte de 
câteva săptămâni din Timisoara. Din direcția Pietii Kiittl, vin o mulțime de 
tineri, care sunt înarmaţi cu bastoane şi lanţuri de bicicletă şi sunt conduşi 
de două personaje dubioase. 

Geamurile libràriei din apropiere sunt sparte, iar „operele 
dictatorului”, singura marfă care se găsea oricând, sunt luate din vitrine şi 
incendiate pe stradă. Un bărbat care stă deoparte face zelos poze. Pe drumul 
spre „Maria” sunt sparte tot mai multe geamuri, iar oamenilor care stau în 
jur li se cere să facă acelaşi lucru. Totuşi, printre cei care demonstrează, sunt 
unii care se sustrag de la distrugeri şi propun să se meargă la căminele 
studenţeşti, pentru a primi întăriri. Împreună cu bătăuşii înarmaţi, se 
mărşăluieşte spre complexul studenţesc. Pe drum, coloana care numără 
aproximativ 1000 de oameni distruge panourile mari cu lozinci şi citate din 
operele dictatorului, dar şi parbrizele maşinilor care se află în jur cad pradă 
mâniei distrugătoare a mulţimii. De fapt, o parte din demonstranți vrea să 
stăvilească aceste distrugeri, dar bătăuşii tinerii par a nu fi în toate minţile. 
Ei ascultă doar comanda unor necunoscuţi, care seamănă foarte mult cu 
oamenii Securităţii. 

Între timp, s-a întunecat afară, iluminatul stradal lipseşte. În 
complexul studenţesc domneşte o linişte adâncă. Mulțimea strigă: ,,Veniti 
cu noi! Veniti cu noi!”, dar nu apare niciun student. Se încearcă pătrunderea 
în cămine. Dar atunci se aude explicaţia: uşile sunt blocate pe dinăuntru. 
Securitatea a avut grijă şi a plasat cadre didactice în fiecare cămin, pentru „a 
ocroti” studenţii. Deoarece aici nu e nimic de făcut, coloana se îndreaptă 
spre Comitetul Judetean de Partid, în fata bătăuşii înarmaţi. La comandă, 
este atacată clădirea. Militienii, care, de obicei, păzesc această casă, nu se 
văd nicăieri. Geamurile ferestrelor sunt sparte, stemele de stat şi de partid 
sunt cu Lehmbaellen. Se strigă „Jos Ceauşescu!”, „Jos cu realesul!”. 
Oamenii care până acum stăteau, pur şi simplu, de jur împrejur, se alătură 
spontan demonstrantilor. Un tânăr escaladează partea din fata a clădirii şi 
smulge jos stema de metal. Vizavi este atacată Librăria „Facla”, pentru a 
incendia pe stradă operele lui Ceauşescu, care sunt expuse încă din perioada 
congresului din noiembrie. 

Din directia Podului Decebal, apare un camion cu trupe de 
intervenţie. În total, cam 200 de oameni. Dintre aceştia, 150 sunt îmbrăcaţi 
în uniforme de Miliție, iar 50 sunt în civil. Ei au scuturi transparente si 
bastoane de gumă. Demonstrantii se retrag în direcția Hotelului 
„„Continental”; mai mult de jumătate mărşăluiesc înapoi spre „Maria”, unde 
a început o demonstraţie. În apropiere de „Maria” are loc apoi prima 
ciocnire între demonstranți şi trupele de intervenţie. În fata casei pastorului 
Tokes se cântă „Hora Unirii” şi „Deşteaptă-te, române!”. Din Piaţa Kiittl 
apar două maşini de pompieri cu aruncătoare de apă. Maşinile se îndreaptă 
spre pod şi încearcă să alunge demonstrantii cu jeturi de apă. Totuşi, 
oamenii se feresc şi se adună din nou. 

La ora 21,30 trupele de intervenţie încearcă un nou atac. Din 
stràdutele laterale apar oamenii Securității, pentru a-i încercui pe 
demonstranți. În fata sinelor de tramvai, în apropiere de pod, are loc o 
adevărată luptă între demonstranți şi trupele de intervenţie. Civilii s-au 
înarmat, între timp, cu bastoane, tuburi şi sticle şi nu se sfiesc să le 
folosească. Cei care nu au nimic în mână rup crengi din copaci şi stinghii 
din băncile parcului. În Piaţa Kiittl are loc o luptă asemănătoare. 
Împrejurimile din „Maria” şi locuinţa pastorului sunt în mâinile Securităţii, 
care înghesuie, cu lovituri de pumni şi bastoane, om după om în autobuze. 
Chiar şi oamenii care au venit în faţa casei în pantofi, pentru a vedea ce s-a 
întâmplat, sunt arestaţi. Cea mai grea luptă se dă la podul dintre Catedrală şi 
„Maria”. Aici sosesc mereu oameni din direcţia Catedralei şi dinspre Tudor 
Vladimirescu. Oamenii se înarmează cu pietre de pavaj, care sunt 
împrăştiate peste tot, pentru repararea drumurilor. Trupele nu pot face faţă la 
acest atac şi aleargă în direcţia ,,Maria”, unde securiştii sunt deja pe punctul 
de a aresta oameni paşnici. Demonstrantii reuşesc să pună mâna pe o maşină 
de pompieri, soldaţii sunt izgoniți, iar maşina este răsturnată in Bega. Un 
automobil albastru de teren al Miliției este incendiat şi începe distrugerea 
tuturor magazinelor din zonă, a semafoarelor, a iluminatului stradal. 
Deodată apar noi trupe cu câini. Ele barează zona din jurul ,,Mariei” si 
niciun demonstrant nu mai poate să fugă. 


Maurul şi-a făcut datoria, maurul poate să plece. Preşedinta Tribunalului 
Timişoara, Elena Topală, i-a telefonat la ora 23,00 executorului judecătoresc 
şi a ordonat să fie evacuat pastorul Tokes. Abia acum a devenit clar că multe 
lucruri erau exact pregătite. Jozsef Zsigmond, vicarul episcopului din 
Grosswardein, aştepta într-un hotel din Timişoara, şeful Miliției, Deheleanu, 

se afla, împreună cu inspectorul pentru probleme de cultură al Consiliului 
Popular, pe baricade. Un camion, un autoturism şi o maşină pentru arestaţi 
au intrat pe străzile curatite de demonstranți, în fata casei pastorului. 

Tokés şi cei doi apărători ai săi, Pal Kiss şi Arpad Gazda, sunt treziti prin 
puternice bătăi in uşă. Când privesc pe fereastră, îi vad pe oamenii 
Securităţii izbind uşa. Pastorul o trezeşte pe soţia sa şi amândoi se refugiază 
prin curte în sacristie. Securiştii perchezitioneaza locuinţa şi, negăsind pe 
nimeni, merg dincolo, în biserică. Ce te mai costă să profanezi o biserică? 
Usa bisericii este forţată. Tokes stă la amvon cu Biblia în mână si îi 
afuriseşte pe spărgători. Maiorul Radu Tinu le face semn celor două gorile 
ale sale, iar ei se năpustesc pe pastor. Polițistul Iosif Veverca îl loveşte fara 
control, pentru „a-i da o lecţie”. Sub alte ameninţări, Tòkés trebuie să 
semneze ordinul de evacuare. Lucrurile sale sunt aruncate toate într-un 
camion, familia pastorului este băgată cu forţa într-un autoturism, iar cei doi 
apărători în maşina pentru arestaţi, în care îi ia în primire un securist 
camuflat şi îi înjură în numele clasei muncitoare şi îi loveşte. La 4 
dimineaţa, maşina cu pastorul Tokes şi soţia se îndreaptă spre Mineu, în 
nordul Transilvaniei. Ei sunt însoţiţi de o maşină a Securităţii, în care se află 
şi redactorul-şef al ziarului comunist local „Drapelul Roşu”. Acesta 
pregăteşte, probabil, un reportaj pentru următoarea ediţie a ziarului său, ceva 
cam cu titlul „Un spion fascist al Ungariei este izgonit din Timişoara”. Dar, 
din nou, Securităţii nu i-a ieşit socoteala... 

Masacrul de la Podul Decebal 


Declaratie de martor: Ioan Banciu - revolutionar, sotul Leontinei Banciu 
impuscata in 17 decembrie 1989. 


Era muncitor si avea trei copii minori cand sofia, si ea muncitoare, 
i-a murit in braţe. A fost împuşcată mortal la Podul Decebal, iar trupul i-a 
fost furat mişeleşte, transportat şi incinerat alături de alte 42 sau 43 de 
cadavre. Cenuşa le-a fost risipită în van, aruncată într-o gură de canal la 
Popeşti -Leordeni. Cercetările postdecembriste au scos la iveală faptul că, 
a mai existat un transport cu alte 39 de cadavre, cu destinaţia Slatina. 
Făptaşii au vrut să şteargă toate urmele represiunii sângeroase din 16, 17, 
18 Decembrie. (Liza Kratochwill) 


LB.: În prezent, sunt vicepreşedinte la Asociaţia Memorialul Revoluţiei şi în 
această calitate reprezint urmaşii cu probleme lor, acuma, după 18 ani, în 
această asociaţie. 

L.K.: Când şi cum ati aflat de evenimentele din oraş ? 

I.B.: Sâmbătă seara, in 16, eram organizatorul Competitiei Cupa 30 
Decembrie la Minifotbal pentru Întreprinderea din Ambalajul Metalic unde 
eram instructor şi organizator. Aveam meciul de fotbal la Sala 2 şi, când am 
ieşit de la foarte târziu, am văzut ceva mişcări, dar nu mi-am dat seama. ... 
eram în temă cu toate ... ascultam Radio Europa Liberă, Radio Novisad .. 
mai ales că unul dintre cumnatii mei, cel mai mic, Vălean Vasile, deci 
fratele Leontinei, a făcut frontiera din Timişoara înspre sârbi de nu ştiu câte 
ori, a fost şi prins, a facut un an de detenţie la Popa Şapcă ... Probabil ca 
familia i-a fost urmărită, probabil că familia mi-a fost urmărită, fiindca de la 
noi se pleca şi el era si un fel de ghid care ducea si pe alții, aşa că ştiam că 
dincolo se trăieşte mai bine. Dimineaţă la ora 6 sau 6.30, aşa cum eram eu 
de obosit, m-am trezit ca niciodată duminica. În dimineaţa aceea, am văzut 
că soţia doarme liniştită si, ce mi-a venit mie: să-i fac o surpriză. La 
alimentară şi la aprozar, în Calea Girocului unde locuiam, erau nişte cozi 
mari şi se găseau de toate. Deci, în noaptea aia, datorită mişcărilor care au 
fost în oraş, or dat din depozite tot ce or avut în alimentări ca să fie lumea 
mulțumită şi să îşi cumpere alimente. Şi la acele cozi, am aflat ce s-a 
întâmplat în noaptea respectivă, că or fost tineri pe străzi şi au strigat „Jos 
Ceausescu! ” ... Si-atunci am zis că şi în România se întâmplă, că Ceauşescu 
nu mai apucă Crăciunul, asta i-am spus soţiei, am zis că o rog să vină cu 

mine, să mergem la Maria să vedem ce e acolo. Ştiam că s-a plecat şi mi-a 
promis: „Da vin, dar tu îmi promiti că vii cu mine la biserică?” Ea mergea 
la biserică tot la Maria, la ... acolo,pe Bega, la Betel, la Petre Dugulescu. Şi 
am promis că — da. Si-atunci, de comun acord, am plecat pe la ora 9.30 - 
10.00, la biserică, pe la Maria. Dar n-am plecat singuri, am plecat cu ăl mic 
în braţe şi pe umeri ... înainte de Maria tramvaiele s-au oprit. Am mers pe 
jos până la Cluj şi de la Cluj am plecat cu tramvaiul până aproape de Maria 
şi-acolo mai multe tramvaie erau oprite una după alta ... m-am dat jos din 
tramvai ca şi alţii, şi aşa s-a adunat lumea, după ce circulaţia s-a întrerupt 
înainte, toată Piaţa Maria era înconjurată, strada lui Tokes, şi nu se putea 
circula decât pe trotuar, pe partea cealaltă şi pe străzile din spate. Dar, eu 
fiind cu copilul pe umeri şi cu soția lângă mine, am zis — Hai, că trecem! Nu 
mai ocolim. Trecem că noi pe-aici avem drumul. Doar n-o să mă oprească 
cu copilul. Şi-ntr-adevăr, soldaţii care înconjurau acolo nu mai au fost 
vigilenti şi am trecut printre ei. Am intrat în interiorul cercului, cine erau, 
erau civili care vorbeau şi erau şefii de partid, securitatea ... am trecut pe- 
acolo pe lângă ei, nu s-o legat nimeni de mine, am trecut în partea cealaltă, 
am ajuns în zona magazinelor sparte. Acolo am văzut scutieri cu baionete, 
mai nervoşi fiindcă acolo era lume multă, deja se trecea pe trotuar, dar nu se 
putea intra înspre Maria, înspre Tokes. Magazinele erau sparte Şi am trecut 
pe lângă ele Şi am mers la biserică. La biserică a fost o cununie de baptişti şi 
am asistat acolo ... deci a fost oarecum o înştiinţare cum că Dumnezeu 
acționează şi în stradă. N-am stat până s-a terminat slujba, am ieşit mai 
repede cu vreo juma de oră findcă nu aveam răbdare şi tot i-am făcut semn 
la soţia că plecăm, plecăm, până la urmă am ieşit cam pe la ora 12, 12 şi 
ceva, când am ieşit exact când, la Maria, defila coloana de soldaţi care 
duceau drapelul de luptă şi cântau cântecele acelea patriotice. Si, în urma lor 
s-a format o coloană de copii, de tineri care mergeau dezordonat, dar 
mergeau în urma coloanei. Şi, după ce au trecut de Maria şi au luat-o peste 
podul de peste Bega înspre Catedrală, atunci coloana s-a îngroşat şi a 
început deja să se strige câte o lozincă ... eu am rămas în urmă, nu mai ştiu 
ce s-a întâmplat cu coloana aceea care ducea drapelul ..., dar la Catedrală era 
lume multă. Şi de aia spun că nu mai Ştiu ce s-a întâmplat cu cei care au 
ieşit, fiindcă în noaptea de 16 s-au înţeles că ne întâlnim din nou la 
Catedrală, dar nu ştiu la ce oră. Şi ne-am unit cu cei de la Catedrală, după 
aia am plecat spre Operă ... Cred că era 12.30. Am plecat spre Operă, unde 
se auzea ceva gălăgie ... şi-ntr-adevăr acolo s-a format o coloană care a 
început să strige lozinci. Coloana respectivă s-a îndreptat înspre Complexul 

Studentesc, deci pe strada ... din parc peste Podul Michelangelo, deci nu pe 
partea ceastalaltă, ci prin spate pe lângă muzeu. Am intrat şi noi în acea 
coloană, eu am fost foarte nerăbdător să strig lozinci şi, cu copilul în braţe, 
tot chemam soția să vină mai repede şi până la urmă n-am putut să ajung 
acolo între primii unde se striga cel mai tare. În spate era lumea mai 
răsfirată, dar în faţă era un grup care striga lozinci foarte sonor şi se auzea 
foarte puternic şi acolo am vrut să ajung. Pe cei din faţă i-am ajuns cam pe 
la Podul Michelangelo, dar până acolo, cum eram cu copilul în braţe şi 
mergeam pe centrul străzii, pe trotuar erau doi bătrânei care văzând că, 
copilul strigă împreună cu noi:<Libertate! Libertate!>, era pe umerii mei şi 
striga: <Libertate!, Libertate!> , au venit înspre mine şi, cu lacrimi în ochi, 
bătrânii ăia au pupat copilul şi au rămas impresionați că a strigat si el: 
Libertate! Şi pe urmă, am dat copilul la soţia şi am plecat chiar în fata. 
Acolo în faţă, pot să spun că, după revoluţie, i-am recunoscut, lideri erau: 
Petre Boroşoiu, era un om cu barbă, cu un palton lung, negru, care dădea 
tonul la lozinci, şi în jurul lui s-a format grupul acela care striga foarte 
puternic lozincile respective. Mi-aduc aminte că Boroşoiu avea rolul de a 
conduce şi de a da tonul la lozinci, iar Viorel făcea ordine, oprind coloana să 
se adune toţi, să fie mai aproape, iar copiii care o luau înainte îi oprea şi îi 
trimitea în spate, să nu fugă in față că erau şi copii mici. Si am ajuns în 
Complex, acolo m-am pierdut de soţie ... În Complex, s-au strigat multe 
lozinci: „Români veniţi cu noi şi voi sunteţi români!”. „Nu vă fie frică, 
Ceauşescu pică!” Lozincile au fost foarte diverse. Studenţii n-au coborât 
fiindcă erau căminele închise. Am văzut că, de la parter a sărit cineva pe 
geam, dar e nesemnificativ ... Am aflat ulterior că studenţii erau plecaţi 
acasă ... De Sărbători, dar le-a dat de data asta liber mult mai repede ... soția 
a plecat acasă cu copilul, findcă noi locuiam în Girocului, iar eu am pornit 
cu una dintre coloane fiindcă din Complex, iară, s-au format coloane care au 
plecat unii la Catedrală, alții la Consiliul Judetean, Prefectura actuală, unde 
erau organele de partid, şi ziceam că acolo să manifestăm. Si-am intrat într- 
una dintre coloane şi-am pornit-o din nou peste Podul Michelangelo, dar 
după ce-am trecut podul n-am mai mers înspre Operă, şi am mers înspre 
Consiliul Judeţean, deci pe lângă Conti şi la dreapta, la Consiliul Judeţean. 
Coloana era imensă fiindcă pe traseu veneau alte coloane mai mici decât pe 
străzile laterale. Una a venit din Calea Girocului, alta a venit dinspre 
Catedrală, deci se formau mereu coloane. Şi se uneau şi se desparteau, şi iar 
se formau pe toate străzile Timişorii. Şi coloana asta fiind cea mai mare, s-a 
unit cu noi şi am plecat înspre Consiliul Judetean. Ei acolo, de la Poştă, până 

la Consiliu Judetean, om lângă om a fost acolo, deci să zicem că au fost, ştiu 
eu, un 50 de mii, 100 de mii de manifestanti care înaintau înspre Consiliu 
Judetean, ca să ne spunem ce avem de spus şi, eventual, să ne vorbească 
cineva ce-o să se întâmple cu Ceauşescu. Că noi strigam clar: Jos 
Ceauşescu! Jos comunismul! ... Reacţia a fost că, pe traseu erau maşini 
militare, erau militari, dar se dădeau la o parte din faţa coloanei ... Când 
coloana se apropia de ei, deci ei nu aveau arme, nu erau violenti, deci in 
timpul zilei, duminică dimineaţa şi se dădeau deoparte şi ne lăsau să trecem. 
La Consiliul Judetean, în schimb, au fost forte foarte numeroase care 
înconjurau Prefectura şi nu ne lăsau să ne apropiem, erau maşini militare, 
două, trei tunuri de apă care ne-au aşteptat ca să ne împrăştie cu apă şi 
soldaţi cu baionetele puse, cu scuturi care erau unul lângă altul şi barau 
trecerea. Când ne-am apropiat la vreo 20 de metri, am refăcut coloana, ne- 
am pus om lână om, am chemat să vină în față femei şi copii, am zic că n-o 
să aibă curajul să tragă ... deoarece ne amenințau şi începeau să dea ordine 
ca să tragă să ... dar nu mai puteam să nu mai înaintăm, că cei din spate 
făceau presiune. Şi tot înaintam până când s-a dat ordin ca să se acţioneze cu 
turnurile cu apă. Şi au început să arunce cu apă pe noi şi-atunci s-a provocat 
o dezordine. Tinerii au mers pe lateral, pe trotuar, au smuls pietre din 
caldarâm, au rupt crengi din copac, au înconjurat aceste tunuri, militarii care 
erau mult mai puţini decât noi au fugit în spatele Prefecturii, s-au retras, iar 
turnurile de apă au fost cucerite şi devastate. Geamurile sparte, rupt tot de pe 
ele, cei care erau au fost invitaţi să iasă afară, nu s-au opus şi n-am văzut pe 
nici unul să lovească. Erau porțile mari ale Prefecturii închise şi baricadate 
înăuntru, dar câţiva tineri s-au urcat pe un geam lateral, au făcut o scară, s- 
au urcat pe umeri şi au spart geamul, au deschis pe dinăuntru şi au intrat pe 
geam şi au reuşit să meargă să deschidă poarta. Au deschis poarta mare de la 
Prefectură, şi-atunci a intrat foarte multă lume, mai ales tineri care erau mai 
curajoşi. Eu am rămas afară şi n-a durat două minute până când ce-i care au 
ajuns la balconul de la Prefectură au ieşit în fata şi au început să strige: 
Victorie! Victorie!... Eu eram cu mâna sângerândă că am dat şi eu cu mâna 
într-un geam de la TAB-ul respectiv, nu ca să-l sparg, dar aşa ca protest, şi 
cum deja era crăpat geamul respectiv de o piatră, m-am tăiat în geamul ăla 
... Deci, s-a strigat, foarte intens „Libertate!, Libertate!, Victorie!, Victorie!” 
După aia au început să cadă de la balcon tot felul de sticle, de băuturi, ţigări 
scumpe şi după aia mobilier, tablourile lui Ceauşescu şi Elena, lumea le 
prindea şi le călca în picioare. Asta a fost o bucurie care a durat cam 10-15 
minute, timp în care, vreau să spun că, prima care a ajuns la balcon a fost o 

tânără cu un drapel găurit, care a strigat <Victorie! Victorie!> cu noi ... Si- 
acea tânără de-atunci tot întreb ... e de negăsit. Dacă e revoluționară la ce 
asociaţie este, dacă e rănită ... că poate a fost arestată, că pe urmă au făcut 
arestări înăuntru ... dacă a fost arestată ar trebui să fie pe lista ALTAR-ului, 
daca-r fi moartă ar trebui s-o ştim la noi, la asociaţie, fiindcă lista cu morţii 
o ştim şi apartinàtorii ... Nu figurează niciunde, nu este de negăsit şi nici nu 
e revendicată printre morţi. Deci, consider eu că e dispărută şi moartă, iar 
primul mort al Revoluţiei nu s-a întâmplat seara, ci s-a întâmplat acolo, la 
Prefectură, şi mai zic cu c-a mai fost încă un mort, fiindcă în momentul 
următor, când forţele de ordine din ... care s-au retras în spate şi de la Podul 
Decebal şi prin spatele Prefecturii ...când am venit noi nu erau asa de multi. 
S-au regrupat şi au venit, am înconjurat acel spaţiu, Piaţa Prefecturii şi au 
venit amenintator înspre oamenii care erau acolo. Cei care erau mai în spate 
şi nu erau aşa revoltați, bineînţeles când au văzut că vin cu baionetele spre 
ei, şi cu ameninţări, au fugit. Si le-a facut loc ca să plece. Si pe urmă au 
rămas tot mai putini,acolo, în cadrul Prefecturii, eu am fost printre ultimii 
care am fugit de-acolo ... fugeau soldaţii după noi să ne amenințe, şi-n 
momentele alea, probabil, s-au făcut arestări, în Prefectură, la tinerii care au 
rămas pe-acolo ... dar vreau să spun că, pe treptele Prefecturii era un tânăr, 
zic eu nu chiar tânăr, de 35-40 de ani, îmbrăcat aşa destul de modest, care 
era plin de sânge şi zăcea pe trepte. Deci înseamnă că, cineva l-a intepat cu 
baioneta, nu se trăgea atunci. Sau sub o altă formă, nu se ştia. Deci puţinii 
care am mai rămas acolo, am vrut să ne apropiem şi am zis că: Lasati-ne să 
luăm rănitul ! Şi nu ne-au lăsat să-l luăm, dar nici ei, cei din Armată, ofiţerii 
care erau acolo, soldaţii ... nu l-au ridicat de acolo. Şi asta a durat, să zic 
două trei minute, până când au venit şi-ntra-adevăr ne-au alungat pe ultimii 
rămaşi acolo şi ne-au făcut loc să fugim. $i, nici de acel rănit ... că ăla sigur 
trebuie să figureze printre răniţi şi morţi, nu ştiu nimic ... L-a ridicat până la 
urmă cineva de acolo. Şi cine putea să-l ridice decât Armata? Pun eu 
întrebarea: unde l-a dus, ce-a făcut cu el? ... Şi nu figurează nici printre 
răniți ... 

Am ajuns acasă, soția curăța cartofi ca să facă o mâncare ... şi n-am mai 
mâncat ...cum s-a întâmplat, ştiu că a venit un coleg la mine, un prieten 
Cojocaru, şi a început să-mi povestească: „Bânciule, să vezi ce se întâmplă 
în oraş! Tu stai acasă ?! “ ... Atunci am plecat împreună, din nou, cu ea. Ne- 
am dus pe jos până la Catedrală, fiindcă nu mai circula nimic la ora aia şi 
toate străzile erau pline de oameni. Unii veneau din centru, alţii plecau spre 
centru si se circula pe mijlocul străzii fiindcă mijloacele de transport nu mai 

circulau, iar maşinile mici care erau puţine isi făceau loc sau erau forţate de 
manifestanți: < Unde mergi încolo? Încolo mergi, încolo se trage!> ... Erau 
în stradă zece persoane care ziceau: „Unde te duci încolo? Mergem în 
centru! Acolo se aude că-s...” şi îi opreau, îi obligau să vină cu noi. Acelaşi 
lucru s-a întâmplat şi din trolee, şi din tramvaie, erau coborati oameni şi 
obligați: Hai strigati cu noi!. .. am ajuns la Catedrală ... în centru ardea 
magazinul de blănuri, erau urme de cărţi arse în fata librariei Eminescu, erau 
sparte mai multe magazine până la Operă, iar focul acela mare de la Blănuri 
se încerca să fie stins de nişte pompieri, dar fără vlagă, fără apă, fără 
personal, mai mult făceau vecinii care veneau şi dădeau apă de la balcon. 
Ne-am deplasat la Operă, de la Operă am vrut să mergem în Piaţa Libertăţii, 
fiindcă în Piaţa Libertăţii se auzeau tipete şi impuscaturi şi se întâmpla ceva 
grav acolo. Şi am vrut să mergem acolo cu soţia şi cu mai multi care erau în 
jur acolo, dar în drum spre Piaţa Libertăţii, spre Muzeu ... atunci era strada 
Karl Max, parcă, ne-am dus numai vreo zece metri şi ne-au ameninţat că 
trag în noi: "Nu înaintați ! Vi s-a urât cu viata!?” Erau chiar pe stradă si 
opreau trecerea. „Vi s-a urât cu viata? Intoarceti-va înapoi!”. Si ne-am întors 
înapoi şi s-a format o coloană în fata Operei ... în fata Catedralei am văzut 
că e lume mult mai multă, chiar pe trepti. In fata la Primăria actuală, s-a 
format un grup care o început să manifesteze şi să strige lozinci. Tinerii erau 
în faţa cordonului de armată care era pe două, trei rânduri, cu scuturi şi cu 
baionete şi înconjurau Primăria ca să nu putem intra. Ofițerii care înconjurau 
acele plutoane, acele trupe care erau acolo ne rugau ca să nu fortàm trecerea 
că ei n-o să tragă niciodată în noi. Că deja se ştia că au murit oameni. Şi noi 
tot timpul strigam lozinci. „Fără violenta!, Armata e cu noi!, Si voi sunteţi 
români! Noi suntem părinţii voştri!”. Şi tot lozinci de genul ăsta. Si ofiţerii 
au zis că să nu fortam că nici ei nu au treabă. Şi n-o să ne agreseze nimeni. 
În felul ăsta li s-a spus l-a soldaţi, ca să nu fie agresivi cu noi. Şi stăteam 
piept în piept cu soldatul şi strigam lozinci. Soldatul tinea ochii in jos şi nu 
erau atât de violenti cum o fost în timpul zilei sau cum erau cei de la Tokes, 
dimineaţa, când am trecut pe-acolo, când se uitau la tine si te amenințau cu 
bastoane. Atunci erau mai viteji fiindcă nu era lume atât de multă. Şi nu s-a 
intrat în Primărie, s-a manifestat acolo cam juma de oră, era un tânăr cu 
barbă care se urca pe umerii celorlalţi şi striga lozinci că şi la Cluj o început, 
şi la Oradea ... „Nu vă fie frică, Ceauşescu pică! Curaj!” Deci încuraja 
lumea ca să meargă mai departe, că-n toată ţara se-ntâmplă ca la Timişoara. 
Dar se pare că erau nişte lozinci inventate de el sau pus de alţii să le spună 
ca să aibă lumea curaj şi să nu se ducă acasă. Şi bineînţeles că şi acolo s-a 

găsit un drapel care a fost găurit şi era fluturat de acel tânăr ... apoi de altul. 
Era un rănit din Baia-Mare - a fost în evidenţă, în Asociaţia 17 Decembrie, 
deci noi l-am înregistrat ca rănit în Revoluţie fiindcă a fost rănit ... în acea zi 
de 17, da. Ne-am unit cu cei din faţa Catedralei, care stăteau pe trepte, dar 
nu strigau lozinci, ci stăteau pur şi simplu, pe treptele Catedralei, şi am 
strigat lozinca: Există Dumnezeu! fiindcă s-a zis că nu s-a strigat. S-a strigat, 
în 17 Decembrie, ştiu sigur, că soţia n-a strigat toate lozincile, dar asta a 
strigat-o cu putere. Ba mai mult, parcă mi-aduc aminte că mi-a zis mie că să 
zic ceva de lozinca asta, c-a auzit pe cineva că strigă şi n-a avut ecou, ca să 
strig şi eu să se audă mai bine. Şi am strigat Şi eu: Există Dumnezeu! Şi ne- 
am unit cu aceia şi ne-am dus, din nou, peste Podul Mihai Viteazu, până în 
Complex, pe str. Pestalozzi ... şi spre Podul Decebal. Nu a durat mult şi a 
început să se tragă. Pe stradă era întuneric, în jurul meu era numai tipete 
fiindcă erau multi răniți şi morti ... Toti cei din faţă au căzut sau au fugit. 
Era unul lângă altul pe jos. Ştiu că, mergând spre gard, cred că ne-am şi 
împiedicat în cineva care era deja căzut. Si, am prins-o pe soţia în cădere şi 
m-am oprit asupra ei, am încercat să-i dau primul ajutor. Am întrebat-o: 
Unde te-au lovit? A zis: „Nu ştiu, nu ştiu ...” de două ori şi după care... n-a 
mai putut să spună nimic, am încercat să îi caut rana, credeam că mai 
trăieşte, în timpul ăla nu m-a mai interesat ce se întâmplă, dacă trag în mine, 
oricum, după un minut sau aşa ceva s-au oprit şi n-au mai tras. Şi-n 
momentul ăla, au venit cei care au supravieţuit şi au fost cu cineva 
împreună, au venit înapoi ca să îşi salveze prietenii, prietena sau să-şi ia 
rănitul sau mortul. Şi printre cei care au venit era unul care a fost lângă 
mine. Nu ştiu ce căuta el, dar l-am rugat: Tinere, ajută-mă să îmi iau soția 
să, o ducem în spate! Că nu puteam să mergem in fata. Se trăgea, mergeam 
în spate, înapoi. Şi m-a ajutat acel tânăr şi am mers până pe Pestalozzi cu ea, 
am dus-o foarte greu, şi-acolo erau oprite maşinile particulare, ulterior am 
auzit c-au venit şi nişte salvări ... am crezut că mai respiră şi dacă ajung 
repede la spital o salvez. Am urcat-o într-o maşină în care mai erau în spate 
trei patru răniţi, iar eu m-am urcat cu ea pe scaunul din dreapta şoferului. 
Era o maşină particulară. Leontina era la mine în braţe şi, văzând că e caldă, 
am crezut că mai trăieşte. La Judeţean, acolo era o foarte mare agitaţie, la 
Urgenţă erau morti, răniți şi foarte mult personal: asistenţi, doctori, toţi erau 
pe fază. Şi ne-a preluat şi pe noi cineva, am rugat o asistentă şi mi-a zis că 
nu trăieşte, l-a chemat asistenta pe doctor:”Domnul doctor, veniţi încoace!”. 
Doctorul era ocupat în altă parte, medicul a venit şi mi-a spus şi medicul 
respectiv ... Si, am rămas lângă ea, ei mergeau la alt răniţi, nu ştiam ce să 

fac, atunci am strigat: Ajutor! Veniti! Faceti-i ceva! Am strigat <Ajutor!> la 
asistente, pe la alti medici. O mai venit încă un medic, între timp, şi mi-a 
confirmat ... el şi o asistentă m-au întrebat: „Aveţi copii acasă?” Am trei 
copiii, le-am spus. ,,N-aveti decât să mergeţi la copii. Ce fac copiii?” Păi, 
copiii sunt singuri. „Mergeţi la copii că nu se mai poate face nimic. Pe soţia 
o lăsaţi aici şi veniţi ulterior să vedem.” Si n-am avut încotro. Am lăsat-o 
acolo şi am plecat acasă. A rămas acolo. Oricum, era moartă ... probabil c- 
au dus-o direct la morgă sau nu ştiu. Şi, când am ajuns acasă ... Calea 
Girocului era aproape, nici o juma de kilometru până la casa mea ..., 
locuiam chiar pe str. Elevului, la zece metri de unde erau blocate tancurile. 
Chiar în momentul ăla, pe la opt seara, timişorenii au blocat tancurile ccare 
veneau de la unităţile militare din Giroc, şi le-au devastat, erau foarte 
bucuroşi că au reuşit să câştige contra armatei, care făcea război cu 
timişorenii. Şi, primul lucru a fost să-mi caut copiii. Am găsit-o pe fiică-mea 
cea mare, şi pe urmă şi pe Ana ş ăsta ... unde credet că i-am găsit? Nu în 
fata locului, ci printre tancuri. În Calea Girocului. ... Şi s-o tras până pe la 
ora 1.00, atunci se fluiera, se urla : „Criminalilor!”. Findcă muriseră deja 
mulți oameni ... Aproape de ora 2.00, a venit o furtună cu fulgere şi trăznete 
peste Timişoara. Asta a fost în noaptea de 16 spre 17... În 18 am încercat să 
mă duc la Spitalul Judeţean şi nu se putea pătrunde în Spitalul Judeţean, 
fiindcă erau forte armate, forte de Securitate care au înconjurat Spitalul şi nu 
te mai lăsau să intri. 

L.K.:: Când ati obţinut certificatul de deces şi când ati aflat că soţiei i-a fost 
ars cadavrul ? 

I.B.: Noi timişorenii ne căutam morţii prin gropile comune care s-au 
descoperit în ianuarie în Cimitirul Eroilor, în Cimitirul Săracilor, era voba 
de trenul groazei, trenul morţii care s-o descoperit, un vagon cu morţi, la 
gara mică, se ştia că la paiele de la Freidorf s-au ars cadavre, toată 
Timişoara ştia şi ştie şi acum, cercetări nu s-au făcut şi nu s-au mai găsit alti 
morti decât cei care au fost identificati ca fiind duşi la Bucuresti şi arşi la 
Crematoriul Cenuşa. Despre data de 19 se ştie c-au fost furate cadavrele de 
la Spitalul Judeţean, au fost duse la PopeŞti-Leordeni într-o dubă frigorifică, 
ulterior am aflat că au fost două dube frigorifice, deci de la Judeţean numai 
una plecată, alta plecată din altă zonă a Timişoarei. Eu ştiu sigur că, de la 
Podul Decebal s-au ridicat cadavre de pe caldarâm de către armată, Armata 
nu le-a dus la Spitalul Judetean, unde le-o dus numai ei ştiu ... eu ştiu 
povestea unui vânător de la Podul Decebal ... printre cei care au tras de peste 
canalul Bega, deci şi în soţia mea, au fost civili şi a fost chiar declarația unui 

martor de la vilele de pe strada Narciselor cum ca, un vanator $i cu mai 
multi care au fost cordonati de Corpodeanu, care ulterior a fost arestat de 
catre loctiitorul Securitatii sau Militiei, au fost puti acolo ca sa faca ordine 
pe strada respectivă şi au tras în cei care au trecut pe la Podul Decebal. Erau 
îmbrăcaţi în civil, da. Şi aveau pistoale ascunse sub ăsta, iar un martor foarte 
important, de la Podul Decebal a declarat că unul pe nume Valer ... şi nu 
mai ştiu cum îl chema ... a fost printre cei care au tras de-acolo. 

L.K.: Dar cine este acest martor ? 

I.B.: Martor este Fit Elena si a locuit în vila nr.2 de pe strada Narciselor de 
peste Bega, de unde s-a tras ... 

L.K.: Şi a putut vedea atât de bine ?... 

I.B.: Păi au văzut fiindcă au fost în casă la ea şi este o declaraţie foarte 
vastă, cu care au pătruns la ea în casă, au amenintat-o, au trimis-o să plece 
peste hotare, şi ei şi-au găsit acolo culcuşul lor ... În noaptea de 16 spre 17, 
acolo au fost organizaţi cei care făceau, să zicem, ordine, în zona respectivă. 
Si au făcut ordine c-au tras în oameni. Nu numai Armata a tras ..., iar treaba 
cu articolul ... că masacrul de la Podul Decebal a fost primul articol care a 
fost scris de mine la declarația lui Fit Elena, fiindcă eu eram la 17 
Decembrie, în Comisia pentru Adevăr şi Dreptate, al doilea articol a fost 
scris de către Monoran, fie iertat, am făcut două casete cu declaraţia lui Fit 
Elena, care spunea tot ce s-a întâmplat acolo. Locuia cu o bătrânică care era 
o rudă a ei. Oricum, cele două bătrâne care locuiau acolo, erau venite din 
Basarabia, şi locuiau în Timişoara, era un fel de punct kaghebist în 
Timişoara, şi înainte de Revoluţie şi la Revoluţie. Deci cine zice că KGB-ul 
n-a avut nici o influență minte. Fiindcă ştiu declaraţia de la Podul Decebal 
care a dus până acolo că era şi un procuror de la Bucureşti implicat, un 
procuror Dima, care ulterior s-a înscris în Alianţa Civică şi asta vreau să 
spun, mai ştiu că, au fost scrise trei articole cu Declaraţia de la Podul 
Decebal, cu masacrul de la Podul Decebal de către mine primul şi de către 
Monoran încă două, şi pe urmă s-a oprit acest serial şi nu s-a mai scris mai 
departe, cu toate că George Şerban era conducătorul ziarului Timişoara, 
ziar care spunea totul despre Revoluţie ... Nu se ştie din ce motiv, fiindcă au 
intervenit, din nou, cei de la Bucureşti, a intervenit procurorul Dima, deja 
politica era în roluri, şi la Bucureşti era Iliescu, în Timişoara era Alianţa 
Civica, care nici aia nu e chiar curată şi aşa mai departe. 

L.K.: Da, şi femeia aceasta, Fit Elena, mai trăieşte astăzi ? 

I.B.: Fit Elena se pare că mai trăieşte, dar ulterior a fost în străinătate ... a 
fost ameninţată, i s-a cerut să i se facă protecție permanentă, nu se ştie daca 


L.K. : Amenintata de cine şi sub ce forma? 

I.B.: De către cei care erau implicaţi în aceste declaraţii care erau concrete. 
În primul rând, acel Valer, care a fost vânător şi a fost văzut că a tras de pe 
malul Begăi. 

L.K.: Fit Elena cu ce se ocupa atunci, era pensionară sau ... în câmpul 
muncii? ... 

I.B.: Se pare că, era un fel de om de legătură, fiindcă înainte de Revoluţie, 
dacă era vizitată prin bunicile ei care stăteau, dacă erau vizitate acolo, ea se 
avea bine cu cei de la Poliţie, îl cunoştea bine pe Corpodeanu, îi cunoştea 
bine pe toţi care au fost la ea acasă, nu le-a dat numele, dar după aia, când a 
vrut să spună adevărul i s-a băgat căluşul în gură şi ... Cine a fost Dima, cine 
a fost acel Valer, nimeni nu i-a luat la rost. Asta este ..., iar ulterior, dupa ce 
am aflat adevărul despre Crematoriul Cenuşa şi, pe urmă, mult mai târziu, 
despre unde s-a aruncat cenuşa, am făcut o serie de marşuri în Bucureşti, 
organizate de 17 Decembrie unde eram vicepreşedinte şi mergeam la 
Bucuresti ca să ni se spună adevărul, fiindcă era clar că forțele politice nu ne 
spun unde sunt morţii noştri. Nu ştiam, în '90, unde-s morţii. Sau, chiar dacă 
am aflat prin martie — aprilie că s-au ars la Crematoriul Cenuşa, fiindcă au 
apărut acele fişe, ulterior, la Spitalul Judeţean, de constatare a morţii, şi 
după ele se identifica cadavrul. Nu ştiam ce s-a întâmplat cu cenuşa şi acest 
adevăr despre Cenuşa l-am aflat abia în 1991, luna martie sau aprilie 91 
când am făcut un mare marş din Timişoara la Bucureşti ... când procurorul 
Voinea, ca să nu intrăm masiv în Procuratura Militară ... Justiţie, nu ştiam 
unde să mergem. Oricum, la Iliescu n-am vrut să mergem că ne-a chemat, 
dar de câte ori ne-am dus la Iliescu, nu era acolo. Noi aveam ce aveam cu 
Justiția. Fiindcă voiam adevărul. Şi a venit procurorul Voinea în stradă, a 
zis: „Cine conduce acest marş?”. Şi lumea a zis că — domnul — domnul am 
fost eu, eram si înregistrat la Poliţia capitalei, la Primărie, că era un mars 
autorizat, şi a venit la mine şi mi-a dat documentele. Totul ce s-a întâmplat 
la Cenuşa; câte cadavre au fost arse, perioada când au fost arse, 
tomberoanele erau pozate unde s-a aruncat cenuşa, unde s-a depozitat ... Era 
fotografia cu canalul de la Popeşti-Leordeni, canalul Casta Forum, aşa l-au 
numit ei şi asa a rămas ... Era iarnă, erau gunoaie în jurul canalului, acolo i 
s-au pus multe întrebări, a răspuns cum a putut şi adevărul despre această 
cenuşă se pare că este adevărat, deci acolo s-a aruncat cenuşa a 43 de 


85 


cadavre ... se spune că şi la Slatina a ajuns o altă maşină cu morţi ... Cea de a 
doua, dar au plecat deodată, numai una s-a defectat şi n-a mai putut să 
ajungă la Bucureşti şi atunci au hotârăt să se oprească în Slatina, un punct 
care era foarte bine organizat de către Ceauşescu fiindcă era ... 

L.K.: Şi câte cadavre ar fi fost acolo? 

I.B.: Acolo se zice c-ar fi fost 38, 39 de cadavre în maşină ... 

L.K.: Care figurează dispăruţi pe listele oficiale întocmite, ulterior, aici? 
I.B.: Nu figurează defel, pentru că multi apartinatori din tara veneau la 
Timişoara să-şi caute morţii si erau trimişi înapoi acasă fără să li se dea nici 
o informaţie. Şi aşa că au rămas fără tinerii lor care se zice că au fugit 
dincolo sau pur şi simplu familia nu i-o mai căutat, i-o căutat o data, de două 
ori nu i-o găsit, alții nu mai aveau familie, alţii aveau acasă o bătrânică şi 
uite aşa. Alţii erau din cadrul Armatei, se zicea clar că cei care au ars 
cadavrele au declarat că, cadavrele de la Bucureşti au fost cu intepaturi de 
baionetă, cu capete sparte, spintecate pe piept, şi mult mai puţine ... mai 
puţini morti prin impuscare sau chiar nici unul. Si pe lista noastră se găsesc 
opt sau nouă femei, iar ei au declarat că au fost numai trei femei la Popesti- 
Leordeni, la Crematoriul Cenuşa. Deci, se pare că s-au inversat maşinile. 
Maşina care a plecat de la Penitenciar sau de undeva cu cadavre moarte în 
16 ... din cadrul Armatei chiar care s-au ţinut secret şi au ajuns la Popeşti- 
Leordeni şi cealaltă maşină s-a împotmolit la Slatina ... 

Pe certificatul medical de constatate a decesului soţiei scrie: plagă împuşcată 
torace, glonţ exploziv. Deci a explodat în inimă glontul, iar Procuratura 
Militară, după declaraţiile care au fost, care le-am dat eu, mi-a dat alt 
certificat care zice că a fost în coloana de manifestanti de la Podul Decebal 
din Timişoara şi a fost împuşcată în seara din 17 Decembrie. 


A consemnat Liza Kratochwill 
(Fond documentar video AMR — Mărturii Timisoara) 

COLAJE DE CELULOID 
IOSIF COSTINAS - UN ZIARIST DISPARUT 


Lucia Hossu Longin: Ati avut amenintari? 
Iosif Costinaş: Ohoo!... Nici n-are rost să discutăm despre asta. 


La trei zile după ce a publicat un articol incendiar: ,, Comandanti 
obedienti, politruci, ceişti”, un bărbat l-a sunat la telefon: „O să-ţi bag trei 
gloante-n cap!”, suna ameninţarea. Iosif Costinaş avea o singură sugestie 
pentru virtualul tintas, desigur în registru sarcastic: să consume doar un 
singur cartuş, să nu facă risipă, cartuşele s-au scumpit îngrozitor, ca toate 
cele ... 


Gheorghe Ciuhandu, primarul Timişoarei : „EI, prin atitudinile sale, zic eu, 
foarte verticale şi foarte dure uneori, a trezit multe animozitati. $i, mai ales 
în cercul foştilor securişti, al celor afiliati vechiului regim, dinainte de 
revoluţie, pentru că el spunea lucrurilor pe nume. Deci el şi-a creat foarte 
mulți duşmani din acest punct de vedere. Eu nu ştiu, nu am detalii, ştiu că 
uneori mă mai întâlneam cu el. M-am întâlnit odată cu el, prin luna mai 
cred, cu o lună înainte de dispariţia lui şi el îmi spunea: „Domnule, am nişte 
dovezi extraordinare!”. Deci el, într-adevăr, se pare, prin toate activităţile lui 
şi prin informaţiile pe care le avea, putea să fie un factor deranjant pentru 
multi.” 


Focurile de la Freidorf. 

Un subiect exploziv care i-a atras jurnalistului duşmănia multor politruci si 
foste cadre M.I. O enigmă încă neelucidatà, pentru că probele înaintate la 
organele de cercetare penală au fost îngropate. S-au pierdut. Au rămas 
doar casetele înregistrate, ca şi agenda plină de însemnări ce arată volumul 
de muncă pe care Costinaş, împreună cu studenţii lui, l-au depus pentru a 
descifra misterul incendiilor din Freidorf. Este vorba de 20 de cadavre ce 
au fost arse în decembrie 1989, într-o localitate din imediata vecinătate a 
Timişoarei. Ce s-a petrecut de fapt? (Lucia Hossu Longin) 

„Bebe Costinas i-a deranjat pe <baietii cu ochi albaştri> ” 

Ca să-şi poată vedea linistiti de afaceri si de putere, băieţii cu ochi 
albaştri aveau nevoie de o Timisoara tăcută. Bebe Costinas îi deranja. Prin 
el, Timişoara vorbea cu glas tare. După 1990, Securitatea n-a mai fost o 
instituţie, ci s-a disipat în noua mafie economică şi politică, în firme şi în 
partide. Tot Securitatea a lansat falsul slogan: ,,Cine au fost teroriştii? ”, o 
întrebare care le-a ascuns pe celelalte şi care a răpit multor jurnalişti 
clarviziunea momentului. Costinaş nu s-a lăsat prins în capcane. 


Oscar Berger, jurnalist : Concret, eu nu pot să spun că aş cunoaşte un 
duşman de-al lui. Deci el avea prieteni şi toate temele astea ale lui cu 
desconspirarea Securităţii şi cu aflarea adevărului o trata destul de în secret, 
eu nici nu l-am întrebat, considerând că până nu au dovezi nici nu ..., dar e 
ştiut sigur că totdeauna dacă se ... că a fost ani de zile ajutat de fostul 
procuror militar al ţării, care a fost aici, domnul Popa sau cum îl cheamă, si 
după aia, trei-patru ani am fost şi eu de fata de multe ori, când venea domnul 
general Voinea, procurorul din 1997-2000, plus că oricând era ceva care 
interesa ziarul ,,Timisoara”, Societatea Timisoara, el era omul de legătură cu 
Procuratura. Deci el din *90, teoretic, era o trambulină între Societatea şi 
ziarul ,,Timisoara”si forţele oficiale de ordine şi tema lui era clară: Ce s-a 
întâmplat în 1990 şi desconspirarea Securităţii. Astea erau temele lui.” 


„Bebe era un luptător ... nu sinucigaş” 

Mitingurile pe care Iosif Costinaş le-a organizat ca membru al 
Alianţei Civice, sau al Societăţii Timişoara, cărţile pe care le-a scris, 
filmele, prezentele publice aveau drept ţintă trezirea societăţii civile. După 
moartea lui George Șerban, a fost sufletul Societăţii Timişoara, era capabil 
să scoată în stradă mii de timişoreni. Al treilea punct de sprijin pentru Iosif 
Costinaş au fost prietenii. 


Nicolae Bona : „Ştiam prea puţin despre Bebe pentru că el nu ne lăsa să 
intrăm în viaţa lui intimă, nu ne lăsa să ştim dacă are bani, dacă n-are bani, 
dacă şi-a plătit chiria sau nu şi-a plătit chiria, dacă poate supravieţui în 
această lume feroce. De ce a fost atât de sărac? Care este explicaţia că n-a 
avut o casă? Când se vehiculează atâtea legende despre revoluționari, despre 
ascensiunea lor socială şi mai ales materială, de ce era atât de sărac Bebe?” 

Buju Ternovics, actor: Noi ne-am intalnit ultima oara vineri, in 7 iunie, la 
ora 11:00. Numai noi doi eram. Si l-am văzut că e ... Zic: „Ce, esti rămas de 
ieri? Ai tras-o tare ieri? Ce ai?” Zice: „Nu, este prima oară că mă simt inutil 
în oraşul meu.” Zic: „Mă, dă-l dracului, ce e?” Zice: „Păi, au fost 24 de 
oameni decoraţi cu „Steaua Republicii” sau aşa ceva, dintre care 19 pentru 
activităţi de acum 10-15 ani. Vajnicii activişti culturali, spiritul 
socialismului.” „Pă'”, zic, „pentru o tinichea? N-ai văzut că o fac ei între ei? 
Tu faci parte din ei? Ăsta nu-i un motiv!” Bebe era un luptător, doamnă ... 
un învingător, ăsta când merge la război nu merge ca să moară, el merge ca 
să învingă. Aşa l-am cunoscut 40 de ani, nu, 50 de ani. Dispariţia lui pentru 
mine este absolut inexplicabilă. Pentru cine-l cunoşate, într-adevăr, pe Bebe 
şi care a stat alături de el aproape câteva decenii ... toate ipotezele se 
elimină. Bebe nu este un om care să se sinucidă! Plecare peste graniţă - nu 
există! Buletinul nu i s-a furat, n-a avut paşaport. Ăsta nu a trecut graniţa 
din Decembrie 1989! Toţi au profitat! Toţi s-au dus în toate părțile! Asta n-a 
avut interese materiale! Pentru el asta nu era o motivaţie. 

-L.H.L.: Şi-atunci unde duc toate aceste excluderi ? 

-B.T.: Într-o treabă, zic eu, foarte bine organizată. Foarte bine organizată. 
Bine însăilată şi pregătită din timp ... 


A consemnat Liza Kratochwill 

V4 RECUPERARI SIBIENE 


SIBIU - ,ELICOPTERUL DOBORAT... NUTA SI MIHALEA ” 
Un pensionar din Sibiu, inginerul Mircea Georgescu este unul dintre 
putinii supravietuitori martori-cheie ai evenimentelor petrecute în Sibiu. 
Cunoaste aspecte de culise desprinse din mai multe scene derulate în zonà 
pe care ni le-a relatat si nouà. (Liza Kratochwill). 
„Lunetiştii ... debarcati din bac” 


Am fost prin tot Sibiul. Nu erau străini absolut deloc. Venisera cu 
bacul ... au fost trimişi la Bucuresti 110 sau 115 militari din Unitatea 
Specială trecută în rândul Unităţii Militare 0215 din Buzău unde erau 
instruiți ... Conform domnului general Vlad, 10 erau pentru pază la Elena 
Ceauşescu, 10 sau 15 în altă parte din Bucureşti, iar restul de 80 trimişi cu 
bacul la Sibiu. În 20 Decembrie, lucru declarat şi de generalul Vlad. (În 
1990, s-a constatat că aceştia aveau adrese fictive, la agenția TAROM). 
Cum au coborât din avion, i-au urcat în două autobuze, pe aeroport, şi au 
ajuns în spatele Poliţiei pe o straduta, lângă „blocul plombă”. Când au 
coborât din maşină, patru sau cinci soldati echipați în negru au intrat în 
primul bloc de pe strada Noica, în pod, şi de-acolo au tras exact în cineva, o 
femeie care stătea la etajul doi, pe strada a treia de la blocul 11 de pe Milea. 
Deci ei ştiau ... veniţi direct din avion, ştiau unde să se ducă. Unul dintre ei a 
ajuns pe strada Nicolae Bălcescu nr.7, eu stăteam la mama mea, la numărul 
cinci, şi de la numărul 7 a intrat în pod. Locatara de la etajul II unde era si 
uşa podului chiar l-a luat în primire: „Ce cauti, domnule, aici?!” Şi i-a tras o 
înjurătură la doamna aceea şi a intrat în pod. I-a spus să se ducă în casă şi 
să-şi vadă de treabă ... 

La Sibiu, la un moment dat, colonelul Dragomir a întrebat la telefon 
pe domnul preşedinte Iliescu ce se poate face că are două femei în hotelul 
Continental şi acolo „trebuie să tragem că nu ştim cine mai e acolo”. Si că i- 
ar trebui nişte elicoptere din care să tragă din aer în camera respectivă de la 
hotel. ... Si a început să se înalțe câte un elicopter, unul se ducea, altul 
venea de pe aeroport şi trăgeau într-un geam acolo. Femeia de-acolo am 
revăzut-o într-un film făcut de militari ... era înfricoşată de moarte. Dronca 

era comandantul efectivelor de pază de pe Aeroport. Ştiu din discuţii cu 
unul, cu altul şi cu colonelul Dronca. Mi-era cunoscut de pe timpuri şi, până 
a decedat, a locuit la a doua scară în blocul meu, la Sibiu. 


Elicopterul a fost deviat” 

.. Asa căa fost trimis un elicopter, la Sibiu, la Deva, unde să aresteze pe 
Nutà şi pe Mihalea, care au fost în luptă la Timisoara, cu Stănculescu. Până 
la Deva au venit cu trenul ... Şi la Deva, cei veniţi cu elicopterul, i-au arestat 
la Sibiu.În 24 cred c-a fost. În elicopter erau: trei membri ai echipajului, 
erau trei trimişi de către colonelul Dronca, Mihale şi cu ăsta. ... Dronca 
Pavel, stând la un pahar de bere, a fost supărat tare Şi a început să se căineze 
că: „De ce mi-a omorât copiii? De ce?” Zic: Ce-ai cu copiii, că tu n-ai 
copii?! Si, până la urmă, mi-a spus: „I-am trimis eu, cu un ofiţer şi doi copii 
— doi de la Trupă, tineri. Şi elicopterul trebuia să vină la Sibiu, via Deva- 
Orăştie-Sebeş-Sibiu şi, în loc să ajungă aici a fost distrus la pământ cu o 
rachetă trimisă de la sol.” Eu n-am ştiut şi nici n-am întrebat mai mult. Au 
trecut zilele, ca să aflu din ziare că, la vremea aceea, la Turda lucra domnul 
general Degeratu... Elicopterul, în loc de a urma traseul direct: Deva — 
Orăştie — Sebeş - Sibiu, a fost deviat la nord de Alba- Iulia şi doborât cu o 
rachetă la sol. Deci, a fost deviat la Sibiu, şi s-a lansat zvonul că elicopterul 
a căzut din cauza erorii de pilotaj pe dealul Săliştei, apoi am auzit, târziu, că 
a fost doborât cu rachetă, cum zicea colonelul Dronca, la groapa de la 
cariera de piatră pentru asfalt care se afla lângă Turda. Şi, în acel moment, la 
Turda lucra domnul general Degeratu, iar colonelul Dronca, datorită faptului 
că spusese la o grupă de ofiţeri de aviaţie cu care se întâlnea, din când în 
când, la un pahar de bere, îi spunea de chestiunea asta, nu ştiu ce discutau 
pentru că eu nu mă băgam, eu stăteam deoparte şi plecam. Ei rămâneau şi 
discutau. De câteva ori am văzut asta. Şi tot asta avea, că îl mustra conştiinţa 
legătura cu ce scrie în ziare că, la vremea aceea, lucra la Turda generalul 
Degeratu, răspundea de Aeroportul din Floreşti - Turda şi un aeroport foarte 
mic limitrof cu judeţul Alba. 


» Trebuie spus adevărul ” 

A apărut în ziar că s-a terminat procesul şi că domnul Stănculescu, la 
televizor, a menţionat că îi e frică şi lui, ca fost general al Armatei, să nu 
pateasca ce au patit ăia cu avionul, adică se fereşte să se ... Trebuie spus 
adevărul. E o chestiune foarte gravă, consider eu, pentru că, pe vremea 

aceea, ca să dea aprobare pentru zbor la elicoptere s-au săpat ... declaraţii 
pentru ziare nu avea voie nimeni să dea. Eu vă pot spune că, după procesul 
de la Târgovişte, ştiu că un număr de membrii, nu ştiu care, erau închişi la 
Ministerul Forţelor Armate de la ... Ministerul Apărării, în Casa de Oaspeți, 
si n-aveau voie să vadă pe nimeni decât cu aprobarea domnului Iliescu. Ştiu 
despre cei de la Bucureşti care au stat câteva zile, probabil ca să nu se mai 
ştie ei unde sunt, ştiu de la soţia unuia din cei care au asistat la proces, cu 
Stănculescu şi cu Voinea. Soţia era îngrijorată şi nu putea să ajungă să îl 
vadă. Nu-i dădea voie să-l vadă pe bărbatu-su decât domnul Iliescu. 


„Eram împuşcat dacă nu mă salva grupul ăla” 

... Deşi nu sunt revoluţionar şi n-am cerut, eu umblam prin oraş şi am văzut 
ce s-a întâmplat. Venisem acasă la mama mea care era sibiancă, eu lucram 
la Bucuresti. Si m-am alăturat coloanei de manifestanti in prima zi, dar fara 
să mă ataşez, pentru că ei erau pe întreprinderi. La un moment dat, se trăgea 
din pod. Eu sunt convins cà, cine trăgea din poduri erau din cei 80 sosiți cu 
bacul, dar, practic, ei erau numai instruiți la Buzău şi plecaţi din Sibiu. 
Acum vreo trei, patru ani, domnul Dragomir a spus la televizor că a 
repartizat două unităţi militare din Râmnicu-Vâlcea, din care a precizat zece 
inşi la Telefoane. Eu, cum umblam prin Sibiu să văd cum se trage şi ce se 
întâmplă, am fost la Statul Major într-o zi, 24 Decembrie, să anunţ pe 
domnul colonel care era şeful Statului Major, care era la Casa Armatei, să 
anunţ că sunt scoşi din Sibiu securiştii de la spital cu maşinile. După ce am 
anunţat, am plecat, şi în dreptul telefoanelor am fost somat prin portavoce, 
să mă lipesc de zidul Tarom-ului, acolo, să mă lipesc de perete că dacă mai 
misc mă împuşcă. M-am lipit de fereastra de la TAROM, am ridicat mâinile 
cum mi s-a spus, şi mi-a fost frică şi să mai respir nu cumva să creadă că fac 
vreo mişcare şi să tragă după mine. Absolut serioasă povestea. Şi, deodată, 
după ce mi-a strigat asta, o grupă de asta care se formaseră, atunci, de civili 
erau, unul conducător, ceilalți mai tineri mi-au strigat să mă duc la ei că erau 
lipiti de librăria de la colţul telefoanelor. Unde se spărseseră şi geamurile ca 
să arunce cărțile. Si mi-au strigat : „Vino încoace! Ce cauti la ora asta ?” 
Era 17.30 sau 18 00. „Ce cauţi aici pe stradă?” Zic: Păi, eu aici locuiesc, la 
numărul cinci. Pe Nicolae Bălcescu la nr.5. Si zice: „Vino încoace!” Nu viu 
că mi s-a strigat de sus că mă împuşcă dacă mai misc. Si-atunci, un băiat din 
grupă îi strigă: „Măi Adriane ... măi, Adi du-te şi adu-l încoace pe ăsta!” Şi 
a venit şeful grupei şi m-a luat, m-a tras deoparte ca să nu mă împuşte. 
Acestui cetăţean, eu i-am spus c-am fost la Statul Major, că mă duc acasă și- 

l rog să vină să vada unde stau pentru că, acolo este o camera, sub camera 
mamei, unde este un securist care-i vechi, vine şi controlează anumite 
lucruri. Şi, după o jumătate de oră, mă trezesc că vine o grupă de militari şi 
zice: „Vă rugăm să ne arătaţi camera.” Am mers la etajul I, noi locuiam la 
II, am fost la etajul I şi era încuiat. <Stati aici că eu mă duc să aduc pe 
femeia care răspunde de bloc şi de camera asta.> Şi aia n-a vrut să-mi dea 
cheile. Zic: Dă-mi-le că, dacă, nu aduc soldaţii încoace! Să deschidem 
acolo! „Păi, nu-i voie să intraţi.” “De ce nu-i voie?” Si, mi-a dat cheile şi 
am intrat cu soldaţii şi am găsit pe masa din mijlocul camerei o hartă a 
Sibiului şi a ţării. Nu era nimic decât masa şi un pat de dormit. Nu mai erau 
vechii locatari. $i, vreau să arăt că am avut dreptate cu militarii care zicea 
Dragomir că au fost repartizaţi acolo şi lumea spunea: Nu sunt militari aici. 
Am avut dreptate pentru cà, în aceeaşi zi sau a doua zi iesisem din casă şi ... 
era ora 11, cam aşa ... şi nu ajung bine în mijlocul drumului mergând spre 
Telefoane şi apare un soldat în haine kaki, cum am scris şi în declaraţie la 
Procuratură, că putea fi de la Vânătorii de munte, de la Vâlcea, care au sosit 
în Sibiu, sau de la Ocolul Silvic. Aşa era haina. Şi avea în mâna dreaptă o 
armă cu lunetă ... Eram împuşcat dacă nu mă salva grupul ăla. 

(Fragment din interviul acordat în această vară, înregistrat în 
Fondul video al AMR. Mentionez că, aceste date, alături de altele, se 
regăsesc şi în declaraţia scrisă a inginerului Mircea Georgescu; Dosar 
Sibiu nr.020 — AMR Timişoara.) 


Notă: 

Între 21 Decembrie 1989 şi 5 aprilie 1990, la Sibiu au murit din 
cauza evenimentelor petrecute atunci 70 de persoane (sursă : Asociaţia 
Răniţilor în Revoluţie - Sibiu, preşedinte Gheorghe Nita). 

Conform inginerului Geogescu, de la UM Aviaţie Sibiu a fost 
trimis un elicopter la Deva, cu misiunea de a fi arestaţi în gară Generalii 
Nuță şi Mihalea, (care nu au fost luaţi de Stănculescu în avion). În urma 
prăbuşirii elicopterului, echipajul a decedat. Numele celor trei militari 
trimişi de colonelul Dronca, menţionat drept prieten de ing. Georgescu în 
interviu, se regăsesc în tabelul nominal al decedatilor din Sibiu (Dosar 
nr.020 AMR Timişoara). 

-Pozitia 66: Tudor Nicolae -37 ani, maior aviaţie de la UM 01989 
Sibiu, decedat in 23.12.1989, căzut cu elicopterul în zona Sebeş — Alba; 

-Pozitia 67: Salaftion Nicolae -42 de ani, maistru militar aviator de 
la UM 01989 Sibiu, decedat în 23.12.1989, căzut cu elicopterul în zona 
Sebes-Alba; 

-Pozitia 68:Motica Victor-36 de nai, capitan aviator de la UM 01989 
Sibiu, decedat idem. 

- Colonelul Pavel Dronca, superiorul acestora, a fost pensionat 
imediat dupa revolutie, in 1990. 


Liza Kratochwill 

V4 PORTRETE DIN REVOLUTIE 


Interviu cu doamna Aurica Ilitoni, mama eroului martir Sorin Leia 


Povestiti-ne, când ati aflat de moartea fiului dumneavoastră? 

Pe 19 decembrie. Eram cu soţul meu după lemne pe Valea Bălească, lângă 
Pietroasa. Fiul meu cel mic, Costel, a venit cu bicicleta să ne anunţe că 
Sorin a fost împuşcat pe trepte la catedrală. Ne-am urcat pe motoretă şi ne- 
am dus acasă, la Tomeşti Colonie. Acolo erau adunate toate neamurile. 
Toată lumea ştia. Seara, am venit la Făget, am dormit la cumnata mea 
Lăpugean Raveca, iar dimineaţa, am plecat la Lugoj pentru a lua rapidul 
spre Timişoara. 

Cum aflaseră cei de la Tomeşti? 

Studenta care era pe trepte la catedrală i-a luat buletinul din buzunar si i l-a 
dus administratorului de la căminul ,,Solventului”, unde locuia Sorin. Tot 
studenta a telefonet la Făget, la EXTRACERAM, la Ursulescu Emil. Acesta 
l-a anunţat pe Leia Roman de la Băteşti şi Roman a sunat la Tomeşti că e 
împuşcat. 

Să continuăm. 

Am plecat la Timisoara cu soţul meu si cu tatăl lui Sorin. El, tatăl, avea pe 
cineva la poliţie, Lera Zenu, aşa cred că-l cheamă, şi ne-a dus el peste tot, că 
noi n-aveam vole niciunde. 

La catedrală ne-au spus că au fost împuşcaţi doi: unul în cap, iar celălalt, în 
inimă. Cel împuşcat în cap a fost dus la Spitalul Judeţean, iar cel împuşcat 
în inimă, la Clinicile Noi. La catedrală nu ştiau numele celui împuşcat în 
cap, dar mi-au descris hainele şi mi-am dat seama că e Sorin. 

La Judeţean nu ne-au lăsat să intrăm. Ne-au spus că morţii din 18 au fost 
duşi de Securitate la Bucureşti. Mi-au spus că pot face o cerere şi o descriere 
a lui Sorin, s-o las la Crucea Roşie şi să aştept răspuns acasă. Am scris cele 
două hârtii, dar nici până azi n-am primit răspuns. (El a stat o săptămână în 
congelator la morgă, la Judetean, dar nu ştiau cine e. Se spune că o asistentă 
l-a confundat cu altcineva şi l-a ascuns acolo). 

Despre băiatul împuşcat în inimă, cred că a fost dus la Bucuresti, în lotul 
celor 40, că nu are mormânt. 

La catedrală, pe Sorin mi l-a descris părintele Mitiga Victor. A zis că, dupa 
ce a fost împuşcat, a mai trăit 6 minute. El a chemat salvarea, l-au scos pe 
uşa din spate şi l-au trimis la Judeţean. Noi am ajuns la Timişoara miercuri, 
20 decembrie şi toţi ne-au spus să plecăm cât mai repede acasă, pentru că 
erau anunţate mari manifestații, trebuia să iasă toate fabricile în stradă. 

După o saptămână, am fost iar la Timişoara şi, împreună cu Dumitrescu 
Florin, un prieten al lui Sorin, m-am dus din nou la Judeţean. Acolo, nu am 
fost primită, dar o femeie mi-a spus că l-a văzut mort în lift, împuşcat în cap 
ŞI în picior şi că e dus la morgă. La morgă am făcut o caracterizare a lui. 
Acasă, ascultam tot timpul la radio şi am auzit că familiile pot veni la 
Timişoara să declare semnele particulare ale celor dispăruţi. M-am dus şi eu 
şi am spus că Sorin avea un semn particular la mâna stângă. În armată îşi 
tăiase tendoanele de la patru degete. 

Dumitrescu Florin mi-a scris că s-a anunţat că s-a găsit o groapă comună în 
Cimitirul Eroilor şi că s-ar putea să fie şi Sorin acolo. Sâmbătă, 13 ianuarie, 
am plecat la Timişoara. Am fost la Procuratura Civilă, unde m-au primit 9 
procurori. Unul tânăr s-a purtat foarte urât cu mine. Când eram pe punctul 
de a pleca, un procuror între două vârste m-a chemat înapoi şi mi-a arătat 
câteva dosare. Primul era al lui. Era fotografiat mort şi scria pe dosar: 
„bărbat în etate de 20-30 de ani”. Atunci am fost sigură că e mort. De acolo 
am plecat la Procuratura Militară, la Sanepid şi apoi în Cimitirul Eroilor. 
Administratorul cimitirului ne-a spus că pe 27 decembrie, la orele 16, a 
primit 9 cadavre, cu ordinul de a le înmormânta imediat. El nu avea cum să 
le îngroape, pentru că era aproape seară şi le-a depus în capelă. Chiar le-a 
fotografiat. (Poza era la mama lui Bontoc Nelu de la Ianova, mort şi el). 
Administratorul ne-a rugat să aşteptăm până a doua zi, duminică, pentru că 
trebuie să găsească excavator. Dimineaţa, 30 de colegi au venit cu noi la 
cimitir pentru a face cerc în jurul gropii, ca să nu se apropie nimeni. 

Adrian, fratele lui Sorin, era militar la Constanţa şi i-am telegrafiat să vină 
acasă că s-a găsit groapa comună unde e înmormântat Sorin. Când am ajuns 
la cimitir, Adrian era deja acolo. 

Groapa comună era lungă de 13 metri, făcută pentru cei 9. Toţi erau aliniati 
şi fiecare avea cruce. Pe crucea lui scria: „Bărbat — Erou, în etate de 20-30 
de ani”. Excavatorul a venit de dimineaţă, dar Sorin a fost găsit abia după- 
amiază. 

Se putea recunoaşte? 

Da, ştiţi ce frumos era ... 

În aceeași zi l-am dus la Tomeşti, acasă. L-am pus în totul nou. 

Unde l-au ţinut între 18 şi 27 decembrie? 

În congelator la morgă, la Spitalul Judeţean. 

(Administratorul Protopopiatului Timişoara mi-a spus că a participat la 
înmormîntarea celor 9, la Cimitirul Eroilor). L-am dus la Tomeşti şi l-am 
îngropat ... 

Nu aţi apucat să vorbiti cu nimeni din cei care au fost la catedrală în 18 
decembrie? 

Ba da, cu Gligutà Avram. El a fost rănit chiar de glontul care l-a lovit pe 
Sorin. Glontul i-a intrat copilului meu prin frunte, i-a iesit prin ceafă şi apoi 
a intrat în umărul lui Avram. El era mai scund decât Sorin. 

Unde l-aţi întâlnit pe Gligutà Avram? 

La noi, la Asociaţia Familiilor Îndoliate „17 Decembrie”. L-am întâlnit o 
singură dată. 

N-ati mai vorbit cu nimeni altcineva? 

Ba da, dar mie nu mi-au spus prea multe... Colegii lui Sorin şi el erau toți la 
catedrală să pună lumânări pentru un coleg de-al lor împuşcat cu o zi 
înainte, îl chema Oprea. Tot duminică, Sorin şi prietena lui au ieşit în oraş. 
Era o vitrină spartă şi el s-a tăiat la picior (de acolo rana văzută de femeia de 
la Spitalul Judeţean). Seara, nu s-a mai întors la cămin, la „Solventul”, 
pentru că era periculos, a rămas să doarmă la prietena lui. A doua zi s-a dus 
direct la catedrală. Era îmbrăcat în haine de duminică. Aşa l-au şi îngropat. 
În articolul Dumnezeu citat în Procesul de la Timişoara, un preot declară că 
Sorin a fost împuşcat în timp ce agita steagul tricolor şi striga: „Deşteaptă- 
te, Române!” 

După un an şi patru luni au venit de la Bucureşti să îl deshumeze, ca să vadă 
cu ce glonţ a fost împuşcat. M-au anunţat prin domnul Olărescu, şeful de 
post de la Poliţia Tomeşti, dar nu mi-au cerut consimţământul. Soţul meu a 
ținut să-l dezgroape, împreună cu fratele meu si cu fiul meu mai mic, Costel. 
Pe mine nu m-au lăsat să merg acolo. L-au scos afară şi i-au facut poze; încă 
mai avea carne pe el... Mai târziu, m-au chemat la Timişoara, la muzeu, să 
aduc toate Documentele lui şi pozele pentru a le fotografia. 

Când am ajuns la gară, la Timişoara, mi-au furat poşeta cu toate actele lui: 
certificatul de erou martir, buletinul, pozele toate etc. Nu mi-a părut rău 
după acte, că actele se mai pot face, mi-a părut rău după poze; nu mai am 
nici o amintire... 

Ştia cineva că erati chemată pentru ziua respectivă la Timişoara? 

Eu ştiu? ... Trebuia să duc poze şi acte la muzeu. Au luat geanta cu totul. 
Am avut noroc că am avut 50 000 de lei în buzunar, că n-aş fi avut cu ce să 
vin acasă. 

La prietena lui, s-ar putea să mai fie fotografii? 

Nu mai ştiu nimic de ea. După doi ani s-a căsătorit. 

Cine a fost prietena lui Sorin? 

Nu mai ştiu cum o cheamă. Este din Jupâneşti. După poreclă îi zice 

„Papuc”. 

La cămin avea o cutie unde îşi ţinea banii şi pozele. Un coleg de la cămin 
mi-a spus că a intrat cineva în camera lui Sorin şi a luat cutia. Ştiu că avea 
bani, pentru că luase salariul şi în 18 a fost împuşcat. Avea la el toate pozele 
lui, de cand a început clasa I. 

Avea o cutie de metal în care tinea monede şi, ca o premonitie, avea acolo 
44 de monede, exact cate se pun in sicriu cu mortul, dupa traditia populara. 
Chiar pe acelea i le-am şi pus. 

El a avut si alte presimtiri. O dată, îmi adusese acasă 1kg. de cacao — pe 
atunci nu se găsea — şi eu am împărţit-o cu fata mea. După o lună a venit din 
nou la tăiatul porcilor. 

De data asta mi-a mai adus 1 kg. de cacao, dar mi-a zis sà nu mai fac 
pomană cu ea, că o să mai am nevoie. Aşa a şi fost: la înmormântarea lui, la 
pomeni, la parastase, tot cu cacaua aia am pregătit... 

Noi lucram în schimbul de seară, de la 6 la 12. Sorin a venit să ne aştepte la 
poarta fabricii, la 12,30 ca să ne conducă acasă. 

A doua zi dimineaţă am tăiat porcul. După-amiază, fiica mea era însărcinată 
atunci, a dorit să meargă la cumpărături, că la Crivina, unde locuieşte ea, nu 
sunt atâtea magazine. El a insotit-o peste tot; se înțelegeau tare bine. Seara, 
ne-a spus că el vrea să meargă a doua zi la bunici, la Baloşeşti. 

Duminică dimineaţa noi am lucrat, iar el a dormit până târziu. Când s-a 
trezit, a plecat la Baloşeşti. Acolo a făcut ceva ce nu mai făcuse: a luat la 
rând toate neamurile, i-a vititat pe toţi. S-a dus la naşi — familia Stănilă —, la 
sora mea de la Reşiţa. Ea făcuse prăjitură şi tava era pe masă, dar nu l-a 
îmbiat să mănânce. Pe seară, când a ajuns acasă, mi-a spus că mătuşa Lenuta 
nu l-a servit cu prăjitură şi el tare ar mai fi mâncat. Acum Lenuta face 
prăjitură tot timpul şi dă de pomană, dar el nu mai e... . 

Luni dimineaţă trebuia să plece la Timişoara. Era la masă cu Costel, fratele 
mai mic, care avea atunci 14 ani. Îmi zice Sorin: „Mami, să ai grijă de 
Costel”. „Cum să am grijă de el că e mai mare ca mine, e cat voi?” Ela 
insistat şi cu vorba asta a ieşit pe uşă. 

În data de 2 decembrie am tăiat porcul, pe 4 a plecat şi in 18, copilul meu a 
fost mort... 

Înainte de moartea lui cu patru ani, am fost la Coşava, la o femeie, - cred că 
ati auzit de Jaca — şi ştiţi ce mi-a spus? 

Avea aşa, ceva cu nişte litere şi m-a pus cu mâna pe ele şi m-a întrebat 
despre ce vreau să-mi spună. „Despre familie”, am zis eu. Ea s-a speriat tare 
şi mi-a zis: „Copilul tău moare la 20 de ani, dar nu moare, ţi-l omoară”. 
M-am dus eu după aceea la părintele Bucur şi am recunoscut că am greşit 
mergînd la vrăjitoare şi l-am întrebat ce pot face să nu se întâmple ce mi-a 
prezis ea. Părintele mi-a spus că dacă Dumnezeu doreşte asta, noi nu ne 
putem opune. Şi aşa a fost. Eu n-am putut să-mi iau gândul de la asta şi, 
după un timp le-am spus copiilor ce am făcut. 

Sorin era o dată la o cofetărie cu o fată din Tomeşti şi i-a spus despre 
prezicere, dar nu-i era teamă pentru el, că împlinise deja 20 de ani, el era 
îngrijorat pentru Adrian, care era în armată. Şi când colo, chiar el a murit... . 
Îmi punea întrbări de genul: „Mami, dacă eu mor, vii să-mi pui flori pe 
mormânt?” „Cum să-ţi pun flori, tu trebuie să-mi pui mie?” 

Când punea întrebările astea? 

Nu cu mult înainte de a muri. 

Penultima dată când a fost acasă, s-a dus la sora lui la Crivina şi 1-a ajutat să 
încarce o remorcă de nisip. Ea, fiind puţin certată cu soţul ei, n-a vrut să 
urce în tractor spre casă. Sorin a consolat-o şi Claudia şi-a amintit: „Mami, 
am simţit ce bine e să ai pe cineva de-al tău...” 

Toată lumea l-a iubit. A fost un copil săritor, el a ajutat pe toată lumea, n-a 
făcut rău nimănui, am avut încredere să-l las oriunde. A fost un copil bun, 
cuminte... 

Acum, la 17 ani de la Revoluţie, credeţi că a meritat sacrificiul lui? 

Nu a meritat, nu s-au schimbat prea multe în România. Oamenii care au 
făcut rău atunci încă mai sunt în funcții înalte şi adevărul întreg încă nu s-a 
spus. 


Dumitru Tomoni 


101 


CHIPURI DE EROI 


Botoc Luminita Florina 
(n. 1976 - m. 1989) 


| Eleva, născută in 16.04.1976, în județul Timiş, 
a decedat la 17 decembrie 1989 la Timisoara, 
împuşcată în torace. 


` 


Mama ei, Botoc Maria, declară că în 17 decembrie, la orele 19,30, a 
trecut prin cartier un grup de manifestanți care scandau lozinci, iar fiica ei a 
ieşit din casă, alăturându-se acestora. A doua zi, în 18 decembrie, familia a 
aflat de la o persoană că fiica lor a murit, împuşcată în inimă, şi că este dusă la 
Clinicile Noi. Persoana cu care au vorbit a afirmat că fetei i s-a făcut aici 
autopsia $i că a fost apoi transportată la Spitalul Judetean. 

Familia s-a deplasat la Spitalul Judetean, unde un militian i-a dus la 
doi civili înarmați. Aceştia le-au cerut semnalmentele fetei, spunându-le să 
plece acasă, unde vor fi anunțați despre soarta fiicei lor. După câteva zile de 
aşteptare, familia a reînceput căutările. La Institutul de Medicină Legală, o 
asistentă le-a comunicat că sunt morti, dar că printre ei nu este nicio fată de 14 
ani. Relații despre fata familia a dat si la Procuratura Militară, de unde au fost 
sfatuiti să aştepte răspunsul, pentru că procuratura derula şi alte anchete. La 
Spitalul Judetean li s-a spus că nu se ştie nimic, doar că unii dintre morţi au 
fost duşi la Bucureşti, neexistând informaţii despre o fată de 14 ani. 

Botoc Luminiţa Florina a fost descoperită în ianuarie 1990 în groapa 
comună de la Cimitirul Eroilor. Părinţii au recunoscut-o după îmbrăcăminte. 
A fost îngropată apoi creştineşte, dar au existat probleme la obţinerea 
certificatului de deces. 

Prin hotărârea Consiliului Local, o stradă din Timişoara poartă 
numele Eroului- Martir Botoc Luminiţa Florina. 

Asociaţia „Memorialul Revoluţiei”, pentru a cinsti memoria eroilor 
căzuţi în Decembrie 1989, a amplasat in fata unităţii militare monumentul 
„Eroica”, realizat de sculptorul Paul Vasilescu, care marchează numele 
martirilor căzuţi în Calea Lipovei. 

Caceu Margareta 
(n.1953 - m.1989) 


Muncitoare la ,,KANDIA,” născută la 21.10.1953 
în judeţul Timiş, a decedat la 17 decembrie 1989 
la Timişoara, împuşcată in cap la Podul Mihai Viteazu 


Caceu Mariana Silvia 
(n.1952 - m.1989) 


Angajata la Politehnica „Traian Vuia”, născută la 
09.02.1952, în judeţul Timiş, decedată la 

17 decembrie 1989, în Timişoara, împuşcată în cap 
la Podul Mihai Viteazu. 


Caceu Mihai, tatăl Marianei şi al Margaretei, declară că în ziua de 
17.12.1989, trei dintre fiicele lui se aflau în oraş, manifestând împotriva 
regimului comunist. Ele s-au deplasat pe traseul Calea Sagului - Piaţa Maria - 
Catedrală -Complexul Studenţesc. De aici, cu o coloană de manifestanti, au 
ajuns la Podul Mihai Viteazu, unde s-a deschis foc armat împotriva lor. 

Două dintre surori, Mariana şi Margareta, au fost împuşcate în cap. 

Cea de-a treia, Mihaela, a scăpat şi a supravegheat transportul 
Marianei la Spitalul Judeţean cu o maşină particulară. Margareta era moartă 
ŞI, cu ajutorul unor cetăţeni, a fost pusă într-un autovehicul, pe bancheta din 
spate, fiind şi ea transportată la Spitalul Judeţean. 

O rudă a familiei care lucra la Spitalul Judeţean a văzut-o pe 
Margareta la morga spitalului, în jurul orei 7,00, în ziua de 18.12.1989. 
Ulterior, cadavrul ei a fost sustras şi, alături de alte cadavre ale eroilor 
timişoreni, a fost transportat la Bucureşti, unde a fost incinerat. 

“operi 


memoria eroilor cazuti în Decembrie 


Mariana a fost găsită în 
ziua de 21.12.1989 la morga 
Spitalului Judeţean, de unde familia 
a trasportat-o acasă, fiind îngropată 
în 25.12.1989 la cimitirul din Calea 
Sagului. 

Prin hotărârea Consiliului 
Local, Strada Negoi din Timişoara 
poartă numele Surorile Martir 
Caceu. 

Asociaţia „Memorialul 
Revoluţiei”, pentru a cinsti 

1989, a amplasat, în apropierea 


Podului Mihai Viteazu, statuia „Fântâna martirilor”, realizată de sculptorul 
timişorean Victor Gaga, care marchează numele martirilor căzuţi în centrul 


oraşului Timişoara. 

OPINII SI ATITUDINI 
Revoluţia din România trăită de un jurnalist italian 


Revoluţia de la Timişoara a stârnit interesul presei internaţionale, 
fiind considerată cea mai apropiată verigă de URSS (din lanţul prăbuşirii 
comunismului, după căderea Zidului din Berlin). 

Unul dintre sutele de jurnalişti care a cutreierat România în timpul 
Revoluţiei a fost Roberto Livi. Împreună cu Andrea Garibaldi, jurnalistul a 
povestit timp de două săptămâni evenimentele din decembrie 1989. 


Secţia ,,Externe” a cotidianului „Il Messaggero” (Mesagerul) se 
află la etajul al patrulea, unde zgomotul traficului din bulevardul Tritone 
din Roma (Italia) ajunge doar parțial. Uşa unuia dintre cele două lifturi ale 
sediului se deschide şi sunt întâmpinată de Roberto Livi, „jurnalist de o 
viață, specialist în revoluții”. Parcurgem coridorul pe care Livi îl cunoaşte 
de peste 25 ani. 

Îmi mărturiseşte că i s-a părut curios că l-am solicitat să-mi 
povestească despre experienţa din România, dar în acelaşi timp, se bucură 
că mai „şterge praful de pe amintiri. ” 


sy Urmaream comunismul din Europa de Est ca pe o doamnă muribundà” 


Când a izbucnit Revoluţia, Livi era deja familiarizat cu zona 
Balcanilor pe care o cutreiera în limitele restricţiilor impuse de politicile 
comuniste. Cunoaşte toate sălile de aşteptare ale aeroportului Otopeni din 
Bucureşti unde aştepta cu strângere de inimă aprobarea accesului in ţară. 
La ultima vizită în România, întreprinsă cu ocazia Congresului Partidului 
Comunist Român (ultimul) din noiembrie, Livi nu se gândea că urma să se 
întoarcă, o lună mai târziu, pentru a relata despre o situaţie schimbată 
radical. L-a impresionat trecerea de la cele 120 de ovatii în picioare, la 
huiduielile aceloraşi persoane împotriva regimului. 

Livi şi colegul lui, Garibaldi au intrat în România pe la Porţile de Fier 
(județul Mehedinţi), în 22 decembrie, cu o maşină închiriată de la Belgrad. 

„Nu ne-a oprit nimeni pe drum, nici măcar să ne ceară actele. Lipsa 
grănicerilor era apocaliptică. Era un haos că nimeni nu ştia în ce direcție să 
o apuce. Înaintea noastră ajunseseră alţi jurnalişti italieni care au închiriat un 
avion privat. Un fotograf de-al nostru a fost rănit la unul dintre punctele de 
control, nu se ştie de către cine, şi îndrumat spre Poşta Mare din centrul 
Timişoarei. L-au internat la Spitalul Judeţean şi, după câteva zile, l-au 
expediat în Italia.” 


„Personal, nu am văzut bălți de sânge” 


În timp ce vorbeşte, jurnalistul italian îmi arată colecţia de ziare în 
care Revoluţia de la Timişoara a fost cap de afiş aproape o lună. 


„Am ajuns la Timişoara dimineaţa la ora 7. Liniştea mormântală nu 
prevestea nimic bun. Se auzeau împuşcături răzlețe. Lampioanele străzilor 
începeau să se stingă, de la centru către periferie. Fusesem deja avertizaţi că 
se trage de pe acoperişul clădirilor, dar nici până azi nu am aflat cine erau şi 
cum au intrat în posesia armelor”, mărturiseşte Livi. Jurnalistul isi 
aminteşte că la Timişoara se putea circula nestingherit şi oricine ar fi vrut 
ar fi putut să înceapă o anchetă. În schimb, evenimentele erau 
compleşitoare, mai ales pentru străini, care nu ştiau de unde să înceapă. 
Mulţi jurnalişti au căzut în capcana „vocilor de cartier” care vorbeau 
despre zeci de milioane de morti şi de trenuri care ,,incarcau zilnic vagoane 
de cadavre”. Cum nu existau comunicate oficiale, acealeaşi zvonuri 
susțineau că multe trupuri neînsufletite fuseseră deshumate intenţionat din 
cimitirul din Calea Lipovei. 

„Vor fi imposibil de uitat cele 20 de corpuri căzute sub rafala 
gloantelor din ultimele zile. Aliniate pe pământul rece al cimitirului din 
Calea Lipovei, corpurile neidentificate îşi aşteaptă numele. Va veni, oare 
cineva, să o recunoască pe femeia ucisă împreună cu bebeluşul ei de o lună 
care îi zace pe piept?” scria Andrea Garibaldi în „Il Messaggero”. 

Articolul cu titlul „Printre revoluționarii de la Timisoara. Mii de 
cadavre înghesuite în gropile comune” deschide „Prim plan "-ul ediţiei de 
duminică, 24 decembrie 1989. 

La aproape două decenii de la Revoluţie, Roberto Livi spune că ar fi 
trebuit să fie mai precauti cu informaţiile si sà se îndoiască de orice 
informaţie, să nu cadă în plasa organizatorilor. 

„A existat un scandal când organizatorii au arătat cadavre 
preexistente cu scopul de a sublinia ferocitatea regimului comunist, cu toate 
că nu mai era nevoie. O bună parte dintre informaţiile de la Revoluţie a 
trebuit să fie reverificate, pentru că generalul Stănculescu şi KGB-ul ne 
purtau pe piste greşite cu zâmbetul pe buze”. 


La Bucureşti, petreceri şi femei frumoase pentru jurnaliştii străini 


Pentru a transmite materialele, Livi era nevoit să se întoarcă, de 

fiecare dată, la Porţile de Fier, ca să treacă în fosta Jugoslavie unde avea 
acces la telefonul de la hotel şi la telex. 
În ziua de Crăciun, masa jurnaliştilor străini s-a îndreptat spre Bucureşti, 
fiind atrasă de procesul soţilor Ceauşescu. În Capitală, Livi şi Garibaldi au 
găsit mai multă agitaţie pentru că deja se instaurase ,, Frontul Salvării 
Nationale” şi Televiziunea Română Liberă fusese ocupată. Livi si Garibaldi 
s-au alăturat celorlalţi corespondenţi străini cazaţi cu toții la hotelul 
Intercontinental. 


„Cu toate că se crease o solidarietate între noi, fiecare se grăbea sa 
transmită exclusivitati în tara lui. Eram foarte multi şi trebuia să ne 
programăm la telex şi la telefon. Unii jurnalişti, mai întreprinzători”, 
ofereau ciocolată centralinistelor şi aveau întotdeauna prioritate”, povesteşte 
Livi. Dincolo de această pată de culoare, toți au rămas consternati când 
jurnalistul francez Jean-Louis Calderon de la TV Cing a fost ucis de un tanc 
în Piaţa Revoluţiei. 


„În ziua de Crăciun, autorităţile ne-au organizat o petrecere la care 
au invitat cele mai frumoase fete din Bucureşti pentru a ţine companie 
jurnaliştilor. Zorii tranziţiei într-o României liberă mijeau cu primele 
rotocoale de „Kent? şi miresme de cafea de calitate care anunțau 
democraţia în toate formele ei.” 


Anca Mihai, corespondent de presă, Roma 

Guerra civile in Romania/Centinaia di morti 


Battaglia nelle strade di Bucarest 


H popolo caccia il dittatore ma le truppe contrattaccano , 
Scontri in tutto il Paese, proclamato un governo provvisorio 

la caduta del «conducator» 


Gorbaciov è preoccupato ma appoggia il nuovo corso 


E Bush promette aiuti in cambio di democrazia 

Sit wake de ome Tei. 
rari de 

“ AF lLatua amica Banca. 


| Rivolta a Bucarest contro il regime dittatoriale 
Insorge tutta la Romania 
Ora Ceausescu trema 


Bagno di sangue anche nelle vie della capitale 
Um manine cons CI Tao bce di mori odie 

Una voce da Timisoara: «La paura è finita | 
dittatura» 


Rn. Sa 
Romania, l'insurrezione contro la dittatura 
Per ora solo aiuti umanitari 
dall’Urss per Bucarest è 


Riunione del Patto di Varsavia annullata in extremis 

In Romania finora nessun atto concreto verso la democrazia I disagi per gli scioperi 
| Tepus final, pri mee agitazioni 


pesi: i Torna la libertà a Praga Caos nelle banche: 

COPIII ŞI REVOLUŢIA 


Interviu cu Luminiţa Botoc Maria - mama minorei Luminiţa Botoc 
împuşcată mortal, în Calea Lipovei, în 17 Decembrie 1989, la Timişoara 


Luminiţa încă nu împlinise 14 ani când viaţa i-a fost curmată brusc de un 
glonț care i-a străpuns inima. Era în clasa a VIII-a şi, culmea, îşi dorea 
ca, în viitor, să lucreze în armată. Cine S-ar fi gândit că lângă o unitate 
militară avea să şi moară? Era o fire veselă, un copil energic. În acea 
duminică, prima zi din vacanţă, ultima zi din viaţa ei, ceva a atras-o ca un 
magnet spre stradă, spre Catedrală ... spre ceruri. (Liza Kratochwill) 


M.B.: Eu am avut două fete gemene. O fată care mi-a murit şi mai una, 
Botoc Cristina. Duminică dimineaţă au decis să meargă la Catedrală. S-au 
îmbrăcat şi au plecat împreună. La câţiva metri de bloc, Luminiţa s-a 
răzgândit, n-a mai vrut să mai meargă... A revenit fiică-mea de la Catedrală, 
Cristina. Văzând că a venit singură am întrebat-o: ce s-a întâmplat cu sora ta 
? „Luminiţa a mers în Lipovei.” A revenit, pe la ora 15.00 şi mi-a povestit: 
„Mama, să ştii că în oraş se întâmplă ceva, s-o adunat foarte multă lume.” ... 
Seara, pe la opt fără douăzeci, a trecut un grup de tineri şi s-a rugat să-i dau 
voie să meargă si ea Jos ... 

L.K.l: Ştia pe cineva din acel grup ? 

M.B.: Din acel grup n-o ştiut pe nimeni. A coborât ea prima şi, după aceea, 
au coborât şi surorile ei. Ea a mers direct în grup şi-a plecat în Lipovei cu 
grupul. Au urcat fetele alealalte două şi au zis: „Mami, Luminiţa a plecat în 
Lipovei.”. 

L.K.: Fetele erau mai mari sau mai mici ? 

M.B.: Am una mai mare cu doi ani decat ele. Botoc Lacramioara si Cristina 
îi era geamănă. $i atuncia eu le-am zis lor, zic: mama, mergeţi in Lipovei şi 
cautati-o si aduceti-o acasă. A ajuns până pe Borzesti, în care era foarte 
multă lume pe stradă şi lor le-a fost frică şi s-au întors înapoi. Atunci i-am 
zis la soţul să meargă după Luminiţa. El a spus: „Lasă că se întoarce grupul 
si o să vină şi ea acasă.” După câteva minute am auzit că, se trăgea in 
Lipovei. Si-atunci, soţul mi-a zis: „Să ştii că se trage cu gloanţe adevărate !” 

L.K.: După ce şi-a dat seama? 

M.B.: Nu, noi am văzut că, prima dată s-a tras cu ceva avertisment şi, după 
aia, s-a tras cu gloanţe adevărate. El făcând armata mi-a spus. Noi am 
aşteptat să se întoarcă fetiţa. În data de 18 dimineaţa, am mers la serviciu, la 
care am auzit că au fost şi morţi în oraş, şi-atunci, şeful unde am lucrat, c- 
am lucrat la Modern, la încălțăminte, mi-a spus: „Doamnă, mergeţi acasă şi 
cautati-va fetiţa că au fost si morti printre ei !” Am venit acasă, soţul deja 
trimisese fetele să vadă dacă n-o găseşte pe la colegii de şcoală. Fetiţa a 
plecat duminică seara şi nu s-au mai întors deloc înapoi. 

L.K.: Dar cum s-au despărţit de n-au ştiut una de cealaltă ? 

M.B.: Fata care a murit a plecat prima din casă. A coborât. După cinci 
minute au plecat şi surorile ei. Dar până au ajuns ele, a plecat singură. Am 
mers acasă şi soţul a plecat la Clinicile Noi. Ca să caute. Când o ajuns la 
Clinici nu li s-a dat voie să intre în spital, deja era la poarta spitalului 
Militia ... sau cum se chema, Si a venit înapoi acasă. În data de 19, am mers 
eu la Judeţeană, eu cu fetița geamănă şi ne-am dus direct la Morgă. Cineva 
ne-a spus: „Mergeţi şi întrebaţi acolo”. Nu ştiam că este moartă ... 

L.K.: Ştiaţi, deja, că lumea îşi caută morţii ? 

M.B.: Da. Am mers acolo şi am ajuns la portar, mi s-a spus: „Doamnă, 
mergeţi acasă că nu aveţi voie să circulati pe stradă, mergeţi acasă că poate 
să vă împuşte şi pe acasă!” După care, m-am întors înapoi şi m-am oprit în 
fata Spitalului Judetean. Acolo, spitalul era înconjurat de Miliție şi de 
Armată. A venit un militar şi m-a întrebat că, de ce stau acolo ? Si i-am 
explicat plângând, nu ştiu ce i-am mai zis acolo, şi zice: „Doamnă, haideţi 
cu mine!” Am mers, am intrat în Policlinică, în Spitalul Judetean, acolo 
erau doi domni, îmbrăcaţi în haine negre cu automate, şi m-a invitat la o 
masă şi m-a întrebat ce s-a întâmplat şi cum s-a întâmplat. $i i-am descris 
cum a fost îmbrăcată, de ce a plecat, cum a plecat şi a scris acolo pe un caiet 
si a zis: „Doamnă, mergeţi acasă, că dacă se află ceva o să vă anuntàm sau 
o să vină fetița acasă.”. Si mi-a spus atunci: Poate fetița dumneavoastră o 
trecut granița. Zic: Nu se poate un copil de 13 ani să treacă graniţa că, la noi 
în casă, nici nu s-a vorbit de aşa ceva niciodată. Atunci, am venit acasă, 
ulterior, soţul a aflat că fetiţa a fost împuşcată. 

L.K.: Cum a aflat ? 

M.B.: Un vecin de la noi de la bloc a mers în Lipovei şi, cineva spunând că, 
o fetiţă din blocul unde locuiam noi este decedată, dispărută. Şi-atunci, un 
domn i-a spus: "Să ştiţi că fetiţa este moartă.”. După ce s-a terminat, a tras şi 

oamenii au fugit care într-o parte, care in cealaltă, atunci s-a văzut cine a 
fost. Si-acolo au fost şapte morti. Din care a fost şi fetița noastră. 

L.K.: Unde era? Unde a fost împuşcată? 

M.B.: Chiar in fata unităţii militare era un teren şi-acolo, în spatele unui 
bloc a fost fetiţa. 

L.K.: Au fost luaţi imediat morţii de-acolo ? 

M.B.: Da, fetiţa a fost dusă cu Salvarea la Clinici, şi de-acolo n-am mai ştiut 
nimic ce s-a întâmplat nimic. Si-atunci, am găsit-o abia în 14 ianuarie, 
îngropată în Cimitrul Eroilor, în groapa comună. Soţul a mers la servici şi 
cineva dintre colege i-a spus că, să meargă în cimitir, că s-a dezgropat o 
groapă comună şi acolo este şi fetița noastră. Si-atunci, soţul a venit si-ntr- 
adevăr, era fetiţa în groapa comună, un coleg de-al lui soţul a venit la mine 
la fabrică, că eu eram schimbul unu, la fabrică, de dimineaţă, şi m-a luat şi 
am mers şi am văzut fetiţa acolo. 

L.K.: Unde, erau împreună cu mai multi sau undeva mai separat ? 

M.B: Nu. Era împreună cu nouă persoane. 

L.K.: V-amintiti de celelalte nouă persoane? Cine mai era acolo? 

M.B.: Nu am cunoscut nici o persoană ... 

L.K.: Apartinatori erau la celelalte ? 

M.B.: Nu erau venite momentan, dar ulterior, după ce am scos fetiţa din 
groapă, că nu mi-a dat voie până la ora două când a venit Procuratura, a 
venit şi mi-a luat interviu doamna Jana Gheorghiu, de la Bucureşti, era 
acolo, şi mi-a luat interviu cum s-a întâmplat şi, după aia, mi-o dat voie şi 
am scos fetița, şi am dus-o în capelă şi după trei zile am înmormântat-o, că 
nu ne-a dat voie să o aducem acasă. 

L.K.: Si afi aflat, ulterior, unde ajunsese? De la Clinicile Noi a fost dusă la 
Morga Judeteanului să fie luaţi toţi ? 

M.B.: Nu am aflat niciodată unde a fost dusă şi cum. Decât am aflat, 
ulterior, că a fost înmormântată pe data de 28 ianuarie cu toate persoanele. 
Dar de unde le-a adus nu am aflat niciodată. 

L.K.: Da. Ceea ce înseamnă că, au mai fost ţinute undeva, din moment ce 
oamenii şi-au căutat ... imediat după Crăciun s-a cam ştiut unde, cu 
excepţia celor care au fost arşi, deci lotul celor 40 de cadavre. Şi n-aţi aflat 
cam unde au fost ? ... 

M.B.: Nu am aflat. 

L.K.: Şi i se făcuse autopsie, prezenta urme de violenţă ? 

M.B.: Nu i s-a facut ... ea a fost împuşcată in inimă, prin spate. Şi-n fata, în 
dreptul inimii, a venit un leucoplast, cu-n număr scris acolo, că n-o avut nic 
un act la ea ... Plaga prin impuscare. 

L.K.: Atât. De glonţ, de armă, nimic? 

M.B.: Nu, nu. Nimic, nimic n-am aflat. As dori să aflu măcar cine a tras. 
L.K.: Părerea dumneavoastră, cine credeți că a tras atunci ? 

M.B.: Din unitatea militară au ieşit. Acuma, nu ştiu, să fi fost militari, să fi 
fost din cadrul armatei, cineva a fost, dar cine şi cum... 

L.K.: De la Procuratura ce vi s-a spus ? Aţi primit un răspuns oficial ? 
M.B.: De la Procuratură mi-a dat o adeverinţă precum că ea a fost 
împuşcată, altceva nimic. 

L.K.: Mulţumesc. 


A consemnat Liza Kratochwill 

YA „CINE A TRAS ÎN NOI... DUPĂ 22 ?” 


Continăm seria declaraţiilor de 
martor grupate sub acest titlu generic cu 
mărturisirea tânărului Harald Pinzhoffer. 
Era doar un copil de 14 ani când şi-a găsit 
mama împuşcată în Calea Lipovei, între 
blocuri. Georgeta Pinzhoffer a fost 
împuşcată în inimă. Harald şi fratele său, 
mai mic cu trei ani, au fost crescuţi de 
mătuşa lor. De-atunci, trăieşte cu imaginea 
mamei moarte şi cu întrebarea 
chinuitoare: cine a tras în ea? El însuşi 
putea fi ciuruit de rafale trase dintr-o 
Dacia albă, după 22 decembrie 1989, fiind 
E Georgeta 35 de martorul unor întâmplări enigmatice şi-n 
ani, cu putin timp înainte dea fi | Ziua de astăzi. lată ce mi-a mărturisit 
împuşcată mortal. Harald Pinzoffer, astăzi profesor de sport. 
(Liza Kratochwill) 

Pinzhoffer: 35. Noi stăteam, locuiam în Calea Lipovei. Era blocul vizavi de 
Unitatea Militară. Era duminică si tin foarte bine minte că eram în casă toţi 
si se auzise nişte zvonuri că se întâmplă ceva în Timisoara, se auzise deja de 
cu două, trei zile înainte ... 

L.K.: Asta fiind duminică, 17? 

Pinzhoffer: Duminică în 17, după-masă. Şi, la un moment dat, Tin minte că 
venise un grup de manifestanti de la ... blocul unde stăteam noi mai în spate, 
era fabrica UMT, era fabrica B.J.A.T.M. pe-atunci, actualmente nu ştiu cum 
se numeşte. Şi erau şi demonstranți de-acolo. Si, curiozitatea ... 

L.K.: Afi văzut dumneavoastră, atunci, pe geam? 

Pinzhoffer: Da ... nu, pe geam nu. Am coborât la nişte vecini. Noi locuiam, 
aveam vederea în spate deci nu vedeam ce se întâmplă la unitatea militară, 
acolo. Şi ne-am dus la nişte vecini, prieteni foarte buni din bloc, de-acolo, să 
edem ce se întâmplă. Şi, ţin bine minte că, acei vecini chiar au coborât şi s- 

au dus cu acel grup de demonstranti. $i chiar şi mama voia să meargă. Si, 
adevăru-i că am avut un sentiment de teamă. Si i-am spus în prima fază ca 
să nu meargă ... Mama era femeie de serviciu la Spitalul Judeţean. La fel ca 
şi sora ei care locuia împreună cu noi, Negrutiu Mariana ... 

L.K.: Si, în acea zi era liberă ? 


Pinzoffer: Da. Era duminică şi era liberă. 

Mătuşamea, sora ei, era la lucru în ziua 

aceea. Şi, am coborât acolo, la etajul II, în 

acea familie şi ne uitam pe geam. 

Curiozitatea era mare, într-adevăr, şi ştiu că 

s-au dus mai mulţi vecini din zonă de-acolo. 

Si, după un timp, s-a dus şi ea, a coborât şi 

ea. Dar nu deodată cu vecinii noştri. Ea s-a 

dus singură. Asta s-a întâmplat în jurul orei 

şapte, şapte jumătate când ea a plecat. Deci, 
ora 19, 19.30 când a plecat şi pe la ora 

20.00 a început să se tragă. Va dati seama 

cà am intrat în panică... 

L.K.: Deci a plecat ... îşi luase paltonul ?... 
Pinehorer Harald si Pinhon Pinzhoffer: Nu. A avut un capot de baie. Şi 
Bruno Robert, după ce şi-au .. ne-a cuprins panica. Nestiind ce se 
pierdut mama intampla, va dati seama.Va dati seama, 

agitatia era foarte mare, era foarte multa 
lume fugind, ne-am ascuns in bloc, au venit acei vecini, prietenii nostri, dar 
fără mama. Şi va dati seama că nu ştiam ce se întâmplă. Şi tot am stat, tot 
am stat, până la un moment dat, tin minte că venise un domn în scara 
blocului şi, din întâmplare mi-a zis că ... na, noi întrebând pe-acolo: 

Domnul, ati văzut o femeie în capot de baie, cu ochelari, creata?... Na, vă 

dati seama. Şi ne-a zis acel domn: „Lângă mine a picat o femeie.” Şi s-au 

dus nişte vecini, focul încetase atunci, se întâmpla pe la ora nouă jumate, 
cam aşa, şi s-au dus nişte vecini şi au adus-o. Din păcate ... 

L.K.: Asta ... cand au găsit-o vecinii? 

Pinzhoffer: Pe la ora zece. 

L.K.: 22.00. Şi unde au găsit-o? 

Pinzhoffer: Atunci era un câmp, acuma este ca un fel de parculet acolo. Si 

era un teren viran acolo. Şi era chiar lângă stradă. Tin minte că este un fel de 

felinar ... 

L.K.: Dar unde, era foarte departe de bloc? 

Pinzhoffer: Nu. Deci sa spun, 100, 200 de metri. 

L.K.: Între blocuri, undeva ? 

Pinzhoffer: Între blocuri, pentru că era o zonă liberă. Deci venea strada care 
ducea la Primărie până in U.M.T. şi era o zonă liberă, era un teren viran 
acolo. Chiar acolo in fata şi dădea exact in fata unităţii militare. 

L.K.: De grăniceri ... 

Pinzhoffer: De grăniceri. 

L.K.: Si acolo au fost mai multi morti sau era singura persoană decedată? 


Pinzoffer: Nu. Au mai fost. Bonte ... 

L.K.: Asa. Si unde a fost ranita? 

Pinzhoffer: I-a strapuns inima. 

L.K.: Deci decedase pe loc? 

Pinzhoffer: Decedase pe loc. Ulterior am aflat tot de la un revoluţionar că, 
ar fi fost lângă ea, si el rănit, deci atâta mai ştiu. Asta-i singurul care-l mai 
ştiu despre ea - c-ar fi strigat numele nostru, dar foarte puţin. 

Pinzhoffer: Eu, personal, cunosc mai multe variante. Adică, o variantă este 
că s-ar fi tras din incinta unităţii militare. Pentru că era un gard ce avea 
despartituri din acelea. Altă variantă este că, ar fi fost o maşină, este un 
complex alimentar acolo, exact în spatele Complexului ar fi fost o maşină. 
Din acea maşină s-ar fi tras. Exact nu pot să vă spun pentru că nu ştiu nici eu 
nici în ziua de azi. Asta mă doare cel mai tare. Eu şi acum încă mai am 
imaginea aceea cum o aduce pe scări şi cum o urcă. Atunci am intrat în bloc. 
Pinzhoffer: Ea coborâse exact înainte de a se tra ... nu, mai târziu, opt fără 
un sfert cam. Chiar înainte de a începe să se tragă. 

L.K.: Înseamnă că a coborât pentru că a auzit, din nou, mulţimea ... 
-Pinzhoffer: Da, erau acolo. Era strânsă mulţime, din câte ştiu. 

L.K.: Din vecini nu a mai fost rănit nimeni ? 

Pinzhoffer: Nu. A mai fost la blocul de vizavi, dacă mi-aduc bine aminte, a 
mai fost încă o doamnă rănită. Am înţeles că era chiar lângă bloc, vecina 
noastră, fata de mama era cam la 200 de metri mai în fata blocului, 150 de 
metri. 

L.K.: Şi cum s-a procedat ? Aţi dus-o la Spitalul Judeţean ... 

Pinzhoffer: Am aşteptat, a doua zi am dus-o la Spitalul Judetean si 
cunoscând-o, majoritatea de-acolo, din câte am înţeles, în acea seară a fost 
dus şi lotul care a ajuns la Crematoriul de la Bucureşti. Iar noi ascunzând-o 
şi declarând că a murit făcând infarct, deci nefiind victima Revoluţiei ... 

L.K.: Unde a fost ascunsa ? 

Pinzhoffer: În morgă. Dar pusă separat fata de restul. 

L.K.: Aşa ati reuşit să o înmormântați? 

Pinzhoffer: Cum v-am spus, declarând că a murit de infarct. 

L.K.: Probabil că, în acea agitaţie, nu s-a mai verificat dacă, într-adevăr, este 


Pinzhoffer: Nu. Să ştiţi că nu. Nu se vedea. De exemplu, pe unde a intrat nu 
se vedea absolut deloc. Era doar o mică zgârietură. Se vedea, într-adevăr, la 
spate pentru că glontul a străpuns. 

L.K.: Nu a fost dum dum? 

Pinzhoffer: Nu ... Mi s-a mai întâmplat o chestie, exact in 23 a fost chestia 
asta, noi în 22 când am îmormântat-o, vă daţi seama, am găsit foarte, foarte 
greu un preot care să poată să o înmormânteze. Se declarase că suntem o 
tara liberă, foarte multă lume, tin minte că s-a şi interzis să se mai claxoneze 
cu maşina, pentru că se trăgea nonstop şi ... era foarte mare agitație şi tin 
minte la repezeală, într-adevăr, am făcut înmormântarea şi uitaserăm să 
punem lumânări. Şi ne-am întors a doua zi, eram eu, frate-miu, verişoru-miu 
şi cu mătuşă-mea, şi când să mergem să dăm la ... să depunem ... să punem 
lumânări trecuseră în Calea Lipovei. Şi au început să tragă. 

L.K.: Din maşină trăgeau? 

Pinzhoffer: Din maşină. 

L.K.: Din ce maşină? 

Pinzhoffer: O Dacie. 

L.K.: O Dacie albă? 

Pinzhoffer: Da. S-a tras. A tras liber. Şi atunci, tin minte că ne-am adăpostit 
şi-atunci, nu ştiu dacă nu cumva au fost răniţi, vă daţi seama, spaima era 
foarte mare ... 

L.K.: Dar unde, pe ce stradă? 

Pinzhoffer: Exact. Calea Lipovei. Exact pe strada Calea Lipovei, este 
intersecţia aceea unde este unitatea militară. Duce la intersecţia Borzești cu 
Calea ... 

L.K.: Penultima stație a firobuzului 14? 

-Pinzhoffer: Exact în staţie. 

L.K.: Ati văzut cine a tras? ... 

Pinzhoffer: Nu, nu ... Nici nu dădeam atenţie maşinii, să zic asa. Era distanţa 
prea mare. Dintr-o dată, am auzit că se trage. Şi am fugit repede, v-am spus, 
pentru că este exact în staţie unde este alimentara aceea. Şi ne-am adăpostit 
chiar în spate acolo. 


118 


L.K.: Şi au tras mult aşa, în ?... 

-Pinzhoffer: Nu au tras decât câteva focuri de armă şi după aia a încetat şi 
atunci a venit, din nou, Armata şi a început, iar, să se ... 

L.K.: În staţie, spre oameni trăgeau sau ?... 

Pinzhoffer: Da. A tras liber, s-a tras din maşină. Pe cine a prins, 
acuma,sincer ... 

L.K.: Pe la ce ora? 

Pinzhoffer: La prânz să fi fost asta. În jur de ora 12, 13.00. 

L.K.: Ce credeţi — care a fost rostul acelor rafale trase din maşină in 23 
Decembrie cand era liniste? 

Pinzhoffer: Sincer să vă spun — chiar nu ştiu. Razbunare ... nu cred, nu vad 
de ce. Adică, dacă stau şi-mi pun întrebările de ce au făcut acele lucruri, nu 
pot să-mi găsesc un răspuns... nu pot să spun, nu pot să găsesc o justificare a 
acelor focuri de armă. 

REVOLUȚIA DE DUPĂ GRATII (II) 


Duma Nistor a devenit, în 27 decembrie 1989, tatăl unei fetiţe. 
Însă, până la această zi, a fost prins în vâltoarea evenimentelor din 
Timişoara, încă din 16 decembrie, fiind la un pas de moarte. După 
aproape 20 de ani de-atunci, ne-a dezvăluit, cum au fost trataţi de forțele 
de represiune cei care au protestat împotriva regimului comunist. Se 
numără printre cei care, după încarcerare la Inspectoratul Judeţean de 
Miliție şi la Popa Sapcà, ar fi urmat să fie lichidati la Pădurea Verde. 
Încă o dovadă că, „Acţiunea Autobuzul” nu a fost doar un scenariu de 
film. Si, încă o dovadă că, organele nomenclaturii ar fi vrut să întoarcă 
roata istoriei la momentul când zeci de români consideraţi duşmani ai 
poporului au fost împuşcaţi de organele bolşevice. După schimbarea 
regimului politic, celor ucişi le-a fost înălțată Crucea de la Pădurea Verde 
— Monumentul Rezistenței Anticomuniste. Vă supun atenţiei câteva 
fragmente semnificative din interviul care mi l-a acordat Duma Nistor. 
(Liza Kratochwill) 


Nistor: Lucram la Dermatina atunci. In data de 16 seara, vin din centru ... 
sâmbătă... ceasul cred că era şase jumate sau şapte jumate ... Şi m-am urcat 
pe podul de la tramvaiul care era acolo, am zis şi eu câteva cuvinte, printre 
care ultimul cuvânt de care mi-aduc aminte, am zis: Jos Ceauşescu! 
Instinctul mi-o fost să rostesc cuvântul ăsta ... Într-adevăr, câţiva oameni 
de-acolo au început să aplaude în momentul ăla 

L.K.: Cine mai striga? Ati cunoscut pe cineva ... sau după Revoluţie ati mai 
recunoscut pe cineva care era acolo? ... 

Nistor: În momentul respectiv, spun sincer, n-am sesizat dacă cunosc pe 
cineva, deci n-am sesizat lucrul ăsta, adevărul e că era o grămadă foarte 
mare, nu ştiu, 100... 

L.K.: Majoritatea erau tineri sau vârste diferite? 

Nistor: Cam 50, cam în vârstă, deci, aveau peste 40 de ani, poate chiar şi 38. 
Deci, de-acolo, după ce m-am dat jos, am plecat spre Prefectură. 

L.K.: Singur sau cu oameni de-acolo, cu-n grup? 

Nistor: Cu-n grup foarte mare. Mergeam spre Prefectura, pe la Podul 
Termal, strigam <Studenţii veniţi cu noi!» ceva de genul ăsta, am ajuns in 
fata Prefecturii, unde a fost vechea Miliție. Deci pe la ... 

L.K.: Pe la Podul Decebal ati luat-o? 

Nistor: Da, unde se traversează podul şi se face ... acuma parcă-i ceva 
grădiniță. Si-ntra-devar am ajuns în fata la Prefectură, dar când am ajuns 
atunci ... era o maşină ... eu văzusem pentru că fusesem în primul rand ... 
L.K.: Deci aţi fost în primul rând? 

-Nistor: Da. 

L.K.: Câţi oameni erau, deja, acolo? Câţi oameni au plecat din Maria şi, 
până la Prefectură, câți s-au adunat? 

Nistor: Da ... să zicem, din Maria am plecat o sută. Zic eu. Dar când am 
ajuns la Prefectură ... aici nu mai ştiu ... să zicem c-am fost vreo 300-400, 
500. Am văzut maşina aia de pompieri, ne-am aruncat spre maşina de 
pompieri, pe moment ... deci, vă spun sincer, eu ce-am în gură şi-n căpuşă, 
deci să-l batem pe şoferul de pe maşină. Dar, în momentul ăla am zis: de ce 
să-l batem noi ? Deci dacă nu au dat nici cu jet, nici ... nu se întâmplase 
absolut nimic, iar maşina de pompieri o băgat pasul de retragere şi la 
traversarea drumului, cum o mers înapoi, o lovit un pom. Chiar pe colţ, era 
un pom mic. Deci el o ţinut linia dreaptă. S-o dat jos, le-am zis la colegi: 
Mă, nu daţi în el că nu are nici o vină! Aşa credeam din punctul meu de 
vedere. În fine, m-am întors înapoi, am început să dăm jos ambele drapele ... 
erau nişte copii, cred că erau de 16 ani. Şi la unul i-am făcut scara, cum ar 
veni, deci mi-o pus şi piciorul aici, m-am uitat că mă şi murdăreşte ... în 
fine, pare-mi-se că am rupt stema aia ... La Prefectură. Deci, ne-am oprit. 
Între timp, auzim nişte bătăi de scuturi. 

L.K.: Au apărut scutierii sau ei erau, deja, acolo ? 

Nistor: Nu ştiu, eu i-am văzut venind de la Miliție ... 

L.K.: Dar când ati ajuns la Prefectură ce forte de ordine erau acolo, în afară 
de maşina aia de pompieri care aţi văzut-o? 

-Nistor: N-am văzut nici una. Şi auzim nişte bătăi, nişte zgomote mai bine 
ZIS, veneau în pas, cu bătaie în scut. Atunci eu mi-am adus aminte, asta a 
fost o fracțiune de secundă, mi-am adus aminte, mă uitam la sârbi, numai la 
ei văzusem aşa ceva. Toată lumea a spus: <Pe ei, sunt putini!>. 

L.K.: Câţi erau ? 

Nistor: Noi eram cam 300, 400, scutierii erau 20, 30... 

Kratochwil: Nu erau maşini de rezervă ? 

Nistor: Eu n-am văzut absolut nimic. Poate că ... cică între timp or mai 
apărut. 

L.K.: Cine a strigat ? 

Nistor:Din spatele nostru ... Nu Ştiu că era deja întuneric. În fine, dar 
intelesesem că primul rând pleacă, deci plecăm spre ei, ne luăm la bătaie cu 
ei, dar astialalti probabil c-or fi venit din spate. Am văzut o masă de oameni 
împrăştiată ca şi în filme. Or putut foarte repede să ne împrăştie pe toţi. C-or 
fi venit şi din lateral, că n-or fi venit, nu am de unde să ştiu pentru că eu, 
deja, intrasem în primul rând, cum ar veni. 

L.K.: V-aţi confruntat, v-aţi lovit? 

-Nistor:Deci ne-am luat la bătaie cu ei. 

L.K.: Cu pietre, cu ce ? Cu bâte ? Cu mâinile ...? 

Nistor: Eu am fost cu pumnul ... O fată, pun mâna pe ea scutierii, şi fata aia, 
din instinct, îşi lasă blana. Deci o rămas cu blana aia la scutier în mână. Am 
sărit şi la ăla, ăla s-o dat puţin mai înapoi ... Eu am văzut pe cineva căzut 
Jos. Şi m-am dus să-l scap ... L-am tras de jos pentru că scutierii au început 
să dea cu pumnii, cu picioarele, am sărit, deci, s-or distanțat ăştia putin cum 
am dat cu pumnii şi picioarele şi l-am tras. Se ridică persoana şi pleacă. Eu, 
între timp, n-am mai putut că, deja, erau prea multi, deci eram toți 
imprastiati, am intrat pe-acolo, prin curțile alea ... şi am sărit garajul si 
gardul, ca sà scap de scutieri, pentru că eram, iară, deja, blocat din spate 
cum au venit scutierii, noroc c-o fost un gard cu sârmă învelită şi m-am 
lovit, şi eu. de acel gard şi s-au lovit şi scutierii. Şi aşa mi-a rămas, atunci, 
soluţia să sar garajul respectiv. 

Duminică, a doua zi, pe la 9.00 am plecat de-acasă, când am ajuns la Sinaia 
de-acolo nu mai circulau autobuzele. Deci spre centru. Am avut o reţinere 
foarte mare pentru că ştiam că ăla care este telefonist poate să fie turnător, 
deci până şi colegii. Cu mine era viitoarea mea nevastă, atunci am văzut 
toate geamurile sparte, am înţeles că s-o spart până la gară. Cine — nu pot să 
spun. 

L.K.: Unde erau sparte? 

Nistor: Deci de la alimentară ... 

L.K.: Din Maria ... 

Nistor: Da. Spre gara. 

L.K.:Toate? 

Nistor: Da. Se schimbau geamurile. Şi erau scutierii pe margine. 

Între timp ... asta cred c-o spun pentru prima dată. În premieră. Deci, între 
timp, vreau să mă duc până la cinematograful Timiş. Acolo îl aveam pe 

cumnatu-miu operator. Era operator de cinematograf. $i ma duc pana acolo, 
asta era pe la ora unu deja, sau unu jumate, deci ma duc pana la cumnatu- 
miu şi-mi spune: ’Aici este plin de Miliție ... nu putem sta de vorbă.” Cand 
am auzit mi s-a făcut pielea ca de gâscă. 

L.K.: Şi ati văzut, erau in civil sau ?... 

Nistor: Da. Deci toti erau civili, din hol, de unde se vindeau bilete, de-acolo 
or început sa filtreze, erau cu un fel de scurte, că era piele, că imitatie, nu 
pot să zic, dar era culoarea pielii. Şi n-am mai stat cu el de vorbă. Asta era, 
dacă mi-aduc eu aminte ... în perioada aia rula Si un film ... dacă nu mă 
înşeală memoria Principiul Dominoului. ... Eram împreună cu soţia, ni se 
făcuse foame, ne-am dus până la Central să mâncăm. Aici, vreau să fac o 
paranteză: am văzut fanfara militară ... 

L.K.: Dar unde ati văzut-o? 

Nistor: Deci venind de la Maria a venit înspre centru şi mergea spre 
cazarmă. Cu steagul ăla, parcă era de luptă ... între timp, o început să umble 
un elicopter. 

L.K.: Survola? 

Nistor: Da. C-o fi fost patru jumate, c-o fi fost ... 

L.K.: Asta în zona centrală ? 

Nistor: Da. Şi am mers în drum spre Prefectură. Deci prin spate pe la 
magazinul Bega. Am mers acolo, şi am ajuns până la fostul restaurant 
Semenic, colt cu Bastion. Cand am ajuns acolo, unde este pofta acuma, cu 
intenţia să merg la Prefectură, nu puteam sà ne apropiem ... Era un batalion, 
eu aşa îi spun, că erau în şir, era un batalion de soldaţi ...de diferite vârste, 
combinati erau. Atuncia, deci, uitându-mă spre Podul de la Termal, acuma 
nu ştiu cât am stat acolo, pe colţul ăla, am văzut că veneau de la Termal, or 
venit nişte TAB-uri. ... Deci or fost vreo şase care veneau să se îndrepte spre 
Prefectură, dar să o ia prin spate, cum să vii spre Bastion, deci au luat-o cum 
ar veni spre ... 

L.K.: Au cotit. 

Nistor: Da, pe la Poştă, nu ştiu, fosta Poliție. Mai eram cu unul, cred că-l 
chema Chiriciuc ... era din partea Moldovei venit ... Asta era pe la ora 17 
00... am venit aici în Libertăţii ... am ajuns in centru, prin spate, era unul cu 
barbă, avea o scurtă de piele, aia care am văzut-o, că se vedea şi maroul ăla, 
avea o barbă mare, era cu nişte copii ... Brunet. Şi slab. Nici nu l-am mai 
văzut. O început să spargă geamurile pe-acolo. Deci o spart la librărie, 
acuma o scos numai cărți cu Ceauşescu. Interesant, după aia am aflat, eu 
văzusem căPalasul nu s-o spart. Deci, când am ajuns acolo, era plin de 

militieni. Deci s-o spart alimentara ... fusesem aici, in Libertatii, si aici era 
un TAB, care strabatea Bega mica - 700. Acuma, ce se intampla, era cam 
patru sau cinci ... şi vedem un container stradal mare. Chiar pe colt, era un 
chiosc de Loterie, unde se făcea Casa Armatei. În fine, luăm colţul ăla de 
gunoi, îl târâm până pe linia de tramvai şi, am luat chioşcul ăla şi l-am pus şi 
pe ăla. L-am scos din betonul ăla. Deci cum ar veni, s-o făcut o mică 
baricadă, că io aşa îi spun. TAB-UL o venit, o lovit alea şi o plecat în partea 
spre 700. Până se întorcea TAB-ul, eu iar îl puneam înapoi. Şi am văzut ca 
nu iasă la capăt, zic: nu mai stăm. De la garnizoană... se trăgea, dar nimeni 
nu cădea. La ora aia vorbesc. Deci era lumină încă. Când o început să se 
tragă, în centru, aproape de centru, am impresia că s-o tras în plin. Să vă 
spun si de ce. Colegul ăsta care am fost cu el, pe el l-or împuşcat în mână, 
lângă mine ... Chiriciuc.Atunci m-am şi rupt de el. În momentul ăla. Între 
Catedrală şi Operă. Deci a început să se tragă. Acuma nu ştiu din care parte, 
dar venea, către Catedrală veneau soldaţi, noi atunci, Chiriciuc colegul meu, 
probabil când o mers prin spate, atunci el o fost împuşcat. Deci când am 
luat-o pe la cinematograful Studio să o luăm pe partea stângă, veneau alţii. 
Deci or făcut un fel de înconjor, pe unde circulă firobuzul şi or ieşit pe 
partea astalaltă. Şi a început să tragă. Deci o fost împuşcat în mână, i-or 
rămas degetele anchilozate. Dacă nu mă înşel, chiar mâna stângă este 
împuşcată şi, am ajuns cu el până în ... vizavi de Catedrală, deci pe partea 
aialaltă. În momentul ăla ... deci acuma eu vă spun ce ... ăsta s-o dus la 
Catedrală, acolo deja i-o venit rău cum i-o curs sânge, deci, i s-o făcut rău. 
Şi s-o trezit la spital. ... Când ne-am întors, deci când am mers spre 
Catedrală se făcuse un batalion de execuţie care se retrăgea spre Podul de la 
Maria. Atunci, deci ... distanţa nu pot să o zic acum, 10 metri, cinci metri, îl 
împuşcă pe unul în cap. 

L.K.: Unde? 

Nistor: Cum îi stația de tramvai ... vizavi de Parcul Central. Acolo îl 
împuşcă pe unul în cap. Acuma, din care poziţie, nu ştiu cum a fost, dar l- 
am văzut pe persoana respectivă ăsta ... pe ochi, spre frunte... îi făcuse 
gaura ... Şi o început să se tragă spre Podul de la Maria. Când or început 
ăştia să tragă, fluierau cartuşele spre Podul de la Maria. Un băiat cu o fata 
vin din spatele Catedralei. $i spune: „Vin şi de-acolo!”. Acuma, când am 
auzit cartuşele, iar mi s-o făcut carnea de gâscă. Zic — sigura soluţie, că aici 
eram, cum ar veni, în mijlocul liniei şi ăştia trăgeau. Cum am scăpat — nu 
ştiu. Şi când să intru în central, am auzit o bubuitură. De fier. Fier pe fier 
aud. Nu mi-am dat seama. Atunci intru în Parcul Central, că Astialalti erau 

aproape de ăsta ... deci, între timp, probabil că s-or şi oprit ăştia să tragă. Or 
fi vorbit între ei, nu am de unde să ştiu. Dar, înainte de asta, fac o precizare. 
Persoana care a dat comada să tragă a zis: „Batalion!” Aşa a spus: „Batalion 
foc! ”. Şi atunci s-o tras spre Maria. Deci pe linia de tramvai, tot ce prindea 
în raza respectivă ... erau postati în linie dreaptă.Deci exact unde-i sensul 
giratoriu, deci Expres, cât e sensul ăla giratoriu de mare ... blocau ... spre 
Podul de la Maria. Şi încă o precizare: era maşina de pompieri ... am văzut 
oameni care gemeau în plin centru, de durere ... deci ei tot ce prindeau în 
centru ... 

L.K.: Strângeau? 

Nistor: Strângeau, îi împuşcau. 

L.K.: Aţi văzut când s-a tras în oameni la pământ ...? 

Nistor: Nu, n-am văzut ... că nu puteam să mă apropii de ei, de persoanele 
respective, inclusiv în fata la Palas, era o maşină de pompieri, vizavi de 
Palas, la alimentară, unde văzusem nişte pompieri care din cinematograful 
Timiş spre fosta tutungerie, deci, era plin de civili înarmaţi, şi după aia asta 
cu ... batalionul ăsta de execuţie ... 

L.K.: Batalionul. Dar l-aţi văzut pe cel care a dat ordin batalionului? 

-Nistor: Aici, iar, era întuneric, dar ... 

L.K.: După voce, cam ce vârstă avea? 

Nistor: Se vedea că e cam grasut, dar după voce părea ... ştiu eu 40, dacă nu 
poate chiar 50 de ani. 

L.K.: Era cu ei, alături de ei ? 

Nistor: Da, deci or venit, nu ştiu pe unde or luat-o, că dintr-o dată or făcut 
coloană. Deci, s-o tras, nu m-o nimerit. Am avut noroc să nu mă nimerească 
nici un cartuş, şi-atunci, ăştia au venit, erau cu un fel de paruri. Când i-am 
văzut că vin, zic: na, nene, acuma fac pe mortul. M-am aruncat jos... În 
Parcul Central, la intrare. Astialati între timp, nu am mai văzut pe alţii pe- 
acolo ... 

L.K.: Au mai fost persoane care tot aşa, se prefăcuseră, s-au aruncat ? ... 
Nistor: Ce se întâmplă, persoana care ... fata cu băiatul ăla, din spatele 
Catedralei, ăsta o ieşit şi o venit spre Parcul Central. Eu, voiam să ascult ... 
nu ştiam în ce direcţie să o iau şi m-am luat după ei. Deci mi-aduc aminte că 
şi pe ei i-o prins, dar ce s-o întâmplat cu persoanele respective, nu ştiu. Ca 
în final, mă trezesc, după ce îmi trage una aici, un par în cap, am fost plin 
de sânge, îmi zice să-mi pun mâinile la ceafă ... Astia erau soldati. Io am 
mai spus-o şi repet tot timpul, că era Securitate, că era ... 

L.K.: Şi în parcuri ati văzut ceva mişcare, la Catedrală şi Central? 

Nistor: In Parcul Central, cum am spus, veneau ăştia, cu un fel de bate, 
aveau si arme la ei, bineinteles, nu stiu de unde or fi fost batele, le-o facut la 
comandă, nu ştiu că erau pătrate ... 

L.K.: Dar în uniformă kaki sau ?... 

Nistor: Da. Deci toţi erau îmbrăcaţi în verde. Deci, pentru mine, eu nu ştiu 
că era securist, că era soldat, nu ştiu ... 

L.K.: Dar era uniforma armatei. 

Nistor: Sigur. Eu n-am apucat să zic ce culoare avea, eu am văzut că anii 
cam corespund, putea să fie şi ... 

L.K.: Şi ati văzut cine v-a lovit ? 

Nistor: Nu, pentru că, deci, ce se întâmplă, ca să vad că eu sunt împuşcat, 
mi-a tras un picior. 

L.K.: Deci a venit să verifice dacă ?... 

Nistor: Da. Îmi trage un picior, am zis: Auu! Am dat să mă ridic şi când să 
mă uit la el, deci ... puncte, puncte, îmi spune ceva de dulce şi ... îmi trage şi 
un par în cap. "Ce vrei să-mi vezi fata?!” sau ceva de genul ăsta. În fine, am 
îngenuncheat în momentul ăla, îmi zic — după ce că sunt plin de sânge îmi 
pune şi mâinile după ceafă şi: „la-o înainte!” Deci cu arma în spate. Ma 
duce, deci trecem patru persoane. Mă duce spre Maria... Vizavi de Tokes, o 
poartă ... spre linia de tramvai ... mă bagă în clădirea aia. Nu ştiam, cand i- 
am văzut m-am speriat. Toată curtea era plină de civili. Toată curtea! M-am 
şi speriat în momentul ăla, zic: na, aici mi-e ultimul ceas, moartea. Nu ştiu 
ce discutăm, ce nu discutăm, mai mi-o tras câteva pe-acolo ... Era curtea 
plină! Eu nu aveam de unde să ştiu ... de unde vin. Zic: Domnule, vin de la 
servici, vreau să mă duc acasă ... „Ai fost la manifestaţie?” Nu am fost, 
domnule, eu vreau să mă duc acasă. Ce puteam să zic acuma? Si, nu ştiu 
cum s-a ajuns că mă duce la Reţeaua de Apă şi Canal. ... la Sinaia. Deci a 
fost ca un fel de garaj. Şi ne bagă acolo, mai erau încă vreo 20 de persoane. 
Astia stăteau toţi pe bancă. Deci erau nişte bănci acolo. Unul era cu un 
automat în mână, scurtă de piele, brunet, poate dacă l-aş vedea aş zice: mă, 
ăsta mie îmi pare de undeva cunoscut. Deci, dacă l-ar vedea, în mod sigur. 
Şi mai erau câteva persoane. Deci ăia nu erau bătuţi. Mă leagă cu o sârmă de 
calorifer ... 

L.K.: În aceeaşi încăpere cu ceilalţi arestaţi? 

Nistor: Da. Deci mă leagă cu o sârmă fără plastic. Mă leagă de mână. Si 
eram acolo, legat. Ala stătea binemersi, cu automatul pe genunchi ... 

L.K.: In civil? 

Nistor: Da. Mă întreabă ăla pe mine nu ştiu ce, nu-mi mai aduc aminte, şi 
vine nu ştiu cine de-afară, deci era o poartă mare care se deschidea larg ... 
chiar pe stradă ... unde e casieria de curent spre Divizia 9 Cavalerie, ceva de 
genul ... Şi, nu ştiu ce mă întreabă persoana respectivă, nu ştiu ce am 
răspuns eu, şi vine o persoană sau două, nu mai îmi aduc aminte, şi întreabă 
ceva, nu ştiu ce-i spune ... 

L.K.:Persoană civilă? 

Nistor: Da, deci numai civili. 

L.K.: Cine, i-ati recunoscut după 90, nu v-aţi întâlnit? 

-Nistor: Nu. 

L.K.: Pe nimeni de-acolo n—ati recunoscut? 

Nistor: Nu. 

L.K.: Dar cum aratau indivizii? 

-Nistor: Deci toti erau in jur de vreo 35-40 de ani. 

L.K.: Dar aveau ceva comun la înfăţişare? Sau la îmbrăcăminte sau ... 
insignă, ştiu eu ce... 

Nistor: N-am văzut ... dar erau îmbàcati în haină de piele. Asa, şi au venit 
acei civili şi au întrebat ... nu ştiu ce au spus că a venit unul şi a început să- 
mi tragă câţiva pumni. 

L.K.: Dintre cei care au venit ? 

Nistor: Da. Deci aceeaşi întrebare de unde vin şi una alta. Vin de la lucru, că 
dacă mă luau altfel: dar tu unde lucrezi?... 

L.K.: Păi, nu v-au legitimat? 

Nistor: Păi, aveam singura legitimatie de serviciu. Atâta. Dar nu m-au 
întrebat ce am în buzunare, ce nu am. Nu. Că, dacă mă întreba unde lucrez... 
eu lucrez la Dermatina. Și ce cauti în partea astalaltă? Deci, oricum mà 
prindeau, la o adică. 

Nistor: Dar nici nu m-a întrebat nimeni. Dar pot să vă spun că eu am fost 
singurul care am fost bătut de-acolo. 

L.K.: Cât v-au ţinut? 

Nistor: Deci acolo ne-or ţinut am stat cam ... în jur de o oră, o oră jumate. 
Ca în final ne-au suit într-o ... acuma nici nu mai ştiu ... Cred că era dubă. Si 
ne duce la Miliție. 

L.K.: Era trecut de ora 21? 

Nistor: Da. Pentru că am stat cam că o oră. Ne-au coborât din maşină, cand 
ne-am coborât, acolo am văzut aduse mai multe persoane ... 

L.K.: În curte? 

Nistor: În curte. Toată lumea pe burtă. Eu nu ştiam care este regula acolo si 
probabil de aia nici n-am apucat sa retin niste figuri. Cand ne coboara jos 
din ăsta ne-au pus pe burtă. Acuma, era o persoană care se plimba printre 
noi, să se uite care ridică capul, eu neştiind regula care este acolo am dat să 
ridic, si eu, capul să mă uit ce se întâmplă. $i chiar lângă mine era ăsta. Şi- 
mi trage, iar, una. Zic: Na, bine, îs numa” bun de bătaie. Ne bagă într-o 
celulă, cameră, nici nu ştiu cum pot să-i spun ... 

L.K.:Unde, la subsol? 

Nistor: Da, la subsol... 

L.K.: V-au controlat, v-au spus să scoateţi tot ce-aveti în buzunare? Nu v-au 
dezbrăcat? 

Nistor: Nu. Deci acolo, parcă ne-o întrebat şi ne-o trecut înr-un registru 
numele şi prenumele. 

L.K.: Adică numele care ţi-l declarai? 

Nistor: Da. Asta ... nu intru în subiectul ăsta ... 

L.K.: Deci nu verificau, numai te întrebau numele şi prenumele? 

Nistor: Da. Deci ne-o trecut într-un registru. Ne-o întrebat: de tată, dacă nu 
mă înşel, numele, prenumele. Şi ne ţine pe burtă, acolo, nu ştiu cât era 
ceasul, cât am stat, c-am stat o oră, c-am stat două ore, ca în final, ne scoate 
camera afară, să urcăm într-un autobuz. Când ne duce spre autobuzul ăla se 
făcuse un ... eu îi spun rotisor. De ce-i spun rotisor, că erau şi pe-o parte şi 
pe alta erau soldaţi scutieri şi stăteau cu bulanele în mână. Şi ne puneau să 
trecem printre rândurile respective când să ne urcăm în autobuz. Si fiecare 
dădea cu bulanul. Când te lovea în partea asta, te îndoiai în partea astalaltă 
... Şi nu Ştiam fiecare cum să fugim mai repede să luăm bulane mai puţine... 
În grupul meu eu care am urcat în autobuz eu n-am văzut nici o femeie. 
L.K.: Si în celulă ati stat tot cei care ati plecat de la depozitul de la Regia de 
Apă şi Canal? ... În autobuz câţi ati urcat ? 

Nistor: Deci, să zic că ne-au pus ca pe nişte sardele, deci n-aveam voie să 
stăm pe scaune, ci unul peste altul, şi norocul meu o fost că m-am nimerit 
chiar eu pe podea şi alții peste mine, de-abia respiram ... 

L.K.: Cum, deci scaunele libere şi oamenii pe culoar? 

-Nistor: Da, pe culoar şi rămânea câte unul, deci, câte unul pe amândouă 
scaunele, dar n-avea voie să ridice nici unul capul. 

L.K.: Şi care era logica lor ? 

Nistor: Păi, logica - să se vadă că este autobuzul gol. Că nu este nici un fel 
de arestat, mă gândesc eu. 

L.K.: Era un autobuz de transport în comun? 

Nistor: Da. Acuma ce se întâmplă, ei vorbeau prin staţii. Penitenciarul n-o 
vrut să ne primească. Au luat-o pe ocolite, nu ştiu pe unde ne-au dus că n- 
am putut să-l văd, dar, la un moment dat, nu ştiam unde ne duce. Deci nu 
ştiam în ce locaţie suntem. Dar auzindu-i cum vorbeau pe staţie, am sesizat 
că vorbeau cu Penitenciarul. Şi Penitenciarul n-a vrut să ne primească că or 
zis că ei nu au mandat de ... Bun, la Penitenciar ... ne-au legitimat, ăsta s-o 
uitat la noi foarte atent şi i s-o părut la unul, probabil uitătura mea, în fine, 
ăsta o fost norocul meu, eu vă spun sincer şi-mi spune: „leşi afară din rând!” 
Şi-mi trage şi ăla câteva în poartă! Bine, mă, zic ... N-am zis în momentul 
ăla ... 

L.K.: Doar pe dumneavoastră sau ? 

Nistor: Da, numai pe mine. Deci ne-au luat pe toți aşa. Eu ştiu ce i s-o 
căşunat, mi-o tras şi ăla două. 

L.K.: Erati lovit la fata? 

Nistor: Da, eram tot plin de sânge. 

L.K.: Cum ați avut capul spart ? 

Nistor: Da. Si pe haine. Deci mă vede că-s bătut, mai mă ia, că tot ăla care le 
primeşte, probabil, mă gândesc, că tot pe ăla sar să-l lovească. Şi ne duce 
într-un club. În Penitenciar îmi luase toți banii ... şi stăm în clubul ăla până 
dimineaţă. Între timp, venise o ploaie mare, cu tunete. Si, ne întreabă ... 
odată în club, odată pe holurile de la camere mi-o luat datele astea, o mai 
venit încă un procuror, mi-o mai luat şi ăla o declaraţie, deci declaraţie sub 
ce formă: el m-o întrebat pe mine că dacă eu am participat. Tovarăşul scria 
.... Păi ce scria acolo eu n-aveam de unde să ştiu. Si la final trebuia să 
semnez. 

L.K.: Si ce-ati declarat ? 

Nistor: Păi, am declarat: Domnul meu, deci, din câte îmi aduc aminte, 
voiam să mă duc spre casă ... nici nu mă gândeam decât să-mi scot pielea ... 
am vrut să mă duc spre casă şi mă trezesc în evenimentele respective. S-a 
uitat la mine, n-a zis nimic. Era putin mai inteligent decât àstialalti. 

L.K.: Ala care scria? 

Nistor: Da. Că ăştialalți cum spuneai câte ceva cum iti dădeau câte una. Cel 
putin aşa am patit eu. 

L.K.: $i ati semnat ? 

Nistor: Da ... Cum aveam un flanel pe gat, probabil că mi-o fi ieşit putin aici 
trifoiul ăla, mi-o fi ieşit pe dinafară. Astia cum m-or prins acolo... şi-au 
văzut că am lanţul ăla la gât şi-mi spune: „Dă lanţul jos!” - unul de-acolo 
îmbrăcat ca un militian îmi spune: “Trage de el!”. Am prins de lant, am tras 

de el. „Dă-i drumul jos!” Îi dau drumul jos. Zice: „Nu. Ia-1 de-acolo si pune- 
l în colt!” L-am luat de jos şi l-am pus în colt | aun cvoş de gunoi albastru, 
de palstic.. Şi-acolo mi-o rămas lanţul. ... Ne duce în cameră după-masă, 
doişpe, unu, cam atât a fost. Ca, în final, vine un gardian ... aici o fost 
norocul nostru ... eu unul o spun de pe-acum: eu, ca arestat, mulțumesc 
populaţiei care-o fost în stradă. Că, dacă ei nu mureau, eu, astăzi, şi nu 
numai eu, 700 sau 800 cati am fost ... deoarece camera noastră era 
programată, deci nu ştiam atunci, în momentul ăla, dar o venit un gardian si- 
a zis că: „Vă ducem până la Pădurea Verde.” 

L.K.: Aşa a spus gardianul? Fata de ... 

Nistor: Da. 

L.K.: Cui i-a zis? 

Nistor: La unul de-acolo ... 

L.K.: Coleg de camera? 

Nistor: Da, care ... o deschis vizeta aia şi o zis că o să facem o plimbare la 
Pădurea Verde. Nici prin cap nu-mi trecea, dacă vreţi să mă credeţi, ce 
înseamnă Pădurea Verde. 

L.K.: Un moment, deci gardianul a deschis ...cui s-a adresat? 

Nistor: Deci îl cunoştea pe un arestat de la noi din cameră, probabil de- 
afară, din civilie, nu ştiu de unde. Şi o deschis vizeta şi o zis că „facem o 
plimbare până la Pădurea Verde”. După ce ne-am eliberat, atunci am 
sesizat ce a vrut să spună persoana respectivă. Ne ducea acolo ca să ne 
execute. Asta a fost subiectul că, ce să căutăm noi la Pădurea Verde în 
plimbare?! 

L.K.: În ce cameră ati stat ? 

Nistor: 35, 45?... nu ştiu că am fost în două camere. Numai dacă mă duc sa 
le văd spun: în asta şi în asta. 

L.K.: Spuneti-mi, ati văzut vreo persoană din conducerea Miliției, 
Securităţii pe-acolo, la Popa Şapcă? 

Nistor: Nu, am înţeles că ăştia care au venit şi ne-au luat cu presupunerea 
controlului, se spune că n-ar fi fost din Timişoara, ar fi fost veniţi din alte 
localităţi. ... eu am ieşit pe 21 noaptea. 

L.K.: Dar de ce numai atunci? De ce au trecut 20? 

Nistor: Păi, nu ştiu de ce, vedeţi că, aici e ceva cu semnul întrebării. 

Nistor: Nouă ni s-a făcut propunerea de „plimbare”. 

L.K.: Ulterior n-aţi aflat, numai la acea cameră s-a făcut propunerea de 
plimbare sau şi la altele ? 

Nistor: Nu ştiu... Probabil că noi trebuia să rămânem pe loc. Pentru că pe 
holuri se auzea agitaţie... eu ştiu că am ieşit ultima cameră. 

L.K.: Şi ati auzit populaţia că a venit să scandeze in 19 sau în 20? 

Nistor: Nu, eu nu am auzit. Si vă spun Si de ce. Pentru că ei dădeau drumul 
la ceva, ca un fel de zgomot... 

L.K.: În curte? Un fel de maşini? 

Nistor: Ceva motor, nu ştiu ce era, nu pot să îmi dau seama. 

L.K.: În ce mod ati fost eliberaţi? 

Nistor: Ne-a scos din cameră, ne-a urcat imediat în dubă şi ... 

L.K.: Ce vi s-a spus ?... 

Nistor: Nu ni s-a spus absolut nimic. Deci ne-a urcat în dubă, ne-a dus la 
deponeul de tramvaie şi ne-au dat drumul. La Badea Cartan. De-acolo, 
fiecare o luat-o în direcţia lui. Pe la Take Ionescu erau cam multi pe lângă 
blocuri. Eu nu mergeam pe trotuar. Mi-era frică. Şi-am trecut nene !... deci 
eu îi vedeam, dar ei nu au ripostat cu absolut nimic. ... Familia nu mai ştia 
nimic de mine ... am dat drumul la radio şi aud că Întreprinderea 23 August 
ne-a făcut huligani. Sau hoţi. Ceva de genul ăsta. Deci aia din Bucureşti. N- 
am dat importanţă ... am plecat spre centru. Pe la ora nouă şi zece, am ajuns 
în fata Catedralei, era foarte multă lume ... Deci, pentru mine 
Armata,Securitatea, Militia ... îs trei categorii care or tras. 


A consemnat Liza Kratochwill 

v MEMORIA REZISTENȚEI 


Solidaritate poloneză, maghiară si română la Memorialul Revoluției 


Memorialul Revoluției nu a fost doar călător cu a sa expoziție 
itinerantă, ci si gazdă bună pentru câteva expoziții de rezonanță din 
străinătate. 

Din Polonia via Ungaria in România — un arc peste timp si locuri, pe 
care Memorialul Revoluției l-a inițiat în decembrie 2002: trei tari şi trei 
evenimente cruciale, care au avut un destin comun: victoria ,,Solidaritàtii” 
poloneze din 31 august 1980, ,,Picnicul paneuropean” de la Sopronpuszta - 
Ungaria din 19 august 1989 si, câteva luni mai târziu, izbucnirea Revoluției 
în România. 

Expoziția de fotografii a Institutului polonez „Karta”, intitulată: 
„Solidaritatea — 18 zile care au zguduit lumea”, a fost prezentată în 
Timişoara prin bunăvoința ambasadorului Republicii Polone în România, 
Excelența Sa Michal Klinger, şi a directorului Institutului Polonez din 
Bucureşti, domnul Roland Chojnacki. 

Despre „Solidaritate” s-a tot scris şi se va mai scrie. A făcut-o chiar 
şi colegul nostru Adrian Kali în numărul trecut al Buletinului, la secțiunea 
Documentar: Reper în războiul Rece — Gdansk, $i nu mai este cazul să 
insistăm prea mult. 

Ce a adus expoziția de fotografii? Pe lângă imagini-document şi o 
cronologie a evenimentelor, gânduri şi trăiri ale „personajelor” implicare în 
iureşul evenimentelor. 

„Solidaritatea” a funcţionat ca o succesiune de fluxuri, iscate în 14 
august 1980 pe santierul naval Gdansk, ca urmare a concedierii Annei 
Walentynowicz, opozitionistà a regimului 

comunist polonez. 
a Pentru „a bate mai bine la ochi”, ,,Solidaritatea” a 

oe . 

adoptat şi un logo, pe care l-a creat Jerzy 
Janiszewski. Acesta îşi motivează astfel 
s concepția: „M-am gândit mult la un concept 
=m orafic care ar putea ridica spiritele greviştilor. Am 

vrut să creez un simbol relevant. Conceptul s-a născut din următorul sir al 
gândirii: aşa cum oamenii dintr-o mulţime unită se sprijină unul pe altul, tot 
aşa literele cuvântului ar trebui să se sprijine una pe alta, să se susțină.” 
Pentru ca impactul să fie cât percutant asupra comitetului guvernamental, el 
a adăugat logo-ului şi un steag, deoarece „acest lucru era acum o problemă 
a întregii noastre societăţi, şi nu doar a comunităţii locale.” 

Între 14-16 august, greva s-a infiltrat şi în alte şantiere navale din 
Gdansk şi Sopot. Al doilea flux al grevei s-a făcut simţit între 23-26 august, 
când muncitorii şi reprezentanţii guvernului s-au aflat fata în fata, dar nu la 
masa... ci în portul negocierilor. Discuţiile nu au fost, însă, fructuoase. 

Pereţii şantierului naval din Gdansk au fost inundati de slogane: 
„Greva continuă!”, „Victorie doar prin solidaritate şi răbdare!”, „Trăiască 
sindicatele muncitoreşti libere şi independente şi pacea mondială!”, „Justiţie 
şi egalitate pentru toată natiunea!”. 
| Referitor la febrilitatea momentului, Lech 
= Walesa, liderul „Solidarităţii, avea sa 
declare că „era necesar să iei decizii în 
ciuda planurilor inițiale, şi acest lucru 
trebuia făcut în câteva secunde.” 

În 31 august, valul ,,Solidaritatii” a 
atins apogeul. Guvernul polonez le-a 
garantat muncitorilor dreptul la grevă, 
angajându-se să revoce sentintele în procesele politice şi să reangajeze 
angajaţii care fuseseră concediati pe nedrept. 

Recunoaşterea legitimitatii sindicatelor muncitoreşti abilitate să ia şi 
să conteste decizii a fost o primă breşă în blocul comunist, precoce, având 
în vedere cronologia evenimentelor istorice ulterioare. 

Fluxurile Solidarităţii s-au regăsit deci în exponatele găzduite de 
„Memorialul Revoluţiei”: fotografii emotionante, documente de presă, citate 
din presă, stenogramele consfătuirilor autorităţilor comuniste. 

Dar pentru că povestea revoltei a continuat, în paralel au fost expuse, 
în premieră în România, articole din presa poloneză, referitoare la reacţiile 
declanşate de Revoluţia Română. Spicuim câteva titluri: „Bucureşti: 
trimiteţi pe cineva din Polonia!” (Gazeta Wyborcza, joi, 28 dec. 1989), 
„Tragicul drum spre libertate” (Gazeta Wyborcza, joi, 21 dec. 1989), „10 
zile româneşti care au zguduit lumea”, „Acest popor s-a trezit” (Gazeta 
Wyborcza, miercuri, 27 dec. 1989). 


1? 


Adina Hornea 

Casa Terorii din Budapesta - Prezentare 


Fundaţia de Cercetare Istorica şi Socială din Europa Centrală şi de 
Est a cumpărat în decembrie 2000 o clădire, cu scopul de a aduce la viata un 
muzeu, în care să prezinte cele două perioade sângeroase de teroare din 
istoria maghiară a secolului al XX - lea. 

Clădirea, situată pe Bulevardul Andrássy nr. 60, a fost renovată 
complet, atât în interior, cât şi în exterior, transformându-se într-un muzeu 
memorial. 

Muzeul „Casa Terorii” a fost finalizat în anul 2002, director general 
fiind numit dr. Schmidt Maria, iar în data de 24 februarie 2002 a fost 
deschis. 

Muzeul se întinde pe patru nivele: subsol, parter şi două etaje, 
cuprinzând în jur de 25 de săli şi galerii. 


E— 15 IS CD ps 


i Es sle i2 as 


Casa Terorii 


Muzeul atrage atenția încă din exterior, deosebindu-se de celelalte 
clădiri prin aplicarea pe faţada clădirii a unui passparto, a unei rame 
decorative de culoare neagră, realizându-se un contrast evident şi scoțând în 
relief muzeul. 

La parter, imediat după intrare, într-o micuță curte interioară, ai 
primul şoc: eşti întâmpinat de un tanc sovietic T-55. Tancurile T-54 şi T-55 
au fost folosite de către sovietici, pentru menţinerea dictaturii şi a influenţei 

rusesti, in multe state din fostul bloc comunist. Tancurile T-54 au fost 
angajate în lupta de gherilă din noiembrie 1956 pe străzile din Budapesta, 
având un rol hotărâtor în menţinerea dictaturii sovietice din Ungaria. 

La etajul întâi se găsesc expoziţii care dezvoltă următoarele teme: 
1950-1953 deportările minorităţii germane, a trădătorilor de ţară, lagărele de 
muncă; 1948-1953 asuprirea ţăranilor prin confiscarea recoltelor şi a 
pământurilor, colectivizarea; formarea poliției politice sub conducerea lui 
Péter Gabor şi instaurarea regimului de teroare al partidului comunist; 
tribunalul poporului — instrument de susținere a regimului comunist; 
propaganda comunistă — documente care proslăvesc o eră absurdă; cultele: 
Biserica Evanghelică, Catolică, ludaică — duşmani ai regimului comunist; 
rezistenţa Bisericii Catolice. 

La etajul doi expoziţiile tratează următoarele subiecte: Ungaria în 
timpul ocupaţiei duale: nazistă şi sovietică; Gulagul sovietic; Anii '50 — cea 
mai sălbatică epocă a comunismului maghiar; Anii 1945-1950 — consilierii 
sovietici ai elitei politice maghiare; rezistența internă împotriva noii 
ideologii politice. 

La subsolul clădirii se află beciul-închisoare. Aici au fost torturati 
psihic şi fizic condamnatii politici. Celulele erau astfel construite, încât se 
putea sta doar în picioare sau în şezut. Datorită torturii, foarte mulţi din 
deţinuţi au murit în urma rănilor suferite. Există mărturii prin care se susţine 
că pivnita a fost mărită, existând un adevărat labirint sub pământ, cu multe 
celule. În scurt timp, acest sediu a fost numit de către deţinuţi „Casa 
Terorii”. 

În închisoare existau mai multe tipuri de celule: carcera avea 60x50 
cm şi 180 cm înălțime. În celulă ardeau permanent două becuri cu scopul ca 
detinutul să privească permanent în ele; „Vizuina vulpii” era o celulă aflată 
permanent în întuneric, care era atât de mică, încât nu se putea sta în 
picioare; „Camera de tratament” era, de fapt, locul de tortură. Aici se găseau 
o gamă largă de instrumente de tortură folosite la înfrângerea voinţei celor 
reţinuţi; „Camera de gardă” era situată la două etaje sub pământ. Pe aici se 
făcea aerisirea celulelor printr-un sistem de ţevi. Paznicii închisorii aveau 
posibilitatea să închidă aerisirea şi ventilatia din oricare celulă, astfel 
supunând deţinuţii şi la alte cazne, de natură psihică. „Locul de executie:” 
aici a fost amplasată spânzurătoarea, care aparţinea penitenciarului, iar mai 
apoi, până în anul 1985, a aparţinut şi funcţionat în cadrul închisorii din 
Strada Kozmai. 

La subsol se mai găsesc următoarele sali: Sala de internari. Poliţia 
politica a înființat, în partea de est a Ungariei, patru mari lagăre de munca, 
unde erau aduşi deţinuţii politici. Aceste lagăre erau: Recsken, Kistarcsan, 
Tiszalok6n şi Kazincbarcika. Între anii 1945-1948 în aceste lagăre au fost 
internați peste 40.000 de deţinuţi, iar în partea a doua a regimului Kadar, 
după 1961, au fost internaţi peste 10.000 de deţinuţi. Sala de internări aduce 
un omagiu deţinuţilor din lagărul Recsken. Tot aici şi-au găsit locul obiecte 
confecţionate de deţinuţi în lagăr. Sala anului 1956 este dedicată memoriei 
eroilor care au căzut în luptele de eliberare de sub regimul sovietic. Sala 
represiunii. În această sală sunt expuse şase spânzurători prezentate într-un 
mod stilizat, pe care sunt notate câteva cereri de grațiere din partea 
condamnaților la moarte. Galeria delicventilor, situată pe casa scărilor din 
subsol, prezintă numele persoanelor care au contribuit sau au susținut în 
orice mod cele două regimuri de teroare (fascist şi comunist) din Ungaria. 


Prin modul în care a fost realizat Muzeul „Casa Terorii”, prin 
folosirea celor mai moderne tehnologii în domeniu, putem afirma că acest 
obiectiv ar trebui să figureze în agenda fiecărei persoane care vizitează 
Budapesta. 


Asociaţia Memorialul Revoluţiei are relaţii de colaborare cu 
Fundaţia de Cercetare Istorică şi Socială din Europa Centrală şi de Est încă 
din vara anului 2003, când la Budapesta a fost semnat un contract de 
colaborare între conducerea celor două instituţii. În perioada 2003-2006 au 
avut loc mai multe întâlniri şi participări comune la diverse evenimente 
organizate în Budapesta, Hódmezővásárhely şi Timisoara. 


Gino Rado 

"4 VIATA STIINTIFICA 


Kilometrul 0 al Revolutiei Romane prin ochii copiilor 


Anul acesta se împlinesc 20 de ani de la izbucnirea sângeroasei 
Revolutii Romane din Decembrie 1989. Dar evenimentele cruciale nu se 
măsoară doar în ani, ci şi în km. Ca este aşa, a demonstrat-o Institutul 
Cultural Roman din Viena care, in colaborare cu Memorialul Revolutiei din 
Timisoara, a vernisat, pe data de 16 aprilie, expozitia de documente si 
fotografii Km 0 al Revolutiei Romane. Locul ales a fost maiestuoasa sala de 
marmură a Abatiei Klosterneuburg, situată în oraşul cu acelaşi nume. 

Alături de directoarea 
Institutului Cultural Român, 
doamna Carmen Bendovski, au 
participat doamna Silvia Davidoiu, 
ambasadorul extraordinar şi 
plenipotențiar al României în 
Austria, Traian Orban, preşedintele 
Asociației Memorialul Revoluției 
Timişoara, Gheorghe Ciuhandu, 
primarul Timişoarei, precum $i 
primarul cartierului vienez Josefstadt. Prezența reprezentantului Josefstadt- 
ului nu este, desigur, întâmplătoare. Cartierul vienez are „un frate” mai mic 
în Timisoara, Iosefinul, prin care ajungem în Piața Maria, iar de aici, la casa 
parohială a lui Laszlo Tökés, nu mai e decât „un pas”! Pe care l-au făcut 
credincioşii reformaţi, ortodocşi, catolici şi de alte confesiuni, începând din 
15 Decembrie 1989. Tocmai desfăşurarea şi consecinţele acestui pas vor să 
transpară din documentele si fotografiile tulburătoare prezentate la 
Klosterneuburg. 

Spicuim din două scurte interviuri luate ad-hoc de către domnul 
Traian Orban, preşedintele Memorialului Revoluţiei. Nu-i deconspirăm pe 
protagonişti, deoarece reies pe parcursul discuţiilor. 

T.O.: Doamna directoare... o întrebare... 

C.B.: Îmi luaţi interviu? 

T.O.: Da. Câteva cuvinte... Cum a ajuns expoziţia despre Revoluţie la 
Klosterneuburg? 

C.B.: Cu ajutorul dumneavoastră, domnule Orban! Cu colaborarea 
dumneavoastră şi cu colaborarea prietenilor nostri de la Abația 
Klosterneuburg... Este o idee pe care, după cum bine ştiţi, Institutul Cultural 
de la Viena o are din anul 2008 Am fost foarte rapizi în dorinţa noastră de a 
marca 20 de ani de la Revoluţia Română şi ne bucurăm foarte tare că în 
această formă, mai inteligibilă... prezenţa dumneavoastră de la Timişoara 
este o premieră absolută, este, cred, şi un gest simbolic pe care îl facem noi 
astăzi, suntem în Joia Mare, suntem în săptămâna Paştelui, nu doar ne vom 
aminti de victime, ne vom şi bucura de viaţă! 


x 
xK 


h 


Domnul dr. Orban Traian si doamna Carmen Bendovschi, director al 
Institutului Cultural Român din Viena 

T.O.: Ce înseamnă prezenţa expoziţiei Revoluţiei din Decembrie 1989 aici, 
in Austria, la Klosterneuburg ? 

G.C.: Eu cred că e un eveniment important pentru Timisoara, dar şi pentru 
austrieci, pentru că ei au posibilitatea să vadă ce s-a întâmplat acuma 20 de 
ani la Timişoara şi lucrurile de atuncea sunt veşnice în memoria noastră, dar 
cred că impresionează şi prin faptul că mulți austrieci au venit atunci, în 
primele zile, după schimbarea de regim, şi au văzut realităţile din Timişoara. 
Deci cred că este, dacă pot să mă exprim aşa, o propagandă foarte bună 
pentru oraşul nostru, pentru ţara noastră, pentru suferinţele şi curajul 
poporului român, care s-a eliberat de dictatură. 

T.O.: Domnule primar, eu am venit personal să mulțumesc austriecilor şi 
nemților pentru faptul că au tratat răniții în timpul Revoluţiei; chiar când se 
trăgea, ei au venit cu un tren special cu medicamente, cu aparatură şi 
personal să ajute la salvarea răniților din Timisoara. 

G.C.: Da. Eu ştiu că domnul doctor Foigenfiirst, care e cetăţean de onoare 
al Timişoarei, a venit atunci cu o grupă de medici, dv. ati fost chiar şi 
pacientul acestei echipe de medici austrieci, şi ei au stat mai multe zile în 
Timişoara şi eu ştiu că în discuţiile pe care le-am avut cu domnul doctor 
Foigenfiirst în mai multe rânduri, deci atunci evoca cu emoție clipele si 
realităţile pe care le-au văzut la faţa locului. Nu-şi puteau închipui, ca să 
spun aşa, să se ajungă să se tragă în oameni, să fie răniți oameni, să fie sute 
de morţi, sute de răniţi şi aşa mai departe! 

T.O.: Domnule primar, vă mulţumim foarte mult! 

Efectul documentelor şi al fotografiilor a fost potentat de cuvintele 
evocatoare rostite de către prof. dr. Johannes Poigenfiirst, chirurgul vienez 
care a operat, în zilele imediat consecutive Revoluţiei, răniți fără mari şanse 
în România, cărora le-a redat integritatea corporală şi şansa de a duce o viaţă 
normală. 

Unul dintre oraşele în care s-a extins rapid flacăra Revoluţiei din 
Timişoara a fost Aradul. Zilele Revoluţiei din Arad au fost surprinse de 
retina şi aparatul foto al lui Edward Serotta, fotograf, scriitor şi producător 
de film, directorul organizaţiei CENTROPA (The Central Europe Center for 
Research and Documentation — Centrul Europei Centrale pentru Cercetare şi 
Documentare), al cărei sediu central este în Viena. 

Tot la Viena a fost vernisată, în data de 19 aprilie, la sediul 
Institutului Cultural Român, expoziţia de desene Timişoara '89 — Revoluţia 
prin ochii copiilor. Apar, în desenele copiilor, ca leit-motive, Catedrala, 
balconul Operei, tancurile amenințătoare, soldaţii cu puşti şi, desigur, 

steagul decupat al Revoluţiei, toate filtrate prin imaginaţia copiilor care, desi 
s-au născut după 1989, au reuşit să redea cu autenticitate atmosfera 
incendiară a Revoluţiei. 

Odată cu desenele copiilor, vizitatorii pot vedea 9 dintre machetele 
monumentelor ridicate de către artiştii plastici în Timişoara în memoria 
Revoluţiei şi a eroilor ei. Este vorba de Fântâna martirilor a lui Victor Gaga 
şi Pietà $i Martirii lui Petru Jecza, doi artişti care, din păcate, au trecut mult 
prea devreme în neființă. Alături de acestea stau Omul-fintà — Béla Szakács, 
Clopotul libertăţii — Ştefan Călărăşanu, Biserica plângătoare — Marian 
Zidaru, Monumentul omagial al studenţilor — Ştefan Kelemen, precum şi 
Sfântul Gheorghe şi Evoluție, aparţinând artiştilor plastici „netimişoreni” 
Silvia Radu şi Gheorghe Iliescu-Călineşti, ultimul dispărut, de asemenea, 
dintre noi. 

Cele două expoziţii vor râmâne în capitala Austriei până la sfârşitul 
lunii august, după care vor porni pe alte itinerarii. 


Adina Hornea Abruda 

FORUMUL DE ISTORIE 2009 — BERLIN 


Între 28-31 Mai 2009, Berlinul a fost într-o stare de efervescenţă. 
Anul 1989 nu putea trece neobservat nici în Berlin, motiv pentru care una 
din temele importante pe care s-a focalizat FORUMUL DE ISTORIE 2009 
a fost rememorarea celor 20 de ani (petrecuţi de la revoluțiile care au 
schimbat (inter)fata fostelor tari comuniste est-europene. 

În total, au avut loc în Berlin peste 100 de manifestări, organizate de 
ţările care au răspuns acestei generoase invitaţii. Din partea României, i-a 
revenit Institutului Cultural Român „Titu Maiorescu” rolul de organizator al 
manifestărilor selectate, la care a participat şi Memorialul Revoluţiei din 
Timişoara. 

lată care au fost scopurile acestui proiect, prezentate succint de 
Institutul Cultural Român, odată cu invitaţia trimisă Memorialului 
Revoluţiei: 


1. — comemorarea a 20 de ani de la căderea dictaturilor comuniste in Europa 
de Est şi Sud-Est şi o privire retrospectivă asupra istoriei europene de 
după 1945. 

2. — formarea unei memorii transnationale a istoriei recente europene. Acest 
FORUM DE ISTORIE 2009 este gândit, în primul rând, ca un forum al 
cetățenilor, ca un spaţiu deschis, în care este discutată, comemorată şi 
reflectată istoria recentă şi contemporană, aşa cum s-a profilat ea la căderea 
dictaturilor comuniste în 1989. 

3. — analiza efectelor divizării Europei după 1945 şi refacerea unităţii 
europene după 1989, experienţa colectivă a dictaturii şi efectele acesteia 
asupra conştiinţei istorice europene, cât şi prospectiile asupra viitorului 
Europei unite. FORUMUL isi propune, după modelul universităţilor 
populare, să aducă în centrul atenţiei publice nevoia de reflectare asupra 
acestor teme, în vederea constituirii unui model transnational de civilitate în 
Europa unită. 

4. — prin natura proiectelor ce vor fi promovate, FORUMUL îşi propune să 
preîntâmpine confiscarea ideologică a înţelegerii anului 1989 în istoria 
contemporană. De aceea, vor fi promovate şi confruntate neconvențional 
memoria politică a istoriei şi istoriografia de specialitate, cultura memoriei 
publice şi reprezentarea artistică a istoriei recente. 

Memorialul Revolutiei a deschis seria manifestarilor romanesti joi, 
28 mai, cu expoziţia de fotografie documentară vernisată la Institutul 
Cultural German, sub titlul Revoluţia de la Timişoara, Decembrie 1989. 

Cuvântul de deschidere i-a aparţinut amfitrioanei manifestării, 
doamna directoare Adriana Popescu, iar în continuare domnul Vasile Docea, 
conferenţiar la Universitatea de Vest din Timişoara, Facultatea de ştiinţe 
politice, filosofie şi ştiinţe ale comunicării, a prezentat un referat introductiv 
în care a punctat cauzele care au dus la descătuşarea şi revolta timişorenilor. 

Deşi a fost concurată de evenimente din cadrul amplelor manifestări 
ale Forumului, desfăşurate simultan în mai multe locaţii ale Berlinului, 
expoziţia şi-a avut publicul ei interesat, atât români rezidenţi în Germania, 
cât şi berlinezi dornici să afle mai multe informaţii decât cele preluate din 
articolele de ziar, uneori reale, alteori distorsionate. 

Revoluţia văzută cu ochi de istoric a fost apoi rememorată cu ochii şi 
sufletul participantului direct, care şi-a plătit tributul. Prin domnul Traian 
Orban, auditoriul a aflat ce a însemnat să ieşi în stradă în Decembrie 1989 şi 
să strigi când, in mod normal, abia îndrăzneai sa şuşoteşti pe la colţuri. Şi au 
mai aflat cei prezenţi că timişorenii datorează mult austriecilor şi 
germanilor, care s-au implicat în salvarea răniților şi în trimiterea 
convoaielor umanitare cu ajutoare pentru o populaţie care era sleită şi la 
limita subzistență. 

„Wir sterben nicht!” („Noi nu murim!”), au aflat spectatorii, odată cu 
prezentarea filmului Memorialului, titrat în limba germană. 

De remarcat că limba de ,,circulatie” a ideilor a fost, de la început 
până la sfârşit, germana, vorbită fluent sau mai puţin fluent, dar dublată de 
sinceritatea trăirilor de ieri şi de azi. 

Seara s-a încheiat cu discuţii ca între prieteni, mai ales că barierele 
de limbă fuseseră depăşite şi, odată cu ele, toate celelalte. 

Ziua de vineri a fost consacrată unei mese rotunde pe tema Is the 
Past a Foreign Country? Romanian Youngsters on 1989, twenty years after 
(Este trecutul o tara străină? Tinerii români din 1989, douăzeci de ani mai 
târziu). Locul de desfăşurare a fost, de aceasta dată, Universitatea 
Humboldt, unde a conferentiat doamna prof. dr. Mirela-Luminita Murgescu, 
de la Universitatea din Bucureşti. „Tinerii români din 1989, douăzeci de ani 
mai târziu”, care au participat la discuţii, au fost Matei Gheboianu si 
Pompiliu-Nicolae Constantin, câştigătorii concursului european Eustory, „0 
inițiativă menită să filtreze amintirile din sfera locală şi privată cu privire la 


p> 

sfarsitul totalitarismului, prin perspectiva critica a tinerilor europeni nascuti 
în anii schimbării dintre 1980 şi 1991”. 

În ultima zi, la cinematograful Zeughauskino din cadrul Muzeului 
Naţional de Istorie, publicul a vizionat filmul documentar german 
Videogramele unei revoluţii (1992), de Harun Farocki şi Andrei Ujică, poet, 
scriitor, regizor de film şi profesor, originar din Timişoara şi stabilit în 
Germania, iar apoi a participat la o discuţie cu regizorul. 


Adina Hornea Abruda 

Impresii de la vernisaj 


Ilse, berlineză „pur-sânge”, care s-a familiarizat, de ceva vreme, cu 
Timişoara şi mai ales cu Strada Emanoil Ungureanu. Motivul acestei 
apropieri geografice şi, nu în ultimul rând, sufleteşti, este parteneriatul 
inițiat împreună cu Societatea Culturală „Ariergarda”, condusă de domnul 
conferenţiar dr. Daniel Vighi, al cărei rod a fost lansarea, în 18 octombrie 
2008, a portalului turistic www.banat24.com, care a prezentat o istorie 
pitorească a Străzii Piariştilor, cum s-a numit, în vremuri mai romantice, 
decât azi, Strada Emanoil Ungureanu. 

Şi pentru că Memorialul Revoluţiei îşi are sediul chiar pe strada sus- 
menţionată, întâlnirea cu doamna Ricarda Ilse a fost „inevitabilă”. Si foarte 
plăcută şi rodnică, deoarece s-a lăsat cu o colaborare. Dar despre asta vom 
vorbi în numărul următor al buletinului nostru. 


Ora 0 după sângeroasa Revoluţie Română din Decembrie 
1989 şi trecerea la democraţie şi libertate 


Trebuie să modelim o cultura 
europeană a rememorării peste generaţii a 
acestor evenimente politice mai recente! 

A început la Berlin, la sfârşitul lui mai 
2009, în cadrul unui Forum de Istorie care a 
durat, din păcate, doar 3 zile jubileul de 20 de 
ani al desființării dictaturii, de către cetăţenii 
înşişi din ţările Europei Centrale şi de Est, 
IA ERRO] prin revolutii pasnice, dar si tragice si 
sàngeroase. Aceastà aniversare prilejuieste, în toate tàrile în care au avut loc 
revoluțiile, pentru toate generaţiile, o serioasă privire retrospectivă 
referitoare la întrebarea de unde şi încotro se îndreaptă această impetuoasă 
emancipare civică. 

Nu contează doar să înalți imnuri către martirii curajoşi pe care i-a 
creat Revoluţia Română din Timişoara şi din Bucureşti în Decembrie 1989. 
Ci ar trebui să ne imaginăm de ce tocmai în această Revoluţie Română 
tragică aceşti oameni şi-au dat viaţa cu asemenea curaj: 

Libertate, libertatea persoanei, libertatea de opinie şi libertatea 
cuvântului libertatea de a decide asupra propriei vieţi, libertatea de 
convingeri! 

Cinstirii acestor oameni 1 s-a dedicat, în mod special, Memorialul 
Revoluţiei din 1989 din Timişoara, conducătorul lui, Dr. Traian Orban, cât 
şi toţi colaboratorii. 

Aceste valori, pentru care s-a luptat în această Revoluţie, cu atâta 
înflăcărare şi fără a ţine seama de propria viaţă, tocmai în România, sunt 
apărate de Drepturile Fundamentale ale Cartei Europene de astăzi 
(18.12.2000, C 364/8, ş.a.). După ratificare, ea va fi valabilă pentru peste 
493 milioane de oameni din Europa. (Observaţie: Pentru cetăţenii Poloniei 
şi ai Marii Britanii, la dorinţa acestor tari, Carta Drepturilor Fundamentale 
nu va dobândi valabilitate juridică). Nu a avut loc încă ratificarea definitivă, 
completă, în mod necesar, a tratatului în toate ţările europene. Ea este 
premisa pentru Constituţia Europeană. Carta Drepturilor Fundamentale, 
aprobată de aici înainte în negocieri de compromis doar ca anexă a 
Constituţiei, devine, totuşi, obligatorie din punct de vedere juridic. Numele 
de Constituţia Europeană nu îl mai poate purta, spre regretul tuturor 
cetăţenilor din diferitele europene, care se simt europeni, ci se numeşte 
acum, simplu, doar Tratatul Principiilor Uniunii Europene. 

Acest rezultat, grabnica ratificare completă a acestui tratat la toate 
verigile dificile din cadrul Europei, pentru rezoluţia drepturilor 
fundamentale ale cetăţenilor săi precum şi pentru Tratatul Principiilor (sau 
Constituţie) ar trebui să. Totuşi, ne dă de gândit dacă, de curând, la 
începutul lui iunie 2009, participarea generală la vot, alegerea Parlamentului 
European, a primei reprezentanţe a cetăţenilor europeni, a fost doar de 40%! 
O respingere a Europei prin nevotare ca o compensație pentru intervenţie, 
pentru tratativele politice? 

Lipseşte, cumva, aici si cultura europeană a rememorării, pentru a 
valorifica exact laturile şi formele de prezentare pozitive şi negative de 
astăzi, pe care Europa, Uniunea Europeană le scoate la iveală, pentru a ne 
putea exercita influenţa, ca cetăţeni emancipati, de ex. pentru procesele 
necesare de schimbare? 

Au devenit, pe de altă parte, pacea de odinioară, de decenii, din 
istoria Europei, participatia la drepturile cetăţeneşti generale, libertatea de a 
călători şi cea de opinie ş.a. în asemenea măsură un bun obştesc, încât nu 
mai putem să le apreciem valoarea? 

La 28.05.2009, la Institutul Cultural Roman ,,Titu Maiorescu” din 
Berlin, destul de departe de centrul oraşului, în districtul Griinewald, a avut 
loc vernisajul expoziţiei Ora 0 a Revoluţiei Romane — Timişoara, 
Decembrie 1989. Au fost prezentate mai mult de 100 de fotografii despre 
evenimentele nemijlocite din timpul Revoluţiei din Timişoara, dar şi din alte 
localităţi ale României. Adina Hornea, traducătoare şi colaboratoare a 
Memorialului Revoluţiei din Timişoara s-a îngrijit ca această expoziţie să fie 
convingătoare şi impresionantă. Manifestarea a avut loc în colaborare cu 
Memorialul Revoluţiei din Timişoara, sub conducerea preşedintelui său, Dr. 
Traian Orban. 

Discursul de deschidere a fost ţinut în limba germană de către conf. 
Dr. Vasile Docea (Universitatea de Vest, Facultatea de Ştiinţe Politice). 

Dr. Traian Orban a povestit cu cuvinte simple, pline de forță, într-un 
mod zguduitor, despre trăirile sale din timpul Revoluţiei, despre motivele 
sale nu doar de a participa activ la această Revoluţie, ci şi de a se dedica 
păstrării şi moştenirii ei pentru generaţiile următoare. Dr. Traian Orban a 
spus că, în acele zile de decembrie, s-a născut a doua oară. 


Mass-media — un instrument al puterii şi al voinţei democratice a 
oamenilor 


În continuare, a fost prezentat un film impresionant şi înflăcărat 
documentar despre Revoluţia din Timişoara., Noi nu murim (30 de minute, 
titrat în limba germană) despre Revoluţia din Timişoara. Unii vizitatori ai 
expoziţiei au fost de părere că acest film este prea emotional. Nu sunt 
specialist în filme documentare. Totuşi, cred că aceste evenimente, care sunt 
aşa de revoluţionare, dacă le-ai trăit personal, nu pot fi redate fără emoție, 
fără pasiune. În orice caz, acest film a redat o cronologie foarte bună a 
parcursului Revoluţiei şi citează şi documente esenţiale care demonstrează 
obiectivitatea şi corectitudinea datelor. şi corectitudinea datelor. Istoricii şi 
cercetătorii pot să valorifice aceste documente. 

În orice caz, această prelucrare a Memorialului demonstrează în 
mare măsură integritatea, obiectivitatea şi grija pentru oameni şi pentru 
istoriile lor, care sunt legate de această Revoluţie. 


Revoluţia şi influenţa mass-mediei — o exemplificatoare anticipare a puterii 
de astăzi a mass-mediei şi a modurilor ei de a acţiona în politică şi societate 

Un aspect nou pentru mine, exprimat in acest film, a fost acela ca 
deja in această Revoluţie Română s-a întâmplat, altfel decât, de exemplu, în 
RDG în toamna lui 1989, ca Televiziunea şi Radioul să fi jucat un rol 
creator, care a influenţat pozitiv, cât şi un rol posibil manipulator în 
evenimentele revoluţionare. Si aici Revoluţia Română are o noutate care 
anticipează. Astăzi vorbim aproape zilnic despre influenţa mass-mediei, cât 
şi despre influenţa internetului asupra societăţii, asupra politicii şi retroactiv 
asupra cetăţenilor. Mass-media este un instrument, un instrument al puterii, 
dar şi al voinţei democratice, libere a tuturor oamenilor, aşa cum, de ex., 
este internetul. Acest film documentar, Noi nu murim!, a arătat clar influenţa 
mass-mediei de atunci asupra structurilor revoluţionare şi politice în curs de 
formare, a arătat oameni decisi pentru acțiuni politice, care păreau pregătiţi 
pentru această schimbare. 

O valorificare istorică a acestor evenimente trebuie să şi-o rezerve, 
desigur, istoricii. Aceasta nu pare un câmp de activitate neimportant pentru 
istorici şi oamenii de ştiinţă din alte discipline de specialitate, mai cu seamă 
că, în ce priveşte conţinutul, are o puternică legătură cu timpurile de azi. 

Domnul Dr. Vasile Docea a indicat, în discursul său, foarte clar 
aceasta discrepanta dintre alegerile europene 2009, care încă nu avuseseră 
loc, şi dintre cei 20 de ani de după schimbare. El a anticipat, în cuvântul său, 
evenimentele alegerilor europene. Dr. Docea a vorbit, fără a aprecia negativ, 
doar constatator, despre absenţa dorinţei de a vorbi, referitor la această 
Revoluţie, a generaţiei tinere, de ex. A studenţilor din România. Dr. Docea a 
îndemnat la reflectia asupra culturii incomplete a rememorării in Europa, el 
nu a făcut asta cu degetul arătător ridicat, ci cu curiozitate ştiinţifică şi ca 
european convins. 

O critică constructivă, un cuvânt pentru dialog 

Dacă initiatorilor acestui Forum de Istorie, politicienilor care 
conduc ar lua în serios moştenirea vie şi dezbaterea în jurul acestei Revoluții 
din 1989, atunci nu ar mai trebui să se repete acest lucru în următorii 20 de 
ani. Dar să nu lăsăm răspunderea doar politicienilor! Tinerii de atunci, care 
au îndrăznit să pregătească un sfârşit brusc al dictaturilor comuniste cu 
preţul propriei vieţi, descoperă astăzi o generaţie la fel de tânără, pe cea a 
copiilor lor. Dialogul între aceste generaţii şi generaţiile următoare ar trebui 
să rămână treaz, ar trebui să fie condus cu insufletire, motivele care au scos 
atunci pe străzi generaţiile de părinţi ar trebui să le fie tinerilor nu doar 
inteligibile. Această conoaştere ar trebui să creeze la tineri o sensibilitate 
pentru nedreptatea de astăzi şi pentru injustitie, pentru îngrădirile drepturilor 

cetatenesti, pentru amenintarea libertatii in general. Cunostintele din aceasta 
Revoluţie trebuie folosite pentru dezbaterea prezentului, a politicii, a 
sentintelor juridice. Din păcate, este o realitate faptul, exprimat tocmai de 
aceste alegeri parlamentare nedorite, că drepturile cetăţeneşti actuale nu se 
dăruiesc, trebuie să lupti pentru ele. Asta înseamnă nici mai mult, nici mai 
puţin că acest bun nu este un lucru de la sine înţeles, nu este o lege a naturii 
de politică socială, care se impune şi se obţine singură. 

Apropierea de această tematică nu trebuie să rămână restrânsă doar 
la avânturi ale claselor ca program obligatoriu sau să se termine acolo, oricât 
de lăudabile şi importante sunt, nu rareori, aceste prime contacte cu această 
parte a istoriei. Cultura europeană a rememorării, denumită de domnul Dr. 
Docea, care este cultivată atât de activ, într-un mod atât de convingător de 
către Dr. Traian Orban la Memorialul Revoluţiei Române din Decembrie 
1989, trebuie să devină un bun obstesc, dar ceva a cărui valoare trebuie să o 
dobandesti permanent prin muncă. 

Aşa trebuie să lupte permanent dr. Traian Orban, în oraşul său, 
Timişoara, şi împotriva opozitiilor politice cele mai recente. Este vorba, de 
ex., nu de ceva lipsit de importanţă, ci despre obţinerea Memorialului din 
Timişoara, pe Str. Emanoil Ungureanu. S-a ajuns la un proces de restituire 
care nu era previzibil. 

Domnul Dr. Traian Orban doreşte să obțină şi să ducă mai departe 
Memorialul, el luptă pentru asta, el şi-a dedicat viata pentru această luptă. El 
merită sprijinul moral şi practic al nostru, al tuturor, în orice privinţă. 


Ricarda Ilse 


Berlin, iunie 2009 

VA BIBLIOTECA REVOLUTIEI 


muie prof. Costel Neacşu - Mărturisitorii lui Dumnezeu 


Editura Reîntregirea, Alba Iulia, 2008, 207 pag. 


Mărturisitorii lui Dumnezeu este una dintre cele mai 
noi apariţii editoriale privind evenimentele din 
Decembrie 1989 din România, al cărei autor este prof. 
Costel Neacşu. Cartea a văzut lumina tiparului la 
Mérturisitor ui Dumnezou editura Reîntregirea din Alba-Iulia, în 2008. Este o 
piesă grea şi necesară în rafturile Bibliotecii Naţionale 
a României, care completează colecţia volumelor de 
profil "Întru slava Sfintei şi Celei de o fiinţă, de viata 
făcătoare si Nedespartitei Treimi”, aşa după cum precizează din start însuşi 
autorul. Spectrul religios prin care este întocmit acest demers istoric este, 
dealtfel, elementul original care dă un plus de veridicitate lucrării. Pentru că, 
totul a fost din spirit, prin spirit de sacrificiu pentru un spirit al libertăţii căci 
„Nihil Sine Deo”. Edificatoare sunt, în acest sens şi copertele care invită la 
retrospectiva istorică. Coperta 1: Colaj reprezentând grupul de revoluționari 
timişoreni pe treptele Catedralei Ortodoxe Mitropolitane din Timişoara, în 
18 Decembrie 1989 (loc în care şi-au dat viaţa pentru demnitatea neamului 
românesc 11 eroi-martiri: Balmusl Vasile; Caceu Margareta, Caceu 
Mariana, Dumitru Constantin, losub Constantin, Sava Elena, Stanciu Ioan, 
Leia Sorin, Mariutac Ioan, Nemtoc Vasile, fiind împuşcaţi in cap inimă sau 
plaman. Tot la Catedrala, 37 de oameni au fost raniti in: abdomen, torace, 
gat, spate, mâini şi picioare. Coperta 1 mai redă (dreapta) o imagine 
imortalizată, prin intermediul aparatului de fotografiat, în 20 decembrie 
1989, reprezentând populaţia Timişoarei (care invocă în genunchi cu fata 
spre Catedrală) ajutorul lui Dumnezeu, cu două zile înaintea răsturnării 
regimului ateist al lui Ceauşescu. Coperta 2, cu o grafică de Adela Puiac, are 
în centru o reproducere grafică a Sfintei Fecioare Maria înlăcrimată, 
implorând iertare. Iertare şi izbăvire pentru Fiul Său lisus si pentru toţi 
copiii Ei care şi-au sacrificat viata pentru izbavirea semenilor. Chipul 


Beyrmecnca 

central al Fecioarei Maria este înconjurat de texte ce reproduc grairi din 
trăiri, mărturisite de eroi şi mame indurerate care şi-au pierdut copiii la 
Timişoara şi Bucureşti, informaţii culese, păstrate, nealterate şi puse in 
pagină de prof. Costel Neacşu: „Vom muri şi vom fi liberi!”- lozinca 
scandată de Ruxandra- Mihaela Marcu (21 ani), in Bucureşti, ucisă în 21 
Decembrie cu grupul de tineri striviti de tancuri la Dalles; „Când încercăm 
să vorbim despre memoria voastră şi să cerem dreptate, ni se spune că 
facem politică şi că e mai bine să stăm pe locurile noastre, ca şi cum, în 
Decembrie ’89, n-am făcut împreună cu voi cea mai mare schimbare politică 
din istoria contemporană... ofiţerii care au tras în voi comandă astăzi 
marşurile fanfarei militare prin care vă comemorează... Cel mult o dată pe 
an câteva zeci de trecători îşi aduc aminte de voi şi aprind o lumânare ... şi 
lumânările s-au scumpit, iar dacă luăm mai multe nu ne mai rămân bani 
pentru ness şi pâine...” — fragment din scrisoarea adresată posterităţii, 
înainte de a trece la cele veşnice, de revolutionarul clujean Călin Nemes, 
rănit în 21 Decembrie, în Piaţa Libertăţii, după ce îi strigase căpitanului 
Dando Carp: „Trage, lasule !”; „Pentru a putea înţelege ce înseamnă jertfa 
acestor copii trebuie să mergem înapoi, la Altcineva Care S-a jertfit acum 
2000 de ani! ... I-am mulțumit lui Dumnezeu că mi l-a dăruit si mi l-a lăsat 
17 ani ! Eu am fost doar cea care l-a adus pe lume şi l-am crescut.... Când 
am fost anunţată, am căzut în genunchi şi m-am rugat: „Doamne, întăreşte- 
mă în încercarea asta grea! ... Nu l-aş fi dat pe Radu pentru Revoluţie, dar 
acum înţeleg moartea... lar unii spun că aceşti copii au murit ca proştii. Nu 
au înţeles semnificaţia sacrificiului lor. De dincolo, ochii copiilor ucişi în 
Decembrie ne privesc trişti şi plânşi. Ne roagă să le vorbim şi să vorbim 
lumii despre ei” — mama martirului Ionescu Radu (17 ani). 

Considerând, din start, că numai este nevoie să facem o dizertatie 
asupra temenului < cercetare >, putem afirma cu certitudine că lucrarea ,, 
Mărturisitorii lui Dumnezeu ” este un reconstitum in integrum asupra 
evenimentelor petrecute în decembrie 1989. Din multitudinea de cărți care 
tratează subiectul, aceasta pune la curent cititorul cu situaţia politică a 
României încă înainte de erupția socială. Mai precis, istoria postdecembristă 
începând cu 1946, după al II-lea Război mondial, anul în care a început 
„agonia unui popor năucit” şi s-a născut dictatura comunistă, mai cu seamă 
prin circuitul informaţiilor media. Un cuvânt greu rosteşte in introducere 
Dan Puric — un nume greu, el însuşi, în comunicarea socio-teatrală 
postdecembristă: „După un experiment de 45 de ani în comunism, pentru că 
a fost un experiment care s-a făcut asupra noastră, noi suntem cei cu sechele 

... eu sufăr ca cetăţean al României datorită majorităţii care, săraca, nici asta 
nu trebuie acuzată, că este terminată după 55 de ani... Oamenii nu mai au 
repere! E un popor năucit. Ne-au marcat anii de comunism, dar şi anii 
aceştia de neocomunism ...” (Dan Puric). 

Autorul, prof. Cornel Neacşu, este originar din Scorniceşti, locul de 
baştină al lui Nicolae Ceauşescu. Îşi aminteşte de modul cum „tătucul” era 
aşteptat de consăteni cu mâinile amotite pe pancarde, ore în şir, sufocati de 
propaganda monstruoasă a regimului său antihristic al cărui obiectiv 
obsesiv era transformarea omului într-un robot supus tandemului monolitic: 
Ceauşescu - PCR. Ce caracteriza societatea românească în epoca de aur?: 
manualele şcolare, rapoartele din agricultură, expoziţiile abundau în clişee 
care sfidau realitatea, în minciuni care fortau limitele dementei. Infiltarea 
peste tot a agenţilor Securităţii, brutalitatea milițienilor, abuzurile 
activiştilor, cultul aberant al personalităţii în mass-media etc. au creat, chiar 
şi în Scornicești, o stare de resemnare scârbită în care mocnea tacit şi în 
aşteptare clipa în care Ceauşescu şi al său P.C.R. vor ieşi de pe scena istoriei 
autohtone. Clipa aceasta a fost dată de Dumnezeu de Crăciun, în Decembrie 
1989. Autorul a fost, şi el, martor. În 22 Decembrie a ieşit în stradă 
împreună cu un prieteni din vecin, Valeriu Suta cu care anticipase ca 
Ceauşescu nu va trece de luna Decembrie. "Aveam 20 de ani. Eram 
consternat. ... la ora 22,noaptea, eram În Gara de Nord. De aici, ne-am 
deplasat cu un avion special al Armatei, în Piaţa Palatului, de unde 
Ceauşesu fugise cu elicopterul. Se trăgea acolo încontinuu, iar noi — cu 
mâinile goale- scandam inocent: „Nu plecăm acasă / Morţii nu ne lasă!”; 
„Murim, murim/si nu vă părăsim!” etc. În afară de noi, câteva sute de 
oameni venite cu trenurile din ţară, foarte puţin bucureşteni se aflau în 
tumultul rafalelor ucigaşe. Mă întrebam unde era marea Armată a României 
ce poza atât de bravant în sprijinitoarea Revoluţiei (excluzându-i pe cei 15- 
20 de soldaţi ce trăgeau cu sârg) ? Erau câteva întrebări ale căror răspunsuri, 
ajunse la noi în felurite zvonuri panicarde, se rezumau la faptul că 
Securitatea şi Armata ne-au atras într-o capcană, lăsându-ne la discretia 
teroristilor !” mărturiseşte autorul. El opinează, astăzi, că: ” Oamenii simpli 
care au ieşit, atunci, sincer în stradă au fost la mâna unor profitori care „au 
întins o horă din ce în ce mai mare în care s-au prins neocomunişti şi ofiţeri 
compromisi dim Securitate, Armată şi Miliție ...” În acest demers pre si 
postdecembrist, autorul îşi exprimă descumpănirea fata de cele ce i le-a 
mărturisit, în particular, Victor Ciorbea, în 1997 când era prim-ministru în 
exerciţiu, conform căruia ponderea neocomunistilor, securistilor şi 

kaghebistilor din Parlamentul României, lucru recunoscut şi de liderii celor 
trei guverne care s-au perindat la putere, între 1 996 — 2 000, Victor 
Ciorbea, Radu Vasile, Mugur Isărescu şi chiar fostul preşedinte al țării Emil 
Constantinescu. O notă uşor subiectivă, fiind omis guvernul Petre Roman. 
Autorul redă, totuşi, aspecte din constituirea CFSN-ului. Este prezentat din 
primul capitol modul cum s-a născut regimul Ceauşescu şi cum a prins 
rădăcini până la spălarea creierelor şi lezarea demnităţii umane prin 
„persiflarea credinţei”. 

Este de apreciat stilul cronologic al profesorului Costel Neacşu. 
Autorul a realizat cea mai completă radiografie a întâmplărilor decembriste 
aşa cum au fost ele surprinse, la cald, şi difuzate de Radio-Televiziunea 
Română, fără a omite, însă, introducerea cititorului în climatul socio- 
economic şi politic european predecembrist: „episodul maltez”, materialul 
secret al Securităţii, precum şi ruptura cu Moscova. În 204 pagini sunt 
redate evenimente şi trăiri, efectele cauzate de ruptura aisbergului comunist, 
„un uriaş eveniment istoric încărcat cu cichite din cele mai josnice, cu 
regizori şi figuranti într-o piesă in care doar generalii Stănculescu şi Chiţac 
sunt condamnaţi de justiţie la închisoare, dar din cauza hipersensibilitatii 
aceştia nu suportă regimul de detenţie! ...” ... Sunt date şi fapte prezentate cu 
tuşul specific unui cronicar. Volumul are ca suport informaţional şi note 
apărute în presa străină, respectiv reacţiile internaţionale, precum şi 
informaţiile strânse din mijlocul mulțimii revoluționare şi 
contrarevolutionare, cu liderii acestora. Citind această carte, aflăm că postul 
Europa Liberă a dispus de o bandă de magnetofon cu 53 de secunde de 
scandări de locinci: „Azi în Timişoara/Mâine în toată tara!”- pe fond de 
impuscaturi şi tipete care a fost transmisă între 19-23 Decembrie 2009. 
Această înregistrare document istoric stârneşte controverse. Radio Belgrad 
transmite, banda în premieră, (pe 18 Decembrie) ca aparţinând unui ziarist 
iugoslav, apoi este deţinută de un jurnalist german de la Deutsche Welle şi 
de aici ajunge la Europa Liberă. Este, însă, contradictorie mărturisirea 
analistului radio Emil Hurezeanu, anume că: „banda s-a înmânat Europei 
Libere printr-o persoană din Linz (Austria) ” ... Presa sovietică si din 
Chişinău au scris, şi ele, despre „ciocniri între populaţie şi miliţie”. Din 
ziarele americane se titrează că: „La Timişoara sunt câteva sute de morti”, 
în timp ce cancelarul german Helmut Kohl promite „suportul său opoziţiei 
române”. Relatările mediatice de peste ocean au fulminat cu informaţii de 
genul: „3 000- 4 000 de morti la Timişoara”. Sursă: William Totak, scriitor 
român exilat la Berlin, dar nota fiind a unui scriitor timişorean! “Cum poate 

să aibă un scriitor liberă trecere la documente confidentiale emise de 
Securitate şi cine a avut timp să numerele victimele represiunii, atunci, în 
vâltoarea evenimentelor ? ”, se întreabă autorul. Timp de o lună, România a 
fost cap de afiş în mass-media mondială, perioadă în care opinia publică a 
fost intoxicată informativ. Cu iscusinta şi răbdarea specifice unui cercetător, 
autorul a cules 247 de lozinci scandate în toată tara. Acestea exprimă 
idealurile revoluţionarilor. Alături de această listă, 26 de pagini sunt 
dedicate numelor martirilor. 

Dacă primele trei capitole ale volumului constituie un demers 
antedecembrist si o evoluţie cronologică (15-31decembrie 1989) a 
evenimentelor revoluţiei si contrarevolutiei (inclusiv relatări despre 
prigoana bisericii, demitizarea lui Ceauşescu, FSN-ul „ca pion pe tabla de 
şah a KGB-ului”, în cea de a doua parte, volumul cuprinde documente 
istorice: reluarea emisiunilor la posturile de radio din teritoriu; periclitarea 
pluralismului de opinii din raţiuni ideologice; lupta cu teroriştii; psihoza 
adeziunilor colective; implicarea instituţiilor militarizate în manifestații; 
rotația cadrelor; mărturii-comentarii; efecte sociale, legislaţia Frontului 
şamd. În mare parte, cartea este constituită din reproducerea apelurilor 
radiofonice către populaţie. Aceste relatări contrazic alti autori şi cercetători, 
precum şi declaraţiile persoanelor care au participat la judecarea şi 
executarea lui Nicolae şi Elena Ceauşescu de către Tribunalul Militar, la 
Târgovişte. Caseta cu întregul proces al dictatorilor comunişti a fost 
prezentată opiniei publice. Surprinzător şi controversant, în acelaşi timp, 
Loik Le Libault, directorul Centrului de Microscopie Eletronică din Franţa 
şi experţi in rigor mortis, au stabilit, după un film cu cadavrele celor doi 
lideri comunişti împuşcaţi, data decesului. Concluzii: Nicoale Ceauşescu a 
fost împuşcat înainte de a ajunge în fata plutonului de execuţie şi nu 
prezenta nici o picătură de sânge, iar Elena murise cu patru ore înaintea 
filmării execuţiei. Trebuie precizat, în acest context, că sunt şi alte opinii 
interne conform cărora ar exista mai multe filmări, respectiv mai multe 
casete cu acest moment. Trecând peste această informaţie care ar putea fi 
interpretată ca fiind de tipul senzationalului, cartea e un tot unitar bazat pe 
reproducerea unor mărturii vii şi a unor veritabile documente istorice. 


În loc de Postfatà: ,, ... atunci, în 1989, persiflării credinţei i s-au 
opus dârzenia timişorenilor ce se rugau în genunchi în Piaţa Operei şi 
impresionanta mărturisire cu care, pe treptele Catedralei Ortodoxe, au 
spulberat ateismul doctrinar prin lozincile „Există Dumnezeu!”, „Dumnezeu 

e cu noi!” ... şi-au dat viata pentru noi, in toată România 1 104 martiri! 
Cinstirii memoriei lor le este dedicată această captivantă carte, pentru 
scrierea căreia autorul a consultat cu multă răbdare mii de documente din 
Bucureşti şi s-a deplasat în 12 judeţe. Cartea lui Costel Neacşu descriptează 
în linii mari şaradele de culise şi demontează abil mecanismul mediatic ante 
şi post fuga lui Ceausescu şi ... scoate la iveală noblețea tineretului din 1989 
care s-a încumetat să se ridice deasupra timpului. În veşnicie, cu 
Dumnezeu ...” - conf. univ. dr. Simion (Costea, Facultatea de Istorie, 
Universitatea „Petru Maior” din Târgu-Mureş. 

Prof. dr. Din Petre: „Indubitabil, marele merit al cărții semnate de 
Costel Neacşu este reconstituirea absolut minuțioasă a evenimentelor 
revoluţionare româneşti prin intermediul memoriei magnetice a 
Radioteleviziunii Române. Lucrarea are un Cuvânt înainte al istoricului 
clujean Liviu Țârău, care argumentează primordialitatea acestui subiect 
într-un timp tot mai puţin dispus să-şi asume trauma psihică generată de 
defunctul regim comunist. Conform noului trend istoriografic al 
mentalităților colective, autorul reliefează cu succes mobilurile insecuritatii 
colective şi angoasele individului care-şi derulează existenţa într-un regim 
totalitar. Sursele inventariate de Costel Neacşu prezintă realitatea cotidiană a 
unui sistem dictatorial aflat în agonie. ... „Jocul de imagini şi de sloganuri” 
utilizat de istoric este o consecinţă a rigorii şi a viziunii ştiinţifice moderne . 
Volumul autorului reprezintă un solid demers istoriografic”. 

În concluzia acestei recenzii-expozeu, se poate afirma cu 
certitudine că lucrarea este o inedită incursiune in istoria recentă, bazată pe 
mărturii vii, după cum şi-a propus autorul chiar din titlul sugestiv: 
„Mărturisitorii lui Dumnezeu”. 


Liza Kratochwill 

Rares Strates 
TESTAMENTUL UNUITERORST Testamentul unui terorist, ficțiune, sau realitate? 
Rareș Stat Editura Asociaţiei ARTEURO Galati, 2001, 127 pag. 


„Testamentul unui terorist” de Rareş Strat 
începe şi se încheie circular, la fel ca şi romanele lui 
Liviu Rebreanu, cu declaraţiile unor martori, soldaţi, 
trecători, revoluționari, despre evenimentele din 
Decembrie 1989 de la Timişoara. Mărturiile acestor 
persoane au în comun faptul că toţi amintesc despre 
prezenţa unor persoane cu figuri mult mai mature, îmbrăcate în soldaţi sau 
în haine de piele, care se înfiltrau atât în rândurile demonstrantilor, cât şi al 
soldaților, trăgând cu pistoale mai ales la picioare. Se spune că unii aveau şi 
autoturisme cărora le schimbau frecvent numerele de înmatriculare. Soldatul 
Turcu Ion îşi aminteşte că in data de 18 decembrie 1989 s-a tras chiar asupra 
lor: „Nici nu am sesizat precis de unde s-a tras. Militarii noştri au ripostat şi 
ei cu foc. Dar nici ei nu reperaseră pe cei care au tras asupra noastră. ” 

Alti martori descriu situaţiile dramatice prin care îşi găseau rudele 
internate în spital cu o plagă prin împuşcare, ca apoi aceştia să prezinte 
urme de gloanţe şi într-o altă regiune a corpului, în urma cărora decedau. 

Înainte de confesiunea dramatică a unui tânăr care se consideră 
terorist autorul îşi motivează naraţiunea care urmează: „Căutarea Adevărului 
pe care îl aşteptăm cu toţi din acel decembrie însângerat nu înseamnă 
găsirea unui vinovat, ci a adevaratilor vinovaţi. Incercati, căutaţi-i! Sunt 
printre noi, sau dacă nu... vor continua să ne macine existenţa, aşa cum au 
făcut-o decenii în şir. A căuta un vinovat nu înseamnă găsirea unui «tap 
ispăşitor», nici a unor capete care «trebuie să cada», ci revenirea noastră în 
realitate, revenirea noastră la adevărata moralitate. Cei ce ne-au împuşcat 
copiii sau mamele sau fraţii trebuie să capete pedeapsa morală, trebuie să 
capete Blestemul Celui de Sus! A căuta un vinovat nu înseamnă ura oarbă, 
ci şi căutarea momentului sau momentelor în care am permis ca aceşti 
«anonimi» să ne controleze existenţa.” Dar tocmai această ură oarbă îl 
caracterizează pe personajul narator, un tânăr cu idei marete, un visător, care 
ajunge treptat să observe nedreptatile regimului comunist, dornic să 
servească patria devenind bărbat în armată, şi sfârşeste prin a fi dominat de 
o ură oarbă. Monologul acestuia se întinde pe mai mult de 100 de pagini, în 
care caută cu disperare să înţeleagă momentul şi motivul pentru care a ajuns 
să fie cuprins de această ură. Pentru personaj, înţelegerea existenţei devine o 

tortură teribilă, şi cu siguranță că multi dintre cititorii care au trait şi în 
timpul comunismului îşi vor putea contempla ca într-o oglindă a sufletului 
propriul lor profil moral, confruntându-se cu propriile dileme. 

Chiar de la început „refuzul realitàtilor murdare, refuzul de a 
accepta viata aşa cum era, a rămas şi a săpat în mine canale prin care ura 
circula nestingherită, ca un vânt nebun” se justifică tânărul încă din primele 
rânduri. 

Deşi părinţii îl pot ajuta să nu efectueze stagiul militar care era 
obligatoriu, eroul doreşte cu orice pret să devină bărbat, însă nu mică va fi 
dezamăgiera lui legată de armată, unde consideră că nu erau priviţi „ca 
oameni, ci pur şi simplu ca nişte soldaţi neinstruiti. O noţiune comparabilă 
cu cea de sclav-adică obligația de a executa întocmai ordinele primite şi în 
acelaşi timp dreptul ... de a executa întocmai ordinele primite.” Cu timpul 
„datorită automatismului impregnat cu forţa” dispare capacitatea omului de 
a filozofa. Tânărul a uitat treptat cine e, cine a fost, şi instinctiv doreşte să- 
şi protejeze capacitatea de a simţi şi a gândi cu sufletul, ce avea să-l coste în 
final foate mult fiindcă „acolo nu era nevoie de suflet ” şi ,,afectivitatea, 
sensibilitatea erau piedici majore.” Tot ceea ce conta în armată dupa părera 
tânărului era „instinctul, intuiţia şi o logică perfectă în acţiune, toate pe un 
fundalul unei extraordinare condiţii fizice şi a unor deprinderi de luptă bine 
însuşite.” „Soldatul uita, după primele două săptămâni de armată, de orice 
urmă de civilizaţie, de sensibilitate. Şi uita mulţumită regimului de viaţă la 
care era supus” astfel că el „devine o fiară, gata să muşte la ordin. „Ajuns 
prin hazard într-un loc în care se demonstrează împotriva regimului devine 
confuz, se simte singur cu arma îndreptată spre manifestanti: „în jurul meu 
nu e nimeni şi nici în faţă. Dar ei sunt acolo, îi simt. Nu mai sunt ființe 
materiale. Răsar se înalță din asfalt şi se mişcă unduitor strigând. Nu-i aud! 
Încerc să mà concentrez, însă inutil, tot nu-i aud. Se unduiesc şi parcă mă 
cheamă spre ei cu prietenie. Strigă, îi simt că strigă. Nu-i aud. Sunt singur. 
Ridic arma! Flacăra ţâşneşte în noapte, trimițând spre ei plumbii 
necrutàtori”. Nu-şi aminteşte exact ce s-a întâmplat în acele momente de 
maximă tensiune, dar este foarte sigur că din acel moment ura a scăpat de 
sub control, iar la un an de la revoluţie a culminat cu lovirea pe stradă a unui 
trecător. „Nu ştiu de ce-l lovesc pe acest om. Nu-mi pot explica gestul meu, 
aproape animalic. Nu-l cunosc, nu mi-a făcut nimic şi totuşi îl lovesc (...). 
Nu realizez momentul în care l-am lovit, ci pe acela în care l-am văzut 
căzând. Si totuşi ... M-aş întoarce să-l ajut, dar cred că aş face mai mult rău 
(...). Atunci m-am supus. Însă acum există altă ură - o ură a nevinovatiei, ura 


157 


sufletelor curate scurse în acel caldarâm tocit de senile, ura din bocetele 
mamelor, a tatilor, ale fraţilor, ale lor, ale lor...” Aici se dezvoltă naraţiunea, 
deaorece crezând că omul lovit a murit, se consideră un terorist, atât pentru 
aceea izbucnire violentă de pe stradă, cât şi pentru evenimentele legate de 
Decembrie 1989. „Poate sunt un terorist închipuit, poate soarta a hotărât să 
asist cu arma în mână la asemenea fapte, fără să pot face nicio mişcare de a 
împiedica moartea să secere fiinţe nevinovate. Eu sunt vinovat pentru trecut. 
Voi sunteţi pentru PREZENT.” Hotărât să-şi pună capăt zilelor, este bătut 
pe stradă chiar de către omul pe care îl lovise cu câteva zile în urmă, renunţă 
în cele din urmă, ca şi cum actului său de violenţă opunându-i-se altul, ar fi 
izbăvit de posibilele sale păcate şi acte de cruzime. Oricum era pregătit să 
moară lăsându-şi testamentul: ,, Nu am bunuri materiale pe care să le puteţi 
împărţi şi nici un trecut încărcat cu fapte glorioase, care să rămănă în istorie. 
Am fost o picătură din apa unui fluviu, picătura care a încercat la un 
moment dat să se împotrivească curgerii sale, destinului. Nu vă pot lăsa 
decât ura mea. Altceva nu am. Am încercat să iubesc. Nu am reuşit cu 
adevărat. Am urât minciuna, am urât perversitatea morală, am urât laşitatea. 
Acum posed mai multe din fiecare aceste «calități ». Nu aştept judecata 
voastră. Nu am nevoie de judecata voastră, a celor ce trăiţi şi ar trebui să 
ştiţi să vă bucurati şi să luptati pentru libertate!” Faptul că este bătut este ca 
o izbăvire, se simte eliberat de toate posibilele păcate comise şi renunţă la 
gestul său sinucigaş. 

Memoria involuntară trece apoi la momente trăite în „Epoca de aur”, 
în care tănărul începe să facă o legătură între pachetele de mâncare ale 
foştilor şi noilor colegi, cu realitatea, în care îşi întreba mama de ce nu e 
mâncare, de ce nu sunt dulciuri, de ce aveau zilnic doar două ore la 
televizor, de ce s-a introdus ratia alimentară. 

Prin educaţie, tânărul e un produs tipic regimului ceauşist, tatăl fiind 
un comunist cinstit şi sincer în ideile sale, treptat însă el începe să se simtă 
nedumerit de contrastul dintre dogmele politice şi realitățile cotidiene: la 
practica agrigolă toată lumea fura produse cu toate că acasă nu murea 
nimeni de foame, bunurile materiale destinate exportului erau atât de diferite 
calitativ de cele care se vindeau în piaţă, la cozi oamenii stăteau ore în şir, 
în ziare se vorbea mereu despre ,,revolutionarul de tip nou.” În revistele de 
modă, obiectele de uz comun i se păreau bibelouri, iar despre occidentali se 
credea că „ei erau capitaliştii corupți, ce trăiau într-o lume meschină, aflată 
la marginea prăpastiei, în care exploatarea omului de către om era legea ce 
le coordona existenţa” şi se consida jignit, „ca mic cetăţean al acestei tari” 

când cei de la „Vocea Americii” numeau România „lagărul socialist”. Îşi 
aminteşte apoi de prima experienţă de angajare, de cât de mândru era de 
salopeta lui curată, mai târziu însă realiza că „celelalte salopete, uzate, pline 
de vopsea, de prafuri însemnau munca, experiența” dar ce era dramatic 
faptul că odată cu trecerea timpului şi murdărirea salopetei, devedea şi el 
mai murdar ca om, la mizeria propriu-zisă se adăuga „strat 
ul gros de mizerie morală.” Nici măcar iubirea curată pentru soţia lui, 
prietenă cu el încă din liceu nu reuşeşte să-l liniştească pe tânăr, care până la 
sfârşit este ros de remuşcări, şi întrebări fără răspuns.Printre dilemele sale: 
„oare când am fost cerşători, înainte sau după Revoluţie? Înainte, când 
cerşeam o bucăţică de salam şi o jumătate de pâine în plus, sau după, când, 
plecaţi în Occident, ne purtăm mai josnic decât ultimul cerşător din 
România?” La fel de tristă e şi remarca: „De ce EROII REVOLUȚIEI sunt 
consideraţi la un an după, sau golani ce nu au avut ce face (...) sau nişte 
proşti. Tinerii au fost folosiţi aidoma unei seringi de unică intrebuitare.” 


Simona Mocioalcă 

Marius Mioc, Revoluţia, fără mistere 
Inceputurile revoluţiei române: cazul Tőkés 


Cartea cu titlul de mai sus a fost tipărită la 
Editura Almanahul Banatului, în anul 2002, sub 
semnătura revoluționarului Marius Mioc, unul dintre 
cei mai activi timişoreni protestatari din Piaţa Maria, 
în 16 Decembrie, şi nu numai. Este unul dintre sutele 
» de manifestanti închişi si maltratati la Miliție si la 
mamii Penitenciarul Popa Sapcà, care au constituit, în 1990, 
Asociaţia Luptarilor Arestati la Timişoara (A.L.T.A.R). Membru în Comisia 
pentru Adevăr şi Dreptate, Marius Mioc dovedeşte că e un inestigator ager 
şi complex. Îşi cerne prin sita obiectivităţii datele şi informaţiile la care 
puțini au acces. Autorul abordeză, astfel, volumul printr-o tehnică 
jurnalistică, încercând să se detaşeze de evenimentele la care a fost actor 
activ. Culege date şi declaraţii inedite pe care le pune „cap la cap” pentru 
a fi lecturate şi analizate de cititor. Personajul principal este pastorul Tokes 
Laszlo, iar toată cercetarea gravitează în jurul Bisericii Reformate şi ceea 
ce s-a întâmplat acolo, mai cu seamă evenimentele de dinainte, dar şi cele 
care au urmat întâmplărilor din Piaţa Maria. Autorul dezvăluie lucruri mai 
putin cunoscute, precum cea a martorului Erno Ujvarossy, dispărut. Au 
fost martori şi reformti care au murit sau care s-au abținut sà dezvăluie 
autorului ceea ce ştiu. Chiar şi asa, prin „Revoluţia fără mistere” - una 
dintre numeroasele cărţi care le-a scris pe tema evenimentelor din 
Decembrie ‘89 din Timişoara, din tara şi din teritorul diplomatic mondial, 
Marius Mioc reuşeşte să „reformeze ” peisajul publicistic tematic si sà 
aducă un plus istoriei recente. Apariția cărţii constituie un dublu eveniment, 
aş putea spune, deoarece prezentarea oficială a avut loc la Memorialul 
Revoluţiei, în prezenţa episcopului reformat de Oradea Tokes Laszlo şi a 
unor istorici, oameni de cultură, revoluționari care şi-au spus cuvântul 
vizavi de volumul în discuţie. Pentru cei interesaţi, cartea se află şi în 
Biblioteca Asociației Memorialul Revoluției din  Timisoara.(Liza 
Kratochwill) 

Comentarii - Opinii 

Prof.univ.dr. Miodrag Milin: Cartea aceasta despre care mi-am 
propus să discut ridică o serie de probleme. Domnul Marius Mioc nu este la 
prima abatere de acest gen scriitoricesc. Are o serie de lucrări care 
trebuiau, într-un fel, să aducă o împăcare a sa cu oamenii, cu lumea din jur 

cu care a intrat intr-un <conflict papal>, sa zicem, in Decembrie ‘89, 
pentru ca a îndrăznit să creadă altfel decât se credea în mod, să zic, 
organizat, sistematic, în acel sistem. De aceea, primele cărți pe care le-a 
întocmit Mioc au fost tocmai un asemenea strigăt pentru dreptate. Dreptate 
pentru el, dreptate pentru toţi care au pătimit în Decembrie, pentru toţi care 
au fost agresati, pentru toți care au suferit şi, înainte de orice, pentru cei 
care nu mai Sunt între noi, ca urmare a acestei represiuni. Dar, de la 
momentul căutătorului care a început aprins, care, poate, nu era foarte 
cenzurat în ceea ce priveşte felul de a se exprima condamnând violent 
nedreptatea care s-a asternut pe fata României, deci de la acest ton violent 
a trecut la unul mai moderat, mai reflexiv, uşor chiar contemplativ. Nu atât 
de căutare a dreptăţii, cât de căutare a adevărului. Evident, cazul din 
centrul cărţii este cel al pastorului de la Timişoara, personalitatea în jurul 
căreia s-au încins spiritele în momentul acela din Decembrie. Răsfoind şi 
citind cu atenţie manuscrisul de fata, iti dai seama că lucrurile au fost, 
poate, în mod nedrept, încărcate de mister, de un fel de mitologie în jurul 
bisericii reformate, în jurul acestei figuri a pastorului Tokes de la 
Timişoara, din '89. De ce s-au creat aceste tensiuni în jurul pastorului 
Tokes? Cum am încercat eu să-mi explic, citind acest manuscris: pentru 
mine, cheia este un moment. Până atunci, pastorul Tokes a fost o figură, să 
zicem, incomodă, din cadrul bisericii reformate. Că a fost singurul, că au 
mai fost şi alții care au incomodat într-un fel sau altul regimul, dar această, 
în ghilimele, ,,frondà” fata de regim, era ceva, până la urmă, de înţeles. 
Trebuia să existe nişte supape, sà zicem, în care să se elibereze anumite 
tensiuni. Si-atunci, sà arate că şi regimul comunist poate fi reformat, mă 
rog, că nu este chiar atât de pietrificat şi aşa mai departe, cum cred unii. 
Dar aceste limite, foarte înguste, de toleranţă, au fost depăşite. Si când ai 
depăşit limita, sistemul nu te mai iartă. Si, această depăşire a limitei a fost 
a pastorului Tokes la acea emisiune a televiziunii Budapesta. Deci, în vara 
lui ’89. Sistemul şi-a consumat toate energiile de care era capabil, 
ajunsese in pragurile de paranoia şi asa ceva nu mai putea lumea digera. 
Șocul provocat de această intervenţie categorică, transantà, nu cu jumătăți 
de cuvinte, nu cu jumătăţi de judecăţi, ci această condamnare vehementă, 
categorică < pe fata>, să zicem, a sistemului, în concepţia lor, în viziunea 
lor, rămâne trecută cu vederea. Si de-aici a pornit tot tăvălugul, mă rog, 
apoi, de acţiuni în justiție, intervenții mascate sau cum au fost, ale 
Securităţii. Şi tot scenariul ăla care a fost pus pe rol, în toamna anului '89. 
Ce a făcut Marius Mioc ? A încercat să reconstituie aceste fapte şi să dea 

faptelor o imagine eliberata de mitologie, de mister, de tot felul de lucruri 
oculte. Dar, în acelaşi timp, el încearcă să reconstituie logica acestor fapte, 
deci când răul, mecanismul malefic începe să funcţioneze. Anexările care 
însoțesc textul propriu-zis, al interviului, al analizei, sugerează ritmul vieţii 
interne a bisericii reformate, deci o goleste de un conținut de taină, se dau 
acolo extrase din procesele verbale, diferite şedinţe ale comunităţii, într-un 
fel, este pusă in fata cititorului viata contabilizată a bisericii reformate. 
Asta s-a întâmplat în aceste şedinţe care au fost ale prezbiteriului. Este o 
prezentare din interior, pentru a demitiza şi problema personajului, să 
zicem, central, dar şi problema credinţei, a religiei, arătând legăturile 
fireşti care au apărut între biserica reformată şi celelalte culte. În primul 
rând, este vorba de cultul neoprotestant. Această nevoie de schimbare, 
nevoie de introspectie, nevoia unei reveniri la sine, la o nouă privire spre 
înăuntru, pentru o reanalizà şi o reasezare a valorilor morale şi politice 
este nevoie nu numai de implicarea bisericii ortodoxe în acestă zonă, cât şi 
o nevoie a întregii societăți româneşti. Este mesajul, să zic, de esenţă, pe 
care îl trimite această carte. 

Bodo Barna, reprezentant al Comisiei judeţene de Cultură 
Evenimentele din ‘89 Decembrie au cel putin două interpretări ale 
cetățeanului majoritar şi interpretarea celui minoritar. Dumnealui, prin 
aceste citate ne arată că, de fapt, sunt cel puţin trei ipostaze în care 
pastorul de odinioară, actualul episcop Tokes Laszlo este prezentat, este 
prezent în anumite analize şi, să zicem, „literatură de specialitate”, în 
ghilimele. Unii susțin ca, ar fi fost un om care lupta împotriva 
comunismului, alții susțin ca, de fapt, lupta împotriva României, deci, din 
moment ce dumnealui semnalează, imediat avem cele două piste de 
interpretare, respectiv a doua interpretare este cà, a fost o persoană care ... 
a avut anumite convingeri care s-au structurat în spaţiul public aşa cum s- 
au structurat ele. De fapt, tot din analiza lui Marius Mioc reiese că, acest 
caz ar putea să fie unul confecționat, şii aduce multe păreri în acest sens, că 
Tokes Laszlo ar fi fost un agent, respectiv, o a treia abordare - că ar fi fost, 
de fapt, un caz normal, deci evenimentele s-au scurs aşa cum s-au scurs. ... 
Am putea spune că, totuşi, sunt şi alte documente care bine ar fi dacă ar fi 
fost consultate şi s-ar fi putut publica, mă refer la cele ale Poliţiei şi ale 
SRI-ului, deci încă sunt multe de facut, în acest domeniu, într-adevăr 
„revoluţie fără mistere”. Trebuie să remarc că, această carte este, în 
primul rând, o carte cinstită. De fapt, prin această lucrare tânărul nostru 
coleg a adus argumente pentru a face lumină într-o problema care pe 

foarte multi ne frământă si care, de fapt, poate să fie ... si revin la ideea cu 
care am inceput, tocmai baza unei interpretari diferite, majoritara si 
minoritară a acestei cărți, deci, in acest sens, eu aşteptam de la autor să fie 
mai concret. 

Traian Orban, preşedintele Asociaţiei Memorialul Revoluţiei: Daca 
citeşte cineva această carte, cel puţin una din concluzii reiese foarte 
evident: că dosarul lui Laszlo Tokes nu a fost fabricat în Decembrie '89, ci 
este un dosar care a fost început cu ani în urmă, deci este vorba de un 
protest care s-a desfăşurat de-a lungul anilor si pentru care i s-au înscenat 
procese. Succesele bănăţenilor dinainte şi de după Revoluţie se datorează, 
poate, şi în mare măsură, unui dialog interetnic, interconfesional, fapt care 
ne-a favorizat şi ne dă nădejdia că lucrurile, împreună, pot să meargă şi 
mai bine. 

Episcopul reformat Tokes Laslo: Nu demult, am avut ocazia să 
studiez documentarul (n.n. dosarul) meu la arhivele Securităţii din 
Bucureşti. Să ştiţi că cele peste 10 000 de file ale dosarului meu m-au 
surprins prin Supravegherea amănunțită si de toate zilele prin care am 
trecut, în acea perioadă, dar nu numai, chiar din '87 de când am fost 
plecat la Timişoara ca preot, până la sfârşitul anului 1989, chiar şi istoria 
căsătoriei şi familiei se poate reconstrui, prin aceste documente, in 
amănunt, prin aflarea textelor de toate zilele, începând din bucătărie până 
în oficiul parohial. Este o documentaţie enorm de vastă care merită să fie 
studiată, deşi, presupun că, o mare parte a documentelor încă lipsesc, deci 
nu sunt conţinute în aceste dosare, presupun că încă există alte dosare de 
alt tip, care merită să fie studiate. Mă surprinde că, în arhiva parohiei din 
Timişoara, nu pot fi aflate unele documente, care chiar au fost înregistrate 
în acea perioadă, deci nu găsesc explicaţie la lipsa acestor documente, 
trebuie să lămuresc această problemă cu Parohia Reformată din Timişoara, 
cu preotul şi cu conducerea Parohiei, o să vedem care este explicaţia. În 
ceea ce priveşte demitizarea cazului Tokes sau rolul unei biserici reformate, 
mă bucură foarte mult faptul că se prezintă realitatea de toate zilele ... a 
evenimentelor premergătoare revoluţiei, evenimentelor din ’89, dar pe de 
alta parte, fin sà accentuez ca nu numai cazul Tokes, dar toatà Revolutia 
din Decembrie, din Timisoara, a avut o dimensiune mitică. Deci adventul, 
perioada adventului, a Crăciunului, a relaţiei evenimentelor cu biserica, cu 
Dumnezeu, au ,,impumutat” acestor evenimente o dimensiune mitică. Pe de 
altă parte, s-a spus şi se spune că era un caz, o împrejurare întâmplătoare. 
Că evenimentele au luat pornire de la Parohia Reformată. Eu cred că nu 

aşa se pune problema. Poetul maghiar Petofi Sandor a recitat o poezie, la 
Budapesta, la Pesta, în 1848, şi, vrând-nevrând, de la aceste poezii a pornit 
Revoluţia la Pesta. Eu cred că, în spiritul societăţii româneşti, a Timisorii, a 
credincioşilor, a mediului compus de câteva mii de oameni în care au fost 
rostite predicile din duminică în duminică, mediul în care au fost răspândite 
ideile rezistenţei bisericii parohiei noastre a unui grup de oameni mai 
restrâns sau mai larg au fost acei factori care, în mod firesc, au dat, 
întâmplător, dar putem spune şi în mod providential, au contribuit la 
pornirea Revoluţiei. După părerea mea, evenimentele au avut un nivel 
spontan, iar pe de altă parte, lângă spontaneitatea aceasta a existat şi un 
nivel de scenografie. Deci, la urma urmei, s-a suprapus spontaneitatii o 
scenografie sau alta. Erau ... existau mai multe scenografii, una destul de 
probabilă este aceea a imaginii de duşman împotriva ungurilor, împotriva 
minorităţii. În mod voit, au încercat să prezinte cazul Tokes, cazul 
rezistenței noastre ca una împotriva României, împotriva statului, 
împotriva ordinii şi, din această scenografie a ieşit ce s-a întâmplat. 

Arhitect Pompiliu  Alămoreanu (prim edil al Timişoarei 
postdecembriste): Cine se mai gândeşte la izvor când se scaldă în mare ?... 

Marius Mioc (autorul) : Mie mi-e teamă de un lucru: peste 30 de 
ani, când se vor deschide arhivele, se va spune — timpul egal de păstrare a 
documentelor a expirat, documentele au fost distruse. Când m-am dus la 
judecătoria Timişoara, în 2001, am vrut să cer dosarul procesului Laszlo 
Tokes. Unul din răspunsurile arhivarilor de-acolo a fost, sigur ... ,, c-aveau 
foarte multă treabă şi cu multă lume pe capul lor şi să caute în arhiva veche 
e destul de complicat. ”. Nici nu s-a găsit imediat dosarul ... de fapt, in 
procesele de evacuare este un termen legal de zece ani de păstrare. Deci 
acel dosar trebuia, de fapt, anunţat, dar nu fusese aruncat, pentru că au 
fost, şi ei, ,,neglijenti” si am reuşit să pun mâna pe acest dosar. Sigur, a 
trebuit să merg în audienţă la conducerea Judecătoriei, să mai stau la 
coadă de câteva ori... si asta vreau sà spun: sà nu ne aşteptăm după 30 de 
ani să aflăm adevărul. Mai degrabă acum, cât mai avem documentele. 
Fiindcă oamenii care au trăit în acele momente încă mai trăiesc şi pot să 
povestească. Acum trebuie să adunăm documentele şi să le publicăm pentru 
că, pe măsură ce trece timpul nu vom afla mai multe, ci din contră, vom 
pierde informaţii. De aceea, am făcut acest demers. 


A consemnat Liza Kratochwill 

V4 DOCUMENTAR 


Rolul Ministerului Apărării Nationale în reprimarea Revoluţiei din 16- 
20 decembrie de la Timişoara 


Ministerul Apărării Naţionale a implicat în evenimentele din 
perioada 16 — 20 decembrie o multitudine de forte de la diverse arme, atât 
din Timişoara şi judeţul Timiş, cât şi din alte localităţi din România. Aici 
trebuie menţionat că, cu puţin timp în urmă Trupele de Securitate au trecut 
din subordinea M.Ap.N. în subordinea M.I. 


16 Decembrie 1989 

După primele confruntări dintre demonstranți şi forţele Ministerului 
de Interne din data de 16 decembrie 1989, primul secretar al judeţului Timiş, 
Radu Bălan, cere ajutorul M.Ap.N. În seara de 16 decembrie 1989, la 
ordinal verbal dat de Ceauşescu, ministrul Apărării ordonă colonelului 
Constantin Zeca de la Comenduirea Diviziei 18 Mecanizate scoaterea pe 
străzile municipiului Timişoara a unor efective militare în sprijinul forţelor 
M.I., pentru împrăştierea demonstrantilor şi restabilirea ordinii. Astfel în 
jurul orei 21,30 din ordinul ministrului Vasile Milea se constituie cinci 
patrule a câte zece militari care sunt trimişi să acţioneze pe străzile 
Timişoarei împreună cu forţele M.I. Până la orele 24 vor mai fi constituite 
încă zece patruile a câte zece militari, tot la ordinul direct dat de ministrul 
Milea. Acelaşi ordin la primit şi colonelul Rotariu, comandantul Diviziei de 
Apărare Antiaerianà a Teritoriului, care trimite nouă patrule a câte 10 
militari. Patrulele de militari sunt retrase după orele 4,00 în dimineaţa de 17 
decembrie. 

În noaptea de 16/17 decembrie 1989, se fac arestări masive din 
rândurile manifestantilor, fiind arestată orice persoană care se afla în zona 
centrală a oraşului. La aceste arestări o contribuţie importantă au avut-o şi 
forțele M.Ap.N., forte care în conformitate cu Constituţia RSR si a 

regulamentelor militare in vigoare la acea data, nu aveau nici un temei legal 
pentru a efectua arestari din randul populatiei!. 

Dar iata principalele actiuni ale M.Ap.N. pe raza municipiului 
Timisoara pe perioada 17/20 decembrie 1989: 


17 decembrie 1989 

„În dimineaţa zilei de 17 decembrie, in jurul orei şapte, am primit 
ordin de la ministrul Apărării Naţionale să organizez o defilare cu 500 de 
militari, pe trei coloane, coloane care trebuiau să afluiască din unităţile de 
origine, care se găsesc pe marginea de sud a oraşului, pe trei itinerare 
separate şi care defilare trebuia să înceapă la ora 10,00 şi să se termine 
către orele 15,00. Blocurile de defilare trebuiau să ajungă în cazarma 
Oituz. Aici aveau punctul de întâlnire final; şi, după o pauză de una sau 
două ore, trebuiau să se înapoieze pe acelaşi itinerar. "(...) „Fanfara a fost 
folosită numai la o coloană, având puţini muzicanți. A început defilarea, 
conform ordinului. Am realizat aproximativ 500 de militari, mai precis 480 
de militari în termen. Coloana Regimentului Mecanizat a plecat din 
cazarmă după ora 10,30, a ajuns muzica mai târziu. Si mă refer la aia, 
întrucât este o problemă care merită avută în atenţie. Această coloană, în 
dreptul Podului Maria, deci în apropierea Pieței Maria, a fost atacată de 
grupuri turbulente cu pietre, cu sticle, s-a încercat dezarmarea militarilor, 
efectiv, cei peste 180 de militari au încetat să cânte, a fost pus în pericol 
însuşi drapelul de luptă al Regimentului, care se găsea în fruntea coloanei. 
Au fost admonestati inclusiv muzicantii. Coloana a ajuns cu greu în 
cazarma Oituz. Celelalte coloane ajunseseră deja.?” 


În dimineaţa de 17 decembrie la orele10,00 sunt scoase pentru 
defilare militari de la patru unităţi militare pe următoarele direcţie“: 

U.M. 01185 pe traseul: Calea Sagului, B-dul 6 Martie, Piaţa Maria, 

Catedrală, Cazarma Oituz; 


! Tlegalitatea acţiunilor M.Ap.N. din 16/17 decembrie 1989 este foarte bine argumentată de 
Marin Teodorescu în lucrarea „Generali — Ofiţeri — în afara legii”, prezentat la simpozionul 
din 18/19 decembrie 1999 de la Timisoara si publicat în volumul „Întrebări cu si fără 
răspuns”, editat de Asociaţia Memorialul Revoluţiei. 

2 Procesul de la Timişoara, volumul IV, pag. 1911-1912, fragment din declaraţia 
colonelului Constantin Zeca 

3 Registrul Operatiunilor de Luptă al Diviziei 18 Mecanizată 

U.M. 01008 pe traseul: str. Chişoda, Piaţa Bălcescu, Hotel 
Continental, Cazarma Oituz; 
U.M. 01115 pe traseul: Calea Girocului, podul Michelangelo, Poşta 
Mare, cazarma Oituz; 
U.M. 01942 pe traseul: Cazarma Oituz, Comitetul Judeţean de 
Partid, Poşta Mare, Cazarma Oituz. 
- orele 13,30: La solicitarea lui Nicolae Ceauşescu, ministrul Apărării, 
Vasile Milea ordonă intrarea Armatei în stare de luptă şi anunţă că în 
Timişoara şi judeţul Timiş este Stare de Necesitate. 

Din ordinul dat de generalul Milea în 17 decembrie 1989, transmis de 
general Eftimescu şi retarnsmis de locotenent-colonelul Ilie Marin sunt 
important de reținut următoarele: 

- pe fiecare tanc sa fie asigurate 3-4 pistoale mitraliere, ca desant pe 

tanc, in măsură să răspundă la provocări; 

- TAB-ul sa aibă strictul necesar pentru a fi mai mobil; 

- demonstrantii să fie serios avertizaţi şi apoi să se tragă la picioare; 

- patrulele în oraş să fie formate dintr-un cadru şi patru militari în 

termen înarmaţi. 
- orele 13,15: se ordonă acţionarea pe următoarele directii:, cazarmă, str. 
Michelangelo, complexul studenţesc cu militari de la U.M. 1197, U.M. 
1125, U.M. 1245; stadion 1 Mai, str. Cluj, complex studenţesc U.M. 1115, 
U.M. 1039, U.M. 1185; 
- orele 13,30: U.M. 1145 condus de maior Popescu pe direcția Hotel 
Continental, Consiliul Popular Judeţean. În cele trei zone au fost fort trimişi 
aproximativ 1100 de militari. 
- orele 13,35: în faţa comandamentului diviziei militari de la U.M. 1008. 
- orele 13,45: de la U.M. 01185, şapte TAB-uri la Consiliul Judeţean de 
Partid 
- orele 14,05: generalul Milea ordonă alarmarea şi acţionarea cu tot 
regimentul de tancuri de la U.M. 01115; 
- orele 14,10: o companie de tancuri acţionează pe direcţia cazarmă — 
Consiliul Judeţean 
- orele 14,15: din ordinul ministrului Apărării Naţionale tot Regimentul 90 
Mecanizat intră în alarmă de luptă parțială. Componenţa regimentului: 12 
TAB-uri, un ARO, trei DAC-uri, un auto atelier, 34 de ofitei, 7 subofiteri, 
118 militari; 
- orele 14,30: ministrul ordonă intervenţia cu două elicoptere de la 
regimental din Caransebeş; 

- orele 14,36: se ordonă concentrarea forţelor în trei puncte: piaţa Operei, 
Consiliul Municipal şi complexul studenţesc; 

- orele 15,55: şeful grupei operative de la M.Ap.N. ordonă ca toate 
materialele chimice, atât de protecție cât şi de atac să fie pregătite iar 
batalionul de cercetare să pregătească completele de luptă anititerorista; 

- orele 16,00: la aeroportul din Timişoara soseşte grupul de ofiţeri superiori 
în frunte cu generalul Coman Ion. Din grup au făcut parte: generalul-maior 
Guşe Ştefan, generalul-locotenent Stănculescu Victor, generalul-locotenent 
Chiţac Mihai, generalul-maior Cârneanu Florea, colonelul Gheorghe Radu, 
şi locotenent-colonelul Marchiş. 

- orele 16,00-16,30: „De asemenea, in jurul orei 16,00-16,30, cu 
aproximaţie, a fost atacat Comandamentul Diviziei. De câteva grupuri de 
turbulenti cu pietre, inițial cu pietre; au spart aproape în totalitate 
geamurile de la parter şi etajul întâi al Comandamentului, au folosit sticle 
incendiare, deci sticle special pregătite cu substanţe inflamabile (cu 
benzină); au incendiat Restaurantul Militar, depozitul de echipament şi 
armament al Diviziei, care se găsea in clădirea Comenduirii de 
Garnizoană, au incendiat un autoturism care se găsea în apropierea intrării 
principale în Comandament, autoturismul şefului de Stat Major. L-au 
răsturnat şi i-au dat foc. Această acţiune a durat aproximativ o jumătate de 
oră. Marea majoritate a manifestantilor cunosc aceasta de la ofiţerii care 
au fost în Comandament la acea oră, inclusiv de la cei din grupa Marelui 
Stat Major. S-au deplasat pe străzile laterale, fără să intervină, fără să... 
nici cel putin să scandeze ceva. Au fost numai câteva grupuri de asemenea 
cetățeni care au făcut ceea ce v-am raportat. Atunci s-a deschis foc de către 
cele două santinele care se găseau dispuse în balconul de la etajul unu, de 
lângă biroul comandantului şi ofițerului de serviciu. Foc de avertizare în 
sus. (...)Ulterior am aflat că in fata Comenduirii de Garnizoană a fost 
împuşcată o femeie şi soţul acesteia. Cunosc faptul că s-a cercetat sau e in 
curs de cercetare această cauză. Nu pot da amănunte. *” 

- orele 16,55: se ordonă Centrului de instrucție echiparea tancurilor din 
Buziaş; 

- orele 17,15: se ordonă folosirea gazelor lacrimogene; 

- orele 17,19: se ordonă pregătirea paraşutiştilor 


4 Procesul de la Timişoara, volumul IV, pag. 1914-1915, fragment din declaraţia 
colonelului Constantin Zeca 

- orele 17,36: generalul Eftimescu transmite: fiecare unitate, garnizoana din 
marea unitate să pregătească toate efectivele pe care le au la dispoziţie cu 
munitie de manevra; 

- orele 17,30: generalul Guse preia comanda efectivelor din M.Ap.N si 
ordonă distribuirea munitiei de război: la atac, se trage în aer iar apoi la 
picioare; 

- orele 18,30: Coman ordonă ca un pluton de paraşutişti să apere şi Militia; 

- orele 18,45: la Comenduirea Diviziei 18 Mecanizate se primeşte 
indicativul „Radu cel Frumos”, transmis tuturor unităţilor militare din 
garnizoană; 

- orele 18,55: cinci tancuri de la UM 0115 sunt blocate de manifestanti pe 
Calea Girocului; 

- ora 20,00: Regimentul 90 Mecanizat părăseşte cazarma; 

- orele 23,40: mr. Paul Vasile raportează că toate tancurile au fost retrase de 
pe Calea Girocului; 

- orele 23,45: Consiliul Judeţean de Partid cere intervenţia Armatei în Piaţa 
Traian. 

La orele 19,00 în Timişoara acţionează majoritatea unităţilor militare 
aflate pe teritoriul municipiului împreună cu cu unităţi militare sosite de la 
Arad, Lugoj, Lipova. Zonele în care a fost folosit cel mai mult armamentul 
de război în după amiaza şi seara de 17 decembrie sunt: Consilul Municipal 
— Catedrală- Piaţa Operei — Piaţa 700 - Piaţa Libertăţii — Consiliul Judetean 
— Podul Decebal, Calea Lipovei, Calea Girocului; 


18 decembrie 1989 
- orele 00,30: Coman ordonă retragerea tancurilor din oraş 
- orele 00,43: locotenent-colonelul Rogin raportează: toate tancurile au fost 
duse în cazarmă în Calea Girocului, este lichidată manifestatia; 
- orele 01,50: Căpitanul Căşeriu raportează: au fost atacați de 50-60 de 
oameni care au fost respinşi cu foc; 
- orele 02,00: locotenent-colonelul Rogin raportează: a fost lichidat focarul 
din Calea Girocului; 
La orele 02,15 se dau misiunile pentru unități pentru 18.12 1989 la 
următoarele obiective: 

- Regimentul 32 Mc. cu 200 de militari, trei tancuri, opt TAB-uri, 
cinci camioane şi autostatie in zona: Consiliul Judetean de Partid — Poşta - 
Banca — B-dul 23 August — Podul Michelangelo; 

- Regimentul 39 A. Cu 440 de militari, patru autocamioane in zona: 
Depozit I.C.R.A. — Gara de Nord — Uzina Textilă — grupul de emițătoare 
radio — Piaţa Traian — cazarma; 

- Regimentul 19 Mc. Cu 210 militari, trei TAB-uri, patru camioane, 
o autostatie în zona: Complex Studenţesc — Piaţa Maria — Piaţa 700 — Piaţa 
Mărăşti; 

- Regimentul 90 Mc. Cu 400 de militari, nouă TAB-uri, 11 
camioane, o autostatie în zona: Uzina Electrică — Uzina de Apă — Fabrica de 
Pâine — Piaţa Operei; 

- B. 169 Cc. şi Batalionul şcoală de şoferi cu 115 oameni la punctul 
de comandă al Diviziei 18; 

- Regimentul 44 Tc. cu 200 de militari în rezervă; 

- Regimentul 24At. Cu 200 de militari în rezervă; 

- Dn 64 A.A. în rezervă; 

- Dn. 207 R.Ta. cu 48 de militari în rezervă; 

- Dn. 59 A. cu 80 de militari în rezervă; 

- B. 139 Apr. Tp. cu 200 de militari şi două camioane în rezervă; 

- Patrularea se execută în zona de responsabilitate: un ofiţer cu cinci 
— şase militari echipați de război; 

- General-locotenent Chiţac ordonă: mâine dimineaţă se vor folosi 
substanţe lacrimogene, să aibă toţi militarii mască contra gazelor; 

- orele 07,30: sosesc 40 de militari de la grupele specializate de cercetaşi de 
la U.M. 01171 Buzău. Sunt formate opt grupuri care vor acționa în zonele: 
Spitalul Judetean, Piaţa Operei, Piaţa Maria, Calea Girocului, zona 
Circumvalatiunii şi zona industrială; 

- orele 09,10: Batalionul de Infanterie de la Arad dislocat în următoarele 
zone ale oraşului: 

- 47 de militari cu doi ofiţeri în Piaţa 700; 

- 58 de militari cu trei ofiţeri în Piaţa Mărăşti; 

- 55 de militari cu patru ofiţeri şi patru subofiteri la Spitalul Militar; 

- 30 de militari la Piaţa Maria; 

- 70 de militari la Uzina Textila; 

- 43 de militari, şapte ofiţeri, un subofițer pentru zona căminelor 
studenţeşti; 

- orele 17,15: în fata Catedralei au apărut manifestanti cu lumânări care au 
refuzat să se împrăştie. Au fost somati după care s-a deschis focul spre ei; 

- orele 18,20: maior Biriş a împrăştiat demonstrantii folosind o grenadă cu 
substanţe toxice; 

- orele 19,15: la Spitalul Judetean actioneaza locotenent colonelul Caraivan 
Constantin cu grenade cu substante toxice; 
- orele 20,20: la Spitalul Judetean intervin 50 de militari de la U.M. 1115; 


19 decembrie 1989 
- orele 0,30: generalul Guse convoaca comandantii de unitati la sedinta de 
lucru: 
- 05,00 — 08,00 patrulare la obiectivele stabilite; 
- 08,00 — 16,30 schimbul unu; 
- 16,30 — la ordin, schimbul doi 
- se menţin efective maxime la Consiliul Judetean de Partid, Consiliul 
Municipal şi la alte obiective importante din oraş. 
- toți ofiţerii să aibă GIST-uri,; 
se cere destrămarea din faşă a grupurilor mai mari de patru persoane; 
- oul 7,00 — Mr. Biriş raportează: s-a deschis focul la fabrica „6 Martie.” 
Se ordonă folosirea substanţelor lacrimogene. Cauza incidentului: militarii 
au fost atacați cu pietre şi şuruburi de un grup de tineri. 
- orele 10,30: se anunţă sosirea generalului Ilie Ceauşescu 
- orele 11,40: agitaţie la intreprinderea ELBA, se ordonă trimiterea unui 
pluton de militari de la U.M. 1086 cu 20 de militari; 
- orele 16,10: locotenent-colonel Pelea de la Regimentul 39 pleacă cu 70 de 
militari spre Piaţa 1 Mai pentru a bloca trecerea spre centrul oraşului; 
- orele 16,15: spre Piaţa 1 Mai pleacă o maşină cu substanţe toxice cu ordin 
să se folosească la nevoie pentru împrăştiere; 
- orele 16,45: trei TAB-uri şi cu trei camioane de la Regimentul 44 Tc 
pleacă pe Calea Buziaşului pentru blocarea trecerii spre centrul oraşului; 
- 17,40: maior Blidaru primeşte ordin să împrăştie grupurile de oameni de la 
IAEM; 
- 23,50 şedinţa cu comandanții de unităţi: 
- începând cu ora 10,00 se distribuie radiotelefoane 
- in fiecare patrulă să aibă cercetasi 
- pentru situaţii speciale se folosesc GIST — numai în aglomeratii de 
cel puţin 60 de oameni 


20 decembrie 1989 

- orele 09,55: general-colonel Guşe ordonă ca două camioane cu militari de 
la Regimentul 60 să fie pregătite să intervină la I.A.E.M.; 

- orele 10,05: toate forţele în alarmă încolonate la poartă; 

- orele 10,22: se ordona colonelului Rotariu sa aibe toate fortele pregatite 
pentru interventie; 

- orele 10,36: regimentul 39 A. Să dubleze paza la podurile Maria şi Mihai 
Viteazu cu două plutoane iar Regimentul 32 Mc să dupleze paza la podurile 
23 August şi Michelangelo; 

- orele 10,45: la Podul Decebal două TAB-uri de la Regimentul 32 Mc în 
dispozitiv; 

- orele 10,53: Regimentul 44 Tc să bareze trecerea dinspre Calea Buziaşului 
spre centrul oraşului; 

- orele 12,15: ajunge primul detaşament din Regimentul 60 Pşt. La podul 
Decebal 

- orele 13.15: coloană mare de manifestanți se îndreaptă spre centru de la 
ELBA; 

- orele 13.55: toate trupele se retrag in cazărmi şi trec la apărarea circulară 


În perioada 16-20 decembrie 1989 pe raza municipiului Timişoara 
MapN a folosit toate forţele de care dispunea în cele două mari unităţi 
militare, respectiv Divizia 18 Mecanizată şi Divizia de Apărare Antiaeriană 
a Teritoriului. Cele mai importante trupe s-au adus din garnizoanele: Arad — 
infanterie, Buzău — trupe speciale, Buziaş — trupe mecanizate, Bucuresti — 
trupe speciale, Caracal — paraşutişti, Lipova — trupe mecanizate, Lugoj — 
trupe mecanizate, Vânju Mare — infanterie. Au fost folosite trupe de la 
următoarele arme: infanterie, tancuri, trupe de paraşutişti, aviaţie, trupe 
speciale (cercetare, chimice, D.I.A: cercetare, special, USLA). 


Gino Rado 

